STEPHEN KING VÂNTUL PRIN GAURA CHEII Traducere din limba engleză Ruxandra Toma NEMIRA, 2019 Stephen Edwin King s-a născut în Portland, Maine, în 1947, al doilea fiu al lui Donald şi Nellie Ruth Pillsbury King Când avea doi ani, tatăl său şi-a abandonat familia, iar micul Stephen a avut o copilărie grea, marcată de repetate mutări dintr-un oraş în altul A îndrăgit matineele anilor ’50, unde se proiectau mai ales filme de groază şi SF, iar în 1960 l-a descoperit pe H P Lovecraft, care a avut o influenţă decisivă asupra lui – s-a apucat să aştearnă poveşti la o maşină de scris căreia îi lipsea tasta „N”, pe care o vom întâlni mai târziu în Misery Între 1962 şi 1966 a frecventat Liceul Lisbon Falls, iar între 1966 şi 1970 a urmat cursurile Universităţii Maine din Orono În această perioadă a lucrat la biblioteca facultăţii şi a publicat primele sale povestiri în revista Maine Campus, unde a ţinut şi o rubrică permanentă În iunie 1970 a obţinut licenţa în literatură, un certificat de profesor de liceu şi o diplomă pentru elocuţiune şi artă dramatică În 1971 s-a căsătorit cu Tabitha Jane Spruce, viitoarea scriitoare şi poetă T King, şi împreună au trei copii O vreme a trăit într-o rulotă şi a lucrat într-o spălătorie industrială, apoi a devenit profesor de engleză la Hampden Academy, Maine O viaţă grea, plină de lipsuri, care-l va duce la alcoolism A început să scrie Carrie, dar, fiindcă romanul nu avansa deloc, l-a aruncat la gunoi Tabitha însă, care nu se îndoia de talentul lui, a recuperat manuscrisul şi l-a convins să-l ducă la bun sfârşit În 1973, declicul s-a produs: concernul editorial Doubleday a acceptat spre publicare Carrie, iar New American Library a cumpărat drepturile ediţiei de buzunar cu suma record de 400 000 de dolari În 1975, familia sa şi-a cumpărat prima casă la Bridgton, Maine, iar Stephen King a publicat Salem’s Lot De acum înainte îşi va consacra viaţa exclusiv creaţiei literare şi, într-o mai mică măsură, producţiei cinematografice Aproape toate romanele lui au fost ecranizate şi King acordă permisiunea studenţilor la regie să adapteze povestirile sale pentru suma simbolică de un dolar Autor a peste şaizeci de romane şi două sute de povestiri, a doborât toate recordurile de vânzări şi a primit numeroase premii, printre care şi prestigioasa Medalie pentru Contribuţii Deosebite în Domeniul Literaturii Americane oferită de Naţional Book Foundation În 2010, venitul său anual a fost estimat la peste 40 de milioane de dolari Pentru tine, Robin Furth, şi pentru toată gaşca de la Marvel Comics CUVÂNT ÎNAINTE Mulţi dintre cei care şi-au cumpărat cartea aceasta au urmărit ani întregi aventurile lui Roland şi ale grupului său – ka-tet-ul său Unii dintre ei chiar de la bun început Alţii – şi sper să fie mulţi nou-veniţi în lumea aceasta şi Cititori Fideli deopotrivă – ar putea să întrebe: Oare aş putea înţelege cartea aceasta dacă nu am citit celelalte volume din seria Turnul Întunecat? Răspunsul meu este: da, cu condiţia să reţineţi câteva lucruri În primul rând, Lumea de Mijloc se află în apropierea lumii noastre, cu care se întrepătrunde adesea În anumite locuri există uşi între cele două lumi, iar uneori se pot găsi nişte locuri diluate, nişte locuri spongioase, unde lumile acestea se contopesc Trei din ka-tet-ul lui Roland – Eddie, Susannah şi Jake – au fost luaţi, unul câte unul, din vieţile lor tulburate din New York şi au fost aduşi în Lumea de Mijloc, pentru a contribui la împlinirea menirii lui Roland Al patrulea tovarăş de drum, un billy-bumbler pe nume Ete, este o făptură cu ochi aurii, originară din Lumea de Mijloc Lumea aceasta străveche a început demult să se dezintegreze şi acum este înţesată cu monştri şi magie îndoielnică În al doilea rând, Roland Deschain de Gilead este pistolar – membru al unui mic grup ce încearcă să menţină ordinea într-o lume din ce în ce mai haotică Nu vă înşelaţi prea mult dacă vă imaginaţi că pistolarii din Gilead sunt o combinaţie ciudată de cavaler rătăcitor şi şerif din Vestul Sălbatic Mare parte dintre ei, deşi nu toţi, se trag din neamul preavechiului Rege Alb, cunoscut sub numele de Arthur Eld (cele două lumi se întrepătrund, după cum v-am mai spus) În al treilea rând, viaţa lui Roland este apăsată de un blestem cumplit Şi-a ucis mama, care avea o legătură amoroasă – în mare parte împotriva voinţei sale – cu un individ pe care îl veţi întâlni în paginile următoare Cu toate că a fost, de fapt, un accident, Roland se consideră răspunzător de moartea nefericitei Gabrielle Deschain, iar remuşcările nu îi dau pace nici acum Toate aceste întâmplări sunt relatate pe larg în seria Turnul întunecat, dar, pentru ce ne trebuie nouă aici, cred că este tot ce aveţi nevoie să ştiţi Cititorilor mei de cursă lungă le spun că volumul de faţă trebuie pus pe raft între Vrăjitorul şi Globul de Cristal şi Lupii din Calla de unde rezultă că este volumul 4,5 al seriei Turnul întunecat Cât despre mine, ce să vă mai spun? M-am bucurat teribil de mult când am aflat că vechii mei prieteni mai aveau ceva de spus Şi i-am redescoperit cu nespusă plăcere, mulţi ani după ce am crezut că poveştile lor fuseseră spuse până la capăt Stephen King 14 septembrie 2011 FURTUNA-FURTUNILOR 1 După ce au plecat din Palatul de Smarald, care se dovedise că nu era al lui Oz – dar unde se afla acum mormântul acelui individ antipatic pe care ka-tet-ul lui Roland îl cunoscuse sub numele de Omul Tic-Tac –, Jake a început să meargă mult înaintea lui Roland, Eddie şi Susannah — Nu-ţi faci griji? îl întrebă Susannah pe Roland — Îl are pe Ete cu el, spuse Eddie, referindu-se la billy-bumblerul care îl adoptase pe Jake, devenind cel mai bun prieten al lui Musiu Ete se înţelege de minune cu oamenii cumsecade, iar pentru ceilalţi are un botic plin cu colţi ascuţiţi Aşa cum a avut ghinionul să constate şi Gasher ăla — Jake are şi pistolul tatălui său, adăugă Roland Şi se pricepe să-l folosească Foarte bine se pricepe Plus că n-o să iasă de pe Calea Grinzii Întinse mâna cea cu mai puţine degete Majoritatea norilor grei de pe cer erau nemişcaţi, cu excepţia câtorva care pluteau neabătuţi spre sud-est Spre Bubuit de Tunet, dacă biletul lăsat de cel care se semnase RF nu minţea Spre Turnul întunecat — Dar de ce începu Susannah şi se întrerupse brusc atunci când scaunul ei cu rotile se poticni într-un hârtop Întoarse capul la Eddie: — Vezi pe unde mă împingi, iubire! — Scuze, murmură tânărul Se vede treaba că ăia de la drumuri şi poduri nu s-au prea ocupat de bucata asta de autostradă Probabil că li s-a tăiat bugetul Nu era o autostradă, ci un drum sau, mai bine zis, fusese un drum din care mai rămăseseră doar două făgaşe spectrale, pe marginea cărora se vedea din loc în loc câte o bojdeucă dărăpănată Mai devreme în dimineaţa aceea trecuseră pe lângă o prăvălie abandonată, pe a cărei firmă abia se mai puteau distinge cuvintele: FRANCIZA LUI TOOK Intraseră să caute provizii – Jake şi Ete încă erau cu ei la vremea respectivă – însă nu găsiseră nimic în afară de praf, pânze vechi de păianjen şi scheletul unui animal ce fusese ori un raton mai mare, ori un câine mai mic, ori un billy-bumbler Ete amuşină în treacăt oasele acelea şi ridică un picior deasupra lor ca să le ude După aceea ieşi din magazinul abandonat şi se aşeză pe o ridicătură din mijlocul drumului vechi, încovrigându-şi coada în jurul picioarelor, întors spre direcţia din care veniseră, adulmeca agitat aerul Roland îl mai văzuse făcând asta în decursul ultimelor ceasuri şi, cu toate că nu comentă atitudinea micuţului, nu şi-o putu scoate din minte Să-i fi urmărit cineva? Nu prea credea una ca asta, însă atitudinea bumblerului – nas în vânt, urechi ciulite, coadă în jurul picioarelor – îi aducea aminte de ceva din trecut dar de ce anume? — De ce vrea Jake să fie singur? întrebă Susannah — Te îngrijorează asta, Susannah din New York? se interesă Roland — Da, Roland de Gilead, mă îngrijorează Îi aruncă un zâmbet amabil, dar în ochi i se reaprinse vechea flacără maliţioasă A Dettei Walker, îşi spuse Roland Detta nu va dispărea niciodată complet, dar nu-i părea rău Fără femeia asta stranie, înfiptă în inima ei ca o aşchie de gheaţă, Susannah nu ar fi fost decât o negresă frumoasă, fără picioare de la genunchi în jos Cu Detta la bord, era o persoană de care trebuia să se ţină seama — Trebuie să se gândească, şopti Eddie A trecut prin multe Nu toţi copiii se întorc din morţi Şi Roland are dreptate când zice că, dacă s-ar lua cineva de el acum, atunci ăluia o să-i pară al naibii de rău că n-a stat în banca lui Eddie se opri, îşi şterse transpiraţia de pe frunte cu mâneca de la cămaşă şi se întoarse către Roland — Dar există oameni în această încântătoare suburbie de nicăieri, Roland? Sau au plecat toţi de aici? — Presupun că au mai rămas câţiva Era mai mult decât o simplă presupunere; fuseseră câţiva care le aruncaseră priviri furişe Odată fusese o femeie înspăimântată ce ţinea doi copii pe după umeri şi un bebeluş într-un soi de traistă atârnată de gât Altădată, un ţăran bătrân, pe jumătate mutant, din gura căruia atârna un tentacul ce tresărea spasmodic Nici Eddie şi nici Susannah nu-i observaseră pe aceştia şi nu-i simţiseră pe ceilalţi despre care Roland era sigur că îi urmăriseră de la adăpostul copacilor şi al ierburilor înalte O, da, Eddie şi Susannah mai aveau multe de învăţat Deşi se părea că ceva-ceva din arta supravieţuirii tot deprinseseră, pentru că Eddie îl întrebă: — Pe ei îi adulmecă Ete? — Nu ştiu Pistolarul mai vru să adauge că era aproape sigur că strania minte de bumbler a lui Ete se frământa dintr-un cu totul alt motiv, dar se răzgândi pe loc Ani lungi trecuseră de când avusese un alt ka-tet şi îi intrase în obicei să-şi ţină părerile pentru sine Deşi va trebui să se dezbare de asta în cazul în care acest ka-tet se va dovedi solid Însă nu acum, nu în dimineaţa asta — Să mergem mai departe! spuse el Sunt convins că Jake s-a oprit şi ne aşteaptă 2 Două ceasuri mai târziu, chiar înainte de amiază, urcară o colină şi se opriră privind în jos la un râu mare şi leneş, de culoarea cositorului, sub cerul înnourat Pe malul dinspre nord-vest – adică pe partea lor – se afla un fel de şopron, zugrăvit într-un verde atât de aprins că părea un zbieret în văzduhul amuţit În el se intra dinspre apă, pe un podeţ sprijinit pe stâlpi vopsiţi în aceeaşi nuanţă de verde De doi dintre ei era legat cu parâme groase un bac, cam de douăzeci pe douăzeci de metri, acesta vopsit însă în dungi galbene şi roşii Din mijlocul lui ieşea o prăjină, probabil cu rol de catarg, dar nu se vedea nicio pânză În faţa prăjinii erau aşezate câteva scaune din răchită, cu faţa la ţărm Pe unul dintre acestea şedea Jake Pe altul, un bătrân cu o pălărie imensă de paie, o pereche de nădragi verzi, lăbărţaţi, şi cizme înalte În partea de sus purta un veşmânt dintr-un material subţire şi alb – un fel de cămaşă pe care Roland o cunoştea sub denumirea de „slinkum” Jake şi bătrânul mâncau popkinuri umplute cu multe chestii La vederea lor, Roland începu să saliveze amarnic Ete se afla în spatele celor doi, la marginea bacului vopsit în culori ţipătoare, ca de circ, şi se uita fascinat la propriul chip, oglindit în apă Sau, poate, la reflectarea cablului de oţel care trecea pe deasupra, de pe un mal pe celălalt al râului — Apa asta este Whye? îl întrebă Susannah pe Roland — Da Eddie zâmbi larg — Ştiţi ce-i apa? Ce să fie, un lichid ce-mi place mie! Ridică apoi mana deasupra capului şi începu să facă semne vesele — Jake! Hei, Jake! Ete! Jake îi făcu şi el cu mâna şi, cu toate că râul şi bacul ancorat la malul lui se aflau la vreo patru sute de metri distanţă, cei trei observară sclipirea albă a zâmbetului băiatului Vederea le devenise ciudat de ageră în ultima vreme Susannah duse mâinile căuş la gură şi strigă: — Ete! Ete! Vin’ la mine, puiuţ! Vino la mămica ta! Cu scheunături ascuţite ce-i ţineau loc de lătrat, Ete traversă în goana mare bacul, dispăru în construcţia asemănătoare cu un şopron şi apăru apoi pe malul lor Urcă poteca alergând mai iute ca vântul, cu urechile date pe spate, limbuţa fluturând şi ochii aurii strălucind voioşi — Încet, mai încet, scumpete, că o să-ţi plesnească inimioara! îi strigă Susannah râzând în hohote Lui Ete i se păru că-l îndemnase să se grăbească Ajunse în mai puţin de două minute lângă scaunul cu rotile al femeii, îi sări în poală, apoi se dădu jos şi se uită vesel nevoie mare la toţi trei — Olan! Ed! Suze! — Heil, conaşule Throcken! îi spuse amuzat Roland, folosind vechiul termen pentru bumbleri, învăţat dintr-o poveste pe care i-o citise mama lui în copilărie: Throckenul şi Balaurul Ete ridică un picior din spate, stropi un petic de iarbă, apoi se întoarse iar în direcţia din care veniseră, amuşinând aerul, scrutând zările — De ce tot face asta? îl întrebă Eddie pe pistolar — Nu ştiu De fapt, cam ştia Să fi aflat asta tot dintr-o poveste veche? Nu din Throckenul şi Balaurul, ci dintr-una asemănătoare? Parcă da O clipă se gândi la doi ochi verzi, larg deschişi în întuneric, şi simţi cum îl străbate un fior – nu de teamă (deşi poate că şi teama avea ceva de-a face cu asta), ci din cauza aducerii aminte Apoi, gata, dispărură şi ochii, şi înfiorarea Va curge apă, dacă aşa va fi vrerea Domnului, îşi zise el, dându-şi seama că vorbise cu glas tare doar când Eddie întrebă nedumerit: — Ei? — Nu contează, spuse Roland Hai să stăm niţeluş de vorbă cu noul prieten al lui Jake, ce ziceţi? Poate că mai are vreun popkin sau două sau trei în plus Eddie, sătul până-n gât de carnea veche şi tare înfăşurată în frunze pe care o botezaseră „burrito a la pistolar”, se lumină de îndată la faţă — Măi, să fie! gemu el, uitându-se la un ceas imaginar de la încheietura mâinii lui bronzate Vai de mine şi de mine, când se făcu ceasu’ de haleală? — Tacă-ţi gura şi împinge scaunul, dulceaţă! îi ceru Susannah Eddie tăcu din gură şi împinse scaunul 3 Bătrânul era pe scaun atunci când cei trei eroi intrară în hangarul acela nautic; şi în picioare, în poziţie cât de cât de drepţi, când ieşiră pe partea râului Văzu armele purtate la şold de Roland şi Eddie – pistoale supradimensionate, cu pat din lemn de santal – şi făcu ochii mari Căzu într-un genunchi Văzduhul era mut, iar Roland îi auzi trosnetul oaselor bătrâne — Heil, pistolarule! spuse omul, ducând la frunte pumnul umflat de artrită Te salut cu respect! — Ridică-te, prietene! îi zise Roland, sperând ca bătrânul să fie cu adevărat un prieten Se pare că aşa credea Jake, iar pistolarul ajunsese să se încreadă în instinctele băiatului Şi ale billy-bumblerului, fireşte — Ridică-te! Bătrânul păru să întâmpine oarece probleme, iar Eddie urcă pe bac să îl ajute — Mulţam fain, fiule, mulţam Eşti tot pistolar sau doar un „ucenic”? Eddie se uită la Roland Dar pe chipul acestuia nu se putea citi nimic, aşa că tânărul privi iar la bătrân, ridică din umeri şi rânji cu gura până la urechi — Cred că niţeluş din amândouă Sunt Eddie Dean din New York Aceasta este soţia mea, Susannah Iar domnul de colo e Roland Deschain De Gilead Luntraşul căscă şi mai mult ochii — Gileadul din trecut? Adevărat? — Gileadul din trecut, răspunse Roland, simţindu-şi sufletul inundat de o tristeţe neobişnuită pentru el Timpul era un chip pe ape şi, la fel ca râul imens dinaintea lor, doar plutea şi nimic mai mult — Atunci, poftiţi la bord şi fiţi bine-veniţi! Tânărul acesta şi cu mine suntem deja prieteni la cataramă Ete se urcase şi el pe bac, iar bătrânul se aplecă să-l mângâie pe căpşorul ridicat — Şi cu dânsul m-am împrietenit, nu-i aşa, drăguţule? Mai ţii minte cum mă cheamă? — Bix! răspunse prompt Ete şi se întoarse din nou către nord-vest, ridicându-şi boticul şi urmărind fascinat coloana mişcătoare de nori ce delimita Calea Grinzii 4 — Vă e foame? îi întrebă Bix Bucatele mele îs sărace şi simple, da’ m-aş bucura să le împart cu voi — Mulţumim, spuse Susannah Se uită apoi la cablul de deasupra care traversa în diagonală râul şi întrebă: — Ăsta-i un feribot, nu-i aşa? — Aşa-i, îi răspunse Jake Mi-a zis Bix că sunt oameni care locuiesc pe malul celălalt Nu prea aproape, dar nici foarte departe Crede că-s cultivatori de orez, da’ zice că nu prea călătoresc în direcţia asta Bix coborî de pe bac şi intră în căsuţa de pe apă Eddie aşteptă puţin, până auzi cum bătrânul cotrobăia înăuntru, apoi se aplecă spre Jake şi îi şopti: — Zici că-i în regulă? — E în regulă, spuse Jake E bucuros că are clienţi pe care să-i treacă pe malul celălalt Zice că sunt ani de când n-a mai dus pe cineva cu bacul — Sunt convins, fu de acord Eddie Bix apăru cu un coş din răchită, pe care i-l luă Roland din mâini – altminteri bătrânul s-ar fi dezechilibrat şi ar fi căzut în apă Apoi, tolăniţi în scaunele de pe bac, începură toţi să înfulece popkinuri umplute cu un fel de peşte rozaliu Condimentate şi delicioase — Luaţi de poftiţi! le spuse Bix Plin de peşti e râul ăsta şi cei mai mulţi îs din ăia adevăraţi Mutanţii îi azvârlu înapoi Pe vremurile celea de demult scria la lege că p-ăia răii să-i zvârlim ’napoi pe mal, ca să nu se mai prăsească Şi aşa am şi făcut o vreme Ridică din umeri şi continuă: — Trăieşte şi lasă-i şi pe alţii să trăiască, aşa zic eu Şi cred că sunt îndrituit s-o zic, pen’că eu unu’ am trăit cam multişor — Câţi ani ai? îl întrebă Jake — Am făcut o sută douăzeci acu’ ceva vreme, da’ am pierdut socoteala de atunci, aşa să ştiţi Timpul se trece mai repede pe partea asta a uşii, dacă pricepeţi ce zic Pe partea asta a uşii Lui Roland îi dădu din nou târcoale amintirea unei poveşti de demult O clipă doar, apoi dispăru — Mergeţi după ăia? îi întrebă bătrânul arătând spre şirul de nori călători — Da — Până la aşezările alea de le zicem Calle? Sau mai departe? — Mai departe — Spre bezna cea mare? Ideea aceasta părea deopotrivă a-l tulbura şi fascina pe Bix — Mergem pe drumul nostru, zise Roland Cât ne iei ca să ne treci dincolo, sai barcagiu? Bix izbucni în râs Hohotele erau sparte, dar vesele — La ce bun sunt banii când n-ai pe ce-i cheltui? Şi văz că n-aveţi animale cu voi, plus că-i limpede ca lumina zilei că eu am mai multă mâncare decât voi Unde mai pui că m-aţi putea obliga prin forţă să vă trec dincolo — Vai, niciodată! păru şocată Susannah — Ştiu asta, flutură Bix din mână către ea Bandiţii aşa ar proceda Şi după ce ar ajunge pe malul ălălalt, mi-ar da foc la bac, uite aşa, de-ai dracului – da’ ştiu că pistolarii adevăraţi n-ar face una ca asta Şi nici femeile-pistolar Nu pari a fi înarmată, coniţă, da’ cu femeile nu se ştie niciodată Susannah schiţă un zâmbet cam strâmb şi nu răspunse Bix se întoarse către Roland — Se vede treaba că veniţi din Lud Am auzit de locul ăla şi despre câte se întâmplă acolo Superb oraş a fost, superb tare! Dar aproape de ruină şi cam ciudat, atunci când l-am văzut eu Însă tot minunat era Cei patru schimbară o privire de an-tet pur, acea telepatie specială, rezervată doar lor Privire totodată încărcată şi de „shumew, cuvânt vechi, din Lumea de Mijloc, ce înseamnă ruşine, dar şi tristeţe — Ce e? se nelinişti Bix Ce-am zis? Dacă am spus ceva ce v-a supărat, vă cer iertare — Nu ne-ai supărat câtuşi de puţin, zise Roland, însă Lud — Lud e doar colb purtat de vânt, murmură Susannah — Mă rog, se opuse Eddie Nu-i chiar colb — Cenuşă, interveni Jake Care străluceşte în beznă Bix cântări cele auzite, apoi încuviinţă încet din cap — Aş vrea să-i aflu povestea, măcar atât cât îmi puteţi spune într-un ceas Că atât durează traversarea apei 5 Bix se oţărî la ei atunci când se oferiră să-l ajute cu pregătirile de plecare Asta era treaba lui, le zise el, şi încă o mai putea face – dar nu la fel de iute ca pe vremuri, când pe ambele maluri ale râului erau ferme şi câteva puncte de negoţ În orice caz, nici nu erau prea multe pregătiri de făcut Din căsuţă bătrânul aduse un taburet şi un inel de punte din lemn de esenţă tare Se urcă pe taburet şi prinse inelul de catarg, apoi îl agăţă de cablul de deasupra apei Duse taburetul înapoi înăuntru şi se întoarse cu o manivelă mare, din metal, în forma literei „Z”, pe care o aşeză ceremonios lângă o cutie din lemn aflată la capătul bacului — Aveţi de grijă să nu o împingeţi în apă, că fără ea n-am cum să mai ajung înapoi acasă, le spuse bătrânul Roland se lăsă pe vine ca să studieze obiectul acela Făcu un semn spre Eddie şi Jake, cerându-le să se apropie şi ei Le arătă cuvintele ştanţate pe linia lungă a literei Z — Aici chiar scrie ce mi se pare mie că scrie? — Mda, mormăi Eddie North Central Positronics Amicii noştri — De când ai chestia asta, Bix? îl întrebă Susannah — Păi, să tot fie vreo nouăj’ de ani, dacă stau să mă gândesc bine E o aşezare subterană acolo, zise el arătând în direcţia Palatului din Smarald Se întinde pe kilometri buni şi e plină de lucruri de-ale bătrânilor, lucruri în stare perfectă Şi încă mai cântă o muzică stranie din tavan, o muzică cum n-aţi mai auzit în viaţa voastră Şi muzica asta e în stare să-ţi terciuiască gândurile, ca să zic aşa Nu-i bine să cutezi a zăbovi prea mult acolo, dacă nu vrei să-ţi apară bube urâte şi să începi să borăşti şi să-ţi pierzi dinţii Eu m-am dus o dată M-am jurat să nu mai calc niciodată acolo Am avut senzaţia că a venit moartea să mă ia — Şi ţi-a căzut şi părul, nu doar fasolea din gură? se interesă Eddie Bix păru surprins de întrebare, apoi dădu din cap — Mi-a căzut ceva, da’ după aia mi-a crescut la loc Manivela aia-i din viţel, aşa să ştiţi Eddie se uită cruciş Cum Dumnezeu să fie din piele de viţel? Apoi înţelese că bătrânul spusese oţel — Suntem gata de plecare? întrebă Bix, cu ochii aproape la fel de strălucitori ca ai lui Ete Ridicăm ancora? Eddie schiţă un salut marinăresc: — O ridicăm, să trăiţi, domnu’ căpitanu’, cum nu! Pornim spre Insula Comorii, chiar aşa! — Haide de mă ajută cu frânghiile astea, Roland de Gilead, dacă eşti bun! Roland era bun şi se duse să îl ajute 6 Bacul se deplasa încet, de-a lungul cablului diagonal, tras de curentul blând al râului Peştii zburdau de jur-împrejurul lor, iar membrii ka-tet-ului lui Roland îi povestiră pe rând lui Bix despre oraşul Lud şi despre cele petrecute acolo Ete urmări o vreme peştii cu mult interes, ţinându-se bine pe marginea bacului Apoi se aşeză iarăşi în poponeţ, cu botul ridicat spre direcţia din care veniseră Bix mârâi atunci când îi povestiră cum plecaseră din oraşul blestemat — Monoul Blaine, ziceţi Trenul ăla ţicnit Mai e încă unul, da’ nu-mi aduc aminte cum îi zice — Patricia, îl ajută Susannah — Aha, ăla! Cu pereţi frumoşi din sticlă Ziceţi că oraşul nu mai e? — Nu mai e, îi confirmă Jake Bix lăsă capul în piept — Trist lucru! — Aşa este, spuse Susannah, strângându-l uşor de mână Deşi foarte frumoasă, Lumea de Mijloc e un loc trist Ajunseseră deja în mijlocul râului şi o boare ciudat de caldă le răvăşea părul Îşi scoseseră hainele groase şi se tolăniseră în scaunele din răchită, prevăzute cu role, ce le permiteau să alunece încolo şi încoace, pentru ca să poată admira întreaga privelişte Un peşte mare – posibil o rudă apropiată a celor din care mâncaseră la „ceasu’ de haleală” – sări pe bac şi începu să se zbată chiar în faţa lui Ete Cu toate că în mod obişnuit bumblerul executa de urgenţă orice creatură mai mică ce i-ar fi ieşit în cale, pe acesta parcă nici nu-l observă Roland împinse peştele înapoi în apă cu vârful cizmei sale scâlciate — Throckenul vostru simte că se apropie, remarcă Bix, privindu-l pe Roland Trebuie să aveţi de grijă Roland nu-i răspunse imediat O amintire clară îi răsări din străfundurile minţii, una din zecile de xilografii colorate manual dintr-o cane veche şi dragă Semiluna deasupra unei păduri; şase bumbleri aşezaţi pe un copac dărâmat, toţi cu boturile ridicate În copilărie iubise cartea aceea, Basmele Fermecate ale lui Eld, mai mult decât pe oricare alta Mama îi citea din ea înainte de culcare, în camera lui din turn, în vreme ce vântul puternic al toamnei îşi fredona cântecul singuratic pe lângă ziduri, chemând iarna Da, „Vântul prin gaura cheii” era titlul poveştii a cărei ilustraţie îi revenise acum în minte din negura amintirilor Iar povestea aceasta era deopotrivă înspăimântătoare şi frumoasă — Pe toţi zeii strânşi pe dealuri! exclamă Roland, lovindu-se în frunte cu podul palmei drepte Ar fi trebuit să-mi dau seama imediat Măcar după căldura nefirească din ultimele zile — Vrei să zici că nu ţi-ai dat seama? se minună Bix Şi mai zici că eşti din Lumea Dinăuntru! Bătrânul ţâţâi uşor din buze — Roland? interveni Susannah Despre ce vorbiţi? Roland nu o luă în seamă Privi de la Bix la Ete şi iar la Bix — Vine urgia! Bix dădu din cap: — Da Aşa spune throckenul vostru şi throckenii nu se înşală niciodată când e vorba de urgie Pe lângă faptul că ştiu să vorbească niţeluş, asta-i lucoarea lor — Lu ce? nu înţelese Eddie — Adică iscusinţa, talentul lor, explică Roland Bix, ştii cumva dacă există pe malul celălalt vreun loc unde să ne putem adăposti până trece? — Întâmplarea face să ştiu Şi bătrânul le arătă dealurile împădurite ce se ridicau în pantă blândă pe cealaltă parte a râului Whye, unde îi aşteptau un alt doc şi o altă căsuţă nautică – însă nezugrăvită şi mai puţin impresionantă — Pe partea aia să urmaţi poteca aceea care a fost drum pe vremuri Se întinde pe Calea Grinzii — Păi, cum altfel? exclamă Jake Toate lucrurile slujesc Grinda — Că bine zici, tinere domn, că bine zici În ce să vă spui, ca să pricepeţi mai bine: în roţi ori în kilometri? — Şi aşa, şi aşa pricepem, răspunse Eddie, dar mai bine în kilometri — Bine Mergeţi pe drumeagul vechi al Callei cam vreo opt kilometri dacă nu cumva chiar nouă jumate şi o să ajungeţi într-un sat părăsit Cele mai multe case îs făcute din lemn, deci nu v-ar fi de niciun folos; da’ casa de rugăciuni e din piatră solidă O să fiţi la adăpost Ştiu asta, pen’că am fost şi eu înăuntru Şi vă mai zic că-i şi o sobă mare acolo Da’ negreşit să-i verificaţi coşul, dacă vreţi să tragă bine în alea două zile cât o să staţi acolo Şi o să vă luaţi lemne din ce a mai rămas din căsuţele alea — Dar ce e urgia asta despre care vorbiţi? întrebă Susannah O furtună? — Da, îi răspunse Roland N-am mai văzut una de foarte, foarte mulţi ani Mare noroc că-l avem pe Ete cu noi! Dar nici aşa nu mi-aş fi dat seama, dacă nu ar fi fost Bix Îl strânse pe bătrân de umăr — Mulţam-sai Îţi mulţumim mult 7 Căsuţa de pe malul din sud-estul râului era aproape o ruină, ca mai toate lucrurile din Lumea de Mijloc; din căpriori atârnau cu capetele în jos lilieci care-şi făceau somnul de zi, iar păianjeni dolofani se zoreau încolo şi încoace pe ziduri Se bucurară atunci când plecară de acolo, ieşind iar sub cerul liber Bix legă bacul de ţărm şi veni lângă ei Îl îmbrăţişară de rămas-bun, având grijă să nu-l strângă prea tare în braţe ca să nu-i frângă oasele fragile După ce se isprăviră îmbrăţişările, bătrânul se şterse la ochi şi se aplecă să-l mângâie pe Ete — Să ai grijă de ei, conaşule Throcken! — Ete! fu de acord micuţul Bix! Bătrânul se îndreptă de mijloc în zgomot de oase care trosnesc, apoi duse mâinile la spate, strâmbându-se de durere — Ai să poţi face drumul înapoi cu bine? îl întrebă Eddie — O, sigur că da, răspunse Bix Aş fi avut ceva de furcă doar dacă ar fi fost primăvară, că Whye nu-i chiar atât de paşnic când se topesc zăpezile şi încep ploile Da’ acu’? Floricică la ureche Furtuna-i încă departe O să fie niţeluş mai greu la început, când o să dau la manivelă împotriva curenţilor, da’ după aia o fixez bine cu un şurub şi io să mai răsuflu puţin şi mai încolo o să mai dau iar la manivelă O să dureze cam patru ceasuri, în loc de unu’, da’ o să ajung cu bine acasă Mereu am ajuns Îmi doresc doar să fi avut mai multă mâncare să v-o dau s-o aveţi la voi — O să ne descurcăm noi, spuse Roland — Bine, atunci Bine Bătrânul parcă nu voia să plece Se uită pe rând la fiecare – foarte serios – apoi zâmbi larg, dezvelindu-şi gingiile ştirbe — Binecuvântată a fost întâlnirea noastră, nu credeţi? — Ba da, zise Roland — Şi dacă vă întoarceţi tot pe drumul ăsta, opriţi-vă să-l vizitaţi pe moş Bix, da? Să-i povestiţi prin ce-aţi trecut şi ce aţi mai făcut — Aşa vom face, promise Susannah, cu toate că ştia prea bine că nu vor mai trece niciodată pe acolo Toţi ştiau asta — Şi aveţi de grijă cu urgia Nu-i de joacă Mai aveţi o zi, poate două, până vine Am dreptate, Ete? — Ete! încuviinţă micuţul Bix oftă: — Acu’ vedeţi-vă de drumul vostru, le zise, iar eu am să-mi văd de al meu Tre’ să ne adăpostim cât de curând Roland şi tet-ul lui porniră — Încă ceva! strigă Bix după ei, făcându-i să se întoarcă Dacă daţi de blestematu’ ăla de Andy, să-i ziceţi din partea mea că n-am chef de niciun cântec şi nu mă interesează niciun horor-scop! — Cine-i Andy? strigă Jake — Nu contează, probabil nici n-o să-l vedeţi Doar atât a mai avut de spus bătrânul despre chestiunea aceasta şi nimeni nu şi-a mai adus aminte, deşi l-au cunoscut pe Andy în comunitatea rurală din Calla Bryn Sturgis Dar asta se va întâmpla mai încolo, după trecerea furtunii 8 Doar vreo opt kilometri avea drumul până la sătucul părăsit şi ajunseră acolo cam după o oră de la despărţirea de Bix şi bacul lui Iar lui Roland îi luă ceva mai puţin timp să le explice ce anume era furtuna-furtunilor — O dată sau două ori pe an furtuni din astea se năpusteau peste Marele Codru de la nord de Noul Canaan, dar niciodată peste Gilead Şi mereu se ridicau mai întâi în văzduh şi abia apoi porneau mai departe Îmi amintesc că am văzut odată pe Drumul Gileadului căruţe încărcate cu cadavre îngheţate Ţărani şi familiile lor, aşa cred N-am idee unde fuseseră throckenii lor – billy-bumblerii lor – de nu i-au avertizat Poate se îmbolnăviseră şi au murit Oricum, fără bumbleri care să-i prevină, oamenii ăia nu au avut cum să se pregătească Pentru că, pricepeţi voi, furtuna-furtunilor vine pe neaşteptate Acum ţi-e cald ca în cuptor – că vremea se încălzeşte foarte tare înainte de urgia asta – şi imediat dă năvală peste tine, ca o haită de lupi peste o turmă de miei Singurul semn e zgomotul făcut de copaci atunci când frigul furtunii se rostogoleşte peste ei E un sunet înăbuşit, ca acela pe care l-ar face grenadele acoperite cu noroi Probabil că aşa sună copacii vii când se contractă brusc Iar atunci când îl aud oamenii aflaţi la munca câmpului este deja mult prea târziu să se mai salveze — Zici că se face frig, spuse Eddie dus pe gânduri Cam cât de frig? — Temperatura poate scădea chiar şi cu patruzeci de unităţi sub punctul de îngheţ în mai puţin de un ceas, zise Roland pe un ton lugubru Lacurile îngheaţă într-o clipită, cu zgomot ca de gloanţe ce trec prin geam Păsările în zbor se transformă în statui de gheaţă şi se prăvălesc din înalturi ca nişte bolovani Iarba se preface în sticlă — Exagerezi, spuse Susannah Nu se poate aşa ceva — Nu exagerez deloc Însă frigul e doar un aspect al furtunii, începe şi vântul – cu forţă cumplită şi frânge trunchiurile copacilor îngheţaţi ca pe nişte paie Asemenea furtuni pot pustii totul în calea lor pe o distanţă de trei sute de roţi, înainte să se ridice în văzduh şi să se stingă la fel de brusc cum s-au iscat — Şi cum se face că bumblerii prind de veste de venirea lor? îl întrebă Jake Roland clătină din cap Niciodată nu-l preocupaseră prea mult motivele pentru care se întâmplă lucrurile 9 În mijlocul potecii zăcea o bucată dintr-un semn indicator Eddie îl ridică şi citi literele aproape şterse — Sintetizează perfect esenţa Lumii de Mijloc, zise el Misterioasă, dar bizar de hilară Întoarse bucata de lemn pentru ca să poată vedea toţi ce scrie pe ea cu litere mari, neuniforme: GOOK — Un „gook” este un puţ adânc, le explică Roland Iar legea pământului zice că orice călător are voie să bea din el, fără să fie pedepsit ori pus să plătească — Bine aţi venit în Gook! zise Eddie, aruncând semnul în tufele de pe marginea drumului Îmi place cum sună De fapt, mi-aş dori un abţibild auto pe care să scrie „M-am adăpostit în Gook de furtuna-furtunilor” Susannah râse Jake, nu Li-l arătă pe Ete care începuse să se rotească iute, ca şi cum ar fi vrut să-şi prindă coada — Cred că am face bine să ne grăbim, spuse băiatul 10 Pădurea începuse să se retragă dinaintea lor, făcând loc unei poteci mai late, ce pe vremuri fusese strada mare a acelui sat din care nu mai rămăsese acum decât o mână de clădiri abandonate, înşiruindu-se de-a lungul ei pe distanţă de vreo patru sute de metri Unele dintre ele fuseseră locuinţe, altele fuseseră prăvălii, deşi acum era imposibil să le mai poţi deosebi între ele Nu mai rămăseseră decât scheletele lor cocârjate, holbându-se prin găvane goale şi negre unde odinioară fuseseră geamurile Singura excepţie o constituia o construcţie aflată în marginea de sud a satului Acolo strada mare, năpădită de buruieni, se ramifica, ocolind o clădire asemănătoare cu o cazemată, construită din gresie cenuşie Era pe jumătate îngropată în tufele crescute de-a valma şi parţial ascunsă în spatele unor brazi tineri care probabil crescuseră după ce Gook fusese abandonat; rădăcinile lor deja începuseră să-şi croiască drum spre fundaţia sălii de rugăciuni Cu timpul vor reuşi să o dărâme, iar Lumea de Mijloc avea timp din belşug — A avut dreptate cu lemnele, observă Eddie Culese de pe jos o scândură roasă şi zgâriată şi o aşeză peste braţele scaunului cu rotile al lui Susannah, ca pe o măsuţă — Sunt o mulţime de lemne pe aici, continuă el, aruncând o privire la prietenul lui Jake, care se învârtea iar în cerc Vreau să spun că o să avem cu ce să ne încălzim, dacă o să avem vreme să le adunăm — Vom începe să le strângem de îndată ce ne vom asigura că suntem singuri în clădirea aia, zise Roland Haideţi să ne grăbim! 11 În casa de rugăciuni era răcoare şi în afară de păsări – acele păsări pe care newyorkezii le numeau rândunele, iar Roland le zicea „mierle-de-gunoi”, care se instalaseră la etajul al doilea – nu mai era nimeni acolo De îndată ce se simţi la adăpost, Ete păru să fi uitat cu totul de imboldul care-l făcuse să stea cu faţa către nord-vest sau să se învârtească în loc şi începu să-şi manifeste iar firea-i curioasă prin excelenţă: o luă la goană sus pe scările şubrede, spre uguitul şi sunetul de aripi venit de deasupra Scoase o rafală de hămăituri ascuţite şi membrii tet-ului avură ocazia să vadă cum mierlele-de-gunoi pornesc în stol spre alte regiuni, mai puţin populate, ale Lumii de Mijloc Jake îşi spuse că, dacă Roland avea dreptate, cele ce se îndreptau către Râul Whye se vor preface foarte curând în ţurţuro-păsări La parterul clădirii era o singură încăpere, lângă pereţii căreia fuseseră îngrămădite mese şi bănci lungi Roland, Eddie şi Jake le duseră pe toate lângă ferestrele fără geamuri, dar, din fericire, foarte mici, şi acoperiră cu ele deschizăturile Pe cele de pe latura dinspre nord-vest le astupară din afară, pentru ca vântul puternic să le împingă şi să etanşeizeze cât de cât spaţiile goale În vremea asta, Susannah îşi ghidă scaunul cu rotile până în gura căminului Aceasta era destul de mare, iar ea nu a fost nevoită să-şi aplece capul Se uită în sus, apucă un belciug ruginit care atârna acolo şi trase de el Se auzi un scârţâit infernal urmat de o pauză şi un nor mare de cenuşă se prăvăli peste ea cu o bufnitură surdă Reacţia femeii fu instantanee, extrem de colorată, definitorie pentru Detta Walker: — Oofff! Pupă-mă-n cur şi du-te pe lumea ailaltă! ţipă ea Muist nesimţit care eşti tu, muistule, uite ce căcat ai făcut! Se trase înapoi, tuşind şi dând disperată din mâini în faţa ochilor Roţile scaunului lăsară dâre în cenuşa împrăştiată pe jos Poala îi era plină tot de cenuşă Se scutură cu mişcări viguroase şi nervoase, ca nişte lovituri de pumn — Sobă jegoasă ce eşti tu! Căca-m-aş în gura ta! Să-ţi sparg botul ăla, vită cretină ce Se întoarse şi-l văzu pe Jake încremenit, cu gura căscată şi cu ochii holbaţi la ea În spatele băiatului, pe scară, Ete făcea la fel — Scuze, scumpete, spuse Susannah M-a luat niţeluş valul De fapt, pe mine sunt furioasă Ar fi trebuit să ştiu ce se va întâmpla, că doar am crescut în case cu sobe şi şemineuri Jake îi şopti, pe un ton de respect profund: — Înjuri mai bine decât taică-miu Nu mi-aş fi închipuit că poate exista cineva care să înjure mai bine Eddie se apropie de Susannah şi începu să o şteargă pe obraji şi pe gât Ea îi împinse mâinile la o parte — Încetează, nu faci decât să întinzi mizeria asta! Hai să vedem dacă putem să găsim gook-ul ăla, fântâna, sau ce o fi Poate mai are apă — Poate, dacă asta-i vrerea Domnului, zise Roland Femeia se răsuci brusc în scaun şi îl privi printre gene — Faci pe deşteptu’, Roland? Nu te sfătuiesc să-ţi baţi joc când eu tocmai ce m-am transformat în Coana Tarbaby — Nu, doamnă-sai, nici vorbă, se grăbi să spună Roland, cu un zvâcnet în colţul buzelor Du-te, Eddie, şi vezi dacă găseşti apă de gook ca să se spele Susannah Eu şi cu Jake vom începe să strângem lemne Dar va trebui să veniţi şi voi să ne ajutaţi de îndată ce veţi putea Sper că prietenul Bix a ajuns cu bine pe malul lui, pentru că mi se pare că avem mai puţin timp la dispoziţie decât estimase el 12 Fântâna satului se afla în cealaltă parte a sălii de rugăciuni, pe locul care probabil că fusese pajiştea aşezării Dispăruseră de multă vreme şi frânghia, şi găleata cu care se aducea apă din adâncul ei, dar asta nu era o problemă, căci aveau un colac de funie zdravănă în bagaje — Singura chestie e, zise Eddie, că nu ştiu ce am putea lega de capătul ei Cred că unul din desagii ăia vechi ai lui Roland — Aia ce-i, iubire? Susannah arăta spre un petic cu iarbă şi rugi din stânga fântânii — Unde ? începu el Apoi văzu: o scânteiere ca de metal ruginit Având grijă să nu se zgârie prea tare în ghimpii murilor, Eddie întinse mâna şi, cu un geamăt de efort, trase din încâlceala de ierburi şi arbuşti o găleată ruginită cu un ghemotoc de iederă moartă înăuntru Avea şi toartă, ce noroc pe ei! — Ia s-o văd şi eu! îi ceru Susannah Tânărul aruncă iedera uscată şi îi întinse găleata Susannah încercă toarta, dar aceasta se frânse la prima atingere, cu un suspin abia auzit, ca de lemn putred Ridică neputincioasă din umeri, privindu-l pe Eddie ca şi cum ar fi vrut să-şi ceară scuze — Nu-i nimic, zise el Mai bine că s-a rupt acum decât în fântână Aruncă toarta, tăie o bucată din frânghia lor, o desfăcu la capete ca să o facă mai subţire şi o trecu prin găurile de care fusese ataşată toarta cea veche — Nu-i rău deloc, comentă Susannah Eşti destul de îndemânatic pentru un băieţaş alb Se uită apoi peste marginea fântânii şi zise: — Nu văd apa Nici la trei metri adâncime nu se vede Da’ ce frig vine de acolo, de jos! — Ţi-a plăcut să te faci coşar, acum taci şi rabdă, spuse Eddie Găleata ajunse la suprafaţa apei, se clătină, se înclină şi începu să se umple Eddie o trase afară Apa picura din ea prin cele câteva locuri unde o mâncase rugina Tânărul îşi scoase cămaşa, o udă şi începu să şteargă obrajii lui Susannah — Ooo, vai de mine şi de mine, cine-i fetiţa asta care a apărut? exclamă el Susannah luă cămaşa din mâinile lui, o stoarse bine şi începu să-şi cureţe braţele — Bine măcar că am desfundat coşul Să mai scoţi nişte apă după ce iau grosul de mizerie de pe mine Şi când vom face focul, o să mă spăl cu apă caldă Dinspre nord-vest se auzi o bubuitură înfundată Apoi încă una Şi alte câteva Pe urmă o salvă prelungă apropiindu-se de ei ca nişte picioare tropăind în marş Se priviră uluiţi Fără cămaşă pe el, Eddie se duse în spatele scaunului cu rotile şi începu să o împingă — Mi se pare că ar fi cazul să ne cam grăbim Din depărtare – dar categoric apropiindu-se – se auzeau zgomote ca de bătălie cruntă — Cred că ai dreptate, fu de acord Susannah 13 Când ajunseră înapoi, îi văzură pe Jake şi Roland alergând spre casa de rugăciuni, cu braţele încărcate cu lemne putrezite şi crăpate Tot de undeva de deasupra râului, însă cu siguranţă mult mai aproape, veniră zgomotele acelea înfundate, ca de explozii, făcute de copacii din drumul urgiei, copaci care se scofâlceau, strângându-şi scoarţa spre miezul moale În mijlocul străzii năpădite de buruieni, Ete se învârtea în cercuri Cu dibăcia adusă de exerciţiul îndelungat, Susannah coborî din scaun direct în mâini şi începu să se târască iute către clădire — Ce dracu’ crezi că faci? strigă Eddie după ea — Eliberez scaunul ca să aduci lemne în el Poţi să-l umpli Eu am să-i cer lui Roland cremenea şi amnarul ca să fac focul — Dar — Vezi-ţi de treabă, Eddie, şi lasă-mă să fac ce pot! Pune-ţi cămaşa pe tine Ştiu că-i udă, dar măcar n-o să te zgârii prea tare Tânărul o ascultă, apoi întoarse scaunul şi-l împinse spre cea mai apropiată sursă de combustibil Când trecu pe lângă pistolar, îi transmise mesajul lui Susannah Roland dădu din cap, fără să se oprească din fugă Cei trei au făcut multe drumuri ca să strângă lemne cu care să se încălzească de frigul cumplit ce va urma acestei după-amiezi ciudat de calde Dispăruse, pentru moment, Calea Grinzii de pe cer, pentru că toţi norii se puseseră în mişcare, rostogolindu-se năvalnic spre sud-est Susannah reuşise să facă focul, care acum duduia puternic în sobă Un morman uriaş de lemne – unele încă purtând cuiele ruginite ale fostelor meniri – se înălţa în mijlocul încăperii de la panerul clădirii Deocamdată niciunul dintre ei nu se tăiase şi nici nu se înţepase în ele, dar Eddie credea că era doar o chestiune de timp până când se va răni cineva, încercă să-şi aducă aminte când anume făcuse ultimul vaccin antitetanos, dar nu reuşi Roland, însă, n-are nicio grijă, îşi zise el, căci sângele lui probabil că va ucide pe loc orice microb care ar îndrăzni să intre pe sub coaja aia groasă a lui de-i zice „piele” — Ce-i de râs? îl întrebă Jake cu răsuflarea tăiată Avea mânecile de la cămaşă murdare şi acoperite cu aşchii Pe frunte i se întinsese o pată de funingine — Nimicuţa, viteaz mic ce eşti! Ai grijă la cuiele alea ruginite Mai facem un drum şi gata Furtuna e foarte aproape — Bine Bubuiturile veneau acum de pe malul pe care se aflau ei, iar aerul, deşi încă destul de cald, parcă se îngroşase cumva Eddie încărcă pentru ultima oară cu lemne scaunul lui Susannah şi îl împinse spre casa de rugăciuni Jake şi Roland alergau înaintea lui Prin uşa deschisă ieşeau valuri de căldură Bine ar fi să se facă frig pe bune, îşi zise el Că, dacă nu, o să ne prăjim naibii înăuntru Şi, pe când îi aştepta pe ceilalţi doi din faţa lui să intre şi să-şi descarce lemnele, auzi un ţipăt slab, dar pătrunzător, pe lângă trosnetele şi bubuiturile făcute de contracţiile trunchiurilor de copaci Ţipătul acesta îl înfioră pe Eddie, ridicându-i ţepene firele de păr pe ceafă Vântul ce venea peste ei părea viu, părea că se zbate în chinuri cumplite Şi atunci aerul porni iar să se mişte Cald, mai întâi, apoi suficient de răcoros cât să-i usuce sudoarea de pe obraji şi frunte, după aceea foarte rece În doar câteva secunde Zbieretul înfiorător al vântului era însoţit de un sunet fâlfâit, ce-l duse pe Eddie cu gândul la fanioanele din plastic atârnate în locurile unde se vând maşini la mâna a doua Zgomotul acela se intensifică, îngroşându-şi tonalitatea până ajunse un uruit lugubru Şi atunci începură să se desprindă frunzele de pe ramurile copacilor, mai întâi în mănunchiuri, apoi în valuri Crengile se zvârcoleau sub norii ce se înnegreau chiar sub ochii lui uluiţi — Uau, căcat! murmură el şi împinse repede scaunul cu rotile pe uşa sălii de rugăciuni Se blocă Pentru prima oară de când începuse să facă drumurile după lemne Scândurile proptite de-a curmezişul braţelor erau prea late În mod normal, aşa cum se întâmplase până atunci, capetele lor s-ar fi sfărâmat imediat, cu acelaşi suspin pe care îl făcuse şi toarta găleţii Dar nu şi de data aceasta O, nu, n-ai să vezi asta acum, când urgia era atât de aproape De ce nu era nimic simplu în Lumea de Mijloc? Se întinse peste spătar ca să dea la o parte scândurile mai lungi Şi chiar în momentul acela se auzi urletul lui Jake: — Ete! Ete a rămas afară! Ete! Vino aici! Ete parcă nici nu-l auzi Nu se mai învârtea acum, ci stătea în fund, cu botul ridicat spre direcţia din care venea furtuna-furtunilor, cu ochişorii aurii înceţoşaţi şi încremeniţi 14 Jake nu a stat pe gânduri şi nici nu s-a uitat după cuiele ruginite ce ieşeau din lemnele de pe scaunul împins de Eddie Se căţără la iuţeală pe mormanul plin cu aşchii ascuţite şi sări în partea cealaltă, îmbrâncindu-l cu putere pe Eddie Luat prin surprindere, tânărul încercă să-şi recapete echilibrul, dar se împletici şi ateriză în şezut La rândul lui, Jake căzu într-un genunchi, dar se ridică repede, privind de jur-împrejur cu ochii ieşiţi din orbite şi părul lung învolburându-i-se în jurul capului — Jake, nu! Eddie încercă să-l apuce de mânecă, însă rămase în mână doar cu manşeta roasă de prea multe spălări în apele întâlnite în drumul lor Roland era în pragul uşii Împinse în lături scândurile prea lungi, la fel de nepăsător ca şi Jake faţă de cuiele ieşite în afară Apoi smuci scaunul peste prag şi mârâi: — Treci înăuntru! — Dar Jake — Cum i-o fi norocul Roland îl apucă pe Eddie de braţ şi îl ridică în picioare Bătuţi de vântul puternic, blugii lor vechi scoteau răpăieli de mitralieră — Trebuie să se descurce singur Treci înăuntru! — Nu! Du-te la dracu’! Roland nu pierdu vremea cu vreun comentariu la sugestia tânărului, ci doar îl trase cu putere înăuntru Eddie se împletici şi se întinse pe jos cât era el de lung Aşezată în genunchi în faţa focului, Susannah îl privi uluită Transpiraţia îi şiroia pe obraji, iar pieptul cămăşii din piele de căprioară era leoarcă Roland rămase în prag, privind încruntat cum Jake aleargă spre prietenul lui 15 Băiatul simţea cum temperatura aerului din jurul lui scade brusc O creangă se rupse cu un trosnet sec şi trecu razant peste capul lui, aplecat în ultima fracţiune de secundă Ete nu schiţă nicio mişcare până când Jake nu-l ridică de jos Abia atunci bumblerul se uită înnebunit în jur, arătându-şi colţii — Muşcă-mă, dacă aşa vrei, îi zise Jake, dar nu-ţi închipui că am să te las jos! Ete nu-l muşcă, deşi Jake oricum nu ar fi simţit nimic Faţa îi amorţise complet din cauza frigului Se întoarse spre casa de rugăciuni şi simţi cum mâna uriaşă şi îngheţată a vântului îl împinge din spate O luă la fugă, conştient că face nişte salturi ridicole, precum cele ale unui cosmonaut care aleargă pe suprafaţa lunii într-un film SF Un salt al doilea încă unu Dar nu mai ateriză după al treilea Vântul îl luă pe sus şi îl îmbrânci tare Jake îl strânse pe Ete la piept, încercând să-l protejeze Urmă o explozie guturală şi gâjâită, atunci când una din casele vechi din lemn capitulă în faţa rafalelor şi porni în zbor spre sud-est, stârnind o grindină de schije Băiatul apucă să vadă cum se ridică la norii grăbiţi o bucată de scară, având încă ataşată de ea o balustradă rudimentară din lemn Noi urmăm, îşi spuse Şi chiar atunci o mână încă foarte puternică, deşi văduvită de două degete, îl înşfăcă de braţ, chiar deasupra cotului Roland îl întoarse cu faţa spre uşă Vreme de câteva clipe situaţia rămase incertă, când vântul îi smuci cu forţă, scoţându-i de pe drumul către casa de rugăciuni Dar Roland se repezi la uşă, strângând braţul lui Jake în menghina celor trei degete pe care le mai avea Simţiră amândoi cum atacul vântului încetează brusc şi aterizară înăuntru pe spate — Mulţumescu-ţi ţie, Doamne! strigă Susannah — Mulţumeşte-i mai târziu! o repezi pistolarul, zbierând din toate puterile ca să se facă auzit peste mugetul vijeliei Împingeţi! Împingeţi toţi în uşa asta afurisită! Împinge-o de jos, Susannah! Cu toată puterea! Jake, tu zăvorăşte-o! Mă auzi? Trece bârna prin cârligele alea două! Nu mai sta pe gânduri! — N-ai tu grijă de mine! se răsti Jake Se tăiase la tâmplă în ceva şi o panglică subţire de sânge i se prelingea pe obraz; însă privirea îi era limpede şi hotărâtă — Acum! Împingeţi! Împingeţi, dacă vreţi să mai apucaţi ziua de mâine! Reuşiră să închidă uşa Nu ar fi reuşit să reziste mai mult de câteva secunde forţei cumplite a vântului Jake trânti drugul gros din lemn şi se retraseră toţi din dreptul ei Dar cârligele ruginite nu se fărâmară Se priviră, încercând să-şi recapete suflul, apoi se uitară în jos la Ete Micuţul scoase un hămăit vesel şi merse iute să se încălzească lângă foc Se pare că fusese ruptă vraja pe care o aruncase furtuna asupra lui Sala cea mare începuse deja să se răcească în locurile aflate departe de vatră — Ar fi trebuit să mă laşi pe mine să mă duc după puşti, îi reproşă Eddie lui Roland Ar fi putut să moară acolo, afară — Ete este responsabilitatea lui Jake Ar fi trebuit să-l aducă mai devreme înăuntru Să-l lege de ceva, dacă nu ar fi înţeles de vorbă bună Eşti cumva de altă părere, Jake? — Nu, ai dreptate Băiatul se aşeză pe jos lângă Ete şi începu să-i mângâie blana deasă cu o mână, în vreme ce cu cealaltă îşi ştergea sângele de pe obraz — Roland, interveni Susannah, e doar un copil — Nu mai este, zise rece pistolarul Îmi cer iertare că te contrazic, dar nu mai este copil 16 În primele două ceasuri ale furtunii-furtunilor, nu au fost prea siguri dacă va rezista clădirea din piatră unde se adăpostiseră Vântul urla sălbatic, iar copacii se frângeau cu trosnete puternice Unul dintre aceştia se prăbuşi pe acoperiş şi-l zdrobi Printre scânduri pătrunse până la ei aerul îngheţat de afară Susannah şi Eddie se luară în braţe Jake se puse scut peste Ete – care acum stătea liniştit pe spate, cu picioruşele dolofane întinse în cele patru puncte cardinale – şi ridică ochii spre volbura de găinaţ ce se cernea prin crăpăturile din tavan Însă Roland îşi vedea netulburat de pregătirea cinei — Tu ce crezi, Roland? îl întrebă Eddie — Cred că nu vom avea probleme dacă clădirea asta mai rezistă încă o oră Se va face mult mai frig, dar vântul se va mai diminua după lăsarea nopţii Şi mâine, la răsărit, va sufla şi mai încet; iar poimâine aerul se va domoli şi va fi mult mai cald Nu la fel ca înainte de venirea urgiei, însă căldura aceea nu a fost normală, aşa cum bine ştiţi şi voi Îi privi, schiţând un surâs mic ce părea nefiresc pe chipul lui, atât de încremenit şi serios în mod obişnuit — Până atunci, iată, avem un foc bun – sigur, nu suficient de puternic cât să încălzească întreaga sală, dar destul de bun dacă avem grijă să stăm lângă el Şi vreme din belşug să ne odihnim oasele obosite Am trecut prin multe, nu credeţi? — Cam da, murmură Jake Prin prea multe — Şi sunt convins că ne aşteaptă şi alte încercări Pericole, trudă, supărări Poate chiar moarte Aşa că deocamdată ne vom odihni lângă foc, ca în vremurile bune Şi ne vom simţi cât de bine vom putea Cu acelaşi surâs neobişnuit se uită la fiecare în parte Flăcările îi luminau straniu profilul, întinerindu-i un obraz şi, în acelaşi timp, îmbătrânindu-i-l nespus pe celălalt — Suntem ka-tet Unul dintre cele multe Fiţi recunoscători pentru căldură şi adăpost şi pentru faptul că nu sunteţi singuri în mijlocul furtunii Alţii nu au norocul ăsta — Ba eu sper să-l aibă, zise Susannah, gândindu-se la Bix — Hai să mâncăm! spuse Roland Se aşezară în jurul dinh-ului lor şi începură să mănânce cina pregătită de acesta 17 În noaptea aceea, Susannah reuşi să doarmă un ceas sau două, dar apoi o treziră visele despre nenumărate feluri de mâncare scârboase, pline cu viermi, pe care era, dintr-un oarecare motiv, obligată să le înghită Afară, vântul continua să urle, deşi nu cu la fel de multă fermitate ca mai devreme Uneori părea că s-a oprit complet, apoi se stârnea iarăşi, scoţând şuierături lungi şi îngheţate atunci când trecea pe sub streşini în rafale reci şi făcea clădirea veche din piatră să se zguduie din temelii Uşa se lovea sacadat de cadru, dar şi drugul cu care o zăvorâseră şi clemele metalice prin care trecea acesta păreau a rezista, la fel cum rezista şi tavanul Susannah se întrebă ce s-ar fi ales de ei dacă bârna aceea din lemn ar fi fost tot atât de putredă şi fărâmicioasă ca toarta găleţii găsite lângă „gook” Roland stătea lângă foc, împreună cu Jake Ete dormea liniştit între ei, cu o lăbuţă pe bot Susannah se duse la ei Focul nu mai ardea cu aceeaşi intensitate ca mai devreme, dar tot îi simţi căldura blândă pe obraji şi mâini Se gândi să rupă în două o scândură şi s-o arunce în vatră, dar se gândi că zgomotul l-ar fi putut trezi pe Eddie, aşa că o puse pe foc întreagă Scântei vesele se repeziră în sus pe horn, rotindu-se în curentul de aer Se dovedi însă că grija ei fusese inutilă pentru că, atunci când urmărea piruetele scânteilor, o mână tandră îi mângâie ceafa Nu se întoarse; ar fi recunoscut acea atingere oricând Doar prinse mâna aceea, o duse la buze şi îi sărută palma Palma aceea albă Chiar şi după tot timpul acesta de când erau împreună, după toate momentele lor de dragoste împărtăşită, parcă tot nu-i venea să creadă că are parte de atâta fericire Şi totuşi, iată motivul fericirii ei chiar alături Bine măcar că nu va trebui să-l prezint părinţilor, îşi zise ea — Nu poţi să dormi, iubire? — Am dormit puţin Da’ am avut nişte vise ciudate — Din cauza vântului, spuse Roland Oricine din Gilead ţi-ar spune asta Dar mie îmi place zgomotul vântului Întotdeauna mi-a plăcut Îmi mângâie inima şi mă duce cu gândul la vremurile de demult Şi îşi feri privirea, parcă stânjenit că-şi deschisese sufletul — Niciunul dintre noi nu doarme, zise Jake Ce-ar fi să ne spui o poveste? O vreme, Roland rămase cu ochii aţintiţi la foc; apoi şi-i ridică şi se uită la Jake Surâdea din nou, dar privirea îi era reţinută Un lemn noduros pocni în cămin În afara zidurilor din piatră, vântul urla cu furie pentru că nu era în stare să pătrundă înăuntru Eddie o cuprinse pe Susannah de talie, iar ea îşi culcă obrazul pe umărul lui — Ce poveste îţi doreşti să auzi, Jake, fiu al lui Elmer? — Oricare, răspunse băiatul Una despre vremurile de demult Roland se uită la Eddie şi Susannah — Şi voi? Vreţi şi voi să ascultaţi o poveste? — Da, te rugăm frumos, murmură Susannah Eddie dădu din cap: — Sigur Dacă ai chef să ne spui una Roland se gândi puţin — Poate am să vă spun chiar două, căci mai avem mult până în zori şi, în fond, avem toată ziua de mâine la dispoziţie să ne odihnim Poveştile astea două au legătură una cu cealaltă Iar prin ele suflă vântul, ceea ce este un lucru bun Nu-i nimic mai plăcut ca o poveste interesantă spusă într-o noapte furtunoasă unor oameni care au găsit un loc cald într-o lume rece Luă un fragment de lambriu, împinse cu el tăciunii aprinşi, apoi îl aruncă în flăcări — Una din ele este o poveste adevărată, trăită de mine însumi împreună cu vechiul meu prieten întru ka, Jamie DeCurry Cealaltă, „Vântul prin gaura cheii”, este o poveste pe care mi-o citea mama în copilărie Poveştile vechi au rostul lor, aşa să ştiţi, şi ar fi trebuit să-mi aduc aminte de ea de îndată ce l-am văzut pe Ete adulmecând aerul Doar că a trecut prea mult de atunci Oftă şi şopti cu glas sugrumat: — Zile demult uitate Din bezna de afară veni până la ei urletul de jale al vântului Roland îl aşteptă să se stingă şi apoi începu Eddie, Susannah şi Jake îl ascultară fascinaţi în noaptea aceea lungă şi plină de zbucium Uitate au fost toate: şi oraşul Lud, şi Omul Tic-Tac, şi Monoul Blaine, şi Palatul de Smarald Până şi Turnul Întunecat a fost dat uitării într-o oarecare măsură Dispăruse totul, cu excepţia inflexiunilor din vocea lui Roland Crescând şi descrescând aidoma vântului de afară — La scurtă vreme după moartea mamei mele, de care, aşa cum ştiţi, eu am fost principalul vinovat METAMORFUL (PARTEA ÎNTÂI) — La scurtă vreme după moartea mamei mele, de care, aşa cum ştiţi, eu am fost principalul vinovat, tatăl meu – Steven, fiu al lui Henry cel Înalt – m-a chemat în biroul lui din aripa de nord a castelului Îmi amintesc scâncetul vântului în jurul ferestrelor înguste Îmi amintesc rafturile înalte cu cărţi care se încruntau la mine – cărţi extrem de scumpe, valorând o avere, dar care nu fuseseră niciodată citite Nu de către el, în orice caz Şi îmi mai amintesc şi gulerul negru de doliu pe care îl purta Identic cu al meu Toţi bărbaţii din Gilead purtau acest guler sau o banderolă neagră peste mâneca de la cămaşă În timp ce femeile îşi acoperiseră părul cu fileuri de asemenea negre Aveau să le poarte până se vor fi împlinit şase luni de la moartea mamei mele, Gabrielle Deschain L-am salutat, ducând pumnul la frunte Nu şi-a ridicat ochii din hârtiile de pe birou, dar am ştiut că văzuse Tatăl meu vedea tot, absolut tot Am aşteptat Şi-a scris numele pe câteva documente Afară vântul şuiera, iar ciorile croncăneau în curtea castelului Căminul era o orbită goală şi întunecată Arareori poruncea să se facă focul acolo, chiar şi în cele mai reci zile În cele din urmă, îşi ridică ochii la mine — Cum se mai simte Cort, Roland? Ce mai face fostul tău profesor? Sunt convins că ştii, pentru că mi-a ajuns la urechi faptul că îţi petreci mare parte din timp acasă la el, că îi dai de mâncare şi alte alea — Sunt zile în care mă recunoaşte, i-am răspuns eu Şi altele când nu ştie cine sunt Încă vede puţin cu un ochi Celălalt Nu am mai continuat Nu era nevoie Celălalt ochi nu mai era I-l scosese şoimul meu, David, în timp ce dădeam proba bărbăţiei La rândul său, Cort îl omorâse pe David, dar aceasta avea să fie ultima lui crimă — Ştiu ce-a păţit celălalt Şi chiar îi dai de mâncare? — Da, tată, îi dau — Şi îl cureţi după ce face pe el? Stăteam în picioare înaintea biroului său, precum un elev pedepsit în faţa directorului şcolii Şi exact aşa mă şi simţeam Însă, vă întreb eu, câţi elevi şi-au ucis mamele? — Răspunde-mi, Roland! Nu îţi sunt doar tată, ci îţi sunt şi dinh şi îţi cer să îmi răspunzi — Câteodată Ceea ce nu era chiar o minciună sfruntată Da, câteodată îi schimbam scutecele murdare chiar şi de trei sau patru ori pe zi (asta în zilele bune), dar şi o singură dată ori deloc Alteori reuşea să ajungă la privată dacă îl ajutam Şi dacă îşi amintea că are nevoie să ajungă acolo — Nu-i vin amicii în vizită? — I-am trimis la plimbare, am spus eu M-a privit cu o curiozitate nedisimulată Am încercat să detectez o urmă de dispreţ pe chipul lui – o parte din mine chiar voia să o găsească – însă nu am observat nimic — Oare te-am educat eu în spiritul armelor doar ca să ajungi amic şi infirmier pentru un boşorog decrepit? Am simţit o scânteie de furie la auzul acestor vorbe Cort crescuse destui copii în datina lui Eld şi spiritul armelor Pe cei nevrednici îi învinsese în luptă dreaptă şi-i alungase în ţinuturile de vest fără nicio armă în afară de ce le mai rămăsese din minte Acolo, în Cressia şi în alte locuri de dincolo de ţinuturile acelea măcinate de anarhie, mulţi dintre băieţii aceia speriaţi şi tulburaţi i se alăturaseră lui Farson, Omul cel Bun Cel care, la un moment dat, va distruge tot ce simboliza neamul tatălui meu Farson le-a dat arme, sunt convins de asta Pentru că el avea şi arme, avea şi planuri — Vrei să te lepezi de el, tată, să-l arunci la gunoi? Asta îi va fi răsplata după toţi anii în care te-a slujit cu credinţă? Şi cine îi va urma? Vannay? — Niciodată nu se va întâmpla asta, iar tu ştii prea bine Dar mai ştii şi că ce a fost a fost Plus că tu nu îl îngrijeşti din dragoste La fel de bine o ştii şi pe asta — Îl îngrijesc din respect! — Dacă doar despre respect ar fi vorba, cred că te-ai duce pe la el din când în când şi i-ai mai citi câte ceva – căci mama ta a spus mereu că citeşti cu multă simţire, iar ea nu se înşela Dar nu l-ai curăţa de rahat şi nu i-ai schimba aşternuturile Prin faptele astea te pedepseşti singur pentru moartea celei care ţi-a fost mamă, deşi nu ai fost deloc vinovat O parte din mine ştia că acesta era adevărul O altă parte, însă, refuza să creadă Moartea ei fusese anunţată în termeni simpli: „Gabrielle Deschain de Arten s-a stins din viaţă fiind posedată de un demon care i-a chinuit sufletul ” Întotdeauna se folosea exprimarea aceasta atunci când era vorba despre sinuciderea unei persoane de viţă nobilă Iar cauza morţii ei a fost acceptată fără discuţii chiar şi de cei care, pe ascuns sau nu, trecuseră de partea lui Farson Căci se dusese vestea – şi doar zeii ştiu cum, pentru că nici eu şi nici prietenii mei nu divulgaserăm acest secret – că ea devenise amanta lui Marten Broadcloak, vrăjitorul Curţii şi principalul sfetnic al tatălui meu, şi că Marten fugise spre vest Singur — Ascultă-mă cu luare-aminte, Roland! Ştiu că te-ai simţit trădat de mama ta La fel m-am simţit şi eu Şi mai ştiu că o parte din tine a urât-o pentru asta aşa cum a urât-o şi o parte din mine Însă amândoi am şi iubit-o şi o iubim încă Mintea ţi-a fost otrăvită de jucăria pe care ai adus-o din Mejis şi ai fost tras pe sfoară de vrăjitoarea aia Doar unul singur din lucrurile astea nu ar fi putut să provoace tragedia, dar globul roz împreună cu vrăjitoarea o, da! — Rhea Am simţit cum lacrimile îmi înţeapă ochii şi mi le-am înfrânat Nu voi mai plânge în faţa tatălui meu Niciodată — Rhea de Coos — Da, chiar ea, spurcata aia cu suflet hain Ea ţi-a ucis mama, Roland Te-a transformat pe tine într-o armă şi a apăsat pe trăgaci Nu am spus nimic Probabil că mi-a observat suferinţa, pentru că a reînceput să răsfoiască documentele de pe birou, punându-şi semnătura pe unul şi pe altul În cele din urmă îşi ridică iar ochii la mine — Cort va rămâne o vreme în grija amicilor lui Te trimit în Debaria, împreună cu unul din camarazii tăi de ka — Cum? Mă trimiţi la Serenitate? Tata a izbucnit în râs — Acolo unde s-a recules mama ta? — Da — Nu, nici vorbă Auzi, Serenitate, ce glumă bună! Femeile de acolo sunt nişte prefăcute cu sufletele negre Te-ar jupui de viu doar dacă ai cuteza să le treci pragul lor sacru Majoritatea suratelor de-acolo preferă să-şi facă plăcere cu un băţ lung, nu cu un bărbat în carne şi oase Habar nu aveam despre ce anume vorbea – nu uitaţi că eram foarte tânăr şi inocent în multe privinţe, în ciuda tuturor celor prin care trecusem — Nu sunt sigur că aş fi pregătit pentru o altă misiune, tată Ca să nu mai vorbesc despre o expediţie în toată regula M-a privit cu răceală — Eu hotărăsc pentru ce eşti pregătit sau nu De altminteri, ce vreau eu de la tine nu are nimic de-a face cu belelele în care te-ai vârât singur în Mejis Da, sigur, se prea poate să întâlneşti pericole în cale, se poate chiar să se lase cu împuşcături, dar, una peste alta, e doar o misiune ce trebuie dusă la bun sfârşit Pe de-o parte, pentru ca oamenii care au început să aibă îndoieli să vadă că Albul este la fel de puternic şi de curat; dar mai ales pentru că nu putem tolera ca răul să-şi facă mendrele printre noi În plus, aşa cum am zis, nu vei fi singur — Cine vine cu mine? Cuthbert sau Alain? — Nici unul, nici altul Am nevoie aici şi de Zâmbăreţ, şi de Mers-Apăsat Tu ai să pleci cu Jamie DeCurry M-am gândit mai bine şi mi-am dat seama că îmi va face plăcere să pornesc la drum cu Jamie Mână-Roşie Deşi l-aş fi preferat pe Cuthbert ori Alain După cum prea bine ştia şi tatăl meu — Eşti de acord să pleci fără alte discuţii, ori ai de gând să mă sâcâi şi mai tare tocmai acum când am atât de multe de făcut? — Am să mă duc, i-am răspuns eu Şi, pe drept cuvânt, chiar mi-ar fi făcut bine să plec din palatul acela – să scap de încăperile lui posomorâte, de intrigile ţesute pe la colţuri, de tot mai puternica senzaţie că ne vor cotropi întunericul şi haosul şi că nimic nu le putea sta în cale Lumea va merge mai departe, însă Gileadul nu o va însoţi Acest minunat balon de săpun scânteietor se va sparge curând — Bine Eşti un fiu bun, Roland Nu cred că ţi-am mai spus-o vreodată, însă acesta este adevărul Nu am nimic împotriva ta Absolut nimic Mi-am lăsat capul în jos Când se va termina aceasta discuţie, aveam să mă duc undeva unde să îmi pot descătuşa inima Dar nu atunci Nu în faţa lui — La zece sau douăsprezece roţi depărtare de conacul femeilor alea – Serenitate, sau cum naiba îi zic ele – se află urbea Debaria, la marginea câmpului alcalin E un oraş prăfuit, care miroase puternic a piele netăbăcită, staţie terminus de unde sunt expediate vite şi blocuri de sare spre sud, est şi nord – în toate direcţiile, cu excepţia locului unde stă şi-şi urzeşte planurile-i mârşave ticălosul ăla de Farson În zilele astea sunt tot mai puţine cirezi de transportat şi mă aştept ca în scurtă vreme şi Debaria să se usuce şi să se stingă la fel ca multe alte oraşe din Lumea de Mijloc, însă deocamdată încă este un loc destul de aglomerat, cu multe cârciumi şi bordeluri frecventate de cartofori, aventurieri şi şarlatani Oricât de greu ţi-ar veni să crezi, să ştii că pe acolo au mai rămas şi câţiva oameni destoinici Unul dintre aceştia este Marele Şerif, Hugh Peavy La el vă veţi prezenta când veţi ajunge Îi veţi arăta armele şi sigulul pe care ţi-l voi da Ai priceput tot ce ţi-am spus deocamdată? — Da, tată, i-am răspuns Dar, spune-mi, ce anume nelegiuiri se întâmplă acolo, care să solicite atenţia unor pistolari? Şi am zâmbit uşor, lucru ce mi se întâmpla foarte rar după moartea mamei mele După care am continuat: — Fie ea şi a unor puiuţi de pistolari, aşa cum suntem noi? — Rapoartele pe care le-am primit – zise el, ridicând câteva dintre hârtiile de pe birou şi fluturându-le prin faţa ochilor mei – spun că pe acolo îşi face de cap un metamorf Am îndoielile mele în privinţa veridicităţii acestor zvonuri, dar este cert că oamenii sunt îngroziţi — Nu ştiu ce înseamnă cuvântul ăsta, am zis eu — Metamorful este o creatură care îşi schimbă forma sau, cel puţin, aşa pretind superstiţiile din bătrâni Să te duci la Vannay după ce pleci de la mine El are toate rapoartele — Aşa voi face — Fă-ţi treaba, găseşte-l pe nebunul ăla care poartă piei de animale – probabil doar despre asta-i vorba –, dar nu zăbovi Au început să se strângă probleme mult mai grave decât asta Şi vreau să vă întoarceţi – tu şi camarazii tăi de ka – înainte ca ele să se materializeze La două zile după discuţia aceasta, Jamie şi cu mine ne-am urcat caii în locul special amenajat pentru ei al unui tren cu doar două vagoane ce ne fusese pus la dispoziţie Pe vremuri, Calea Ferată de Vest se întindea pe o distanţă de o mie de roţi, dacă nu mai mult, până departe, în Deşertul Mohaine; însă în anii de dinainte de căderea Gileadului mergea doar până la Debaria şi atât Mai departe şinele fuseseră în mare parte distruse de eroziuni şi cutremure Altele au fost furate de bandiţi şi de cete de proscrişi, care se autointitulau „piraţi-de-uscat” Da, acesta este adevărul: nelegiuirea pusese stăpânire pe partea aceea de lume Noi le spuneam „Lumea Dinafară” acestor ţinuturi din vestul îndepărtat, care serveau de minune scopurilor lui Farson În fond, şi el era un pirat-de-uscat Însă unul cu mari pretenţii Trenul era niţeluş mai mare ca unul de jucărie, acţionat cu aburi; locuitorii din Gilead îi ziceau „Ţignalul ăl Mic” şi râdeau cu poftă când îl vedeau pufăind peste pod, pe când se îndrepta spre partea de vest a castelului Dacă am fi mers călare, am fi parcurs mult mai repede distanţa respectivă, dar mersul cu trenul ne menaja caii Iar scaunele acoperite cu velur din vagonul nostru se puteau întinde, transformându-se în paturi, spre marea noastră satisfacţie Până am vrut să ne culcăm pe ele La o hurducătură mai dură, Jamie a fost aruncat din patul lui improvizat Cuthbert ar fi izbucnit în râs la o asemenea păţanie, iar Alain ar fi înjurat amarnic, însă Jamie Mână-Roşie doar se adună de pe jos, se întinse la loc şi adormi instantaneu Nu am vorbit prea mult în prima zi Ne-am mulţumit să ne uităm pe geamurile cu cercevele din foaie de mică la peisajul verde şi împădurit al Gileadului care treptat făcea loc unui ţinut cu arbuşti murdari şi trişti, câteva ferme ce se zbăteau să supravieţuiască şi colibe de păstori Am întâlnit pe drum şi câteva aşezări, ai căror locuitori – majoritatea mutanţi – căscau gurile la noi, pe când Ţignalul ăl Mic şuiera, trecând încet pe lângă ei Câţiva şi-au dus mâinile spre mijlocul frunţilor, ca şi cum ar fi arătat un ochi invizibil Semnul acesta voia să însemne că erau de partea lui Farson, Omul cel Bun În Gilead, asemenea oameni ar fi fost aruncaţi în temniţă pentru trădare, dar acum Gileadul se afla mult în urma noastră Eram consternat să observ cât de repede se subţiase loialitatea acestor oameni, odinioară considerată drept un lucru sigur În prima zi a călătoriei, tocmai când ieşisem din Beesford-pe-Arten, unde mai trăiau câteva din rudele mamei mele, un bărbat corpolent a aruncat cu o piatră în trenul nostru Piatra s-a izbit de uşa închisă a vagonului-grajd şi am auzit nechezatul speriat al cailor noştri Grăsanul ne-a văzut că ne uităm la el A rânjit cu gura până la urechi, s-a apucat de organ cu ambele mâini şi a plecat de acolo pe două cărări — Uite-l pe unu care a mâncat bine într-un loc sărac! a remarcat atunci Jamie, cu ochii la hâţânatul ca de piftie al bucilor individului sub turul nădragilor peticiţi Dimineaţa următoare, imediat după ce servitorul ne adusese micul dejun constând din terci de ovăz rece şi lapte încă şi mai rece, Jamie mi-a zis: — Cred că ai face bine să-mi spui despre ce e vorba — Înainte de asta, vrei tu să-mi spui ceva? Dacă ştii? — Desigur — Tata mi-a zis că femeile de la locul acela de reculegere din Debaria preferă să-şi facă plăcere mai degrabă cu un băţ lung decât cu un bărbat în carne şi oase Ştii tu cumva ce a vrut să spună? Jamie m-a privit tăcut câteva clipe – ca şi cum ar fi vrut să se convingă că nu îl luam peste picior – apoi colţurile buzelor îi zvâcniră uşor Pentru Jamie grimasa aceasta însemna că râde în hohote, se tăvăleşte pe jos, îi explodează burta de atâta râs Ceea ce precis i s-ar fi întâmplat lui Cuthbert Aligood — Probabil că-i vorba despre instrumentul căruia curvele de la periferie îi zic „degeţel” Acum înţelegi? — Serios? Şi cum fac? Îl folosesc câte două sau cum? — Aşa se spune, dar multe sunt doar vorbe goale Tu ştii mai mult decât mine despre cum e cu femeile, Roland Eu nici măcar nu m-am culcat cu vreuna N-are a face Cred că mi se va întâmpla şi asta la un moment dat Spune-mi acum ce treabă avem în Debaria — Se pare că un metamorf îi terorizează pe oamenii buni de acolo Probabil şi pe cei răi — Adică un om care se transformă într-un fel de animal? De fapt, era mai complicat în cazul acesta, dar prinsese esenţa Vântul începuse să sufle cu putere, aruncând pumni de sare în peretele vagonului nostru După o rafală mai aprigă, micuţul tren s-a clătinat cu totul Castroanele noastre cu terci au alunecat de pe masă Am reuşit să le prindem înainte de a se face zob pe podea Dacă nu am fi avut asemenea reacţii spontane, nu am fi fost vrednici de armele pe care le purtam Acum, nu că Jamie s-ar fi dat în vânt după pistoale Dacă ar fi avut de ales (şi timpul necesar pentru a face această alegere), ar fi dus oricând mâna la arc ori la arbaletă — Tata crede că-s doar nişte poveşti, am zis eu Dar Vannay zice că e adevărat El Chiar în clipa aceea, o altă zguduitură ne-a azvârlit în scaunele din faţa noastră Bătrânul servitor, care tocmai ce venea să strângă castroanele şi cănile, a fost aruncat până în uşa dintre vagon şi micuţa lui chicinetă Atât de puternică a fost izbitura, că i-a sărit proteza din gură şi i-a aterizat în poală Jamie se repezi pe coridorul deja înclinat foarte tare şi îngenunche lângă el M-am apropiat şi eu şi am văzut că proteza ridicată de prietenul meu fusese confecţionată din lemn vopsit, prinsă cu o clamă extrem de ingenioasă şi greu de observat la o primă vedere — Ţi-ai rupt ceva, sai? s-a interesat Jamie Bătrânul s-a ridicat încet în picioare, şi-a luat proteza şi şi-a îndesat-o în golul din spatele buzei superioare — Eu sunt bine, dar jigodia asta de tren a deraiat iarăşi Am terminat cu cursele la Debaria Am nevastă O scorpie rea de gură, dar sunt hotărât să trăiesc mai mult decât ea Aţi face bine să vedeţi ce s-a întâmplat cu caii voştri, domnişorilor Cu ceva noroc, nu şi-o fi rupt niciunul vreun picior Nu-şi rupsese niciun cal nimic, dar amândoi erau extrem de agitaţi şi loveau din copite, nerăbdători să iasă mai degrabă în spaţiu liber Am coborât rampa şi i-am priponit de bara de legătură dintre cele două vagoane Rămaseră trişti acolo, cu capetele plecate şi urechile lipite de ţeastă, în rafalele fierbinţi şi nisipoase ale vântului ce sufla din vest După aceea, am revenit în vagonul de pasageri ca să ne luăm bagajele Mecanicul, un dop de om crăcănat şi cu umerii laţi, a coborât şi el prin partea lui a trenului înclinat, cu bătrânul servitor după el Când a ajuns în apropierea noastră, ne-a arătat ce văzuserăm deja foarte bine — Colo-şa, pe coama aia, e drumul principal din Debaria – vedeţi pietrele de hotar? Pe-acolo ajungeţi la locu’ cu muierile în mai puţin de-un ceas, da’ vă zic eu să nu le întrebaţi n’ica pe târfele alea, că n-o să vă alegeţi cu niciun răspuns Şi a adăugat, pe un ton mult mai scăzut: — Mâncă bărbaţi, aşa am auzit Şi nu-i o vorbă goală, băieţi: îi mâncă pă masculi Mai uşor mi-ar fi fost să cred în existenţa metamorfului, decât în absurditatea asta, dar nu am zis nimic Era clar că maşinistul nostru era zguduit bine, iar una din mâinile sale era la fel de roşie ca a lui Jamie Dar mâna mecanicului era doar puţintel arsă şi avea să-i treacă Mâna lui Jamie avea să fie tot roşie şi atunci când va sosi clipa îngropăciunii sale Parcă ar fi fost înmuiată bine în sânge, aşa arăta — S-ar putea să strige după voi, să vă promită câte în lună şi în stele Ba s-ar putea chiar să vă arate ţâţoancele, pen’că ştiu bine că niciun tânăr nu poate să rămână indiferent la aşa ceva Dar nu le băgaţi în seamă Astupaţi-vă urechile la promisiunile lor şi închideţi ochii ca să nu le vedeţi ţâţele Mergeţi direct în oraş Călare, o să faceţi mai puţin de un ceas de-aici Cât despre noi, o să avem nevoie de o echipă de muncitori ca să ridicăm curva asta sifilitică Şinele n-au nimica; le-am verificat eu Sunt doar acoperite cu afurisitul ăla de praf alcalin Nu cred că aveţi bani la voi cât să plătiţi muncitorii, da' ştiu că sunteţi domnişori de viţă nobilă şi mă gândesc că puteţi să le daţi o poliţă ori cambie, ori cum s-o chema — Avem bani peşin la noi, l-am întrerupt eu Suficienţi cât să angajăm o echipă mai mică Mecanicul a făcut ochii mari când m-a auzit Şi cred că i-ar fi ieşit de-a dreptul din orbite dacă i-aş fi zis că tatăl meu îmi dăduse douăzeci de monede mari din aur, pe care le pusesem bine într-un buzunar ascuns din interiorul vestei — Şi cum rămâne cu boii? Că avem nevoie de boi, dacă putem să facem rost de ei Sau de cai, dacă nu găsim boi — Trecem pe la grajduri, să vedem ce au acolo, i-am spus eu, în timp ce încălecam Jamie îşi legase arcul de o parte a şeii, apoi a trecut în partea cealaltă ca să pună arbaleta în tocul din piele confecţionat anume de tatăl lui — Să nu uitaţi de noi, tinere sai, mi-a zis mecanicul Că n-avem nici cai şi nici arme — Nu vom uita, l-am asigurat eu Staţi în tren În caz că nu vom găsi astăzi o echipă, vom trimite mâine o căruţă să vă ia de aici şi să vă ducă în oraş — Mulţam mult! Şi aveţi de grijă să vă feriţi de muierile alea! Îi mâncă pă masculi! Ziua era nespus de caldă Am mers o vreme în galop, deoarece caii aveau nevoie să se dezmorţească după ce fuseseră închişi în spaţiul acela strâmt atâta timp Apoi am început să mergem la pas — Vannay, mi-a spus Jamie — Ce? — Înainte să deraieze trenul, ziceai că tatăl tău nu crede că ar fi vorba despre un metamorf, dar că Vannay e de altă părere — A, da! Mi-a spus că nu este de necrezut povestea cu metamorful după ce a citit toate rapoartele trimise de Marele Şerif Peavy Ştii cum ne repeta el cel puţin o dată la fiecare curs: „Când faptele vorbesc, înţeleptul trebuie să le asculte ” Iar douăzeci şi trei de morţi înseamnă destule fapte Morţi nu de glonţ şi nici de cuţit, ci făcuţi bucăţi-bucăţele Jamie a scos un geamăt îngrozit — În două cazuri a fost vorba de familii întregi Familii mari, aproape nişte clanuri Casele lor au fost răvăşite şi împroşcate cu sânge Mâinile şi picioarele le-au fost smulse din trupuri şi duse de acolo; unele au fost găsite – parţial mâncate, altele nu La una din fermele astea, şeriful Peavy şi ajutorul lui au descoperit capul celui mai mic dintre copiii familiei respective înfipt într-un par din gard Ţeasta îi era zdrobită, iar creierul scos — Martori? — Câţiva Un cioban care tocmai se întorcea după ce adunase oile rătăcite de turmă a văzut atacul asupra tovarăşului său, aflat pe un deal din apropiere Cei doi câini care îl însoţeau s-au repezit să-şi apere celălalt stăpân; dar şi ei au fost sfârtecaţi Creatura a coborât dealul, intenţionând să-l prindă şi pe ciobanul ăsta, dar oile i-au distras atenţia şi omul a profitat de ocazie ca să fugă de acolo Zice că era un lup ce mergea în două picioare, ca un om A mai fost o întâmplare asemănătoare cu o femeie şi un cartofor Individul a fost prins când trişa la „Păzea” într-una din locantele de aici Celor doi li s-a dat un bilet de liberă trecere şi li s-a pus în vedere să părăsească oraşul până la căderea întunericului, altminteri vor fi biciuiţi în piaţa publică Au fost atacaţi pe drumul către aşezarea micuţă de lângă minele de sare Bărbatul a opus rezistenţă, dându-i timp femeii să scape Ea s-a ascuns în spatele unor stânci până la plecarea creaturii Zice că a fost un leu — Un leu care mergea pe picioarele dinapoi? — N-a văzut asta În ultimul caz e vorba despre doi văcari Poposiseră pe malul Râului Debaria, în apropiere de doi însurăţei manni aflaţi în luna de miere, deşi habar nu au avut de ei până nu i-au auzit strigând Au pornit călare spre locul de unde veneau urletele celor doi soţi şi atunci au văzut creatura ucigaşă fugind de acolo Făcea salturi mari şi avea un picior al femeii în fălci Nu era o fiinţă omenească, dar se pun chezaşi că fugea pe două picioare exact ca un om Jamie se aplecă într-o parte şi scuipă dezgustat — Nu se poate să fie adevărat — Vannay zice că se poate Zice că au mai existat creaturi din astea, cu mulţi ani în urmă Crede că-i vorba de un soi de mutaţie care a pus încet stăpânire pe individul respectiv — Şi toţi martorii ăştia au văzut fiecare câte un alt animal? — Da Văcarii au zis că li s-a părut a fi fost un tigru Avea dungi — Lei şi tigri care fac spectacol ca la circ Tocmai aici, în pustietate Eşti sigur că nu ne ia cineva peste picior? Pe atunci nu eram suficient de matur ca să fiu sigur de aşa ceva, dar ştiam că vremurile erau mult prea grele ca să ni se joace o asemenea festă şi să fim trimişi atât de departe spre vest Nu că Steven Deschain ar fi putut fi descris drept un iubitor de glume nici măcar în zilele lui cele mai bune — Îţi spun doar ce mi-a zis mie Vannay Văcarii ăia care au adus în oraş ce mai rămăsese din trupurile celor doi manni pe un soi de targă nu auziseră în viaţa lor de tigri Dar aşa au descris ei creatura Mărturia lor se află în rapoarte: ochi verzi, dungi şi restul Am scos din buzunarul vestei cele două foi mototolite pe care le primisem de la Vannay — Vrei să vezi cu ochii tăi? — Nu mă prea dau în vânt după citit, a zis Jamie După cum prea bine ştii şi tu — Mă rog Atunci, crede-mă pe cuvânt Descrierea lor este aproape identică cu desenul din povestea cu băiatul prins de furtuna-furtunilor — Ce poveste-i aia? — Cea despre Tim Inimă-Neânfricată – „Vântul prin gaura cheii” Lasă Nu contează Ştiu că văcarii ar fi putut fi beţi, aşa cum se întâmplă de obicei când se află în apropierea unui oraş unde curge băutura din belşug, însă, dacă mărturia lor este sinceră, Vannay zice că acea creatură nu doar că se poate transforma în animal, ci îşi poate schimba şi specia — Douăzeci şi trei de morţi, zici Vai şi-amar! Vântul s-a înteţit, spulberând praful alcalin înaintea lui Caii au tresărit speriaţi, iar noi ne-am acoperit gura şi nasul cu eşarfele de la gât — Al naibii de cald mai e! constată Jamie Şi praful ăsta afurisit Dar tăcu imediat, ca şi cum şi-ar fi dat seama că vorbise prea mult Nu m-a deranjat, căci aveam multe lucruri la care să mă gândesc După mai puţin de un ceas, am urcat pe coasta unui deal şi am văzut în vale o haci albă şi strălucitoare, de mărimea unei reşedinţe de nobil din baronia noastră În spatele clădirii, coborând spre un pârâu îngust, se întindea o grădină verde pe care se afla ceva ce semăna cu o vie Am simţit atunci că îmi plouă în gură Nu mai mâncasem struguri de pe vremea când subsuorile îmi erau încă netede şi fără păr Zidurile acelei haci erau înalte, cu cioburi ameninţătoare de sticlă pe partea de sus, însă porţile mari, din lemn, erau larg deschise, ca şi cum ne-ar fi poftit înăuntru În faţa lor, aşezată pe un fel de tron, stătea o femeie îmbrăcată cu o rochie din muselină albă Pe cap avea o glugă din mătase tot albă, ce fâlfâia aidoma unor aripi de pescăruş Când ne-am apropiat, ne-am dat seama că tronul acela era făcut din lemn de carpen Cu siguranţă că nici un alt scaun, nici măcar unul din metal, nu i-ar fi putut susţine greutatea, căci era cea mai masivă persoană pe care o văzusem eu vreodată, un colos de femeie care ar fi putut fi cu uşurinţă perechea potrivită pentru legendarul David Quick În poală avea un lucru de mână Poate că împletea o pătură, dar, în comparaţie cu statura ei imensă şi cu sânii care ar fi putut fiecare adăposti de soare câte un copil, lucrul acela nu părea mai mare decât o batistuţă Ne-a observat, a lăsat împletitura din mâini şi s-a ridicat Avea cam doi metri înălţime, dacă nu mai mult Vântul nu mai sufla chiar atât de puternic în valea aceea, dar tot făcea să-i fluture rochia în jurul pulpelor lungi Muselina scotea sunete de pânză de corabie bătută de briza mării Mi-am adus atunci aminte de vorbele mecanicului: îi mâncă pe masculi; însă, când am văzut-o cum îşi duce pumnul la fruntea cât o câmpie şi îşi ridică poala rochiei cu mâna cealaltă, făcând o plecăciune înaintea noastră, am tras de frâiele calului meu — Heil, pistolarilor! a strigat ea către noi, cu o voce puternică, aproape de cea baritonală a bărbaţilor, dar nu tocmai Vă salut în numele Serenităţii şi al tuturor femeilor care trăiesc aici Fie ca zilele voastre să fie nenumărate pe faţa Pământului! Am ridicat şi noi pumnii la frunte şi i-am urat să trăiască de două ori mai mult — Din Lumea Dinăuntru veniţi? Aşa se pare, căci hainele nu vă sunt prea murdare Deşi se vor murdări curând, dacă veţi zăbovi pe meleagurile astea mai mult de o zi Şi a izbucnit în râs Cu hohot ca de tunete auzite de la oarecare distanţă — De acolo venim, i-am răspuns eu Îmi era limpede că Jamie nu avea să zică nimic Destul de tăcut din fire, acum era de-a dreptul amuţit de şoc Umbra femeii pe zidul alb din spate era înaltă cât Lordul Perth — Şi aţi venit să-l prindeţi pe metamorf? — Da, am spus eu L-ai văzut cumva, ori doar ai auzit zvonuri despre omul ăsta? Dacă aşa stau lucrurile, îţi vom mulţumi frumos şi ne vom vedea de drum — Nu-i un om, flăcăule Nici să nu te gândeşti că ar fi un om M-am uitat la ea fără o vorbă Aşa cum stătea în picioare, mă putea privi drept în ochi; or, eu mă aflam pe Tânărul Joe, calul meu înalt şi zdravăn — Nu-i om, a repetat ea Ci un monstru venit din Faliile-fără-Fund Sunt sigură de asta, aşa cum sigură sunt că voi doi sunteţi în slujba neamului lui Eld şi a Albului Poate că a fost om odinioară, dar nu mai este Şi, da, l-am văzut, am văzut ce a făcut Rămâneţi pe loc, nu vă mişcaţi niciun pic, şi veţi vedea şi voi Fără să aştepte vreun răspuns, femeia a intrat pe poarta deschisă Cu rochia aceea albă, părea o goeletă navigând cu vântul în faţă M-am uitat la Jamie În fond, pentru asta bătuserăm atâta drum, iar dacă aveam să-l lăsăm pe mecanic să aştepte ceva mai mult ajutoare ca să pună Ţignalul ăl Mic înapoi pe şine, ei bine, asta era situaţia — ELLEN! a zbierat huiduma de femeie La volum maxim, vocea ei suna ca printr-un megafon electric — CLEMMIE! BRIANNA! ADUCEŢI DE-ALE GURIII CARNE ŞI PÂINE ŞI BERE – DIN CEA BLONDĂ, NU NEAGRĂ! ADUCEŢI ŞI O MASĂ ŞI VEDEŢI SĂ NU UITAŢI FAŢA AIA BRODATĂ! TRIMITEŢI-O LA MINE PE FORTUNA CHIAR ACUM! HAIDEŢI, REPEDE-REPEJOR! PAS ALERGĂTOR! Poruncile fiind date, femeia s-a întors către noi, ridicând delicat poalele rochiei pentru a nu o mânji de praful alcalin ce se învolbura în jurul încălţărilor negre din picioarele ei enorme — Doamnă-sai, vă mulţumim pentru ospitalitate, dar noi trebuie să — Trebuie să îmbucaţi ceva, asta trebuie să faceţi, m-a întrerupt femeia O să servim masa aici, la marginea drumului, ca să nu vi se tulbure digestia Căci ştiu bine poveştile care se spun în Gilead despre noi, da, da, da, cu toatele le ştim Bărbaţii spun mereu aceleaşi minciuni despre femeile care au cutezanţa de a trăi pe cont propriu Îi fac să se îndoiască de vrednicia ciocanelor lor — N-am auzit nicio poveste despre A izbucnit iarăşi în râs, iar pieptul i s-a umflat ca marea în furtună — Eşti politicos, pistolar micuţ şi drăguţ, şi foarte abil, dar a trecut multă vreme de când am fost înţărcată şi nu mai cred orice vorbă Staţi liniştiţi, n-o să vă mâncăm! Şi un licăr i-a trecut prin ochii la fel de negri ca ciubotele acelea enorme — Deşi cred că aţi fi o gustare delicioasă Eu sunt Everlynne din Serenitate Stareţă prin voia Domnului şi a Omului Iisus — Roland de Gilead, m-am prezentat eu Şi acesta este Jamie, tot de acolo Prietenul meu şi-a înclinat capul Ea a făcut o altă reverenţă, de data aceasta coborând mult fruntea, drept care aripile glugii ei din mătase i-au acoperit obrajii aidoma unei cortine Pe când se îndrepta de mijloc, pe poartă s-a strecurat o femeie micuţă Sau poate că era de statură normală şi părea doar micuţă pe lângă Everlynne Roba ei era din bumbac aspru şi cenuşiu, în loc să fie din muselină albă Îşi ţinea braţele încrucişate peste pieptul sfrijit, cu mâinile pierdute în mânecile lungi Nu purta glugă, dar tot nu i-am putut vedea decât jumătate din chip Cealaltă jumătate era ascunsă sub un bandaj gros Ne-a făcut şi ea o reverenţă, apoi s-a retras în umbra considerabilă a stareţei ei — Ridică-ţi capul, Fortuna, şi salută-i cum se cuvine pe aceşti tineri domni! Când a făcut-o, am înţeles de ce îşi ţinuse fruntea plecată Bandajele nu reuşeau să acopere cu totul rana de la nas; îi dispăruse o bucată zdravănă din partea dreaptă Acolo nu mai rămăsese decât o gaură cu carne vie — Heil! ne-a şoptit femeia Să aveţi zile nenumărate pe faţa Pământului! — Iar tu să ai de două ori mai multe, i-a răspuns Jamie Din privirea nefericită pe care i-a aruncat-o cu ochiul neacoperit de bandaj, mi-am dat seama că spera ca urarea aceea să nu se împlinească — Spune-le ce s-a întâmplat, i-a cerut Everlynne Ce-ţi mai aduci aminte Ştiu că nu-i prea mult — Trebuie, Maică? — Da, i-a spus cu fermitate stareţa Pentru că ei au venit să-i pună capăt Fortuna ne-a aruncat o privire nedumerită, apoi s-a uitat iar la Everlynne — Cum ar putea? Par atât de tineri Atunci şi-a dat seama că fusese lipsită de politeţe şi s-a îmbujorat brusc în obrazul lăsat vederii S-a clătinat puţin, ca nesigură pe picioare, iar Everlynne a cuprins-o cu braţul pe după umeri Era evident că fusese grav rănită şi nu îşi revenise încă Dar, din cauza robei sale groase şi largi, nu am avut cum să văd ce alte părţi ale trupului îi mai fuseseră afectate — Poate că nu se bărbieresc decât o dată pe săptămână, dar sunt pistolari, Fortie Şi dacă ei nu pot îndrepta lucrurile în oraşul nostru, atunci nu poate nimeni În plus, s-ar putea să-ţi facă bine să vorbeşti despre asta Groaza e ca un vierme care trebuie dat afară înainte de a apuca să se împuieze Haide, spune-le! Şi ne-a spus Pe când o ascultam, pe poartă au ieşit şi alte Surate ale Serenităţii: două cărând o masă, celelalte aducând de-ale gurii şi băutură După cum arătau şi după aroma degajată, am fost convins că erau feluri de mâncare mult mai bune decât cele de care avuseserăm noi parte în călătoria cu Ţignalul ăl Mic Însă, după ce Fortuna şi-a terminat scurta poveste, dar cu totul înspăimântătoare, foamea mi-a dispărut definitiv Şi, din câte puteam vedea, nici Jamie nu se mai gândea la mâncare Se întâmplase pe la asfinţit, în urmă cu două săptămâni şi o zi Împreună cu o altă surată, pe nume Dolores, ieşise să închidă poarta şi să scoată apă pentru muncile de seară Fortuna ţinea găleata, iar găleata aia i-a salvat viaţa Când Dolores a dat să închidă poarta, o creatură s-a năpustit înăuntru, a înşfăcat-o şi i-a smuls capul de pe umeri cu o singură muşcătură a fălcilor imense Fortuna zicea că a văzut foarte bine scena, deoarece Luna Neguţătorului tocmai ce se ridicase pe cer Fiara aceea era mai maltă decât un om, cu solzi în loc de piele şi coadă lungă pe care şi-o târa pe jos Ochii galbeni, cu pupile crestate, îi străluceau pe faţa teşită Gura era un hău cu colţi lungi cât o mână de om Din ei picura sângele lui Dolores A scuipat cât colo, pe pietrele curţii, trupul zvâcnind încă al bietei femei şi s-a repezit pe picioarele-i solide, spre fântâna unde era Fortuna — M-am întors ca să fug m-a prins şi după aia nu-mi mai aduc aminte de nimic — Dar eu îmi amintesc, a intervenit atunci Everlynne încruntată Am auzit urlete şi am ieşit în fugă cu puşca noastră O armă lungă, cu un clopoţel la capătul ţevii A fost încărcată cândva, demult, în negura vremurilor, dar niciuna dintre noi nu a tras vreodată cu ea Ştiu că era foarte posibil să-mi explodeze în mâini Dar am văzut cum creatura aia îi sfârtecă faţa bietei noastre Fortie şi am mai văzut încă ceva Şi când am tras, nu m-am gândit la mine, la pericolul care mă pândea Nu m-am gândit nici că aş fi putut s-o omor pe draga noastră, nu doar creatura, dacă arma ar fi tras — Mai bine m-ai fi omorât, a şoptit Fortuna Of, ce bine ar fi fost! Se aşezase pe unul din scaunele aduse la masă şi acum şi-a dus mâinile la obraji şi a început să plângă Mă rog, ochiul teafăr a început să plângă — Nu mai vorbi aşa, i-a zis Everlynne, mângâindu-i părul pe partea fără bandaj E o blasfemie — Ai nimerit monstrul? am întrebat-o eu — Puţin Puşca noastră cea veche şi ruginită a tras o dată şi una dintre alice – sau poate mai multe – i-a sfâşiat nişte proeminenţe şi solzi de pe cap Şi de acolo a ţâşnit o mâzgă neagră ca smoala Am văzut-o mai târziu pe pietrele curţii şi am acoperit-o cu nisip, fără să o atingem, pentru că ne-a fost teamă să nu ne intre prin piele şi să ne otrăvească Monstrul ăla ucigaş i-a dat drumul suratei noastre şi cred că avea de gând să se repeadă la mine Aşa că am ţintit iarăşi puşca asupra lui, deşi arma aceea nu poate trage decât o singură dată şi după aia trebuie reîncărcată pe ţeavă cu alice şi praf de puşcă Şi am zbierat la el să vină după mine I-am zis că o să aştept până ajunge mai aproape, ca să nu prăpădesc bunătate de alice Everlynne s-a întrerupt şi a tuşit gros ca să-şi dreagă glasul — Probabil că încă avea ceva creier în capul ăla, chiar dacă nu mai arăta a om, pentru că mi-a înţeles ameninţările şi a fugit de acolo Dar atunci când a ajuns la colţul zidului, s-a întors şi s-a uitat la mine Ca şi cum ar fi vrut să mă ţină mine Păi, să mă ţină! Nu mai avem muniţie pentru puşcă şi nici nu vom avea dacă nu dăm de vreun negustor de alice, dar mai am asta Şi-a ridicat poalele rochiei până la genunchi şi am văzut amândoi un cuţit de măcelar într-o teacă din piele netăbăcită, prinsă cu curele de gamba ei uriaşă — Aşa că, las’ să vină după Everlynne, fiică a Roseannei, şi vom vedea atunci care pe care! — Ai zis că ai mai văzut ceva, am observat eu S-a uitat la mine cu străluciri ciudate în ochii ei mari şi negri, apoi s-a întors către celelalte femei — Clemmie, Brianna, începeţi să serviţi masa! Fortuna, tu ai să spui rugăciunea şi să nu uiţi să-i ceri iertare lui Dumnezeu pentru blasfemia ta şi să-i mulţumeşti pentru că încă îţi bate inima în piept Apoi Everlynne m-a înşfăcat de cot şi m-a tras pe poartă, ghidându-mă către fântâna unde fusese atacată nefericita Fortuna Voia să fim singuri — I-am văzut organul, mi-a zis ea pe ton scăzut Era lung şi curbat ca un iatagan şi zvâcnea şi se vedea bine că era plin cu zeama aia neagră ce-i ţine loc de sânge mă rog, îi ţine loc de sânge când are forma aia Da, sigur, voia s-o ucidă aşa cum făcuse cu Dolores, dar voia şi să o reguleze Voia s-o reguleze în vreme ce ea şi-ar fi dat ultima suflare Am mâncat împreună cu ele Ba chiar şi Fortuna a mâncat puţin După masă am încălecat iar ca să pornim spre oraş Însă, înainte să ne luăm rămas-bun, Everlynne s-a postat în faţa calului meu ca să îmi mai spună ceva — După ce vă terminaţi treaba, vino iar pe la mine Am ceva să-ţi dau — Ce anume, sai? Însă ea doar a clătinat din cap — Nu-i acum momentul Dar vino după ce omori nenorocirea aia hidoasă Şi mi-a luat mâna, a dus-o la buze şi mi-a sărutat-o — Ştiu cine eşti, căci eşti oglinda vie a mamei tale Să te întorci la mine, Roland, fiu al lui Gabrielle Nu mă dezamăgi! S-a dat la o parte înainte ca eu să apuc să articulez vreo vorbă şi s-a strecurat pe poartă Strada principală din Debaria era largă şi pot spune că era şi pavată, chiar dacă pavajul începuse deja să se fărâmiţeze în multe locuri şi avea să dispară cu totul în câţiva ani De-a lungul ei se desfăşurau o grămadă de activităţi comerciale şi, după zgomotele venite din birturi şi stabilimente, se poate presupune că afacerile erau înfloritoare la vremea respectivă Însă noi nu am văzut decât câţiva cai şi catâri priponiţi de stâlpii din faţa clădirilor; în acea parte de lume animalele se foloseau în negoţ şi alimentaţie, nu pentru călărie O femeie, ducându-şi coşul pe braţ, a ieşit dintr-o prăvălie, a dat cu ochii de noi şi ne-a privit surprinsă A dat fuga înapoi înăuntru şi a ieşit iar însoţită de mai mulţi oameni Pe când am ajuns la biroul Marelui Şerif – o căsuţă mică din lemn, lipită de clădirea mult mai mare, din piatră, a închisorii comunale – curioşii se îmbulzeau deja pe ambele părţi ale străzii — Aţi venit să-l omorâţi pe metamorf? a strigat la noi cucoana cu coşul pe braţ — Puiuţii ăştia nu par în stare să dea gata nici măcar o sticlă cu bere! a comentat un bărbat din faţa localului pe a cărui firmă scria „La Băieţii Veseli – Saloon & Cafe” Vorba lui de duh a fost însoţită de râsete şi murmure de aprobare — Oraşul pare destul de aglomerat, a constatat Jamie, descălecând şi privind în urmă la cei patruzeci sau cincizeci de bărbaţi şi femei care îşi abandonaseră treaba (şi distracţia) ca să caşte gura la noi — Nu va mai fi aşa după asfinţit, i-am zis eu Atunci pornesc la vânătoare creaturile de felul metamorfului nostru Cel puţin aşa zice Vannay Am intrat în biroul şerifului Hugh Peavy era un om cu burdihanul mare, păr lung şi alb şi mustaţă pe oală Chipul îi părea măcinat de griji şi brăzdat de riduri adânci Ne-a observat armele şi parcă s-a mai liniştit puţin Dar când ne-a văzut obrajii imberbi, liniştea aceea s-a evaporat ca prin farmec A şters peniţa tocului cu care scria, s-a ridicat de pe scaun şi ne-a întins mâna Omul ăla nu le avea cu salutul tradiţional, cu pumnul la frunte După ce ne-am strâns mâinile şi ne-am prezentat, ne-a zis: — Nu că aş vrea să vă ofensez, tineri domni, dar speram să-l văd pe însuşi Steven Deschain Poate şi pe Peter McVries — McVries a murit acum trei ani, l-am informat eu Peavy păru şocat — Nu mai spune! Ce priceput era cu armele de foc! Foarte priceput! — A murit de friguri Foarte probabil provocate de o otravă puternică; dar detaliul acesta nu trebuia adus la cunoştinţa Marelui Şerif din Debaria autonomă — Cât despre Steven Deschain, el are alte treburi, aşa că m-a trimis pe mine Sunt fiul lui — Da, da, da, am auzit de tine şi mi-au ajuns la ureche şi câteva din aventurile tale din Mejis, că veştile ajung chiar şi până în colţul ăsta uitat de lume Să ştiţi voi că avem şi teligraf, şi telifun Şi ne-a arătat o maşinărie agăţată de perete Sub ea era un semn pe care scria: NU SE PUNE MÂNA FĂRĂ AUTORIZAŢIUNE! — Pe vremuri puteam să vorbim chiar şi cu Gileadul, dar acu' nu mai ajungem decât la Sallywood, în sud, la cătunele din Jefferson, la nord, şi la aşezarea de pe dealurile submontane – Mica Debaria, îi zicem noi Ba mai avem şi câteva felinare pe străzi care încă funcţionează – sigur, nu cu gaz ori petrol lampant, ci cu un amărât de generator de scântei, pricepeţi voi? Localnicii cred că lumina poa’ să ţie creatura la distanţă A oftat şi a continuat pe un ton amărât: — Eu, unul, nu sunt chiar atât de sigur E o treabă afurisită, tinerii mei domni Câteodată am impresia că lumea şi-a ieşit din ţâţâni — Aşa este, am spus eu Dar ce s-a desfăcut poate fi legat la loc, şerifule — Dacă zici tu Şi-a dres glasul şi ne-a mai spus: — Acum, v-aş ruga să nu mi-o luaţi în nume de rău, ştiu că sunteţi cine pretindeţi a fi, dar mi s-a făgăduit un sigul Dacă mi l-aţi adus, vă rog să mi-l daţi, pentru că are o semnificaţie specială pentru mine Mi-am deschis traista şi am scos din ea obiectul primit în acest scop: o cutie mică din lemn, cu emblema tatălui meu ştanţată pe capac – un S înăuntrul unui D Peavy a luat-o, schiţând un zâmbet abia sesizat pe sub mustaţa căzută, care însă îl întinerea cu mulţi ani Mie mi s-a părut că surâdea unei amintiri — Ştii ce-i înăuntru? — Nu Mi se ceruse să nu mă uit Peavy a deschis cutiuţa, a aruncat o privire înăuntru, apoi şi-a ridicat ochii la mine şi la Jamie — Pe vremuri, pe când eram doar ajutor de şerif, Steven Deschain ne-a condus pe mine, pe Marele Şerif de atunci şi o poteră de şapte oameni în lupta împotriva Brigăzii Corbilor Ţi-a povestit tatăl tău vreodată despre Corbi? Am clătinat din cap: nu-mi povestise — Nu sunt metamorfi, nu, nici vorbă, dar tot nişte netrebnici Jefuiau tot ce era de jefuit nu numai în Debaria, dar şi pe moşiile din jur Prădau chiar şi trenurile, dacă prindeau de veste că vreunul merita să fie oprit Dar principala lor ocupaţie era să răpească oameni pentru răscumpărare Da, delict de laş, de acord – şi am aflat că Farson încurajează asemenea acte –, dar extrem de profitabil Şi taică-tău a sosit în oraş la o zi după ce nemernicii ăştia au răpit-o pe Belinda Doolin, nevasta unui fermier Bărbatul ei a dat un telifun imediat după ce ăia au plecat şi el a reuşit să-şi desfacă legăturile Acu, bine că exista un pistolar care îşi făcea rondul prin partea asta de lume; că pe vremurile alea încă aveau darul de a-şi face apariţia exact la locul şi la momentul potrivit Ne-a privit lung şi a adăugat: — Poate că încă au harul ăsta În orice caz, noi am pornit imediat în căutarea ticăloşilor Sunt locuri pe-aici unde le-am fi putut pierde urma – vedeţi şi voi că terenul e din rocă tare – da’ n-o să-ţi vină să crezi ce ochi avea taică-tău Până şi şoimii ar fi fost invidioşi pe el, drăguţă, da, până şi vulturii Cunoşteam bine vederea ageră a tatălui meu şi harul lui de a lua urma oricărui fel de vânat Dar la fel de bine ştiam că povestea asta nu avea nimic a face cu treaba pentru care veniserăm noi Ar fi trebuit să-i cer să ajungă la subiect Însă tatăl meu nu vorbea niciodată despre tinereţea lui şi doream să ascult povestea asta până la capăt Şi să ştiţi că s-a dovedit a avea mai mult de-a face cu treburile noastre în Debaria decât mi-am imaginat eu la început — Urmele duceau către mine – „case-de-sare” le zic oamenii din Debaria Pe atunci fuseseră abandonate exploatările; abia acum douăzeci de ani s-a descoperit vâna aia nouă — Vână? a întrebat Jamie, neînţelegând la ce se referea şeriful — Zăcământ, i-am explicat eu Adică un zăcământ nou — Aşa, cum zici Da’ pe vremea aia minele erau abandonate şi prin urmare deveniseră ascunzători sigure pentru tâlhari de teapa Corbilor ăia afurisiţi După ce ieşeau din câmpie, urmele străbăteau un teren cu stânci înalte, ca să ajungă în final pe Şesul Imaculat, adică pe pajiştea de la poalele dealurilor, mai jos de minele de sare De curând pe Şesul Imaculat a fost ucis un cioban de ceva ce semăna cu un — Cu un lup, l-am întrerupt eu Ştim asta Continuă! — V-aţi făcut temele, se pare Cu atât mai bine Unde rămăsesem? Aha, da, ştiu – stâncile alea şi-au căpătat atunci numele de Ambuscada de la Golf Nu că ar fi vreun golf prin părţile alea, da’ mi se pare că oamenilor le place cum sună cuvântul ăsta Pe acolo treceau urmele, numai că Deschain a vrut să ocolească şi să intre de la est Dinspre Dealul Imaculat Şeriful de atunci, Pea Anderson îl chema, nici n-a vrut s-audă Lacom ca o pasăre care a pus ochii pe vierme, ardea de nerăbdare să meargă înainte Zicea că ocolul le-ar fi luat trei zile şi până atunci femeia va fi moartă şi Corbii ia-i de unde nu-s Mai zicea că se va duce chiar şi de unul singur pe drumul cel drept „În caz că nu-mi veţi porunci în numele Gileadului să fac altminteri”, i-a spus el lu’ taică-tău „Nici să nu te gândeşti”, i-a zis atunci Deschain, „căci Debaria este ţinutul tău natal; eu nu sunt de prin partea locului ” Şi potera a plecat Eu am rămas cu tătâne-tău Din şa, şeriful Anderson s-a întors către mine şi mi-a zis: „Sper că se fac angajări la ferme, Hughie, pentru că n-ai să mai porţi steaua aia de tinichea pe pieptul hainei M-am săturat de tine!” Astea au fost ultimele cuvinte pe care mi le-a mai spus vreodată Au plecat Steven de Gilead s-a aşezat pe vine şi m-am ghemuit şi eu alături de el După cam o juma de ceas, poate mai mult, în care niciunul dintre noi n-a zis nimica, m-am hotărât eu să casc gura „Credeam că o să facem ocolul ăla”, i-am zis eu, „ dacă nu cumva ai de gând să mă concediezi şi tu” „N-am gândul ăsta”, mi-a răspuns el „Nu-i treaba mea dacă ai sau nu o slujbă ” „Atunci ce mai aşteptăm?” „Focuri de armă”, îmi zice tată-tău; şi n-au trecut cinci minute că le-am şi auzit Focuri de armă şi strigăte N-au durat mult Corbii ne văzuseră – probabil că le atrăsese atenţia doar o licărire a soarelui pe pintenul de la o cizmă, ori pe alama de la şei, că Papa Corb era al naibii de precaut – şi s-au întors S-au căţărat pe stâncile alea de acolo şi au tras asupra lui Anderson şi a oamenilor lui În vremurile alea erau mai multe arme, iar Corbii erau înarmaţi până-n dinţi Ba aveau chiar şi un automat sau două Aşa că am făcut ocol, da? Ne-a luat doar două zile, pentru că Steven Deschain s-a grăbit cât a putut el de tare În ziua a treia, am făcut popas în vale şi am fost în picioare înainte de răsăritul soarelui Acu’, pentru că nu aveţi de unde să ştiţi, vă zic eu că acele case-de-sare sunt nişte peşteri în peretele dealului de acolo Acolo trăiau familii întregi, nu doar minerii singuri Din ele pornesc tuneluri care coboară în adâncuri Dar, cum v-am zis adineauri, pe vremea aia erau toate părăsite Totuşi, am observat că iese fum din hornul uneia „Acu-i momentul”, zice Steven către mine, „pentru că au crezut că sunt în siguranţă şi au băut toată noaptea Iar acum probabil că-şi dorm somnul de beţie Eşti cu mine?” „Da, pistolarule, cu tine sunt”, îi zic şi eu La vorbele astea, Peavy s-a îndreptat involuntar de spate Părea mult mai tânăr astfel — Aşa că ne-am furişat ultimii patruzeci, cincizeci şi ceva de metri; tătâne-tău cu arma în mână pentru cazul că ăia ar fi pus pe cineva de pază Puseseră, da’ era doar un băieţaş care dormea buştean şi el Nobilul Deschain şi-a vârât pistolul în toc, l-a trăsnit pe puşti cu o piatră şi l-a lăsat lat Mai târziu l-am văzut pe flăcăul ăla aşezat pe o trapă, plângând de sărea cămaşa pe el, cu pantalonii plini de scârnă şi cu o funie în jurul beregăţii N-avea decât vreo paişpe ani, da’ tot şi-a făcut şi el mendrele cu sai Doolin, amărâta aia pe care o răpiseră, că v-am zis, femeie care i-ar fi putut fi bunică Aşa că nu m-a impresionat când funia aia i-a stins zbieretele după îndurare Că trebuie să plăteşti pentru sarea pe care o iei, aşa cum ştie orice om de prin locurile astea Pistolarul s-a strecurat înăuntru şi eu m-am ţinut după el Zăceau cu toţii care pe unde-l apucase somnul şi toţi sforăiau ca nişte câini turbaţi ce erau Belinda Doolin era legată de un stâlp Ne-a văzut şi a făcut ochii mari Steven Deschain a arătat spre ea, după aia spre el, după aia şi-a împreunat mâinile şi după aia a arătat iar către ea Adică Eşti în siguranţă, asta voia el să-i zică Niciodată n-o să uit expresia de recunoştinţă de pe faţa bietei femei când a dat din cap ca să-i arate că a priceput Eşti în siguranţă – asta-i lumea în care am crescut noi, domnişorilor, lume care acum e aproape dispărută Şi după aia nobilul Deschain a zis: „Scoală-te, Allan Corb, dacă nu vrei să ajungi cu ochii închişi în Poiana de la capătul cărării! Sculaţi-vă cu toţii!” Şi s-au sculat Nicio clipă nu intenţionase taică-tău să-i captureze vii – că asta ar fi fost o nebunie, după cum sunt convins că vă daţi şi voi seama – da’ nici nu voia să-i împuşte în somn Aşa că s-au trezit, de bine, de rău, da’ n-au rămas treji multă vreme Steven a scos atât de repede pistolul, că nici n-am văzut cum i se mişcă mâinile Îs mai iuţi decât fulgerul, drăguţă Acu’ am văzut că revolverele alea cu paturi de santal îi atârnă pe lângă şolduri; şi nici n-am apucat să clipesc din ochi, că ţevile au şi început să scoată flăcări şi să bubuie ca tunetul în spaţiul ăla închis al peşterii Da’ asta nu m-a împiedicat să-mi scot şi eu arma Un pistol vechi, cu ţeava scurtă, pe care-l aveam de la bunelu-meu, da’ tot am reuşit să pun doi la pământ cu el Primii doi oameni pe care i-am ucis la viaţa mea Şi-mi pare rău să zic, dar le-au urmat mulţi Singurul care a scăpat primului tir a fost chiar Papa Corb – Allan, pe numele lui adevărat Asta era un bărbat bătrân, cu o parte a feţei schimonosită şi ţeapănă din cauza vreunei crize de apoplexie mai veche sau aşa ceva, da’ tot se mişca mai iute decât diavolul însuşi Era doar în izmene şi pistolul îl avea înfipt într-una din cizmele lăsate la capătul aşternutului L-a înşfăcat şi s-a întors la noi Steven l-a împuşcat, da’ nemernicul ăla bătrân a apucat şi el să tragă o dată Glonţul lui s-a dus pe pustii, da’ Peavy, care la vremea respectivă probabil că nu fusese mai vârstnic decât noi doi, a deschis cutia pe care i-o adusesem eu, a privit lung la obiectul dinăuntru, apoi s-a uitat la mine Surâsul acela mic, adresat unei amintiri din trecutul destul de îndepărtat, îi apăruse iarăşi pe buze — Spune-mi, Roland, ai văzut vreodată cicatricea de pe braţul tatălui tău? Chiar aici? Şi şi-a atins locul de deasupra încheieturii dintre braţ şi antebraţ Trupul tatălui meu era o hartă de cicatrice, însă o hartă pe care o cunoşteam bine Cea despre care vorbea şeriful era o gropiţă adâncă, nu prea deosebită de cele care apăreau în obrajii lui Peavy când zâmbea amintirilor — Glonţul tras de Papa Corb lovise peretele deasupra stâlpului de care era legată femeia şi a ricoşat de acolo Şeriful a întors cutia spre mine Înăuntru se afla un glonţ turtit, de calibru mare — Uite, pe ăsta l-am scos eu din braţul lu’ tătâne-tău, cu cuţitaşul meu Şi i l-am dat Mi-a mulţumit şi m-a asigurat că mi-l va înapoia într-o bună zi Şi uite-l! Ka este o roată, sai Deschain — Ai mai spus cuiva povestea asta? l-am întrebat eu Pentru că nu am mai auzit-o — Că am scos un glonţ din carnea urmaşului legitim al lui Arthur? Din carnea lui Eld din neamul Eld? Nu, niciodată până acum Cine m-ar fi crezut? — Eu te cred, i-am spus, şi îţi mulţumesc L-ar fi putut otrăvi — Ne, ne, ne! a chicotit atunci Peavy Pe el nu-l otrăveşte nimic Sângele de Eld este prea puternic Iar dacă eu aş fi fost la pământ ori dacă aş fi fost prea laş şi l-ar fi scos singur Dar aşa, m-a lăsat pe mine să-mi asum meritul pentru distrugerea Brigăzii Corbilor şi de atunci încoace sunt şerif aici Însă n-o să mai fiu multă vreme Toată treaba asta cu metamorful m-a terminat Am văzut mult prea mult sânge şi nu sunt amator de enigme — Cine îţi va lua locul? l-am întrebat eu Mi s-a părut surprins de curiozitatea mea — Probabil că nimeni Minele vor seca în câţiva ani, definitiv de data aceasta; iar câte şine de tren mai sunt nu vor mai dura multă vreme după aceea Şi astea două lucruri vor distruge Debaria, care a fost un orăşel frumos şi prosper pe vremea bunicilor voştri S-ar putea să mai reziste doar coteţul ăla cu găini evlavioase pe lângă care aţi trecut pe drum; nimic altceva Jamie părea tulburat: — Şi până atunci? — Din partea mea, să se ducă la dracu’ şi fermierii, şi codoşii, şi cartoforii – fiecare după norocul lui De multă vreme nu-mi mai pasă de ei Dar n-am să mă retrag până nu văd treaba asta rezolvată într-un fel sau altul I-am zis atunci: — Metamorful a atacat-o pe una dintre femeile de la Serenitate E desfigurată rău — Aţi fost pe la ele, nu? — Femeile alea sunt îngrozite Mi-am adus aminte de cuţitul legat de o gambă groasă ca trunchiul de mesteacăn tânăr şi am adăugat: — Mai puţin stareţa Şeriful a chicotit amuzat: — Everlynne Muierea aia l-ar scuipa în obraz şi pe diavol Şi dacă ar duce-o în adâncuri, în Nis, în mai puţin de o lună ar ajunge ea să-i comande pe toţi de acolo L-am întrebat: — Ai cumva idee cine poate fi metamorful ăsta atunci când are înfăţişare de om? Rogu-te să ne spui, dacă ştii Căci, aşa cum a spus odinioară tatăl meu şerifului Anderson, noi nu suntem de prin partea locului — N-am cum să vă dau un nume, dacă asta căutaţi Dar s-ar putea să am o informaţie folositoare pentru voi Urmaţi-mă A luat-o înainte pe sub arcada din spatele biroului său şi ne-a condus în clădirea închisorii, construită în forma literei „T” Am numărat opt celule mari de-a lungul coridorului principal şi încă douăsprezece mai mici pe cel transversal Erau toate goale, mai puţin una dintre cele mici, unde sforăia gros un beţiv trântit pe un aşternut de paie — Pe vremuri, celulele astea erau pline ochi cu beţivani şi scandalagii, mai ales în zilele de Efday şi Ethday Văcarii separaţi de fermieri, fiecare cu priciul lui Nimeni nu îşi dorea să plece beat-criţă spre casă şi să dea nas în nas cu metamorful — Şi cei care lucrau în ocnele de sare? l-a întrebat Jamie Îi băgai şi pe ei la zdup? — Nu prea des, pentru că aveau crâşmele lor în Mica Debaria Două Infecte locuri! Când curvele noastre de la „Băieţii Veseli”, ori de la „Beleaua Dracului”, ori „Micul Milog” se trec prea tare ori sunt prea bolnave ca să mai atragă muşterii, ajung în speluncile alea două din Mica Debaria Şi cum de iau la bord ceva Trăscău Alb, sărarilor ălora de-acolo nu le mai pasă dacă vreo putoare mai are sau nu nas, atâta vreme cât rândunica îi e la locul ei — Superb! a murmurat Jamie Peavy a deschis uşa de la o celulă din cele mari — Intraţi aici, băieţi! N-am hârtie, dar am nişte cretă şi peretele ăsta e tocmai bun Plus că n-o să ne deranjeze nimeni, dacă Sam Sărăţelul nu se trezeşte De obicei îşi vine în fire abia pe la asfinţit Şeriful a scos o bucată măricică de cretă din buzunarul pantalonilor săi cu ţesătură diagonală şi a desenat pe perete un soi de cutie lungă cu zimţi în partea de sus Ca un şir de „V”-uri întoarse cu fundul în sus — Asta-i Debaria, ne-a explicat Peavy Aici e calea ferată pe care aţi venit voi Şi a haşurat zona respectivă, iar eu mi-am adus atunci aminte de mecanicul trenuleţului şi de bătrânul care ne fusese majordom — Ţignalul ăl Mic a sărit de pe şine, i-am zis eu Ai cum să strângi o echipă de oameni care să-l pună la loc? Îi vom plăti pentru truda lor şi vom munci bucuroşi cot la cot cu ei — Astăzi nu se poate, mi-a răspuns Peavy cu minţile aiurea şi cu ochii la harta de pe perete Mecanicul a rămas acolo? — Da Şi mai este un om cu el — O să-i trimit pe Kellin şi pe Vikka Frye cu o căruţă Kellin e cel mai bun ajutor al meu – ăilalţi doi nu-s prea breji – şi Vikka e fiu-său O să-i aducă în oraş înainte de lăsarea întunericului E vreme, pentru că zilele sunt lungi în perioada asta Dar acum, băieţi, fiţi atenţi la ce vă arăt eu Uite şinele şi uite Serenitatea, unde a fost schilodită fetişoara aia de care ziceţi voi Nu se vede de pe strada principală Spunând astea, a desenat un dreptunghi mai mic care să reprezinte clădirea Serenităţii şi a pus un X” în el Şi a pus încă unul, mai spre zimţii din partea de sus a hărţii, la nord de lăcaşul femeilor — Uite aici a fost omorât Yon Curry, ciobanul La stânga acelui „X”, dar cam pe aceeaşi linie – adică sub zimţi – a mai pus unul — Ferma Alora Şapte morţi Şi mai la stânga, dar puţin mai sus, alt „X” — Acolo-i ferma Timbersmith, pe Dealul Imaculat Nouă morţi Aici am găsit capul băiatului înfipt într-un par Şi urme de jur-împrejur — Urme de lup? l-am întrebat eu A clătinat din cap — Nu, parcă de pisică De pisică mare La început Şi înainte să le pierdem, s-au transformat şi au început să semene cu nişte copite Şi după aia S-a încruntat la noi şi a continuat: — Urme de om Primele erau foarte mari – aproape ca de uriaş Dar după aia s-au făcut tot mai mici, până au ajuns de dimensiunea piciorului de om normal În orice caz, le-am pierdut când am dat de solul tare Poate că tatăl tău nu le-ar fi pierdut, sai A continuat să deseneze harta şi, când a terminat, s-a tras înapoi ca să o putem vedea mai bine — Despre cei ca voi se spune că au şi minte în cap, nu doar mâini iuţi Deci, ce părere aveţi despre treaba asta? Jamie a înaintat printre rândurile de saltele din paie (căci se pare că celula respectivă fusese amenajată pentru un număr destul de mare de clienţi închişi, fără doar şi poate, pentru beţie şi tulburarea ordinii publice) şi a urmărit cu vârful degetului zimţii din partea de sus a hărţii, întinzând puţin creta — Casele-de-sare se întind pe toată lungimea asta? În toate dealurile submontane? — Da Dealurile alea chiar se cheamă Stâncile de Sare — Şi unde e Mica Debaria? Atunci Peavy a desenat un alt dreptunghi care să reprezinte orăşelul minerilor Aproape de „X”-ul care marca locul unde fuseseră ucişi femeia şi cartoforul pentru că aceştia doi se îndreptau spre Mica Debaria Jamie a mai studiat o vreme harta, apoi a dat din cap — Mie mi se pare că metamorful ar putea fi unul dintre cei care lucrează la minele de sare Asta crezi şi tu? — Da, un sărar Deşi au fost sfârtecaţi şi vreo doi dintre ei Dar are noimă – mă rog, câtă noimă poate să aibă o poveste smintită ca asta Vâna cea nouă e mult mai adâncă decât cele din trecut şi toată lumea ştie că în adâncurile pământului sălăşluiesc demoni Poate că unul dintre mineri a dat de vreunul, l-a trezit şi uite aşa au început necazurile — În pământ mai sunt şi rămăşiţe ale Bătrânilor din vechime, am spus eu Şi unele, nu toate, pot fi destul de periculoase Poate unul din lucrurile acelea vechi cum le zici tu, Jamie? — Artifacţi — Aşa, vezi? Poate că-i de vină o chestie dintr-astea Poate că individul ne va putea spune, dacă vom reuşi să-l prindem viu — Slabe şanse! a mârâit Peavy Mie însă mi se părea că şansele erau destul de mari Cu condiţia să-l identificăm şi să-l capturăm pe lumină — Câţi sărari dintr-ăştia sunt acolo? l-am întrebat eu — Nu câţi au fost în vremurile bune de demult, pentru că acum e doar o singură vână, pricepeţi voi? Aş zice că nu-s mai mulţi de două sute M-am uitat la Jamie şi am observat un licăr amuzat în ochii lui — Nu te enerva, Roland, mi-a zis el Sunt sigur că vom reuşi să-i interogăm pe toţi până la Seceriş Totul e să-i dăm zor Exagera, fireşte Dar tot îmi dădeam seama că urma să rămânem destule săptămâni în Debaria Şi chiar dacă l-am fi prins şi interogat pe metamorf, s-ar fi putut foarte bine să nu aflăm nimic de la el, fie pentru că ar fi fost un mincinos iscusit, fie pentru că nu s-ar fi simţit vinovat de nimic; era foarte posibil ca eul lui diurn să nu aibă habar cu ce anume se îndeletnicea eul lui nocturn Şi mi s-a făcut atunci dor de Cuthbert care cu o singură privire putea să descopere legăturile dintre lucruri aparent disparate; şi de Alain, care avea harul de a atinge minţile celorlalţi Dar nici Jamie nu era de lepădat În fond, el sesizase ce ar fi trebuit să-mi sară mie în ochi Într-o privinţă eram cu totul de acord cu şeriful Hugh Peavy: nici mie nu-mi plăceau enigmele Şi asta nu s-a schimbat în toţi anii care au trecut de atunci Nu mă pricep să le dezleg; mintea mea nu a fost niciodată bună la aşa ceva Ne-am întors în birou şi eu i-am spus lui Peavy: — Mai am câteva întrebări, şerifule Prima este: îţi vei deschide sufletul în faţa noastră dacă noi ni le vom deschide pe ale noastre? A doua — A doua e dacă vă văd aşa cum sunteţi şi accept ce faceţi Şi în a treia e vorba despre ajutorul şi sprijinul pe care le caut eu la voi Iar şeriful Peavy vă răspunde: da, da şi iarăşi da Şi acum, în numele tuturor zeilor, vă rog, băieţi, să vă puneţi mintea la treabă, pentru că au trecut mai bine de două săptămâni de când creatura aia le-a atacat pe femeile de la Serenitate şi nu a apucat atunci să se sature Curând va porni iar la vânătoare — Eşti sigur că îşi caută prada doar pe timpul nopţii, l-a întrebat Jamie — Foarte sigur — Şi fazele lunii au vreun efect asupra lui? am vrut şi eu să ştiu Pentru că sfetnicul tatălui meu – şi fostul nostru profesor – zice că sunt nişte legende vechi — Cunosc legendele alea, săi, dar se înşală în privinţa monstrului cu care avem noi de-a face A atacat şi pe lună plină – Luna Neguţătorului era mare şi rotundă atunci când a apărut la Serenitate, acoperit cu solzi şi gâlme ca un aligator din Marile Mlaştini Sărate –, dar la ferma Timbersmith a atacat când nu era lună pe cer Mi-aş dori să vă spun că nu-i aşa, însă nu pot Şi mi-aş mai dori să punem capăt poveştii ăsteia fără să mai fiu nevoit să culeg maţele vreunui localnic din tufe sau să scot capul vreunui copilaş dintr-o ţeapă Dacă tot mi-aţi fost trimişi în ajutor, sper din suflet să fiţi în stare să faceţi ceva deşi am dubiile mele Peavy a izbucnit în râs când l-am întrebat dacă exista vreun hotel sau pensiune mai de Doamne-ajută în Debaria — Ultima pensiune de prin părţile astea a fost aia ţinută de Văduva Brailley Acu’ vreo doi ani un călăreţ beat, venit nu se ştie de unde, a încercat s-o violeze în propria ei căsuţă pe când încerca să-i închirieze o cameră Dar tare aprigă şi isteaţă a fost mereu muierea aia! I-a observat licărul din privire şi a avut grijă să-şi ascundă un cuţit sub şorţ I-a tăiat beregata cu el, aşa să ştiţi Stringy Bodean, care a fost judecătorul nostru înainte de a-şi încerca norocul la creşterea cailor în ţinuturile din Semilună, în doar cinci minute a declarat-o nevinovată pe temei de autoapărare Dar cucoana s-a săturat până peste cap de Debaria şi a luat trenul înapoi spre Gilead, unde sunt convins că mai trăieşte şi astăzi La două zile după plecarea ei, un cretin beat a ars casa până în temelii Hotelul încă există Se cheamă „Privelişte încântătoare” Sigur că priveliştea nu-i deloc încântătoare, tinerii mei domni, iar paturile sunt doldora de ploşniţe, mari cât ochii de broască râioasă Nici prin cap nu mi-ar trece să mă culc în vreunul fără armura completă a lui Arthur Eld pe mine Şi astfel am ajuns să ne petrecem prima noapte din Debaria în celula mare pentru cei beţi şi turbulenţi, sub harta desenată cu cretă Sam Sărăţelul fusese eliberat şi aveam toată închisoarea la dispoziţia noastră Afară se pornise un vânt puternic ce sufla praful alcalin spre vestul oraşului Gemetele lui în jurul streşinilor mi-au adus aminte iarăşi de povestea pe care obişnuia să mi-o citească mama pe vremea când nu eram decât un năpârstoc de copil – despre Tim Inimă-Neânfricată şi despre furtuna-furtunilor care l-a prins în Marele Codru de la nord de Noul Canaan Gândul la bietul băiat rătăcit în pădurea aceea mi-a înfrigurat întotdeauna inima, aşa cum mi-a încălzit-o vitejia lui Poveştile pe care le auzim în copilărie sunt acelea pe care ni le vom aminti toată viaţa După ce o rafală mai puternică s-a izbit de zidul închisorii, aruncând pietriş salin printre gratiile ferestrei – vântul din Debaria era cald, nu îngheţat ca al furtunii-furtunilor – l-am auzit pe Jamie Şi m-am mirat, pentru că nu-i stătea în fire să deschidă el o discuţie — Nu pot să sufăr sunetul ăsta, Roland Cred că n-o să mă lase să dorm toată noaptea Eu însă îl adoram; sunetul vântului m-a făcut mereu să mă gândesc la vremurile bune de demult şi la locurile îndepărtate ale copilăriei mele Deşi, ca să vă mărturisesc cinstit, m-aş fi putut lipsi de praful salin — Cum să găsim creatura aia, Jamie? Sper să ai tu vreo idee, că eu, unul, nu am habar — Va trebui să stăm de vorbă cu minerii de la ocne Să începem de acolo Trebuie să-l fi văzut cineva pe unul de-ai lor furişându-se acasă mânjit de sânge Şi despuiat în pielea goală Că n-are cum să se fi întors cu hainele pe el decât dacă a avut grijă să şi le scoată înainte de transformare Vorbele lui mi-au dat ceva speranţă Dacă cel pe care îl căutam ştia ce urma să i se întâmple, atunci probabil că-şi dădea hainele jos când simţea că i se apropie criza Le ascundea undeva şi se întorcea după ele mai târziu Pe de altă parte însă, dacă nu ştia ce se petrece cu el Era un fir mic, dar uneori – dacă ai grijă să nu-l rupi – poţi să tragi de un asemenea firişor şi să destrami o haină întreagă — Noapte bună, Roland! — Noapte bună, Jamie! Am închis ochii şi m-am gândit la mama În anul acela mă gândeam adesea la ea, dar de data aceasta nu mi-am mai imaginat-o moartă, ci tânără şi frumoasă, aşa cum fusese în copilăria mea, când îmi citea aşezată pe pătuţul meu din încăperea cu ferestre colorate — Priveşte, Roland, îmi zicea ea, uite billy-bumblerii care adulmecă aerul! Ei ştiu, nu crezi? — Da, îi răspundeam eu, bumblerii ştiu — Şi ce anume ştiu ei? mă întreba femeia pe care aveam să o ucid într-o zi Ce anume ştiu ei, inimioara mea scumpă? — Că vine furtuna-furtunilor, îi dădeam eu răspunsul corect Deja îmi simţeam ochii grei de somn, iar după doar câteva minute adormeam legănat de muzica dulce a glasului ei Aşa cum am adormit şi în prima noapte din Debaria, legănat de rafalele puternice ale vântului de afară M-am deşteptat când tocmai se crăpa de ziuă din cauza unor zgomote puternice: ŢÂRRRR! ŢÂRRRR! ŢÂRRRRRH! Întins pe spate şi cu picioarele răşchirate, Jamie sforăia nestingherit mai departe Mi-am scos din toc unul dintre revolvere, am ieşit din celulă şi m-am dus pe urmele zgomotului aceluia imperios Venea de la telifunul cu care se mândrea atâta şeriful Peavy Însă nu mai era acolo ca să răspundă; plecase şi omul acasă să se culce Biroul lui era pustiu Cu arma în mână şi îmbrăcat doar în izmene şi slinkum – pentru că era foarte cald în celulă – m-am apropiat de peretele unde era drăcia aia, am luat conul de ascultat şi mi l-am apropiat de ureche, apoi am spus în tubul pentru vorbit: — Da? Alo? — Care mă-ta eşti? Vocea de la celălalt capăt al firului aproape că mi-a perforat timpanul Erau telifune şi în Gilead, cam o sută care încă mai funcţionau, dar la niciunul nu se auzea atât de clar şi de tare Mi-am îndepărtat conul de ureche şi vocea aia tot îmi sfredelea creierii — Alo? Alo? Să te blesteme toţi zeii, drăcovenie afurisită ce eşti! ALO? — Te aud, i-am spus eu Vorbeşte mai încet, pentru numele tatălui tău — Cine-i acolo? Persoana respectivă mai redusese puţin volumul glasului, aşa că mi-am apropiat iar conul de ureche Dar nu mi l-am lipit de ea; nu aveam de gând să fac aceeaşi greşeală de două ori — Un ajutor de şerif Fireşte că Jamie DeCurry şi cu mine nu puteam fi numiţi în niciun caz astfel, dar răspunsul cel mai simplu este, de obicei, şi cel mai bun Ba, de fapt, este întotdeauna cel mai bun, mai ales atunci când stai de vorbă la telifun cu un individ panicat — Unde-i şeriful Peavy? — Acasă, cu nevastă-sa Cred că nu-i nici ceasul cinci Acum, ia să-mi spui cine eşti, de unde suni şi ce s-a întâmplat — Mi-s Canfield de la Jefferson Am — De la care Jefferson? Atunci am auzit paşi în spatele meu şi m-am întors, ridicând revolverul Însă nu era decât Jamie, cu părul zburlit de somn Şi el avea arma în mână şi apucase să-şi tragă jeanşii, chiar dacă era tot desculţ — Ferma Jefferson, că mare dobitoc mai eşti! Trimite-l imediat pe şerif aici! Fuga-fuguţa! Toţi e morţi! Jefferson, familia lui, bucătarul, simbriaşii, toţi! Îi sânge peste tot! — Câţi? l-am întrebat eu — Poate cinşpe Poate douăzeci Cine mai ştie? Şi atunci Canfield de la ferma Jefferson a început să plângă cu sughiţuri — E cu toţii făcuţi bucăţi-bucăţele Ăl de făcu prăpădu' ăsta nu s-a atins de câini, de Rosie şi Mozie Doar ei doi a mai rămas A trebuit să-i împuşcăm Lingea sângele şi molfăia creierii Era drum de zece roţi până acolo, drept spre nord, către Dealurile de Sare Ne-am dus într-acolo împreună cu şeriful Peavy, Kellin Frye – ajutorul cel destoinic – şi fiul lui, Vikka A venit cu noi şi mecanicul trenului, pe care am aflat că îl chema Travis, deoarece îşi petrecuse noaptea acasă la familia Frye Ne-am mânat din greu caii şi am ajuns pe lumină la locul măcelului de la ferma lui Jefferson Bine măcar că vântul tot mai puternic bătea acum din spate Peavy bănuia că omul care ne dăduse vestea, Canfield, era un pokie – adică un văcar rătăcitor, care nu era angajat la vreo fermă anume Uneori asemenea indivizi o luau pe de lături cu legea, dar majoritatea erau oameni cinstiţi, oameni care pur şi simplu nu se puteau stabili într-un loc L-am văzut de cum am intrat pe poarta fermei, deasupra căreia scria JEFFERSON cu litere cioplite din mesteacăn alb Era împreună cu alţi doi văcari – colegii lui Stăteau toţi trei lângă gardul din pari al ţarcului pentru cai, în apropiere de clădirea principală Cam la vreo şase sute de metri mai spre nord, pe culmea unei coline, se afla baraca pentru argaţi De la distanţa aceea, doar două lucruri nu ni s-au părut a fi fost în regulă: unu – uşa de la capătul de sud al barăcii era deschisă şi se mişca înainte şi înapoi în vântul sărat; şi al doilea – trupurile uriaşe ale celor doi câini negri zăceau întinse în ţărână Am descălecat, iar şeriful Peavy s-a dus să dea mâna cu cei trei bărbaţi care păreau nespus de bucuroşi să ne vadă — Hei, Bill Canfield, ce bine că te văd întreg, văcar vagabond ce eşti! Individul cel mai înalt din grup şi-a scos pălăria şi şi-a lipit-o de piept — Nu mai sunt vagabond Sau poate că încă mi-s Habar n-am Am fost o vreme Canfield de la Jefferson, cum i-am zis şi lu’ ăla de mi-a răspuns la blestemata’ ăla de teli-draci, pen’ că tocma ce m-am angajat pe bune luna trecută Mi-am pus deştu pe perete, ca toţi ăilalţi; şi chiar bătrânu’ Jefferson a fost de faţă, da’ acu-i mort Muri şi el şi tot neamu’ lui S-a înecat Am observat cum mărul lui Adam i se zbate în susul şi în josul gâtlejului Din cauză că avea pielea foarte albă, ţepii bărbii murdare păreau foarte negri Pe piepţii cămăşii se vedeau dâre de vomă uscată — Soaţă-sa şi fetele se duseră şi ele în Poiana de la capătul cărării Doar după păr le mai poţi deosebi şi după după vai de mine şi de mine, Omule Iisus, o dată doar să vezi o grozăvenie ca asta şi-ţi doreşti să te fi născut orb! Şi-a acoperit chipul cu pălăria şi a început să plângă în hohote Unul dintre colegii lui Canfield a zis: — Ăştia e pistolari, şerifule? Cam tinerei pentru treaba asta, nu ţi se pare? — Dă-le pace! i-a închis gura Peavy Spune-mi mai bine ce v-a adus aici? Canfield şi-a lăsat pălăria jos Ochii îi erau roşii, iar lacrimile încă şiroiau din ei — Păi, noi ne-am dus să ne facem somnu’ colo sus, pe Imaculat Că aşa ne-a obişnuit viaţa asta fără căpătâi de-o ducem Şi atunci am auzitără zbieretele alea venind dinspre est Ne-a trezit din somnu’ ăl greu, că aşa de istoviţi eram Şi după aia auzitărăm şi focuri de armă, două, ori trei Şi după aia s-au oprit şi au începutără iar strigătele Şi nişte urlete şi mârâieli ca de animal mare Atunci a intervenit unul dintre colegii lui: — Ca de urs — Ba nu, l-a contrazis al treilea văcar Ba deloc Canfield a continuat: — Şi am ştiut că se aude de la fermă Crez că eram la depărtare de patru roţi, ba chiar şase, da’ zgomotele circulă bine pe Imaculat, ştii şi tu, şerifule Am încălecat, da’ eu am ajuns primu’ acolo, pentru că eu mi-s angajat, iar ei e doar nişte văcari vagabonzi — Cum adică? l-am întrerupt eu Canfield s-a întors spre mine: — Cum adică? Adică eu am un cal de la fermă, da? Un cal bun Şi ăştia, Snip şi Am, n-are decât doi catâri I-am băgat acolo, cu ăialalţi Şi ne-a arătat spre ţarcul cailor Chiar atunci o rafală puternică de vânt a ridicat un nor de praf printre animale, care au început să se agite — Încă sunt speriaţi, vezi bine, a zis Kellin Frye Cu ochii la baraca angajaţilor, Travis, mecanicul trenului meu, a murmurat: — Nu-s singurii Povestea pe care ne-a relatat-o apoi Canfield, cel mai recent argat al Fermei Jefferson, a sunat cam aşa: strigătele încetaseră până a ajuns el la casa principală La fel şi urletele bestiei, deşi se mai auzeau mârâieli furioase Astea veneau de la cei doi câini care se băteau pe resturile de mâncare Înţelegând foarte bine faţă de cine anume trebuia să-şi manifeste loialitatea, Canfield a trecut pe lângă baraca angajaţilor – şi pe lângă câinii care mârâiau înăuntru – şi s-a dus glonţ la casa cea mare Uşa de la intrare era dată de perete, iar în hol şi în bucătărie ardea lumina; a strigat, dar nu a primit niciun răspuns Acolo, în bucătărie a găsit-o pe doamna-sai a lui Jefferson: trupul îi era sub masă, iar capul, pe jumătate mâncat, se rostogolise până la cămară Se vedeau urme ducând la uşa de la pridvor, care pocnea în cadru, izbită de vânt Unele dintre acestea erau urme de om; altele de urs infernal de mare Iar urmele de urs erau înecate în sânge — Am luat o lumânare de pe marginea ghiveţii şi m-am dus afară după urmele alea, ne-a spus Canfield Văzui pe alea două fete întinse în ţărână, între casă şi şopron Una reuşise să i-o ia înainte lu’ soru-sa cu vreo tri or patru paşi, da’ amândouă erau moarte-moarte, cu cămeşuţele de noapte sfâşiate şi spinările despicate până la şiră Şi omul a clătinat amărât din cap, nescăpându-l pe şeriful Peavy din ochii-i inundaţi de lacrimi — Nu voi să văz ce fel de gheare făcutără aşa ceva Niciodată-niciodată-niciodată cât oi mai trăi pe pământu’ ăsta Văzui ce făcură şi mi-i de ajuns — Şi baraca? l-a întrebat Peavy — Aşa, da Acolo mă dusei după aia Şi poţi să vezi cu ochii tăi ce-i înăuntru Nu m-am atins de nimic; şi femeile zac tot acolo unde le-am găsit Da’ nu te duc eu acolo O să meargă cu tine Snip şi Am — Ba io nu, a zis Snip — Nici io, a zis şi Am Mi-i destul că le văz în vise — Nu cred că avem nevoie de călăuză, le-a spus Peavy Rămâneţi aici! Şeriful Peavy, urmat îndeaproape de cei doi Frye şi de Travis, mecanicul de tren, a pornit spre casa cea mare Dar Jamie l-a oprit, punându-i mâna pe umăr Şi i-a spus cu sfială, atunci când şeriful s-a întors către el: — Aveţi grijă la urme S-ar putea să fie importante Peavy a dat din cap: — Da O să avem mare grijă Mai cu seamă la alea care ne arată încotro s-a dus fiara Femeile erau acolo unde ne spusese sai Canfield Sigur, mai văzusem masacre şi înainte – o, da, destule, şi în Mejis, şi în Gilead –, dar niciodată nu mai întâlnisem aşa ceva Şi nici Jamie Prietenul meu era la fel de palid ca văcarul Canfield şi tot ce puteam eu face era să sper că nu va leşina, ca să nu păteze onoarea tatălui său Dar era cazul să-mi fac griji: cum am intrat în bucătărie, prietenul meu s-a pus în genunchi şi a început să examineze urmele însângerate de animal — Chiar că sunt urme de urs, a zis el, dar nu a existat niciodată vreunul într-atât de mare, Roland Nici măcar în Pădurea Fără Sfârşit — Şi totuşi a fost unul aici azi-noapte, băiete, a spus Travis, cutremurându-se cu ochii ţintă la cadavrul nevestei de fermier, cu toate că trupul bietei femei şi cele ale fiicelor ei fuseseră acoperite cu pături aduse din casă Abia aştept să mă întorc în Gilead, unde asemenea grozăvii sunt doar legende — Mai vezi ceva la urmele alea? l-am întrebat eu pe Jamie Ce? — Mai văd că întâi şi întâi s-a dus la baraca argaţilor, unde erau mai mulţi era mai multă mâncare Şi zgomotele de acolo probabil că i-au deşteptat pe cei patru din casa principală doar patru erau, şerifule? — Da, a răspuns Peavy Jefferson mai avea şi doi fii, dar presupun că i-a trimis să ia parte la licitaţiile din Gilead Vai de steaua lor ce-or găsi la întoarcere! — Cred că fermierul şi-a lăsat femeile în casă şi a dat fuga la baracă Probabil că focurile pe care le-au auzit Canfield şi ceilalţi doi erau de la arma lui — Şi la ce i-a folosit? a mormăit Vikka Frye Tatăl său l-a lovit în umăr, cerându-i să-şi pună lacăt la gură — Şi după aia creatura a venit aici, a continuat Jamie Bănuiesc că doamna-sai Jefferson şi fetele ei coborâseră în bucătărie Şi mai bănuiesc că doamna le-a zis să fugă de acolo ca să-şi salveze viaţa — Da, chiar aşa, a fost de acord Peavy Ca să încerce să întârzie ea monstrul, pentru ca fetele să poată scăpa Cam asta ar fi explicaţia Doar că nu le-a mers Dacă s-ar fi aflat în camera din faţă şi ar fi văzut cât de mare-i fiara, poate că şi-ar fi dat seama că orice încercare ar fi fost în zadar şi atunci le-am fi găsit pe toate trei afară A oftat din rărunchi şi a continuat: — Haideţi să vedem ce-i în baracă, băieţi! N-are rost să mai aşteptăm, că tot n-o să se schimbe nimic — Ba eu cred c-am să rămân cu văcarii, lângă ţarcul animalelor, a zis Travis Am văzut destul Şi Vikka Frye a bolborosit iute: — Pot să rămân şi eu cu el, taică? Kellin a privit lung chipul înspăimântat al fiului său, apoi i-a spus că da, poate Şi l-a sărutat pe obraz Cam la trei metri în faţa barăcii, pământul era plin de urme însângerate de cizme şi dâre lăsate de gheare de animal uriaş În apropiere, într-o tufă de jugi1, am descoperit puşca veche, cu încărcător de patru gloanţe Ţeava îi fusese îndoită Jamie ne-a arătat talmeş-balmeşul de urme, apoi ne-a arătat arma şi, la sfârşit, uşa deschisă a barăcii După aceea a ridicat din sprâncene la mine, ca şi cum ar fi vrut să mă întrebe dacă observasem O, da, observasem totul foarte bine — Aici s-a întâlnit monstrul – metamorful cu înfăţişare de urs – cu fermierul, am explicat eu A tras de câteva ori; după aia a scăpat puşca pe jos — Ba nu, m-a contrazis Jamie Creatura i-a smuls-o din mână De-aia e îndoită ţeava Poate că Jefferson a vrut s-o ia la fugă de acolo Sau poate că a rămas pe poziţie Orice ar fi făcut, tot nu i-a folosit la nimic Urmele lui se opresc aici, de unde deduc că monstrul l-a înşfăcat şi l-a zvârlit în baracă prin uşa deschisă Şi după aia s-a îndreptat spre casa mare — Deci îi refacem traseul, a arătat Peavy că înţelesese Jamie a dat din cap adăugând: — În scurtă vreme i-o vom lua înainte Creatura transformase baraca angajaţilor într-un adevărat abator În cele din urmă, bilanţul măcelului a ajuns la optsprezece morţi: şaisprezece văcari, bucătarul – care murise lângă cuptorul lui, cu chipul acoperit cu şorţul rupt şi plin de sânge, ca de un giulgiu – şi Jefferson însuşi, căruia monstrul îi smulsese şi mâinile şi picioarele Ochii din capul lui despărţit de trup se holbau la grinzile clădirii, iar gura i se strâmbase într-un rânjet ce-i dezvelea doar dinţii de sus Asta pentru că metamorful îi smulsese cu totul falca de jos A găsit-o Kellin Frye sub un prici Unul dintre oameni încercase să se apere cu şaua, folosind-o drept scut, dar nu-i ajutase la nimic, deoarece creatura o sfâşiase cu ghearele Nefericitul văcar încă strângea oblâncul în mână Dar nu mai avea faţă: monstrul îi mâncase jumătate din cap — Roland, mi-a şoptit sugrumat Jamie Trebuie să găsim fiara asta Neapărat! — Să vedem ce aflăm de la urmele de afară, înainte să le şteargă vântul, i-am zis eu I-am lăsat pe Peavy şi pe ceilalţi lângă baracă şi ne-am dus la locul unde se aflau trupurile celor două fete, lângă casa mare Urmele de acolo începură să-şi mai piardă din contur, dar le-ar fi observat chiar şi unul care nu avusese norocul să-l aibă profesor pe Cort de Gilead Nu mă îndoiam că fiara care le făcuse cântărea peste trei sute cincizeci de kilograme — Uite aici! mi-a atras Jamie atenţia, lăsându-se în genunchi lângă o urmă Vezi că-i mai adâncă în partea din vârf? Înseamnă că alerga — Pe picioarele din spate, am spus eu Ca un om Urmele mergeau pe lângă casa pompelor de irigaţie, dar construcţia era acum aproape complet distrusă, de parcă monstrul îi dăduse un ghiont – uite aşa, de-al dracului – când trecuse pe lângă ea Pe o potecă ce urca dealul spre nord, am ajuns la o altă dependinţă, o clădire lungă şi nezugrăvită, nici magazie pentru harnaşamente, nici potcovărie Mai departe de ea, cam la douăzeci de roţi spre nord, începeau ţinuturile sterpe de sub Stâncile de Sare Din locul unde ne aflam puteam zări intrările în minele secătuite; căscate şi tâmpe ca nişte orbite goale — Ne putem opri acum, am spus eu Am aflat unde duc urmele – către locurile unde trăiesc minerii — Nu încă, m-a contrazis Jamie Uită-te aici, Roland! N-ai mai văzut niciodată aşa ceva Într-adevăr, nu mai văzusem Urmele de gheare începuseră să se transforme, luând conturul curbat al unor copite nepotcovite — Şi-a schimbat înfăţişarea de urs, am zis eu, şi a devenit ce? Un taur? — Cred că da, a fost Jamie de acord cu mine Hai să mai mergem puţin! Mi-a venit o idee Când ne-am apropiat de construcţia aceea lungă, am văzut cum urmele de copite se transformă şi ele, devenind urme de labe Taurul devenise un fel de pisică gigantică Mari la început, urmele acestea deveneau din ce în ce mai mici, ca şi cum creatura se micşora şi ea, acum leu uriaş, la pasul următor – pumă zveltă În locul unde au ieşit de pe cărare şi au intrat pe drumeagul ce ducea la magazie, am descoperit un petic mare de jugi călcate la pământ Tulpinile frânte ale plantelor erau pline de sânge — A căzut, a spus Jamie Aşa cred şi a început să se zvârcolească Şi-a ridicat ochii de la ierburile zdrobite Părea dus pe gânduri — Cred că îl durea foarte tare — Foarte bine! am exclamat eu Acum, ia priveşte aici! Şi i-am arătat poteca, pe care se vedeau urmele mai multor cai Şi altele Urme de tălpi goale care duceau la poarta deschisă a clădirii Jamie s-a holbat la mine Am pus degetul la buze şi mi-am scos unul din revolvere Jamie a făcut la fel şi ne-am apropiat tiptil de magazie I-am făcut semn să se ducă în spate A dat din cap, în semn că înţelesese, şi s-a îndreptat spre stânga Am rămas în faţa porţii deschise, cu arma în mână, ca să-i dau vreme lui Jamie să treacă în celălalt capăt al clădirii Nu se auzea niciun zgomot Când am considerat că prietenul meu ajunsese la locul lui, m-am aplecat şi, cu mâna liberă, am luat de pe jos o piatră mare pe care am aruncat-o înăuntru A căzut cu pocnet, apoi s-a rostogolit pe podeaua din lemn Dar atât Nici un alt zgomot Îndoit de spate, m-am repezit în magazie cu arma pregătită Locul părea pustiu, dar nu aveam cum să fiu sigur de asta din cauza umbrelor dese Vremea se încălzise deja şi ştiam că pe la amiază ne vom simţi ca într-un cuptor Am zărit câte două boxe goale de-o parte şi de cealaltă, un cuptor micuţ de fierărie aşezat lângă nişte lăzi pline cu potcoave ruginite şi cuie la fel de mâncate de rugină, vase prăfuite pline cu tot felul de unsori, o găleată plină cu fiare pentru marcat animalele şi un maldăr mare de harnaşamente vechi – unele de reparat, cele mai multe de aruncat la gunoi Mai erau şi două laviţe, deasupra cărora atârnau diverse unelte, agăţate în cuiele bătute în perete Am mai văzut câteva cârlige din lemn pentru priponit caii şi o pompă de apă deasupra unei adăpători din ciment Apa nu mai fusese schimbată de ceva vreme, pentru că, după ce ochii au început să mi se obişnuiască cu întunericul, am observat că pe suprafaţa ei pluteau o mulţime de paie Şi mi-am dat seama că locul acela fusese mai mult decât o simplă magazie pentru harnaşamente Fusese şi un soi de grajd, unde erau îngrijite animalele de la fermă Caii intrau printr-o parte, oamenii se ocupau de ei, apoi erau conduşi afară pe cealaltă poartă Însă acum clădirea abandonată era într-o stare foarte proastă Acolo urmele creaturii erau deja cele ale unui om şi ele duceau direct spre poarta deschisă din spate Am mers după ele — Jamie? Eu sunt În numele tatălui tău, ai grijă să nu mă împuşti Am ieşit la lumina zilei Jamie şi-a pus pistolul înapoi în toc şi mi-a arătat o grămadă mare de baligă de cal — Creatura ştie ce este, Roland — Şi ţi-ai dat seama de asta de la o grămadă de balegă? — Uite că da Nu mi-a spus cum de ajunsese la concluzia aceea, dar am înţeles singur câteva secunde mai târziu Probabil că grajdul fusese abandonat, deoarece fusese construit un altul mai aproape de casa cea mare, însă rahatul de cal de acolo era proaspăt — Dacă a venit călare până aici, înseamnă că avea formă de om — Da Şi tot ca om a plecat M-am aşezat pe vine şi m-am gândit la descoperirea făcută Jamie şi-a răsucit o ţigară şi m-a lăsat cu gândurile mele Când mi-am ridicat ochii la el, l-am văzut că zâmbeşte uşor — Pricepi ce înseamnă asta, Roland? — Acolo trăiesc cam în jur de două sute de mineri, două sute de sărari, cum li se zice pe aici, am spus eu N-am fost niciodată prea ager la minte, dar mereu am reuşit să înţeleg cum stau lucrurile — Cam aşa — Sărari, să fim bine înţeleşi, nu văcari şi nu ciurdari nomazi Mineri, nu călăreţi În general — Cum zici — Şi cam câţi dintr-ăia crezi tu că au cai? Câţi ştiu să călărească măcar? Zâmbetul i s-a lăţit pe toată faţa — Vreo douăzeci sau treizeci, cam aşa — Mai bine decât să avem două sute de suspecţi, am zis eu Mult mai bine Ne ducem acolo de îndată ce Dar n-am mai apucat să-mi duc vorba până la capăt, pentru că atunci au început gemetele Veneau din magazia pe care o considerasem pustie Nici nu vă puteţi imagina cât de bucuros am fost că nu era şi Cort cu noi Mi-ar fi tras una peste cap de aş fi văzut stele verzi Adică în tinereţe aşa ar fi făcut Jamie şi cu mine ne-am uitat uluiţi unul la celălalt, apoi am dat fuga înăuntru Gemetele nu încetaseră, dar magazia părea la fel de goală ca mai devreme Apoi maldărul acela mare de harnaşamente vechi – hamuri, căpestre, chingi şi frâie, toate rupte – a început să se mişte în sus şi în jos, de parcă ar fi prins viaţă şi ar fi respirat Mănunchiurile încâlcite de piele s-au dat de-a dura şi de sub ele a apărut un băiat Avea părul bălai şi zbârlit Era îmbrăcat cu blugi şi o cămaşă veche, descheiată până jos Nu părea rănit, dar, sigur, în bezna dinăuntru era greu să-mi dau seama — A plecat? ne-a întrebat el cu voce tremurândă Vă implor, domnii mei, spuneţi-mi că da Spuneţi-mi că a plecat! — A plecat, l-am liniştit eu A dat să iasă din grămada de hamuri şi toate alea, dar i s-a înfăşurat o bucată de piele în jurul gleznei şi a fost mai-mai să cadă în nas L-am prins la timp şi m-am pomenit privind în doi ochi foarte albaştri şi foarte înspăimântaţi Apoi a leşinat L-am dus în braţe până la adăpătoare Jamie şi-a desfăcut eşarfa de la gât, a udat-o bine şi a început să-i şteargă obrajii mânjiţi cu ţărână Nu cred că avea mai mult de unsprezece ani; ba poate avea doar nouă sau zece Era într-atât de slab că nu-ţi puteai da seama A deschis ochii după câteva secunde S-a uitat la mine, apoi la Jamie, apoi iar la mine — Cine sunteţi? ne-a întrebat el Nu lucraţi la fermă — Suntem prieteni, i-am zis eu Tu cine eşti? — Bill Streeter, a răspuns băiatul Văcarii îmi zic Bill cel Tânăr — Nu mai spune? Iar tatăl tău este Bill cel Bătrân? S-a ridicat în capul oaselor, a luat eşarfa din mâinile lui Jamie, a înmuiat-o singur în adăpătoare şi a stors-o bine, udându-şi tot pieptul cu apă — Nu, Bill cel Bătrân e tata-mare, care a plecat în Poiana de la capătul cărării acu’ doi ani Taica e doar Bill şi atât Şi-a dat seama de ceva şi a făcut ochii mari — Nu-i mort, nu? Zi-mi că n-a murit, săi! Am făcut un alt schimb de priviri cu Jamie, iar asta l-a speriat şi mai tare pe copil — Ziceţi-mi că nu! Vă implor, ziceţi-mi că tăicuţu’ meu e viu! Şi a început să plângă în hohote — Ssst, linişteşte-te! i-am spus eu Ce e tăicuţul tău? Văcar? — Nuuu, taica-i bucătaru’ Zi-mi că-i viu! Dar ştia că nu este aşa I-am văzut jalea din ochi, la fel de limpede cum îl văzusem pe bucătarul simbriaşilor zăcând mort, cu şorţul pătat de sânge peste faţă L-am descusut pe Bill Streeter cel Tânăr lângă salcia din apropiere de casa cea mare Doar eu, Jamie şi şeriful Peavy Îi trimisesem pe ceilalţi să ne aştepte la umbra barăcii, gândindu-ne că băiatul s-ar necăji şi mai tare în prezenţa mai multor curioşi Din păcate, însă, nu ne-a putut oferi decât foarte puţine răspunsuri — Taica mi-a zis c-o să fie o noapte cu zăduf şi că să mă duc pe pajiştea aia de dincolo de ţarc şi să mă culc sub ceru’ liber, ne-a spus Bill cel Tânăr Mi-a zis că o să-mi fie mai răcoare şi c-o să dorm mai bine Da’ eu am ştiut de ce mă trimite de-acolo Elrod avusese o sticlă pitită pe undeva – iarăşi – şi era mangă — De Elrod Nutter vorbeşti, băiete? l-a întrebat şeriful Peavy — Da, de el Mai-marele la băieţi — Îl ştiu bine, ne-a zis Peavy Păi, nu l-am băgat eu la răcoare de vreo şase ori, dacă nu de mai multe? Jefferson nu l-a dat afară doar pentru că-i un călăreţ al dracu’ de bun şi mânuieşte lasoul ca nimeni altul Da’ când bea, e un pui de lele afurisit, asta e Am dreptate, Tinere Bill? Bill cel Tânăr a bâţâit din cap şi şi-a îndepărtat apoi părul murdar din ochi — Da, domnule, aşa-i Şi atunci se lua de mine Şi taica ştia — Erai ajutor de bucătar? l-a întrebat apoi Peavy Ştiam că şeriful încerca să se poarte cu blândeţe, dar îmi doream din suflet să aibă grijă ce spune şi să nu-i mai vorbească bietului copil pe tonul ăla, ce lăsa de înţeles că asta ai fost în trecut, da’ acum s-a terminat Însă băiatul nu a băgat de seamă — Nu-s ajutor de bucătar Îs fecior la toate alea în casa simbriaşilor Şi s-a întors către mine şi Jamie ca să ne explice: — Fac paturile, strâng frânghiile şi sacii de dormit, lustruiesc şeile, închid porţile la sfârşitu’ zilei, după ce-s duşi caii înăuntru Tiny Braddock m-a învăţat cum să-mi fac un lasou şi am ajuns să-l arunc binişor Roscoe mă-nvaţă să trag cu arcu’ Freddy Doi-Paşi zice că la toamnă o să-mi arate cum se înfierează animalele — Bun băiat! am zis eu, lovindu-mă uşor cu degetul la gât Copilul a zâmbit — Da, îs băieţi buni, cei mai mulţi dintre ei Iar zâmbetul i s-a stins la fel de repede cum apăruse, ca soarele când intră în nori — Numai Elrod nu-i Când e treaz, e doar ursuz, da’ când bea îi place să-şi bată joc de tine Să-şi bată joc urât, dacă pricepeţi ce vreau să zic — Pricepem foarte bine, l-am asigurat eu — Aşa, şi dacă nu râzi şi nu te porţi de parcă nu-i decât o glumă – chiar dacă-ţi răsuceşte mâna la spate ori te trage de păr prin toată baraca – îl apucă şi mai rău Aşa că, atunci când mi-a zis taica să mă duc să dorm afară, mi-am luat pătura şi pologu' şi m-am dus Ăl cu minte în cap n-are nevoie de multe vorbe ca să priceapă, cum zice taica — Ce-i ăla polog? l-a întrebat Jamie pe Şerif — O bucată de pânză tare, i-a răspuns Peavy Nu te apără de ploaie, dar te fereşte de umezeala de la rouă — Şi unde te-ai dus? l-am întrebat eu pe băiat Mi-a arătat locul din spatele ţarcului, în care caii încă nechezau nervoşi din cauza rafalelor puternice de vânt Salcia de deasupra noastră ofta şi se legăna Frumoase sunete, încă şi mai frumoasă privelişte — Crez că pătura şi pologu’ încă mai sunt colo-şa M-am uitat de la locul pe care ni-l indicase înapoi spre magazia cu hamuri unde îl găsiserăm, apoi spre baracă Cele trei formau colţurile unui triunghi cu laturi cam de patru sute de metri fiecare, cu ţarcul în centrul lui — Cum ai ajuns sub maldărul de harnaşamente, Bill? l-a întrebat şeriful Peavy Băiatul l-a privit lung, fără să-i răspundă Apoi ochii i s-au umplut iarăşi de lacrimi Şi-a acoperit faţa cu palmele ca să nu i le vedem — Nu-mi aduc aminte, a şoptit printre degete De nimicuţa nu-mi aduc aminte Apoi mâinile i-au căzut pe genunchi, de parcă i-ar fi devenit prea grele şi nu le mai putea ţine ridicate — Vreau la tăicuţu’ meu Jamie s-a ridicat şi s-a îndepărtat de noi, cu mâinile îndesate adânc în buzunarele de la spate Am vrut să spun vorbele potrivite în asemenea împrejurări, dar nu am fost în stare Nu uitaţi că, deşi Jamie şi cu mine aveam arme, acestea nu erau încă armele taţilor noştri Şi, sigur, nu aveam cum să fiu la fel de inocent ca înainte să o întâlnesc pe Susan Delgado şi să mă îndrăgostesc de ea şi să o pierd, dar tot eram prea tânăr ca să-i pot spune deschis acestui copil tot adevărul: şi anume că tatăl lui fusese făcut bucăţi de un monstru Aşa că i-am cerut din priviri ajutorul şerifului Peavy Am cerut ajutorul unui adult Peavy şi-a scos pălăria şi a aşezat-o alături, pe iarbă Apoi a luat mâinile băiatului într-ale sale — Fiule, a început el Am să-ţi dau o veste foarte dureroasă Vreau să tragi aer în piept şi să o primeşti ca un adevărat bărbat Însă Bill Streeter cel Tânăr avea doar nouă sau zece primăveri Unsprezece, cel mult Şi nu avea cum să se poarte ca un bărbat adevărat A început să hohotească Iar atunci am văzut chipul palid şi fără viaţă al mamei mele cu atâta claritate, de parcă ea ar fi zăcut alături de mine sub salcia aceea Şi n-am mai putut răbda Ştiam că dau dovadă de laşitate, dar asta nu m-a împiedicat să mă ridic şi să plec de acolo Copilul a plâns şi a tot plâns până a adormit Sau şi-a pierdut cunoştinţa Jamie l-a luat în braţe, l-a dus în casa cea mare şi l-a culcat în unul dintre paturile de la etaj Micuţul nu era decât fiu de bucătar, sigur că da, dar acum tot nu mai era cine să se culce în ele Şeriful Peavy s-a dus la telifun şi a sunat la birou ca să vorbească cu unul dintre ajutoarele sale mai puţin destoinice, căruia îi ordonase să aştepte o vorbă de la el Nu peste multă vreme groparul sau proprietarul pompelor funebre din Debaria – presupunând că exista aşa ceva – avea să organizeze un mic convoi de căruţe care să vină şi să ridice morţii Şeriful Peavy a intrat apoi în cămăruţa în care îşi instalase biroul sai Jefferson şi s-a trântit într-un scaun cu rotile — Şi acum, băieţi? ne-a abordat el Gândesc că ne vom ocupa de sărari şi zic eu că veţi dori să urcăm la ei înainte ca vântul ăsta să se transforme în simun Ceea ce se va întâmpla cu siguranţă destul de curând A scos un oftat lung şi a continuat: — E clar că băiatul nu vă e de niciun folos Grozăvenia aia de a văzut-o a fost atâta de oribilă, că i-a şters mintea Jamie a început să spună: — Roland cunoaşte o metodă prin care — Nu prea ştiu ce urmează să facem, am intervenit eu Aş dori să discut puţin cu prietenul meu S-ar putea chiar să facem o pasear până la magazia aia — Urmele s-au şters deja, a spus Peavy, dar voi faceţi cum credeţi Clătină din cap: — Eu sunt sfârşit Tare greu mi-a fost să-i spun copilului ce s-a întâmplat Tare, tare greu — Ai procedat cum trebuie, i-am zis eu — Crezi tu? Chiar aşa? Mulţam mult Bietul copilaş! Mă gândesc să stea o vreme cu mine şi cu nevastă-mea Până ne gândim ce facem mai departe cu el Voi duceţi-vă de staţi de vorbă, dacă aşa poftiţi Eu am să şed aicea şi o să mă hodinesc puţin Nu mai e grabă acuma; blestemăţia aia a mâncat bine azi-noapte Şi o să mai treacă ceva vreme până pleacă iarăşi la vânătoare Tot discutând, Jamie şi cu mine am făcut două ture în jurul magaziei şi ţarcului pentru animale Din ce în ce mai puternice, rafalele de vânt făceau să ne fluture cracii de la pantaloni şi ne răvăşeau părul — Chiar nu-şi mai aduce aminte absolut nimic, Roland? — Tu ce crezi? — Păi, nu cred, mi-a zis prietenul meu Pentru că primul lucru pe care l-a întrebat a fost dacă „a plecat” — Şi ştia că tatăl lui murise I-am citit-o în ochi chiar atunci când ne-a întrebat de el Jamie a continuat să meargă alături de mine, cu ochii în pământ şi fără să vorbească Din cauza prafului şi ţărânii aduse de vânt, ne acoperiserăm gurile şi nasurile cu eşarfele pe care le purtam la gât A lui Jamie era încă udă de la apa din adăpătoare În cele din urmă, mi-a zis: — M-ai întrerupt atunci când am vrut să-i spun şerifului că tu ai o metodă prin care poţi afla lucrurile ascunse, lucrurile îngropate în minţile oamenilor — Nu trebuie să afle acum despre asta, pentru că nu merge întotdeauna Însă mersese în Mejis, cu Susan Delgado; şi asta pentru că o parte din Susan voise foarte mult ca eu să aflu ce anume încercase să ascundă Rhea, vrăjitoarea, din locul acela al minţii ei, unde gândurile noastre sunt extrem de clare Voise ca eu să aflu ce era acolo pentru că ne iubeam — Dar ai să încerci? Ai să încerci, aşa-i? Nu i-am răspuns până nu am început să ocolim ţarcul pentru a doua oară Încă încercam să-mi pun gândurile în ordine După cum cred că v-am mai spus, nici atunci şi nici acum nu-mi este prea uşor s-o fac — Sărarii nu mai locuiesc în mine; au propria lor aşezare la câteva roţi mai la vest de Mica Debaria Mi-a povestit Kellin Frye pe drumul până aici Vreau să te duci acolo cu Peavy, cei doi Frye şi cu Canfield, dacă vrea să meargă Şi cred că o să vrea Ceilalţi doi ciurdari – tovarăşii lui Canfield – pot rămâne aici ca să-i aştepte pe cioclii — Vrei să-l duci pe băiat înapoi în oraş? — Da Singur Dar nu-ţi imagina că te trimit cu ei acolo doar ca să scap de tine O să luaţi cai odihniţi şi o să mergeţi repede şi chiar s-ar putea să daţi de un cal care să fi fost călărit de curând L-am simţit zâmbind sub basmaua de la gură: — Mă cam îndoiesc Şi eu mă îndoiam Totuşi ar fi fost posibil, dacă nu era vântul ăla nenorocit, căruia Peavy îi zicea „simun” Vântul ăla era în stare să usuce sudoarea de pe un cal cât ai bate din palme Sigur, mai era şi varianta ca Jamie să descopere un cal mai murdar decât ceilalţi, un cal cu coada plină de ciulini şi crăcuţe de jugi; dar dacă aveam dreptate, iar metamorful ştia ce se petrece cu el, cel mai probabil era să-şi fi spălat şi ţesălat bine calul, de la copite până la coamă, de îndată ce ajunsese acasă — Poate l-o fi văzut cineva — Poate dacă nu cumva s-a dus mai întâi în Mica Debaria, s-a spălat şi apoi a intrat în tabăra sărarilor Aşa ar face un om deştept — Chiar şi aşa, tot veţi putea afla câţi din ei au cai — Şi câţi ştiu să călărească, chiar dacă nu au un cal al lor, a completat Jamie Da, asta putem afla — Strângeţi-i pe toţi, i-am zis, oricât de mulţi puteţi, şi aduceţi-i în oraş Dacă vociferează cineva, aminteşte-le că dau o mână de ajutor la prinderea monstrului care terorizează Debaria şi Mica Debaria şi întreaga Baronie Nu va mai fi nevoie să le spui că cel care va refuza să dea informaţii va fi considerat suspect; chiar şi prostul-proştilor şi-ar da seama de asta Jamie a dat din cap şi s-a agăţat cu mâna de gardul ţarcului când o rafală foarte puternică de vânt ne-a izbit, ameninţând să ne dea de-a rostogolul M-am întors ca să-i mai spun ceva — Încă un lucru Ai să te porţi frumos, ai să te dai bine pe lângă ei, iar Vikka, feciorul lui Kellin, îţi va cânta în strună Vor crede că nu eşti decât un puşti care vorbeşte vrute şi nevrute ca o moară stricată, deşi i s-a atras atenţia să nu o facă Şi se poartă aşa tocmai pentru că i s-a atras atenţia să nu o facă Jamie m-a aşteptat să continui, dar eram convins că ştia ce anume aveam să adaug Am citit asta în ochii lui tulburaţi Nu mai făcuse niciodată aşa ceva, chiar dacă îşi imaginase de multe ori cum va fi când o va face Iar din exact acest motiv mă alesese tata să fiu eu şeful Nu pentru că mă descurcasem bine în Mejis – căci nu mă descurcasem, nu tocmai – şi nici pentru că eram fiul lui Deşi avea cumva legătură cu asta Mintea mea era la fel ca a lui: rece şi calculată — O să le zici sărarilor că există un martor al măcelului de la fermă Dar că, evident, nu le poţi spune cine este persoana respectivă, ci doar că l-a văzut pe metamorf în forma lui de om — Nu ştim dacă Bill cel Tânăr l-a văzut, Roland Şi chiar de-ar fi aşa, poate că nu i-a văzut chipul Pentru numele tatălui tău, nu mai ţii minte? Se ascundea sub maldărul ăla de hamuri — Foarte adevărat, însă metamorful nu are de unde să ştie asta Nu va şti decât că s-ar putea să fie adevărat, pentru că el a plecat de la fermă cu înfăţişarea de om Am pornit din nou, cu Jamie lângă mine — Aici intervine Vikka Se va îndepărta de tine şi de ceilalţi şi va şopti la urechea cuiva – ar fi minunat dacă ar găsi un alt copil, preferabil unul cam de vârsta lui – că supravieţuitorul este fiul bucătarului Bill Streeter — Bietul băiat tocmai şi-a pierdut tatăl şi tu vrei să-l foloseşti ca momeală — S-ar putea să nu ajungem până acolo Dacă povestea voastră ajunge la urechile cui trebuie, este posibil ca acela pe care îl căutăm noi să o ia la goană către oraş Şi atunci îţi vei da seama Iar dacă ne înşelăm şi metamorful nu este unul dintre sărari, atunci nu are nicio importanţă ce zvonuri lansezi Pentru că, să ştii, s-ar putea să ne înşelăm — Dar dacă nu ne înşelăm, însă individul nu se trădează cu nimic? — Atunci, îi veţi aduce pe toţi la închisoare Am să-l pun pe băiat într-o celulă – una încuiată, pricepi tu – şi îi veţi perinda pe suspecţi prin faţa lui, unul câte unul Am să-i cer lui Bill cel Tânăr să nu spună nimic, nici că da, nici că ba, până nu-i vede pe toţi Tu ai dreptate: s-ar putea să nu-l recunoască pe vinovat, chiar dacă îl voi ajuta să-şi amintească o parte din cele întâmplate azi-noapte Dar omul nostru nu are de unde să ştie asta — E riscant, a zis Jamie Pentru copil — Riscul e foarte mic, l-am contrazis eu E ziuă, iar metamorful are înfăţişare de om Şi, Jamie L-am apucat de braţ şi i-am şoptit: — Voi fi şi eu în celula aia Nenorocitul va trebui să treacă de mine dacă vrea să pună mâna pe băiat Peavy s-a declarat mai încântat de planul meu decât se arătase Jamie Nu m-a surprins În fond, era vorba despre oraşul lui Şi ce era Bill cel Tânăr pentru el? Fiul unui bucătar mort, doar atât şi nimic mai mult Imediat ce mica expediţie a pornit spre Sălaşul Sărarilor, l-am trezit pe băiat şi i-am spus că plecăm la Debaria A fost de acord, fără să pună nici măcar o singură întrebare Părea ameţit şi cu minţile duse Din când în când se freca la ochi cu pumnii Când mergeam spre ţarcul animalelor, m-a mai întrebat o dată dacă eram sigur că tăicuţul lui murise I-am spus că da A oftat adânc, şi-a lăsat capul în jos şi s-a sprijinit cu mâinile de genunchi L-am lăsat în pace câteva clipe, apoi l-am întrebat dacă vrea să-i înşeuez un cal — Dacă îmi dai voie să o iau pe Millie, pot să-i pun şaua şi singur Eu îi dau de mâncare şi suntem prieteni buni Oamenii zic că animalele ca ea, catârii adică, nu-s deloc deştepţi, da’ Millie e — Hai să te văd cum poţi să îi pui şaua fără să te pomeneşti cu o copită în dos, i-am spus eu Şi mi-a arătat că poate, ba chiar repede şi bine S-a urcat pe catâr şi mi-a zis: — Socot că-s gata de drum Ba chiar a încercat să-mi zâmbească Aproape că n-am putut să-l privesc Începuse să-mi pară rău de planul pe care îl concepusem, dar nu trebuia decât să mă gândesc la masacrul pe care-l lăsam în urmă şi la chipul desfigurat al Suratei Fortuna ca să-mi amintesc care era miza — N-o s-o dărâme vântul? l-am întrebat eu, făcând un semn din cap spre catârul firav Picioarele lui Bill cel Tânăr aproape că atingeau pământul, încă un an şi băiatul va fi prea mare ca să o mai poată călări pe Millie, dar era foarte posibil ca anul următor să nu-l mai găsească în Debaria Probabil că fiul bucătarului va fi atunci un alt rătăcitor într-o lume tot mai palidă şi fără viaţă Iar Millie nu va mai fi decât o amintire — Nu există vântul ăla care s-o dărâme pe Millie, mi-a răspuns el mândru E zdravănă ca un dromader — Aha, aşa zici tu? Şi, ia spune-mi, te rog, ce-i ăla dromader? — Nu ştiu eu asta, că de unde să ştiu? Aşa zice tăicuţu’ meu Da’ l-am întrebat odată şi nici el n-a ştiut ce-i aia — Hai să mergem! i-am spus eu Ca să scăpăm de vântul şi praful ăsta Însă intenţionam să mă opresc o dată înainte de intrarea în oraş Voiam să-i arăt ceva băiatului cât încă mai eram singuri Cam pe la jumătatea drumului dintre fermă şi Debaria, am dat peste un şopron părăsit, probabil al vreunui cioban de prin părţile locului; şi am sugerat să ne adăpostim acolo de praf şi să îmbucăm ceva Bill Streeter a acceptat bucuros Îşi pierduse tatăl şi pe toţi cei care-i fuseseră aproape, dar tot copil era, un copil în creştere, şi nu mai pusese nimic în gură de cu o seară în urmă Ne-am priponit calul şi catârul la loc ferit de vânt şi ne-am aşezat pe jos în şopronul cu pricina, sprijinindu-ne cu spatele de perete În coburii de la şa aveam nişte bucăţi de păstramă de vită înfăşurate în frunze Carnea era sărată rău, dar aveam în ploscă destulă apă de băut Băiatul a hăpăit vreo şase felii de carne, făcându-le să-i alunece mai uşor pe gât cu câte o înghiţitură de apă O rafală puternică de vânt a zguduit şopronul în care eram Millie a scos un behăit nemulţumit, apoi a tăcut — O să-nceapă sigur simunul până la lăsarea întunericului, mi-a spus Bill cel Tânăr Stai să vezi de n-am dreptate — Mie îmi place sunetul făcut de vânt, i-am mărturisit eu Mi-aduce aminte de o poveste pe care mi-o citea mama când eram mic „Vântul prin gaura cheii”, aşa se chema O ştii? Bill cel Tânăr a clătinat din cap şi m-a întrebat, evident interesat de cu totul altceva: — Chiar eşti pistolar, domnule? Nu mă păcăleşti? — Da, chiar sunt — Îmi dai şi mie unul din pistoalele tale, măcar un minuţel să-l ţin în mână? — Nici prin cap să nu-ţi treacă una ca asta, l-am refuzat eu Dar îţi dau voie să te uiţi la unul din astea, dacă vrei Am scos un cartuş şi i l-am întins L-a studiat cu atenţie, de la baza din alamă şi până la vârful din plumb — Pe toţi zeii, ce greu e! Şi lung! Bag mâna-n foc că ăla de-l capătă nu se mai scoală de jos — Aşa este Cartuşul este un lucru periculos Dar poate fi şi ceva frumos Vrei să vezi ce şmecherie ştiu să fac cu el? — Sigur L-am luat înapoi şi am început să-l mişc peste încheieturile degetelor, mişcându-mi-le ca pe claviatura unui pian Bill cel Tânăr îl privea fascinat — Cum de reuşeşti? — Aşa cum reuşeşti orice, i-am răspuns eu Prin exerciţiu îndelungat — Mi-arăţi şi mie cum faci? — Dacă te uiţi cu atenţie, ai să-ţi dai seama şi singur Acum îl vezi acum nu mai este Am palmat iute cartuşul, dând impresia că se topise în aer Eram cu gândul la Susan Delgado, aşa cum mi se întâmplă mereu când fac scamatoria asta — Şi uite-l iar! Cartuşul a dansat repede apoi mai încet şi din nou repede — Urmăreşte-l cu ochii, Bill, şi încearcă să-ţi dai seama cum îl fac să dispară Nu-ţi lua ochii de la el Mi-am coborât vocea până am ajuns să şoptesc cu blândeţe: — Uită-te la el cum se mişcă urmăreşte-l urmăreşte-l! Ţi s-a făcut somn? — Niţel, mi-a răspuns băiatul Ochii i s-au închis încet, apoi s-au deschis la loc — N-am prea dormit azi-noapte — Ştiu că n-ai dormit Uită-te cum se mişcă Uită-te cum încetineşte Uită-te cum dispare şi cum se răsuceşte iarăşi Şi am continuat să mişc cartuşul înainte şi înapoi Înainte şi înapoi Şi glasul vântului mi se părea la fel de blând ca şoaptele mele — Dormi, dacă vrei, Bill Ascultă vântul şi dormi Dar ascultă şi vocea mea — Te ascult, pistolarule A închis iar ochii şi de data asta nu i-a mai deschis Mâinile i se odihneau vlăguite pe genunchi — Te ascult cu luare-aminte — Vezi cartuşul, da? Chiar dacă ai ochii închişi, tot îl vezi — Da da’-i mai mare acum Şi străluceşte ca aurul — Aşa ţi se pare? — Da — Cufundă-te în somn, Bill, dar fii atent la vocea mea! — Sunt atent — Vreau să te gândeşti la noaptea trecută Vreau să-ţi aduci aminte ce ai văzut şi ce ai auzit Bine? O cută i-a apărut pe frunte — Nu vreau — E în regulă Nu ai să păţeşti nimic Totul s-a întâmplat în trecut şi eu sunt cu tine acum — Eşti cu mine Şi ai pistoale — Da, am Nu ţi se va întâmpla nimic atâta vreme cât îmi auzi glasul, pentru că sunt lângă tine Am eu grijă să nu păţeşti nimic Înţelegi? — Da — Tăicuţul tău ţi-a spus să pleci şi să te culci sub cerul liber — Da Avea să fie o noapte caldă — Dar nu ăsta a fost motivul pentru care te-a trimis să dormi afară, nu-i aşa? — Nu Din cauza lui Elrod m-a trimis Odată a învârtit de coadă motanul pe care-l aveam în baracă şi l-a zvârlit cât colo şi cred că a păţit ceva, că nu s-a mai întors Câteodată i se năzare pe mine şi mă trage de păr şi cântă „Băietu’ care a iubit-o pe Jenny” Taica nu poate să-l oprească, pen’ că Elrod e mai zdravăn şi l-ar doborî cu o singură lovitură Unde mai pui că are şi un cuţit în carâmbu’ de la cizmă Şi taie cu el Da’ uite că n-a putut să taie fiara Mâinile împreunate pe genunchi au început să-i zvâcnească — Elrod a murit şi mă bucur tare Îmi pare rău de toţi ăilalţi şi de tăicuţu’ meu Nu ştiu ce o să se aleagă de mine fără tăicuţu’ meu da’ mă bucur că Elrod nu mai e N-o să-mi mai facă rău N-o să mă mai sperie Am văzut, da, am văzut Prin urmare ştia mai multe decât îl lăsa mintea să-şi amintească — Acum eşti pe păşune — Pe păşune — Învelit cu pătura şi porocul — Pologu’ — Cu pătura şi pologul Nu dormi încă Poate că te uiţi în sus, la stele La Steaua Bătrână şi la Mama Bătrână — Ba nu, ba nu Dorm, s-a împotrivit Bill Da’ mă trezesc ţipetele Ţipetele din baracă Şi zgomotele de luptă Ceva se sparge Şi ceva rage — Şi ce faci? — Mă duc acolo Mi-e frică, da’ taica tăicuţu’ meu e acolo Mă uit pe geamu’ din capăt E din hârtie, da’ tot se vede prin el Mai mult decât îmi doresc Pentru că văd văd pot să mă trezesc acum, domnule? — Încă nu Ţine minte că sunt lângă tine — Ţi-ai scos pistoalele, domnule? Bietul băiat tremura tare — Le-am scos Ca să te apăr Ce vezi? — Sânge Şi o dihanie — Îţi dai seama ce este? — Urs Da’-i atâta de înalt că ajunge cu capul la tavan Merge prin mijlocul barăcii printre paturi, pe picioarele de dinapoi şi-i înhaţă îi înhaţă pe ăia dinăuntru şi-i face harcea-parcea cu ghearele alea mari şi lungi pe care le are Lacrimile au început să-i şiroiască de sub pleoapele închise — Ultimu’ a fost Elrod S-a repezit la uşa din spate ştii tu, aia care dă la stiva de lemne da’ când a priceput c-o să-l prindă înainte să apuce să iasă pe ea, s-a întors să se lupte Cu cuţitul ăla de-l avea la cizmă S-a repezit să-l înfigă în lighioană Şi atunci mâna dreaptă a băiatului s-a ridicat foarte încet, ca şi cum s-ar fi mişcat prin apă Avea pumnul strâns A făcut gestul de a înjunghia pe cineva — Ursu’ i-a apucat braţul şi i l-a smuls din umăr Elrod a urlat Am văzut odată un cal care a zbierat aşa ca el, atunci când a călcat într-o groapă şi şi-a rupt piciorul Creatura aia ea l-a lovit peste faţă pe Elrod chiar cu braţul lui Şi a ţâşnit sângele în toate direcţiile Şi zgârciurile fluturau şi se încolăceau în jurul pielii ca nişte corzi Elrod s-a sprijinit de uşă şi a început să alunece în jos Ursu’ l-a săltat de acolo şi şi-a înfipt colţii în gâtu’ lui şi s-a auzit un zgomot i-a retezat capul cu o singură muşcătură Vreau să mă trezesc acum Te rog — Ai să te trezeşti imediat Ce ai făcut atunci? — Am fugit Către casa mare, da’ sai Jefferson el el — Ce a făcut? — A tras în mine! Nu zic că dinadins Cred că m-o fi văzut cu colţu’ ochiului şi şi-a zis că Am auzit cum şuieră glonţu’ pe lângă mine Vâjjjj! Aşa de aproape a trecut Şi am fugit spre ţarcu’ de animale Am trecut printre pari Pe când fugeam, am mai auzit încă două puşcături Şi alte urlete Nu m-am uitat în urmă, da’ am ştiut că era sai Jefferson Partea aceasta o înţeleseserăm şi noi din urme şi rămăşiţele oamenilor: fiara ieşise în goana mare din baracă, smulsese arma din mâna fermierului şi-i îndoise ţeava, apoi îl spintecase pe Jefferson, îi scosese maţele şi îl aruncase în baracă alături de cadavrele angajaţilor lui Bill cel Tânăr fusese salvat de focul tras asupra lui Dacă Jefferson nu ar fi încercat să-l împuşte, băiatul s-ar fi refugiat în casa mare şi ar fi fost măcelărit acolo, alături de femeile din familia fermierului — Şi te-ai ascuns în magazia aia veche, unde te-am găsit noi — Da, da, aşa fac Mă ghemuiesc sub hamuri Da’ aud ceva fiara, fiara se apropie Trecuse iar la timpul prezent al amintirii, iar cuvintele îi ieşeau mai lent din gură, întrerupte de hohote de plâns Îmi dădeam seama că îl rănesc, ştiam şi eu câtă suferinţă pot produce amintirile cumplite, dar am insistat să continue Trebuia să o fac, întrucât ce se petrecuse în magazia abandonată era cea mai importantă parte a întâmplării şi doar Bill cel Tânăr fusese acolo De două ori a încercat să se întoarcă la timpul trecut al aducerii aminte, iar acesta era semnul că încearcă să iasă din transă, aşa că l-am dus mai adânc Până la urmă am aflat totul Mi-a povestit despre groaza care l-a cuprins când se apropia de el creatura care mârâia şi fornăia fioros Despre cum sunetele astea s-au transformat în zbierete de pisică Blestemăţia aia a şi urlat la un moment dat, aşa mi-a spus Bill cel Tânăr; şi atunci şi-a dat drumul în pantaloni N-a putut să se stăpânească Aştepta ca pisica aia să intre în magazie, ştiind că-l va găsi imediat după miros – după mirosul de urină –, dar pisica nu l-a găsit Nu a mai auzit nimic o vreme nimic apoi au început alte urlete — Mai întâi zbieretele alea sunt de pisică; şi după aia sună ca un om Sunt piţigăiate, ca de femeie, apoi coboară şi coboară până ajung să fie urlete de bărbat Şi zbiară şi zbiară Şi mă face şi pe mine să simt că vreau să zbier Şi m-am gândit — Te gândeşti, i-am spus eu Te gândeşti, Bill, la prezent, pentru că toate astea se petrec chiar acum Doar că eu sunt aici şi te apăr Mi-am scos pistoalele — Şi mă gândesc că o să mi se crape capul Da’ se opreşte şi intră în magazie — Merge prin mijloc şi se îndreaptă spre cealaltă uşă, aşa este? Băiatul a clătinat din cap: — Nu merge Se târşâie Se împleticeşte De parcă-i rănit Trece chiar pe lângă mine Acuma-i om Un bărbat Dă să cadă, da’ se apucă de uşa boxei şi îşi revine Şi porneşte iar şi parcă se ţine pe picioare ceva mai bine — Ţi se pare că a mai căpătat ceva putere? — Da Dar deja ştiam răspunsul — Nu Nu-i văd decât picioarele Printre curele şi hamuri E lună şi i le văd foarte bine Poate că i le văzuse foarte bine, aşa cum spunea, însă eram sigur că nu-l vom putea identifica pe metamorf după picioare Am deschis gura, intenţionând să-l scot din transă, dar chiar atunci a mai spus ceva — Are un inel la gleznă M-am aplecat spre el, de parcă m-ar fi putut vedea deşi, poate că ar fi putut, chiar şi cu ochii închişi, dacă era în transă adâncă — Ce fel de inel? Din metal, ca o cătuşă? — Nu ştiu ce-i aia — Ceva ca un inel de căpăstru? — Nu, nu, nu Ca aia de pe braţul lu’ Elrod, numa’ că acolo-i o femeie despuiată — Despre un tatuaj vorbeşti tu, Bill? Băiatul zâmbi prin transă — Aha, aşa se cheamă Da’ ăsta nu era un desen, numa’ un inel albastru în jurul gleznei Un inel albastru în pielea lui Atunci mi-am zis: Te-am prins, nenorocitule! Tu nu ştii încă, sai metamorfule, dar te-am prins — Pot să mă trezesc acum, domnu’? Vreau să mă trezesc — Mai ai ceva să-mi spui? — Semnul alb? Mi s-a părut că îşi adresa sieşi întrebarea asta — Ce semn alb? A clătinat foarte încet din cap, fără să-mi răspundă Am decis să-l las în pace Îi ajunsese — Urmează sunetul vocii mele Vei lăsa în urmă tot ce s-a întâmplat azi-noapte şi nu te vei mai necăji, pentru că s-a terminat Vino, Bill, vino! — Vin Şi a început să-şi rotească ochii în spatele pleoapelor închise — Eşti în siguranţă Măcelul de la fermă a fost în trecut Eşti de acord cu mine? — Da — Unde ne aflăm noi acum? — Pe drumul spre Debaria Mergem la oraş N-am fost acolo decât o singură dată Tăicuţu’ meu mi-a cumpărat bomboane — O să-ţi cumpăr şi eu, i-am promis, pentru că te-ai descurcat de minune, Tinere Bill, de la Ferma Jefferson Acum deschide ochii I-a deschis, dar în primele câteva clipe s-a uitat la mine fără să mă vadă Apoi privirea i s-a limpezit şi a zâmbit nesigur — Am aţipit — Chiar aşa Acum trebuie să ne grăbim să ajungem în oraş până nu se înteţeşte vântul şi mai tare Te simţi în stare să mergi, Bill? — Da S-a ridicat în picioare şi a adăugat: — Am visat bomboane Le-am găsit pe cele două ajutoare (mai puţin destoinice) în biroul şerifului Unul dintre cei doi bărbaţi – un ins corpolent, cu pălărie neagră, încinsă cu o bandă bălţată şi vulgară din piele de şarpe cu clopoţei, se odihnea în scaunul lui Peavy Mi-a observat pistoalele şi a sărit în picioare — Eşti pistolaru’ de care am auzit, aşa-i? Bucuros de cunoştinţă, bucuros de cunoştinţă, bucuroşi suntem amândoi Da’ ăsta mic cine-i? Fără să catadicsesc a-i răspunde, l-am condus pe Bill cel Tânăr pe sub arcadă, spre închisoare Băiatul s-a uitat curios la celule, dar fără pic de teamă Sam Sărăţelul fusese eliberat de ceva vreme, dar duhoarea lui încă persista L-am auzit pe celălalt ajutor în spatele meu: — Şi ce anume crezi că faci aici, tinere sai? — Treaba mea ce fac, i-am răspuns eu Du-te în birou şi adu-mi cheile de la celulele astea Şi grăbeşte-te, dacă eşti amabil În niciuna din celulele mai mici paturile nu aveau saltele, aşa că l-am dus pe Bill cel Tânăr în celula pentru beţivi şi turbulenţi, unde îmi petrecusem noaptea dinainte împreună cu Jamie Pe când apropiam două paturi, încercând să-i ofer niţeluş mai mult confort băiatului – şi, în fond, după câte pătimise, avea dreptul la tot confortul din lume – Bill s-a uitat la harta desenată pe perete — Ce-i asta, sai? — Nu te priveşte, i-am răspuns eu Acum, ascultă bine la ce-ţi spun Am să te încui înăuntru, dar nu trebuie să te sperii, pentru că nu ai făcut nimic rău Te încui ca să fii în siguranţă Am ceva de făcut şi, după ce termin, o să intru şi eu lângă tine — Şi o să stăm amândoi încuiaţi, a zis băiatul Să ne încui pe amândoi Că poate se întoarce creatura — Acum îţi aduci aminte? — Puţin, mi-a spus el, privind în pământ La început nu era om da’ după aia a fost L-a omorât pe taica Şi-a apăsat ochii cu podul palmelor şi a suspinat adânc: — Bietu’ tăticuţu’ meu! Ajutorul de şerif cu pălăria cea neagră s-a întors cu cheile Celălalt era chiar în spatele lui şi amândoi se holbau la băiat, de parcă era capra cu două capete de la bâlci Am luat cheile — Bun! Acum, valea înapoi în birou, amândoi! — Mi se pare că te cam întreci cu gluma, tinere, mi-a zis Pălărie-Neagră Iar celălalt – un individ mititel, cu o bărbie proeminentă – l-a aprobat bâţâind energic din cap — Plecaţi acum, am spus din nou Băiatul are nevoie de odihnă M-au măsurat din priviri şi apoi au plecat Adică au adoptat atitudinea corectă Unica atitudine, de fapt Căci nu eram deloc într-o stare de spirit bună Băiatul nu şi-a dat jos mâinile de la ochi până nu s-au stins zgomotele paşilor celor doi — Ai să-l prinzi, sai? — Da — Şi ai să-l omori? — Asta vrei tu? S-a gândit puţin şi apoi a dat din cap — Da, vreau Pentru tot ce i-a făcut lu’ tăicuţu’ meu şi lu’ sai Jefferson şi la toţi ăilalţi Chiar şi lu’ Elrod Am închis uşa de la celulă, am găsit cheia potrivită şi am încuiat-o Mi-am atârnat inelul cu chei de încheietura mâinii, pentru că era prea mare ca să-mi încapă în buzunar — Îţi promit ceva, Tinere Bill, i-am spus eu înainte să plec Şi, uite, mă jur pe numele tatălui meu că am să-mi ţin cuvântul Nu am să-l omor acolo unde-l voi găsi, ci am să-l aduc să atârne în ştreang în faţa ta, iar eu însumi am să-ţi dau pâinea pe care s-o împrăştii sub picioarele lui moarte Când m-am întors în biroul lui Peavy, am observat că cele două ajutoare (mai puţin destoinice) ale sale mă priveau cu prudenţă şi ostilitate evidentă Nu mi-a păsat câtuşi de puţin Am atârnat inelul cu cheile de la celule într-un cui aflat lângă telifun şi le-am spus: — Am să mă întorc într-un ceas, poate chiar mai puţin Până atunci nu intră absolut nimeni în închisoare Şi când spun „nimeni” mă refer şi la voi doi — Cam obraznic pentru unu’ aşa necopt ca tine! a fost de părere cel cu bărbia proeminentă — Vă sfătuiesc să faceţi exact ce v-am spus, am continuat eu, prefăcându-mă că nu l-am auzit Nu-i bine să mă supăraţi Aţi înţeles? Pălărie-Neagră a dat din cap în silă — Da’ n-ai tu grijă, că o să-i zicem lu’ Şerifu’ cum te-ai purtat cu noi — Pentru asta va trebui să mai fiţi încă în stare de vorbit atunci când veţi da ochii cu el, le-am mai spus eu şi am ieşit Vântul se tot înteţise şi stârnea valuri mari de praf grunţuros, cu iz de sare, printre clădirile cu faţade false Cu excepţia câtorva bieţi cai priponiţi, cu capetele plecate şi cu dosurile întoarse în direcţia de unde bătea vântul, eram singur pe strada mare din Debaria M-am necăjit când am văzut nefericitele animale, căci eu niciodată nu mi-aş fi părăsit calul aşa, nu aş fi lăsat-o aşa nici pe Millie, catârul băiatului; aşa că i-am dezlegat şi i-am dus în grajdul comunal de la capătul străzii Grăjdarul i-a primit cu bucurie, mai ales atunci când i-am întins una din monedele de aur pe care le aveam în buzunarul secret al vestei I-am pus şi două întrebări Iar la prima el mi-a răspuns că nu, nu există niciun giuvaiergiu în Debaria; şi, din câte ştie, nu a existat niciodată Însă la a doua mi-a zis că da, şi mi-a arătat atelierul potcovarului de peste drum Fierarul stătea în prag şi vântul puternic îi flutura poalele şorţului din piele, plin cu unelte Am traversat strada şi el m-a întâmpinat ducând pumnul la frunte — Hail! L-am salutat şi eu şi i-am explicat ce anume îmi trebuie – mai bine spus, ce anume îmi spusese Vannay că mi-ar trebui M-a ascultat cu atenţie, apoi a luat cartuşul pe care i l-am întins, cel folosit atunci când îl hipnotizasem pe Bill cel Tânăr Meşterul l-a ridicat în lumină — Ştii cumva cam câte dramuri de praf de puşcă are? Fireşte că ştiam: — Cincizeci şi şapte — Atât de mult? Zeilor! Mare minune că nu-ţi explodează ţeava de la pistol când apeşi pe trăgaci! Cartuşele din armele tatălui meu – cele care vor deveni ale mele într-o bună zi – aveau câte şaptezeci şi şase, dar nu i-am spus asta fierarului Oricum nu m-ar fi crezut — Poţi face ce ţi-am cerut, sai? — Cred că da A mai cugetat un pic, apoi a dat din cap mai hotărât — Da, pot Numa’ că nu azi Nu vreau să dau foc la cuptor cât bate vântul ăsta Un singur tăciune dac-o ia razna, şi tot oraşul ia foc Nu mai avem pompieri de pe vremea când se juca taica cu puţa în ţărână Mi-am scos punga cu galbeni şi am luat de acolo două monede Am chibzuit puţin şi am adăugat-o pe a treia Fierarul se holba uluit la ele Reprezentau câştigul lui pe doi ani — Astăzi îmi trebuie, i-am spus eu A rânjit la mine, dezvelindu-şi dinţii incredibil de albi prin pădurea deasă a bărbii lui roşcate — Of, sai, banu-i ochiu’ dracului, nu ştii? Pentru ăia de-i ţii în mână aş fi în stare să dau foc la toată Baronia Gilead! Din temelii! Îţi fac ce mi-ai cerut până la apus — Până la ora trei — Da, da, asta am vrut şi eu să zic Chiar când o bate ceasu’, niciun minuţel mai târziu — Bine Acum, spune-mi, te rog, în care cârciumă de pe-aici se mănâncă cel mai bine? — Păi, nu-s decât două şi în niciuna nu-i mâncare ca la mama acasă, da’ nici nu te otrăveşti dacă bagi la ghiozdan Probabil a mai bună e Bodega lu’ Racey Mi-a fost suficient; un băiat în creştere ca Bill Streeter va prefera oricând cantitatea în locul calităţii Aşa că am pornit spre bodega cu pricina, mergând mult mai greu acum când vântul îmi bătea din faţă O să-nceapă sigur simunul până la lăsarea întunericului, îmi spusese băiatul şi mi se părea că avusese dreptate Bietul copil trecuse prin multe şi avea nevoie de odihnă Şi acum, că aflasem despre tatuajul acela de la glezna metamorfului, probabil că nu mai aveam nevoie de el însă bestia nu avea cum să ştie asta Dar Bill cel Tânăr era în siguranţă în închisoare Cel puţin aşa speram Am luat nişte tocană Şi aş fi putut să jur că fusese sărată cu pulbere alcalină în loc de sare normală, dar băiatul şi-a hăpăit toată porţia şi a terminat-o şi pe a mea atunci când am dat farfuria la o parte Unul dintre ajutoarele de şerif mai puţin destoinice făcuse cafea, pe care am băut-o din cănuţe din tablă Am mâncat în celulă, aşezaţi pe jos, cu picioarele încrucişate Eram atent la ţârâitul telifunului, dar aparatul a rămas mut Nu m-a surprins Chiar dacă Jamie şi Marele Şerif ajunseseră în preajma unuia, era foarte posibil ca vântul să fi dat jos cablurile — Cred că ştii foarte multe despre furtunile astea cărora tu le zici „simunuri”, i-am spus eu Tânărului Bill — O, da Acu’ e vremea lor Văcarii nu pot să le sufere, iar ăia angajaţi cu ziua şi mai şi, pen’ că, dacă-s plecaţi pe câmp, tre’ să doarmă afară şi asta-i rău Şi nici nu pot face un foc de tabără, din cauza — Din cauza tăciunilor aprinşi, am spus eu, aducându-mi aminte de vorbele fierarului — Exact aşa Nu mai e tocană, nu? — Nu mai e, dar mai am ceva pentru tine Şi i-am dat o pungă mică S-a uitat înăuntru şi s-a luminat la faţă — Bomboane! Cioco! A întins punga spre mine: — Na! Ia tu primul! Am luat o bomboană micuţă de ciocolată, apoi i-am dat punga înapoi — Mănâncă tu restul Ai grijă doar să nu te strici la burtă — N-o să mă stric! Şi a început să-şi îndese bomboanele în gură Îmi făcea nespusă plăcere să-l văd cum le mănâncă cu atâta poftă După cea de-a treia, pe care o studiase cu multă atenţie înainte să şi-o vâre în gură, dându-mi senzaţia că urmăresc o veveriţă cu aluna dintre lăbuţe, m-a întrebat: — Ce o să se aleagă de mine, sai? Acu’ că taica nu mai e? — Nu ştiu, dar va curge apă dacă asta-i vrerea Domnului Deja aveam oarece idee despre locul unde avea să curgă apa aceea Dacă reuşeam să-l răpunem pe metamorf, o anumită doamnă, peste poate de trupeşă, pe numele ei Everlynne, ne va datora un favor Şi mă îndoiam că Bill Streeter ar fi fost primul copil de pripas căruia i-ar fi oferit adăpost Am revenit la problema cu simunul — Cât de mult se va mai înteţi vântul? — Păi, o să se facă vijelie-vijelie Şi o să o ţină tot aşa până după miezul nopţii Da’ o să se stingă până mâine la amiază — Ştii cumva unde locuiesc sărarii? — Da, ba chiar am şi fost acolo O dată am fost cu taica la nişte curse de le fac acolo Şi altădată m-am dus cu nişte văcari de-ai noştri să căutăm animalele rătăcite Sărarii le iau în ograda lor şi tre’ să plătim bani grei pentru alea care poartă semnul lui Jefferson — Prietenul meu s-a dus într-acolo cu şeriful Peavy şi cu încă doi oameni Crezi că au vreo şansă să se întoarcă înainte de căderea nopţii? Eram convins că îmi va răspunde că nu, nici vorbă; dar ce a spus m-a surprins: — Pentru că locul ăla e mai la vale de Târgu’ Sărat, care-i pe partea asta de Mica Debaria, eu zic că da Dacă dau bice M-am bucurat atunci că avusesem inspiraţia să-i spun fierarului să se grăbească, cu toate că aveam destulă minte cât să nu pun mare bază pe spusele unui băieţel — Ascultă la mine, Tinere Bill Când se vor întoarce, probabil că vor aduce cu ei şi câţiva sărari Poate peste zece, poate chiar douăzeci Jamie şi cu mine îi vom purta prin închisoare, ca să poţi să te uiţi bine la ei Dar să nu-ţi fie teamă, pentru că uşa de la celula ta va rămâne încuiată Şi nu trebuie să spui nimic, nicio vorbuliţă nu-ţi cer să rosteşti, ci doar să te uiţi cu mare atenţie la ei — Dacă tu crezi că l-aş putea recunoaşte pe ăla de l-a ucis pe tăicuţu’ meu, să ştii că nu pot Nici măcar nu-mi aduc aminte dacă l-am văzut sau nu — Probabil nici nu va fi nevoie să te uiţi la toţi, i-am spus eu Şi chiar asta credeam Urma să-i băgăm în biroul şerifului Peavy în grupuri de câte trei şi să le cerem să-şi suflece cracii pantalonilor Când îl vom descoperi pe cel cu tatuajul albastru la gleznă, ne vom fi prins omul Nu că era om Nu mai era Nu tocmai — Mai vrei o bomboană, sai? Au mai rămas trei şi eu nu mai pot — Păstrează-le pentru mai târziu, i-am spus eu ridicându-mă de pe duşumeaua celulei Văzând ce fac, s-a înnegurat la faţă — Ai să te întorci? Nu vreau să stau singur aici — Am să mă întorc, sigur Am ieşit, am încuiat uşa celulei şi i-am aruncat cheile printre gratii — Vezi, să-mi descui tu când am să mă întorc Pe ajutorul gras, cu pălăria neagră, îl chema Strother Pe cel cu bărbia ieşită în afară îl chema Pickens S-au uitat amândoi la mine cu îngrijorare şi neîncredere, combinaţie ce mie mi s-a părut destul de bună venind din partea unora de teapa lor Mă descurcam cu îngrijorarea şi neîncrederea — Dacă v-aş întreba despre un bărbat cu un inel albastru tatuat pe gleznă, aţi fi în stare să-mi spuneţi ceva? Au schimbat o privire, apoi Pălărie-Neagră, adică Strother, mi-a răspuns: — Fortul — Despre care anume fort este vorba? Deja nu-mi plăcea cum sună — Fortul Beelie, a catadicsit să-mi explice Pickens, uitându-se la mine de parcă eram cel mai idiot dintre idioţi N-ai auzit de el? Şi mai zici că eşti pistolar? — Oraşul Beelie se află la vest de aici, nu-i aşa? — S-a aflat, mi-a zis Strother Acum e Oraşul Fantomă Beelie Mai acu’ cinci ani, au trecut bandiţii prin el şi l-au distrus Unii zic că erau oamenii lui John Farson, da’ eu nu cred Nu se poate Ăia de au făcut prăpăd au fost doar nişte tâlhari de rând, de-ăia normali Odinioară acolo era un avanpost de miliţie – adică în vremurile când încă mai exista miliţie – şi Fortul Beelie era punctul lor de lucru Acolo-i trimitea judele pe hoţi şi pe asasini şi pe trişori atunci când ţinea judecăţi — Şi pe vrăjitoare, şi pe magi, s-a băgat în vorbă Pickens Avea aerul unuia care-şi aminteşte de zilele bune de demult, când trenurile îşi respectau orarul şi telifunul suna mai des — Practicanţi ai artelor întunecate — Odată au prins un canibal, mi-a spus Strother O mâncase pe nevastă-sa Iar vorbele astea l-au făcut să chicotească prosteşte, deşi nu mi-am putut da seama dacă se hlizea din cauza felului de mâncare ales de individul despre care îmi povestea ori a relaţiei pe care o avusese acela cu mâncarea lui — Tipu’ a fost spânzurat, mi-a destăinuit Pickens deznodământul poveştii A luat o îmbucătură din tutunul de mestecat şi a început să-l rumege, mişcându-şi caraghios falca aia ieşită în afară Nu-şi pierduse aerul de om care-şi aduce aminte de un trecut mai bun, mai roz — În vremurile alea se spânzurau oameni cu duiumul în Fortul Beelie M-am dus şi eu de câteva ori cu tătâne-miu şi cu maica să mă uit Maica lua de-ale gurii Începuse să dea încet şi visător din cap — Da, da, multă lume era acolo Veneau oameni din toate colţurile ţinutului ca să se uite cum îs spânzuraţi ticăloşii Era ca la iarmaroc Tot felu’ de tarabe şi oameni şmecheri care făceau chestii şmechere Jonglau şi făceau scamatorii şi alte alea Ba chiar se puneau la cale şi lupte între câini Da’ sigur că spectacolul adevărat era atunci când îi spânzurau pe ăia Acum începuse să chicotească — Mi-aduc aminte de unu care s-a apucat să danseze o commala îndrăcită atunci când nu s-a deschis trapa şi — Şi ce legătură au toate astea cu tatuajul albastru de la gleznă? — Ohoho! a exclamat Strother, aducându-şi aminte de unde pornisem Orice deţinut din Beelie are unul din astea, pricepi matale? Deşi nu ţiu minte dacă erau făcute ca să-i pedepsească ori ca să-i identifice în caz că evadau atunci când îi scoteau la muncă Da’ toate astea s-au terminat acu’ zece ani, când s-a închis Fortu’ De-aia bandiţii au putut să-şi facă mendrele prin oraş, pricepi matale, pen’ că miliţia a plecat şi Fortu’ s-a închis Acu’ tre’ să ne descurcăm singuri cu toate elementili alea negative şi cu toate scursorile care e pe-aici Şi m-a măsurat din cap şi până în picioare cu o insolenţă pe care nu o mai întâlnisem până atunci — Nu prea căpătăm ajutor de la Gilead Nu, dom’ne, nu prea căpătăm mai deloc Ba mai degrabă ne-ar ajuta John Farson Şi e unii care ar vrea să trimită o echipă de negociatori către vest să-i ceară sprijinul Poate că a văzut ceva în ochii mei, că s-a îndreptat imediat în scaun şi s-a grăbit să mă asigure: — Da’ nu io, io nu, niciodată! Io cred în puterea legii şi în Neamul lu’ Eld — Toţi credem, a întărit şi Pickens, bâţâind energic din cap, mai să şi-l scoată din gât — Aţi putea să vă daţi cu presupusul şi să-mi ziceţi dacă voi credeţi că unii dintre cei care lucrează în minele de sare au fost închişi în Fortul Beelie înainte de desfiinţare? i-am întrebat eu Mi s-a părut că Strother s-a gândit ceva mai mult înainte de a-mi răspunde: — O, probabil că a fost câţiva Zic io că cam patru la fiecare zece, nu mai mulţi În anii care au urmat am învăţat să-mi stăpânesc reacţiile, dar atunci eram fără experienţă şi probabil că mi-a sesizat groaza Şi l-a bucurat A zâmbit Mă îndoiesc că bănuia măcar cât de aproape de lacrimi îl aducea zâmbetul acela Însă avusesem două zile foarte grele şi nu mă puteam gândi decât la Bill cel Tânăr — Da’ cine-ţi închipui dumneatale că s-ar băga în curu’ pământului să sape la sare pe o leafă de nimic? m-a întrebat ironic Strother Cetăţenii model ai urbei? Prin urmare, Bill cel Tânăr urma să aibă ceva treabă Tot ce puteam spera era ca individul pe care îl căutam să nu-şi fi dat seama că băiatul nu-i văzuse decât glezna Când m-am întors la celulă, l-am găsit pe Bill cel Tânăr culcat pe unul din aşternuturile din paie şi mi-am închipuit că doarme Dar s-a ridicat în fund de îndată ce mi-a auzit zgomotul paşilor Avea ochii roşii şi obrajii uzi Deci jelise, nu dormise Am intrat, m-am aşezat lângă el şi l-am luat cu braţul pe după umeri Nu mi-a fost deloc uşor să fac gestul ăsta – ştiu ce înseamnă să oferi mângâiere şi compasiune, dar niciodată nu m-am priceput s-o fac Dar ştiam şi ce înseamnă să-ţi pierzi un părinte Măcar atât aveau în comun Tânărul Bill şi Tânărul Roland — Ţi-ai terminat bomboanele? l-am întrebat eu, încercând să glumesc — Nu mai vreau, a oftat el O rafală vârtoasă de vânt aproape că a zguduit clădirea Apoi vijelia s-a mai calmat — Nu pot să sufăr sunetul ăsta, mi-a zis el – exact cum îmi spusese şi Jamie DeCurry mai devreme Am zâmbit şi i-am ascultat şi celelalte nemulţumiri — Şi nu pot să sufăr să fiu închis aici E ca şi cum eu aş fi făcut ceva rău — N-ai făcut nimic rău, i-am spus eu — Poate că n-am făcut, da’ deja mi se pare că stau aici dintotdeauna Că sunt întemniţat aici Şi dacă oamenii tăi n-o să se întoarcă până la noapte înseamnă că o să mai am de stat Nu-i aşa? — Îţi ţin eu de urât, i-am zis Am să le cer ajutoarelor de şerif un pachet de cărţi şi o să jucăm macao sau toci sau ce vrei tu — Tociu-i pentru copii, a mormăit el ursuz — Atunci, jucăm „Păzea” sau poker – pokerul e pentru oameni mari, nu? Ştii să joci? A clătinat din cap, apoi şi-a şters obrajii Începuse iarăşi să plângă — Te învăţ eu Jucăm pe beţe de chibrituri — Mai bine îmi spui povestea aia de care mi-ai zis atunci când ne-am oprit în adăpostul ciobanului Nu mai ştiu cum se cheamă — „Vântul prin gaura cheii”, i-am spus eu Dar e o poveste lungă — Păi, avem vreme, nu? Nu l-am contrazis — Are şi părţi mai de groază Pe mine nu m-au impresionat prea tare, pentru că, atunci când mi-a citit-o mama, eram în patul meu, în siguranţa căminului meu În schimb, tu ai pătimit atâtea — N-are a face, mi-a zis băiatul Poveştile te fac să uiţi de toate Dacă sunt bune, fireşte Asta-i bună? — Da Sau aşa mi se pare mie — Atunci, spune-mi-o Mi-a zâmbit uşor şi a glumit: — Dacă-mi place, am să-ţi dau două din bomboanele alea care mi-au rămas — Păstrează-le pentru tine, iar eu am să-mi răsucesc o ţigară M-am gândit puţin la cum anume să încep, apoi l-am întrebat: — Ştii poveştile alea care încep cu „A fost odată ca niciodată, pe vremea când nu se născuse încă bunicul bunicului tău”? — Toate încep aşa Aşa începeau şi alea pe care mi le-a zis tăticuţu’ meu Înainte să-mi spună că am crescut prea mare pentru poveşti — Nimeni nu-i prea mare pentru poveşti, Bill Că eşti bărbat sau băieţel, femeie în toată firea ori fetiţă, niciodată nu eşti prea bătrân pentru poveşti Trăim pentru ele — Aşa zici tu? — Aşa zic Mi-am scos tutunul şi foiţele Mi-am răsucit încet şi cu grijă ţigara, căci pe atunci abia ce începusem să mă deprind cu obiceiul acesta Când am considerat că ţigara era bine făcută, am aprins un băţ de chibrit frecându-l de perete Bill se aşezase cu picioarele încrucişate pe salteaua din paie Luase o bomboană pe care o răsucise între degete, aşa cum îmi răsucisem şi eu ţigara, şi acum se pregătea să o mănânce Am început să-i spun povestea Vorbele îmi ieşeau încet şi cu multe ezitări din gură, pentru că în vremurile acelea nici la arta povestirii nu eram bun deşi, cu timpul, am învăţat să mă pricep Am fost nevoit să învăţ La fel ca toţi pistolarii Însă, pe măsură ce vorbeam, cuvintele au pornit să mi se lege mai lesne şi mai firesc Pentru că auzeam în minte vocea mamei mele Şi parcă ea spunea povestea cu gura mea: fiecare intonaţie, fiecare pauză exact aşa cum le auzisem şi eu demult Am observat cum povestea mea îl captivează tot mai mult pe Bill cel Tânăr Şi m-am bucurat – era ca şi cum l-aş fi hipnotizat din nou, însă într-un mod mult mai plăcut Într-un mod mult mai onest Însă cel mai mult m-am bucurat pentru că auzeam din nou vocea mamei Era ca şi cum trăia iarăşi, dar undeva în adâncul meu M-a durut, desigur, dar am descoperit cu timpul că adesea lucrurile minunate te dor Probabil că voi nu credeţi, dar, aşa cum spun bătrânii, lumea stă într-o rână şi are un sfârşit — A fost odată ca niciodată, pe vremea când nu se născuse încă bunicul bunicului tău, a fost un băiat pe care îl chema Tim şi care locuia împreună cu mama lui, Nell, şi cu tatăl lui, Ross cel Mare, la marginea unui ţinut virgin, numit Pădurea Fără Sfârşit O vreme toţi trei au dus o viaţă destul de bună, cu toate că nu aveau prea multe VÂNTUL PRIN GAURA CHEII Odată ca niciodată, pe vremea când nu se născuse încă bunicul bunicului tău, a fost un băiat pe care îl chema Tim şi care locuia împreună cu mama lui, Nell, şi cu tatăl lui, Ross cel Mare, la marginea unui ţinut virgin, numit Pădurea Fără Sfârşit O vreme toţi trei au dus o viaţă destul de bună, cu toate că nu aveau prea multe — Doar patru lucruri îţi voi lăsa moştenire, i-a zis Ross cel Mare fiului său, dar sunt suficiente Poţi să îmi spui care sunt lucrurile acestea, băiete? Tim i le mai enumerase de multe, foarte multe ori, dar nu se plictisea niciodată de asta — Toporul dumitale, moneda dumitale cea norocoasă, parcela dumitale de pământ şi locul dumitale, care-i la fel de bun ca acela al oricărui rege ori pistolar din Lumea de Mijloc Făcea o pauză şi apoi adăuga: — Şi pe mama mi-o laşi Adică cinci Ross cel Mare izbucnea în hohote de râs şi săruta fruntea fiului său culcat în pat, deoarece ritualul acesta avea loc, de obicei, la sfârşitul zilei Nell îi urmărea din pragul uşii, aşteptând să-şi sărute şi ea bărbatul pe frunte — O, da, spunea Ross cel Mare, să nu o uităm pe mama, căci fără ea, totul ar fi în zadar Şi aşa adormea Tim, ştiind că este iubit şi că are un loc al lui pe lume şi ascultând cum vântul nopţii învăluie căsuţa lor mică în strania-i răsuflare: dulce de la parfumul teilor sălbatici de la marginea Pădurii Fără Sfârşit şi uşor amară, dar la fel de plăcută, de la mirosul carpenilor din adâncurile ei, unde doar cei curajoşi cutezau a pătrunde Aceştia au fost ani buni, dar, după cum ştim – şi din poveşti, dar şi din viaţă – anii buni nu durează prea mult Într-o bună zi, pe când Tim ajunsese la vârsta de unsprezece ani, Ross cel Mare şi tovarăşul lui, Kells cel Mare, au pornit cu căruţele pe Drumul Arborelui spre locul unde Cărarea Carpenului intra în pădure, aşa cum obişnuiau să facă în fiecare zi, mai puţin în cea de-a şaptea a săptămânii, care era zi de odihnă pentru toţi locuitorii din Cătunul Arborelui În ziua despre care îţi povestesc, doar Kells cel Mare s-a mai întors acasă Pielea-i era neagră de funingine, iar haina arsă Prin gaura mare din cracul stâng al pantalonilor i se vedea carnea plină de băşici Stătea gârbovit pe capră, ca şi cum ar fi fost mult prea istovit ca să-şi mai îndrepte spatele Nell Ross a ieşit în grabă pe uşa casei şi a strigat la el — Unde-i Ross cel Mare? Unde-i bărbatul meu? Kells cel Mare a clătinat încet din cap Multă cenuşă i s-a cernut din păr pe umeri A rostit un singur cuvânt, de ajuns să-i înmoaie genunchii lui Tim şi să o facă pe mama lui să urle Cuvântul acela era „dragonul” Niciun om care trăieşte astăzi pe pământ nu a văzut vreodată ceva care să semene cu Pădurea Fără Sfârşit, pentru că lumea a mers mai departe de atunci Locul acela era întunecat şi plin de pericole Pădurarii din Cătunul Arborelui o cunoşteau mai bine decât oricine altcineva din Lumea de Mijloc, dar nici măcar ei nu aveau habar ce fel de plante creşteau ori ce fel de vieţuitoare trăiau la depărtare de zece roţi de locul unde se sfârşea crângul cu tei sălbatici şi începea codrul de carpeni – santinelele acelea înalte şi solemne Măruntaiele Pădurii Fără Sfârşit erau pentru toţi un mister, populat cu plante stranii, vietăţi şi mai stranii, ţinuturi mlăştinoase rău mirositoare şi cufundate în ceţuri şi – cel puţin aşa mergea vorba – rămăşiţe ale Bătrânilor din vechime, cel mai adesea otrăvitoare Oamenii cumsecade din Cătunul Arborelui, acei folken despre care îţi povestesc, se temeau de Pădurea Fără Sfârşit, şi pe bună dreptate Ross cel Mare nu a fost primul pădurar care să cuteze a merge pe Cărarea Carpenului şi să nu se mai întoarcă de acolo Dar o şi îndrăgeau, pentru că lemnul de carpen le punea hrană pe mese şi haine pe umerii familiilor lor Înţelegeau (deşi niciunul nu ar fi mărturisit-o cu voce tare) că pădurea aceea era vie Şi, aidoma tuturor vieţuitoarelor, trebuia să se hrănească Închipuie-ţi că ai fi o pasăre şi că ai zbura pe deasupra acelui tărâm sălbatic, necălcat de picior de om Din văzduh, s-ar putea să ţi se pară o mantie de un verde atât de închis, că zici că-i negru Tivul acestei mantii este de un verde ceva mai deschis Acolo se află crângurile cu tei sălbatici Dincolo de aceştia, la capătul cel mai îndepărtat al Baroniei de Nord, se afla Cătunul Arborelui: ultima aşezare a unei regiuni încă civilizate la vremea respectivă Odată Tim îşi întrebase tatăl ce înseamnă „civilizat” — Biruri, i-a răspuns Ross cel Mare râzând, dar fără pic de haz Majoritatea pădurarilor nu depăşeau crângurile de tei Chiar şi acolo puteau apărea primejdii nebănuite Şerpii erau cei mai periculoşi, dar mai existau acolo şi rozătoare otrăvitoare, numite jerboa, dar care crescuseră cât câinii Mulţi oameni dispăruseră în crângurile cu tei de-a lungul anilor, dar, una peste alta, considerau că merită să rişte Lemnul de tei era minunat, cu granulaţie fină, auriu şi atât de uşor încât puteai crede că pluteşte singur în aer Din el se construiau ambarcaţiuni excelente pentru navigaţia pe lacuri sau râuri, însă nu era deloc bun pentru corăbiile care pluteau pe mare; chiar şi o furtună de intensitate moderată ar fi sfărâmat o navă construită din lemn de tei sălbatic Lemnul de carpen era cel căutat pentru corăbiile mari, iar Hodiak, cumpărătorul din baronie care venea de două ori pe an la joagărul din Cătunul Arborelui, oferea un preţ foarte bun pentru el Verdele aproape negru al Pădurii Fără Sfârşit se datora carpenilor şi doar cei mai curajoşi pădurari cutezau să intre acolo ca să îi taie, căci existau nenumărate pericole şi pe drum, pe Cărarea Carpenului, despre care ţi-am spus că de-abia dacă ajungea la marginea pădurii Iar în comparaţie cu pericolele acestea, şerpii şi jerboa şi albinele mutante din crângurile cu tei păreau jucării de copii Dragonii erau unul dintre ele Cum spuneam, Tim Ross tocmai ce împlinise unsprezece ani când şi-a pierdut tatăl Şi nu a existat niciun topor care să fie moştenit şi nicio monedă norocoasă nu atârna de lanţul fin de argint de la gâtul solid al lui Ross cel Mare Iar în curând nu mai avea să fie nicio parcelă de pământ şi niciun loc în lume Pentru că, atunci când venea sărbătoarea Pământului Larg, odată cu ea apărea şi Perceptorul Baroniei, ducând cu el un sul de pergament pe care erau trecute numele tuturor familiilor din Cătunul Arborelui, cu câte un număr în dreptul fiecăreia Numărul acela reprezenta birul pe care îl aveau de plătit Dacă aveai de unde să-l plăteşti – patru, şase sau opt fişicuri de arginţi, ba chiar unul de galbeni, în cazul gospodăriilor mai răsărite –, totul era în regulă Dar dacă nu îl plăteai, Baronia îţi confisca terenul şi erai alungat din ţinut Fără drept de a face apel Tim îşi petrecea jumătate din fiecare zi acasă la văduva Smack, care se angajase să le fie învăţătoare copiilor din comunitate şi accepta să fie plătită în alimente – de obicei legume, câteodată şi câte o bucată de carne Demult, înainte ca bubele să-i distrugă jumătate din faţă (cel puţin aşa şuşoteau copiii pe la colţuri, deşi niciunul nu văzuse ce se întâmplase), ea fusese o doamnă cu stare pe una din îndepărtatele moşii ale Baroniei (cel puţin aşa susţineau părinţii copiilor, deşi niciunul nu ştia cu exactitate) Acum purta un voal ca să-şi ascundă chipul desfigurat şi îi învăţa să citească pe băieţaşii mai destupaţi la minte, ba chiar şi pe câteva fetiţe mai răsărite Le preda, de asemenea, şi o artă destul de controversată, numită mathematica Era o femeie extraordinar de inteligentă, neobosită în majoritatea zilelor, şi care nu tolera prostiile Elevii ei ajungeau să o îndrăgească, în ciuda voalului şi a ororilor pe care le bănuiau a fi ascunse sub el Dar se întâmpla uneori să o apuce tremuratul şi atunci începea să plângă, spunând că simte cum îi crapă capul de durere şi că trebuie neapărat să se întindă În astfel de zile îi trimitea pe copii acasă, cerându-le uneori să le transmită părinţilor că nu-i părea rău de nimic, cu atât mai puţin de minunatul ei prinţ Cam la o lună după ce balaurul îl făcuse scrum pe Ross cel Mare, sai Smack a avut unul din puseurile ei de amnezie, iar atunci când Tim s-a întors mai devreme la căsuţa lui care purta numele „Priveliştea”, a surprins-o pe mama lui plângând în hohote, cu capul pe masa din bucătărie Băiatul a scăpat din mână tăbliţa de ardezie cu exerciţiile de mathematica (învăţaseră împărţirea, de care el se temuse, dar care se dovedise a fi doar înmulţire de-a-ndoaselea) şi s-a repezit la ea Femeia şi-a ridicat ochii şi a încercat să îi surâdă Contrastul puternic dintre zâmbetul ei forţat şi lacrimile care-i şiroiau din ochi l-a făcut pe Tim să simtă că şi lui îi vine să plângă Mama lui arăta de parcă ar fi ajuns la capătul puterilor — Ce-i, mamă? Ce s-a întâmplat? — Mă gândeam la tatăl tău Mi se face câteodată dor de el De ce ai venit acasă aşa devreme? Tim a început să-i povestească, dar a observat punga din piele cu şireturi la gură şi s-a oprit brusc Mama lui o acoperise cu braţele, ca şi cum ar fi vrut să o ascundă de el Iar când i-a surprins privirea, a tras-o iute de pe masă Vezi tu, Tim nu era deloc prost, aşa că i-a pregătit mamei sale o ceaşcă cu ceai înainte de a începe să-i pună întrebări După ce femeia a băut puţin – la insistenţele lui îşi îndulcise ceaiul cu zahăr, deşi mai aveau foarte puţin în cutie – şi s-a mai liniştit, băiatul a întrebat-o ce altceva se mai întâmplase — Nu pricep ce vrei să spui — De ce numeri banii? — Parcă şi am ce să număr a oftat ea O să vină Perceptorul de îndată ce se va isprăvi Sărbătoarea Secerişului – da, da, o să apară când încă nu se va fi stins jarul focurilor, că îi cunosc bine metodele şirete – şi ce o să ne facem atunci? Anul ăsta ne va cere şase fişicuri de arginţi, ba poate chiar opt, pentru că se spune că au crescut birurile din cauza unui alt război prostesc pe care l-au pornit undeva, departe de aici; şi sunt cheltuieli mai mari cu toţi soldaţii ăia şi cu toate flamurile alea ale lor, da, da, da, splendid — Şi noi cât avem? — Patru fişicuri şi ceva mărunţiş N-avem nici vite ca să le vindem şi nici măcar o buturugă de carpen nu mai avem de când a murit taică-tău Ce-o să ne facem? Şi a început iarăşi să plângă — Ce-o să se aleagă de noi? Tim era la fel de speriat ca ea, însă, de vreme ce nu mai exista bărbatul casei care să o mângâie, băiatul şi-a luat mama în braţe şi a încercat să o liniştească — Dacă am avea toporul şi moneda lui, i le-aş trimite lui Destry, a spus femeia într-un sfârşit Cu toate că şi toporul, şi moneda norocoasă dispăruseră în aceleaşi flăcări care-l luaseră şi pe posesorul lor cel vesel şi bun la suflet, Tim s-a îngrozit la auzul acestor vorbe — N-ai face una ca asta! — Ba da Aş face-o dacă aşa ne-am putea păstra pământul şi casa Lucrurile astea le iubea el cu adevărat; şi pe tine, şi pe mine Dacă ne-ar mai putea vorbi, ar zice „Fă-o, Nell, şi să vă fie cu folos”, pentru că Destry are bani frumoşi A oftat şi a continuat: — Dar în anul următor va veni iarăşi Perceptorul Baroniei şi în anul celălalt Şi-a acoperit chipul cu mâinile — Of, Tim, o să fim expulzaţi şi deloc nu ştiu ce am putea face Tu ştii? Tim ar fi dat tot ce avea (ceea ce nu era prea mult) ca să-i poată răspunde Dar nu a putut A întrebat-o doar cât timp mai aveau până când Perceptorul îşi va face apariţia în Cătunul Arborelui, călare pe calul lui mare şi negru, a cărui şa valora mai mult decât făcuse Ross cel Mare în cei douăzeci şi cinci de ani de când îşi riscase viaţa pe drumul acela îngust, cunoscut sub numele de Cărarea Carpenului Nell a ridicat patru degete — Atâtea săptămâni mai sunt, dacă vremea va fi bună Apoi a mai ridicat încă patru — Şi atâtea, dacă va fi neprielnică şi el va fi reţinut în satele din inima Baroniei Cred că nu putem spera la un răgaz mai mare de opt săptămâni Şi după aia — Se va întâmpla ceva până la venirea lui, a zis Tim Taica spunea mereu că pădurea îi ajută pe cei care o iubesc — Eu nu am văzut-o decât luându-i de lângă noi pe bărbaţii noştri, a oftat Nell şi şi-a acoperit iarăşi chipul cu mâinile, clătinând din cap atunci când Tim a vrut să o ia din nou în braţe Atunci Tim s-a dus până afară să-şi ia tăbliţa de ardezie Niciodată nu se mai simţise atât de trist şi înfricoşat Cu siguranţă se va întâmpla ceva care să schimbe lucrurile, şi-a zis el Nu-mi doresc nimic mai mult decât să se întâmple ceva care să schimbe lucrurile Partea cea mai rea cu dorinţele este aceea că uneori se îndeplinesc Sărbătoarea Pământului Plin a fost una bogată în anul acela; chiar şi Nell şi-a dat seama de asta, deşi o durea să vadă recoltele acelea mănoase Probabil că la anul ea şi cu Tim, cu raniţele din pânză în spinare, vor merge pe urma recoltelor, departe, tot mai departe de Pădurea Fără Sfârşit, iar gândul ăsta îndolia frumuseţea acestei veri Pădurea era un loc cumplit şi îi răpise bărbatul, dar era unicul loc pe care ea îl cunoştea În timpul nopţilor, atunci când vântul bătea dinspre nord, se furişa prin fereastra deschisă până la patul ei, aidoma unui amant, aducându-i mirosul acela deosebit, amar, dar şi dulce deopotrivă, miros de sânge, dar şi de căpşuni Când dormea, îi visa uneori coastele adânci şi coridoarele secrete şi lumina soarelui, atât de difuză, că sclipea adesea ca alama coclită Când vântul bate dinspre nord, mirosul pădurii te face să ai vedenii, spuneau folkenii bătrâni Nell nu ştia dacă era adevărat sau dacă era doar o vorbă de clacă; ştia însă că parfumul Pădurii Fără Sfârşit era parfumul vieţii, dar era şi parfumul morţii Şi mai ştia că Tim iubea pădurea, la fel cum o iubise şi tatăl lui Aşa cum o iubea uneori şi ea (cel mai adesea împotriva propriei voinţe) În adâncul sufletului, se temuse mereu de ziua când băiatul ei va fi suficient de înalt şi de puternic şi tatăl lui îl va lua cu el pe cărarea aceea periculoasă; iar acum îi părea rău că ziua aceea nu va mai sosi niciodată Erau bune şi frumoase sai Smack şi mathematica ei, dar Nell ştia ce-şi doreşte fiul ei şi îl ura pe dragonul care-l privase de asta Probabil că fusese o femelă-dragon, care nu făcuse nimic altceva decât să-şi protejeze ouăle Dar şi aşa Nell o ura din tot sufletul Spera ca jigodia aia cu ochi galbeni şi cu solzi să se înece în propriul ei foc, aşa cum spuneau poveştile că se întâmplă uneori, şi să explodeze Într-o zi, la puţină vreme după ce Tim ajunsese acasă mai devreme şi o găsise plângând, Kells cel Mare a trecut pe la Nell De două săptămâni Tim îl ajuta pe fermierul Destry la cosit, aşa că ea era singură în grădină, unde se aşezase în genunchi ca să smulgă buruienile Când l-a văzut pe prietenul şi ortacul răposatului ei soţ, s-a ridicat şi şi-a şters mâinile de şorţul din pânză groasă căruia îi zicea „pestelcă” Doar ce s-a uitat la mâinile lui curate şi la barba îngrijită, ca să-şi dea seama de ce venise Odată ca niciodată, Nell Robertson, Jack Ross şi Bern Kells copilăriseră împreună şi fuseseră prieteni la cataramă Fraţi făcuţi de mame diferite, spuneau despre ei oamenii din cătun când îi vedeau împreună; şi îi vedeau adesea pentru că, în vremurile acelea, cei trei erau de nedespărţit Când s-au făcut mai mari, cei doi băieţi s-au îndrăgostit de ea Şi, cu toate că ei îi erau amândoi dragi, după Ross cel Mare suspina ea, cu Ross cel Mare voia ea să se mărite şi să aibă copii (deşi nimeni nu ştia în care ordine şi oricum nimănui nu-i păsa) Kells cel Mare suportase respingerea ca un bărbat Stătuse lângă Ross la nuntă şi-i legase pe cei doi miri cu sfoara de mătase la terminarea slujbei, aşa cum cerea tradiţia locului Când a desfăcut-o, la uşă (deşi se spune că panglica aceea care uneşte doi miri nu este niciodată desfăcută cu totul), i-a sărutat pe amândoi şi le-a urat o viaţă plină de zile lungi şi nopţi senine Deşi după-amiaza aceea când Kells i-a intrat în grădină era una fierbinte, bărbatul era îmbrăcat cu o jachetă din postav negru Din buzunar a scos o sfoară de mătase cu noduri, exact aşa cum ştia ea că va face Pentru că o femeie simte lucrurile astea Le simte chiar dacă e măritată de multă vreme Iar sentimentele lui Kells faţă de ea nu se schimbaseră — Vrei să fii soţia mea? a întrebat-o el Dacă vrei, am să-mi vând pământul Bătrânului Destry, care a pus de mult timp ochii pe el, pentru că se învecinează cu terenul lui de la răsărit Şi vom păstra pământul tău Nu mai e mult şi vine Perceptorul, Nell Şi va întinde palma la tine Cu ce o să i-o umpli, când nu mai ai bărbat care să te ajute? — Nu am cu ce, iar tu ştii prea bine asta, i-a răspuns ea — Atunci, spune-mi, vrei să ne unim cu sfoara asta de mătase? Emoţionată, şi-a şters iar palmele de pestelcă, deşi acum erau cât de curate puteau fi, fără să fi fost spălate cu apă din pârâu — Trebuie trebuie să mă gândesc — Ce e de gândit? Şi-a scos năframa, pe care o ţinea împăturită frumos în buzunar, în loc să o poarte înnodată la gât, ca toţi pădurarii, şi şi-a şters fruntea cu ea — Ori te măriţi cu mine şi trăim mai departe împreună în Cătunul Arborelui – ba chiar am să-i găsesc ceva de lucru băiatului, ca să câştige şi el un ban, deşi e prea micuţ să intre în pădure – ori nu te măriţi şi veţi fi amândoi alungaţi de aici Pot să-mi împart câştigul, dar nu-l pot da pe tot, oricât de mult mi-aş dori Nu am decât un singur teren de vânzare, pricepi? Nell şi-a spus atunci: Se simte singur în patul pe care l-a părăsit Millicent Dar gândul acesta era unul nedemn de bărbatul pe care îl cunoştea de dinainte să fie bărbat, cel care înfruntase primejdia ani buni alături de mult iubitul ei soţ printre copacii de la capătul Cărării Carpenului Unul stă de pază şi celălalt munceşte, spuneau bătrânii Lucrează împreună şi nu se despart niciodată Pentru că Jack Ross nu mai era printre ei, Bern Kells îi cerea să lucreze ea împreună cu el Foarte firesc Şi cu toate acestea, a ezitat să-i dea răspunsul — Dacă nu ai să te răzgândeşti, vino iarăşi mâine, tot pe vremea asta, i-a spus Nell Îţi voi răspunde atunci El n-a privit cu ochi buni amânarea asta; iar ea a observat şi a mai văzut în ochii lui un licăr pe care îl surprinsese uneori pe vremea când ea era doar o tânără necoaptă curtată de doi băieţi de viitor şi invidiată de toţi prietenii ei Licărul acela a făcut-o să ezite, deşi Kells era un înger pentru că-i oferea ei – şi, fireşte, lui Tim – o cale prin care să iasă din situaţia îngrozitoare provocată de moartea lui Ross cel Mare Se prea poate ca el să fi remarcat cum îl studiază, căci şi-a lăsat ochii în pământ Şi-a examinat o vreme picioarele şi, când şi-a ridicat iar privirea, îşi agăţase un zâmbet de buze Zâmbetul acela îl făcea aproape la fel de chipeş pe cât fusese în tinereţe deşi niciodată nu fusese tot atât de chipeş ca Jack Ross — Mâine, atunci Nu mai târziu Există o zicală în Ţinuturile din Apus, draga mea „Nu cerceta prea mult ce ţi se oferă, pentru că toate lucrurile de valoare au aripi şi pot zbura de la tine ” Nell s-a spălat în pârâu, a mai rămas puţin acolo să inspire parfumul dulce-amărui al pădurii, apoi s-a întors acasă şi s-a întins pe pat Niciodată nu se mai întâmplase ca Nell Ross să se culce în toiul zilei, dar acum trebuia să se gândească la multe lucruri şi să-şi amintească din zilele acelea când doi tineri pădurari se întreceau să-i câştige săruturile Chiar dacă înclina spre Bern Kells (în vremurile acelea nu căpătase încă numele de Kells cel Mare, cu toate că tatăl îi fusese ucis în pădure de una din creaturile de coşmar care sălăşluiau acolo) şi nu spre Jack Ross, nu era tocmai sigură că îşi dorea să se lege de el cu sfoara de mătase Simpatic şi mereu binedispus atunci când era treaz, Kells era un om pe care te puteai bizui Dar atunci când bea avea accese de furie şi sărea iute la bătaie Şi în vremea aceea bea adeseori Beţiile lui au devenit mai lungi şi mult mai frecvente după ce Ross şi Nell s-au căsătorit şi au fost multe dăţile când s-a trezit în închisoare Jack a suportat cât a suportat, dar după o beţie din acestea, când Kells a distrus toată mobila din cârciumă înainte de a-şi pierde cunoştinţa, Nell i-a spus soţului ei că trebuie făcut ceva Mai de voie, mai în silă, Ross cel Mare i-a dat dreptate Şi-a scos din puşcărie vechiul prieten şi ortac, aşa cum o făcuse în nenumărate rânduri înainte, dar de această dată nu l-a mai trimis să se arunce în pârâu şi să rămână acolo până i se limpezesc minţile, ci i-a spus tot ce avea pe suflet — Destupă-ţi bine urechile şi ascultă-mă, Bern! Îmi eşti prieten de când mergeam amândoi de-a buşilea şi îmi eşti ortac de când am fost amândoi suficient de mari ca să trecem de crângul cu tei sălbatici şi să ne aventurăm singuri în pădurea cu carpeni Tu ai avut grijă de mine şi eu am avut grijă de tine Când eşti treaz, nu există nici un alt om pe lumea asta în care să am mai multă încredere Dar şi nisipurile mişcătoare sunt mai de nădejde decât tine atunci când începi să-ţi torni rachiu pe gât Eu nu pot să intru singur în pădure şi toată agoniseala mea – agoniselile noastre – sunt în pericol dacă nu mă pot baza pe tine Nu aş vrea să-mi caut un alt ortac, dar mi se pare corect să te avertizez: am nevastă şi un copil ce se va naşte curând şi voi face ce trebuie ca să le pot asigura traiul Câteva luni după asta, Kells tot a băut şi s-a încăierat şi s-a dus la bordel, de parcă ar fi vrut să-i facă în ciudă vechiului său prieten (şi noii soţii a vechiului său prieten) Ross cel Mare era la un pas de a pune punct parteneriatului lor, când s-a petrecut minunea O minune micuţă, de-abia un metru cincizeci din tălpi şi până în creştet, iar numele ei era Millicent Redhouse Iar Bern Kells a fost de acord să facă pentru Milly ceea ce nu a vrut să facă pentru Ross cel Mare Un an şi jumătate mai târziu, când ea a murit în chinurile facerii (iar pruncul lor a murit la scurtă vreme după aceea, încă înainte ca trupul bietei femei să apuce să se răcească sau, cel puţin, asta i-a mărturisit moaşa lui Nell), Ross s-a luat cu mâinile de cap — Iar o să se apuce de băut şi doar zeii ştiu ce o să se aleagă de el Dar Kells cel Mare nu a mai pus picătură în gură şi, atunci când se întâmpla ca treburile să-l ducă în vecinătatea Cârciumii lui Ginny, trecea pe cealaltă parte a uliţei Zicea că aşa îi ceruse Milly cu limbă de moarte şi că i-ar insulta amintirea dacă nu ar asculta de rugămintea ei — Mai bine mor decât să mai pun gura pe băutură, spunea el Şi îşi ţinuse promisiunea dar erau dăţi când Nell simţea cum o fixează cu privirea într-un mod nu tocmai cuvenit Destul de des Niciodată nu o atinsese într-un mod ce ar fi putut fi numit intim, sau de-a dreptul neobrăzat; niciodată nu-i furase mai mult de un sărut la Sărbătoarea Secerişului; însă îi simţea ochii aţintiţi asupra ei Privind-o nu aşa cum îşi priveşte un bărbat prietenul, sau soţia prietenului, ci aşa cum un bărbat priveşte o femeie Tim a venit acasă când mai era un ceas până la asfinţit, cu fân lipit de toată pielea lui asudată, dar fericit Pentru munca lui, fermierul Destry îi dăduse bonuri pentru prăvălia din localitate, plus o sumă bunicică, iar soţia lui adăugase un sac cu gogoşari şi roşii mari şi rumene Nell a luat bonurile şi sacul, i-a mulţumit, l-a sărutat, i-a dat un popkin cu de toate şi l-a trimis la pârâu să se spele Şi stătea el aşa în apa cea rece şi se uita lung înainte la câmpurile de vis, învăluite în ceţuri fine, ce duceau către Baroniile Lumii Dinăuntru şi către Gilead La stânga lui era pădurea, care începea la mai puţin de o roată depărtare Acolo părea a fi amurg şi în miezul zilei, aşa îi spusese taica Şi când şi-a amintit de tatăl lui, toată bucuria simţită pentru că primise simbrie de adult (sau aproximativ) pentru o singură zi de lucru i s-a scurs din suflet, tot aşa cum curg boabele de grâu dintr-un sac găurit Tristeţea aceasta îl copleşea adesea, dar îl lua mereu prin surprindere A rămas o vreme acolo, în mijlocul pârâului, aşezat pe un bolovan, cu genunchii strânşi la piept şi cu capul pe braţe Greu de crezut că-l răpusese dragonul atât de aproape de marginea pădurii Greu de crezut şi cumplit de nedrept; dar se mai întâmplase şi în trecut Tatăl lui nu a fost prima victimă şi nu va fi nici ultima Vocea mamei a plutit până la el peste câmpie Îl chema la cină Tim i-a răspuns cu voioşie, apoi s-a aşezat în genunchi pe bolovan ca să îşi dea cu apă pe ochii pe care şi-i simţea umflaţi, cu toate că nicio lacrimă nu cursese din ei S-a îmbrăcat repede şi a urcat malul Pentru că se lăsase întunericul, mama aprinsese lămpile care aruncau săgeţi lungi de lumină în grădina lor mică şi îngrijită Istovit, dar simţindu-se iarăşi bucuros – căci dispoziţia băieţilor se schimbă mai iute decât îşi schimbă giruetele poziţia, aşa să ştiţi – Tim s-a grăbit să ajungă la lumina primitoare a căminului său După ce au terminat de mâncat şi strânseseră farfuriile, Nell i-a spus: — Uite, Tim, vreau să stăm de vorbă ca o mamă cu fiul ei şi puţin mai mult Eşti destul de mare ca să poţi munci şi nu peste multă vreme îţi vei lăsa copilăria în urmă, deşi mai curând decât mi-aş fi dorit eu, aşa că mi se pare corect să ai un cuvânt de spus în cele ce se întâmplă — Despre Perceptor e vorba, mamă? — Într-un fel, dar dar cred că-i vorba de mai mult Aproape că spusese mă tem în loc de cred, dar de ce să o fi făcut? Da, sigur, era vorba despre o hotărâre dificilă, o hotărâre importantă, dar ce era de temut în ea? A intrat prima în salonaşul lor – atât de mic încât Ross cel Mare îi putea atinge pereţii dacă stătea în mijlocul lui cu braţele întinse în lateral Şi acolo, aşezaţi amândoi în faţa vetrei reci (căci noaptea Pământului Plin era caldă), ea i-a povestit întreaga discuţie avută cu Kells cel Mare Tim a ascultat-o cu mirare şi nelinişte tot mai mare — Deci, i-a zis Nell când a terminat de vorbit Ce părere ai? Dar s-a grăbit să adauge, poate unde văzuse pe chipul fiului său aceeaşi îngrijorare care îi apăsa ei pe suflet: — Să ştii că e un om bun, iar tatălui tău i-a fost mai mult frate decât ortac Şi cred că ţine la mine şi ţine şi la tine Ba nu, şi-a spus Tim atunci Eu vin la pachet cu tine Nici măcar nu s-a uitat la mine vreodată cu luare aminte Dacă nu eram cu taica Sau cu tine — Nu ştiu ce să zic, mamă Gândul că ar putea Kells cel Mare să locuiască cu ei, să stea în pat cu mama pe locul tatălui său gândul ăsta îi făcea rău la stomac, de parcă i-ar fi căzut greu mâncarea de la cină De fapt, aşa şi era — S-a lăsat de băutură, a spus mama, dând impresia că vorbeşte mai degrabă cu sine însăşi Cu ani în urmă A fost desfrânat în tinereţe, dar tatăl tău a reuşit să-l potolească Şi Millicent, fireşte — Se prea poate, dar niciunul dintre ei nu mai este aici, a precizat Tim Şi, mamă, uite că încă nu şi-a găsit un ortac Se duce singur să taie carpenii, or, ăsta e un lucru foarte periculos — Este încă devreme, a spus ea O să-şi găsească pe cineva cu care să se asocieze, pentru că e om puternic şi ştie unde sunt copacii cei buni I-a arătat tatăl tău cum să-i găsească pe vremea când erau amândoi începători în ale meseriei şi şi-au pus semne începând din locul unde se termină cărarea ca să nu se rătăcească Tim ştia că acesta era adevărul, dar nu era prea convins că Kells cel Mare îşi va găsi un alt ortac S-a gândit că ceilalţi pădurari se fereau de el Parcă fără să-şi dea seama că o fac, la fel cum un pădurar cu experienţă ocoleşte o tufă cu ghimpi veninoşi pe care a zărit-o doar cu coada ochiului Poate doar mi se năzare, şi-a spus el — Nu ştiu, a repetat Nu se cade să fie dezlegată sfoara cu care te-ai legat în biserică Nell scoase un hohot de râs nervos — Pentru numele Pământului Plin, de la cine ai mai auzit şi aiureala asta? — De la tine, i-a răspuns Tim Mama i-a zâmbit — Da, poate că aşa este, pentru că n-are minte gura mea Haide la culcare! Noaptea este un sfetnic bun şi dimineaţă vom şti ce avem de făcut Dar niciunul dintre ei nu a dormit prea mult în noaptea aceea Tim a stat cu ochii în tavan, încercând să-şi imagineze cum ar fi să-l aibă pe Kells cel Mare drept taică vitreg Oare se va purta frumos cu ei? Oare îl va lua cu el în pădure şi îl va învăţa meşteşugul de pădurar? Ar fi bine, şi-a zis el, dar oare mama şi-ar dori ca el să facă meseria care i-a omorât tatăl? Sau îi va cere să nu pună piciorul în Pădurea Fără Sfârşit şi să se facă agricultor? Îmi place destul de mult Destry, şi-a zis el atunci, dar nici în ruptul capului n-aş vrea să mă fac agricultor Mai ales când Pădurea Fără Sfârşit este atât de aproape şi când am de cunoscut o lume întreagă Nell era în dormitorul de alături, cu propriile-i gânduri apăsătoare Mai cu seamă se întreba care va fi viaţa lor dacă refuza cererea lui Kells cel Mare şi erau izgoniţi de pe pământul lor, expulzaţi din singurul loc pe care îl cunoşteau Care va fi viaţa lor dacă nu vor avea ce să-i dea Perceptorului atunci când li se va înfiinţa la poartă, călare pe calul lui mare şi negru În ziua următoare a fost şi mai cald, dar Kells cel Mare a apărut tot cu haina neagră de postav pe el Chipul îi era roşu şi lucios Nell a încercat să se convingă că nu simţea iz de graf, berea aceea tare din mere, în respiraţia lui şi, în fond, ce dacă simţea? Orice bărbat ar bea o gură sau două de cidru înainte să asculte o asemenea hotărâre cum îi ceruse ei să ia În plus, ştia ce îi va răspunde Sau pe aproape Înainte ca el să-şi repete întrebarea, ea i-a vorbit cu îndrăzneală Cu atâtă îndrăzneală de câtă era ea în stare — Băiatul meu mi-a amintit că sfoara legată în biserică nu mai poate fi dezlegată Atunci Kells cel Mare amarnic s-a încruntat, deşi Nell nu şi-a putut da seama dacă supărarea i se trăgea de la pomenirea tradiţiei cu sfoara din mătase sau de la pomenirea fiului ei — Aşa, şi ce-i cu asta? — Te vei purta cumsecade cu Tim şi cu mine? — Cât de cumsecade pot eu Încruntătura i s-a făcut şi mai adâncă Nell nu ştia dacă era vorba de furie sau de nedumerire Spera să fie nedumerire Ştia bine că bărbaţii care taie copaci şi înfruntă monştrii pădurii adesea se simt rătăciţi când vine vorba de probleme ale inimii ca aceasta Şi la gândul acesta inima lui Nell s-a mai înmuiat — Îmi dai cuvântul tău? l-a întrebat ea Bărbatul şi-a descreţit fruntea Dinţii i-au sclipit albi în barba neagră şi proaspăt ferchezuită atunci când i-a zâmbit — Da, mă pun chezaş că aşa va fi — Atunci, răspunsul meu este da Şi s-au căsătorit Multe poveşti sfârşesc cu o nuntă; din păcate – şi îmi pare rău să ţi-o spun – povestea mea abia acum începe S-a servit graf la ospăţul de după nuntă şi, pentru unul care se jura că nu mai pune picătură de alcool în gură, Kells cel Mare şi-a turnat pe gâtlej o cantitate măricică din băutura tare din mere Tim l-a urmărit cu nelinişte, cu toate că mama părea că nici nu observă Pe Tim l-a mai tulburat şi faptul că foarte puţini pădurari au răspuns invitaţiei noilor însurăţei, deşi era duminică Dacă ar fi fost fată, nu băiat, ar mai fi băgat de seamă şi că unele dintre prietenele lui Nell se uitau lung la ea, cu milă precaută în privire În noaptea aceea, de fapt mult după miezul nopţii, l-au trezit o bufnitură şi un ţipăt ce puteau fi parte a vreunui vis uitat când a deschis ochii, dar care în realitate veneau de dincolo de peretele camerei pe care mama lui o împărţea acum (foarte adevărat, dar încă imposibil de conceput) cu Kells cel Mare Tim a rămas în patul lui, cu urechile ciulite, şi era cât pe ce să adoarmă la loc când parcă a auzit nişte hohote înfundate de plâns Urmate imediat de vocea tatălui vitreg, coborâtă, dar dură — Tot nu-ţi tace fleanca? Nu ai păţit nimic, nu-ţi curge sânge, iar eu trebuie să mă scol la primul cântat al cocoşilor Plânsul a încetat Tim a ascultat, dar nu s-a mai auzit nimic Şi a adormit la scurtă vreme după ce Kells cel Mare a început să sforăie Dimineaţa următoare, când mama era lângă plita pe care prăjea ouă, Tim a observat o vânătaie pe braţul ei, chiar deasupra cotului — Nu-i nimic, a spus Nell când şi-a văzut fiul unde se uită M-am sculat azi noapte să-mi fac nevoile şi m-am lovit de stâlpul patului De acum, că nu mai dorm singură, va trebui să mă învăţ cum să mă descurc pe întuneric Tim şi-a zis atunci: Da, de asta mă temeam şi eu În a doua duminică din viaţa lui de proaspăt căsătorit, Kells cel Mare l-a luat pe Tim cu el la casa pe care i-o vânduse Chelbosului Anderson, al doilea fermier înstărit din Cătunul Arborelui Cei doi au mers până acolo în căruţa lui Kells Catârii au tras cu uşurinţă la căruţa în care nu erau nici trunchiuri şi nici crăci groase de carpen, ci doar câteva grămezi mici de rumeguş Şi mai era, fireşte, şi parfumul acela persistent, dulce-amărui, parfumul pădurii adânci Fosta locuinţă a lui Kells avea un aspect trist şi părăsit Obloanele erau trase, iar iarba necosită crescuse până la stinghiile crăpate ale pridvorului — Facă Baldy ce-o pofti cu ea, doar să-mi iau lucrurile dinăuntru, a mormâit Kells Din partea mea, poa’ s-o facă şi lemne de foc După cum avea să afle Tim, doar două obiecte îi trebuiau lui Kells cel Mare din fosta lui casă: un taburet pentru picioare, vechi şi vai de el, şi un cufăr mare din piele, cu lacăt din alamă şi curele Acesta se afla în dormitor, iar Kells a început să-l mângâie de parcă ar fi fost câinele lui credincios — Nu pot să mă lipsesc de el, a murmurat Niciodată A fost al lui taica Tim l-a ajutat să-l scoată afară, dar se poate spune că tatăl lui vitreg a făcut mai toată treaba, căci cufărul era foarte greu După ce l-a urcat în căruţă, Kells cel Mare s-a aplecat din şale, sprijinindu-şi mâinile pe genunchii pantalonilor lui peticiţi (foarte îngrijit) de curând Când şi-a recăpătat suflul şi au început să-i dispară petele roşii din obraji, a mângâiat iarăşi cufărul cu o duioşie pe care Tim nu i-o observase nici măcar în gesturile faţă de mama lui — Toată agoniseala mea strânsă într-un singur cufăr Cât despre casă, oare mi-a plătit Baldy preţul cuvenit? S-a uitat provocator la Tim, de parcă s-ar fi aşteptat să-l contrazică — Nu ştiu, a răspuns băiatul cu prudenţă Lumea zice că sai Anderson e cam cărpănos Kells a râs cu asprime: — Cărpănos? Cărpănos, zici? E mai strâns la pungă decât fofoloanca de fată mare, aşa e Nu, nici vorbă, eu am căpătat fărâme, când mi se cuvenea o felie, pentru că ştia bine că nu puteam să aştept Haide băiete, pune mâna şi ajută-mă să leg cufărul ăsta aici, băiete, nu fi trândav! Tim nu era deloc trândav A legat strâns partea dinspre el a cufărului înainte ca tatăl lui vitreg să termine de făcut nodul slab şi neglijent pe latura lui, nod care l-ar fi făcut pe Ross cel Mare să izbucnească în râs Apoi, Kells cel Mare şi-a dezmierdat iar cufărul Atitudinea aceasta i se părea foarte bizară lui Tim, însă băiatul nu a spus nimic — Asta-i tot Toată averea mea Baldy ştia că-mi trebuie banii înainte de Sărbătoarea Pământului Larg, nu? Că atunci o să vină Ştii Tu Cine şi o să stea cu mâna întinsă la voi Şi Kells a scuipat cu obidă între cizmele lui vechi şi scâlciate — E numai vina maică-tii — Vina mamei? De ce? Nu dumneata ai vrut să te însori cu ea? — Ai grijă cum vorbeşti, băiete! Kells s-a uitat în jos şi a părut surprins să vadă că-şi încleştase pumnul Şi-a desfăcut degetele şi a continuat: — Eşti prea mic ca să pricepi Când ai să mai creşti, ai să afli şi tu cum ştiu femeile să profite de pe urma bărbaţilor Haide să ne întoarcem! Înainte să se urce pe capră, Kells s-a uitat peste cufăr la Tim — O iubesc pe maică-ta şi asta tre’ să-ţi fie de ajuns Şi, când catârii au ajuns pe uliţa mare a cătunului, a adăugat oftând: — L-am iubit şi pe taică-tău şi mi-e tare dor de el Mi-e greu să intru în pădure fără el ori să le văd ca acum pe Bitsy şi pe Misty trăgând la căruţă în faţa mea şi el să nu mai fie lângă mine Auzind vorbele astea, Tim a simţit o vagă duioşie pentru bărbatul acela înalt şi gârbovit, cu hăţurile în mâini Însă sentimentul acesta nu a avut vreme să crească, deoarece Kells cel Mare a vorbit din nou: — M-am săturat de cărţi şi de numere şi de zbanghia aia de Smack Cu toate vălurile alea pe faţă şi cu toţi tremuricii ei – în veci n-o să fiu în stare să pricep cum se şterge la cur când se duce la căcăstoare Şi parcă inima lui Tim s-a închis cu un pocnet Îi plăcea să înveţe şi îi era dragă văduva Smack Şi nu-i păsa nici de vălurile şi nici de tremuricii ei Şi l-au înspăimântat cuvintele astea grosolane şi urâte — Şi atunci, ce am să fac? Să merg cu dumneata în pădure? Tim se şi vedea în căruţa tatălui său, în spatele lui Bitsy şi Misty Nu ar fi rău Nu, nu ar fi rău deloc Atunci Kells a scos un hohot scurt de râs, ca un lătrat — Tu? În pădure? Şi nici n-ai încă doişpe ani? — Împlinesc doişpe luna vi — Nici când ai să ai de două ori doişpe tot n-o să fii în stare să tai copaci pe Cărarea Carpenului, pentru că semeni cu mă-ta şi pentru asta o să fii Ross cel Mic toată viaţa ta Şi a scos iar lătratul ce voia să aducă a hohot de râs Tim a simţit fierbinţeala din obrajii care-i luaseră foc — Nu, băiete, am aranjat să lucrezi la joagăr Că pentru stivuit lemne nu eşti prea mic O să-ncepi după ce se termină secerişul, înainte de prima zăpadă — Mama ce zice? Deşi Tim a încercat să-şi ascundă panica din voce, nu a reuşit prea bine — Maică-ta n-are treabă să-şi dea cu părerea în chestiunea asta Eu mi-s bărbatul ei şi asta înseamnă că doar eu şi numai eu hotărăsc ce trebuie să facem Şi a plesnit din hăţuri pe spinările catârilor care trăgeau la căruţă — Diii! Trei zile mai târziu, Tim s-a dus la Joagărul din Cătunul Arborelui, împreună cu unul din băieţii lui Destry – Pai Willem, numit astfel din cauza părului său aproape fără culoare Amândoi fuseseră angajaţi ca să stivuiască lemnele, însă deocamdată nu era nevoie de ei; şi li s-a mai spus că, atunci când vor începe lucru, vor munci la început doar cu jumătate de normă Tim venise cu catârii tatălui său, ca să le mai dezmorţească picioarele; aşa că băieţii au pornit spre casă călare — Parcă ai zis că tătâne-tău vitreg nu mai bea, a spus William când treceau pe lângă cârciuma lui Gitty, care avea obloanele trase, căci era miezul zilei — Nu mai bea, a răspuns Tim, amintindu-şi însă de ospăţul de după nuntă — Aşa zici tu? Înseamnă că omul ăla de l-a văzut azi-noapte frate-meu ieşind de-a buşilea din crâşma de colo era tătuţu’ vitreg la un alt orfan, că Randy zicea că era cuc de beat şi că dădea la bojoci peste bârna de priponit caii Încheind, William se plesni peste nădragi, aşa cum făcea mereu când avea impresia că a făcut o poantă bună Ar fi trebuit să te las să te întorci pe jos, păduche ce eşti! i-a spus Tim doar în gând În noaptea aceea l-a trezit iarăşi vocea mamei sale Tim s-a sculat în capul oaselor şi şi-a dat picioarele jos din pat Apoi a înlemnit Kells vorbea în şoaptă, însă peretele dintre cele două încăperi era foarte subţire — Taci, femeie! Dacă trezeşti băiatul şi-l faci să vină aici, o s-o încasezi dublu Plânsetele mamei au încetat — A fost un accident, o greşeală M-am dus cu Mellon să bem câte un suc de ghimbir şi să-mi povestească despre nicovala lui cea nouă şi cineva mi-a pus în faţă un pahar cu rachie L-am dat pe gât fără să ştiu ce beau şi după aia am plecat de-acolo N-o să se mai întâmple Pe cuvântul meu Tim s-a culcat la loc, sperând că aşa va fi S-a uitat fix în tavanul pe care nu-l vedea şi a ascultat o buhă cum hohotea în apropiere, aşteptând să vină ori somnul, ori zorii zilei Se gândea că, dacă o femeie se leagă în căsătorie cu bărbatul nepotrivit, atunci sfoara din mătase menită să-i lege seamănă mai degrabă cu un ştreang Şi s-a rugat să nu fie asta situaţia mamei sale Deja îi era limpede că nici vorbă să-i placă noul ei soţ, darămite să-l iubească, dar poate că mama ţinea la el Femeile sunt altfel Au inimile mai încăpătoare Tim a adormit cu gândul la mama lui pe când zorii timizi îmbujorau cerul În ziua aceea a observat vânătăi urâte pe ambele braţe ale lui Nell Se vede treaba că stâlpul patului pe care îl împărţea acum cu Kells cel Mare se făcuse foarte urâcios A trecut Sărbătoarea Pământului Plin şi a venit cea a Pământului Larg, aşa cum se întâmplă în fiecare an Tim şi Pai William au început să stivuiască lemne la joagăr, însă doar trei zile pe săptămână Maistrul, un sai cumsecade pe nume Rupert Venn, le-a spus că s-ar putea să aibă mai mult de lucru dacă iarna va fi una uşoară şi nu va ninge mult – ceea ce însemna că tăietorii de lemne, aşa cum era şi Kells, ar fi urmat să aducă cantităţi mai mari de carpen din pădure Vânătăile lui Nell s-au vindecat şi ei i-a reapărut zâmbetul pe buze Însă lui Tim i se părea că zâmbetul acesta era mai prudent şi mai puţin vesel decât cel cu care îl obişnuise mama, dar oricum tot era mai bun decât deloc Kells îşi înhăma catârii la căruţă şi pornea de unul singur pe Cărarea Carpenului, pentru că, în ciuda cantităţilor mari de lemne pe care le strânsese alături de Ross cel Mare, nu se înghesuia nimeni să-i fie ortac Prin urmare, aducea mai puţine acum, dar carpenul e carpen şi se vindea bine pe bani adevăraţi, nu pe bonuri la prăvălie Tim se întreba uneori – de obicei când ducea lemnele cu roaba în magaziile joagărului – dacă viaţa le-ar fi mai bună în caz că tatăl vitreg ar fi răpus de vreun şarpe ori o jerboa veninoasă Sau de vreun vurt, una din creaturile acelea zburătoare şi agresive cărora locuitorii din Cătunul Arborelui le spuneau „păsări-glonţ” Una din astea îi făcuse felul tatălui lui Bern Kells atunci când l-a găurit cu ciocul ei ca de piatră A alungat de îndată gândurile astea, uimit să descopere că exista în sufletul lui un asemenea loc – un asemenea loc întunecat – în care se zămisleau astfel de sentimente urâte Şi Tim era convins că tatăl lui s-ar fi simţit copleşit de ruşine dacă ar fi ştiut Poate chiar era copleşit de ruşine, căci se spunea că acei oameni ajunşi în Poiana de la capătul cărării cunoşteau toate secretele ascunse de cei vii Bine măcar că nu mai simţea iz de graf în respiraţia tatălui său vitreg şi nu a mai auzit poveşti – nici de la Pai Willem şi nici de la nimeni altcineva – despre cum era văzut Kells cel Mare ieşind pe două cărări din cârciuma Bătrânului Gitty, la ora închiderii Şi-a dat cuvântul şi nu şi-l încalcă, îşi spunea Tim Şi stâlpul patului nu se mai mişcă prin dormitorul mamei pentru că o văd că nu mai are vânătăile alea urâte Viaţa noastră a luat-o pe calea cea bună Doar la asta trebuie să mă gândesc Când se întorcea acasă de la joagăr, în zilele acelea când avea de lucru, mama îl aştepta cu cina pregătită Kells cel Mare venea mai târziu, pentru că mai întâi se oprea la izvorul dintre casă şi şopron ca să-şi cureţe rumeguşul de pe mâini, braţe şi gât După aceea se aşeza la masă Înfuleca lacom cantităţi uriaşe de mâncare, mereu cerând încă o porţie şi încă una, iar Nell îi punea imediat farfuriile dinainte Nu scotea niciun cuvânt atunci când îl servea la masă; dacă i-ar fi venit să spună ceva, răspunsul soţului ei cel nou ar fi fost doar un mârâit neinteligibil După cină, Kells se ducea în vestibulul din spate, unde fuma, aşezat pe cufărul lui cel drag Uneori Tim ridica ochii de pe tăbliţa pe care îşi rezolva problemele de mathematica, primite şi acum de la Văduva Smack, şi îl vedea pe Kells uitându-se lung la el prin fumul de pipă Era ceva tulburător în privirea aceea, aşa că Tim a început să-şi facă lecţiile afară, cu toate că zilele se răciseră în Cătunul Arborelui, iar întunericul se lăsa tot mai devreme Odată a ieşit şi mama lui, s-a aşezat pe prispă lângă el şi l-a cuprins cu braţul pe după umeri — La anul ai să te duci iar să înveţi cu sai Smack, Tim Îţi promit Am să-l conving eu Tim i-a zâmbit şi i-a mulţumit frumos, dar nu şi-a făcut iluzii La anul tot la joagăr va lucra, doar că atunci va fi mai mare şi va putea face mai multe munci; prin urmare, va avea şi mai puţin timp de învăţătură, pentru că va fi obligat să muncească cinci zile pe săptămână, nu trei ca acum Poate chiar şase Iar în anul celălalt va începe să lucreze cu rindeaua şi după încă un an va avea voie să folosească fierăstrăul circular, ca un adevărat bărbat Şi în câţiva ani chiar va fi un bărbat adevărat şi când va ajunge seara acasă va fi mult prea istovit să-i mai ardă de citit cărţile Văduvei Smack, cu toate că şi atunci ea se va oferi să i le împrumute; iar sistemele logice care ţin de mathematica vor începe să i se şteargă din minte Acel Tim Ross adult nu-şi va mai dori nimic altceva după o zi de muncă decât să mănânce şi să doarmă Va începe să fumeze din când în când câte o pipă şi poate va prinde gustul grafului sau berii Va observa cum surâsul mamei păleşte tot mai mult pe măsură ce trec zilele; va observa cum privirea ei îşi pierde strălucirea Iar pentru toate astea lui Bern Kells va trebui să-i mulţumească Şi a trecut Sărbătoarea Secerişului; Luna Vânătoresei s-a făcut mai palidă, a început să crească şi şi-a întins arcul; furtunile Pământului Larg au venit urlând dinspre apus Şi chiar atunci când se părea că anul acela nu va mai veni, într-o zi rece şi vântoasă, Perceptorul Baroniei, slab şi uscat ca Doamna cu Coasa, a apărut în Cătunul Arborelui, călare pe calul lui mare şi negru Mantia neagră şi grea flutura în jurul lui ca aripile unui liliac Sub pălăria largă (şi la fel de neagră ca mantia), chipul lui ca un felinar galben se întorcea în toate părţile, înregistrând acolo un gard nou, dincolo o vacă sau trei în plus la o cireadă Sătenii mormăiau nemulţumiţi, dar plăteau; celor care nu puteau plăti li se confisca pământul în numele Gileadului Poate că şi atunci, în vremurile acelea de demult, erau unii care să murmure că nu era corect, că birurile erau prea mari, că Arthur Eld murise de multă vreme (presupunând că existase vreodată) şi că îşi achitaseră partea din înţelegere de zeci de ori, atât cu arginţi, cât şi cu sânge Poate unii dintre ei sperau să vină un Om Bun, care să-i întărească şi să le dea curajul de a spune Gata, ajunge, lumea a mers mai departe! Poate însă nimeni nu a spus nimic în anul acela şi nici în anii mulţi care au urmat Spre sfârşitul după-amiezii, pe când norii grei şi posomorâţi se rostogoleau pe cer şi cocenii de porumb clămpăneau în grădina lui Nell, aidoma dinţilor din gura unui om rebegit de frig, sai Perceptorul şi-a îmboldit calul mare şi negru printre stâlpii porţii ridicaţi de însuşi Ross cel Mare (sub privirea şi cu ajutorul lui Tim) Calul înaintă încet şi solemn până la treptele casei Acolo se opri, dând din cap şi fornăind Kells cel Mare era pe prispă, dar tot a fost nevoit să-şi ridice privirea ca să vadă chipul palid al vizitatorului Kells îşi ţinea pălăria apăsată pe piept Vântul îi sufla părul negru şi rărit (prin care se vedeau deja primele fire albe, căci se apropia de patruzeci de ani şi în curând va fi bătrân) Nell şi Tim stăteau în pragul uşii, în spatele lui Ea îşi ţinea fiul de umeri şi-l strângea tare lângă ea, de parcă i-ar fi fost teamă (sau poate că era intuiţia ei de mamă) ca nu cumva să i-l fure Perceptorul Câteva clipe nu se auzi nimic altceva în afară de zgomotul făcut de mantia musafirului nepoftit şi de cântecul straniu al vântului prin streşini După aceea Perceptorul Baroniei se aplecă peste gâtul calului, uitându-se fix la Kells, cu ochi mari şi negri care nu păreau a clipi Tim observă că avea buzele roşii ca ale femeilor care şi le spoiau cu rădăcină de roibă Din străfundurile mantiei sale nu scoase un teanc de tăbliţe din ardezie, ci un sul de pergament adevărat, pe care îl desfăşură cât era de lung Îl studie o vreme, apoi îl strânse la loc şi îl băgă înapoi în buzunarul acela ascuns în faldurile negre Îşi fixă privirea asupra lui Kells cel Mare, care tresări şi coborî ochii în pământ — Kells te cheamă, da? Vocea aceasta aspră şi răguşită i-a făcut pielea de găină lui Tim Îl mai văzuse şi în alte dăţi pe Perceptor, însă doar de la distanţă; tăicuţul lui avusese mereu de grijă să-l trimită de acasă atunci când avea loc vizita anuală a încasatorului de biruri Abia acum Tim a priceput de ce Şi îşi zise că la noapte s-ar putea să viseze urât — Da, Kells Vocea tatălui vitreg era nesigură şi forţat veselă Reuşi să-şi ridice iarăşi ochii — Bine aţi venit, sai! Zile lungi şi nopţi — Mda, bla-bla-bla, îi reteză Perceptorul vorbele cu un gest nepăsător al mâinii Ochii lui întunecaţi priveau acum peste umărul lui Kells — Şi Ross, da? Doi în loc de trei Am aflat că Ross cel Mare a avut oarece ghinion Tonul îi era coborât, fără inflexiuni Parcă ar fi un surd care încearcă să cânte un cântec de leagăn, îşi spuse Tim — Aşa este, zise Kells cel Mare Tim aproape că-l auzi când încercă să-şi înghită nodul din gât Apoi tatăl lui vitreg începu să bâiguie: — Io şi cu el eram în pădure, luminăţia voastră, dacă pricepeţi ce voiesc io a zice, într-unul din locurile alea ale noastre aproape de Cărarea Carpenului – patru sau cinci avem şi pe tăte ne-am pus numele aşa cum se cuvine şi io nu le-am şters pen’ că el mi-o fost ortac şi aşa va rămâne – şi după aia ne-am depărtat un pic unul de altul Şi după aia am auzit io un sâsâit Îl recunoşti de îndată ce îl auzi, că nu-i alt sunet pe lumea asta ca sâsâitul de dragoniţă atunci când — Gura! spuse Perceptorul Când am chef să ascult vreo poveste, vreau una din alea care încep cu „A fost odată ca niciodată” Kells căscă gura să zică altceva, poate doar să-şi ceară scuze, dar se gândi mai bine şi o închise la loc Perceptorul se sprijini de oblâncul şeii şi îl aţinti cu privirea — Înţeleg că ţi-ai vândut casa lui Rupert Anderson, sai Kells — Da, şi m-a tras pe sfoară, da’ io am Musafirul nu-l lăsă să termine — Birul este nouă fişicuri de arginţi sau unul de monede de rodonit, de care ştiu că nu aveţi prin părţile astea, dar eu sunt obligat să vă spun că aşa stă scris în înţelegerea originară Un fişic pentru tranzacţia făcută şi opt pentru casa unde-ţi odihneşti dosul la căderea serii şi te joci cu puţica după ce răsare luna — Nouă? sughiţă Kells cel Mare Nouă? Asta e — Este ce anume? întrebă Perceptorul cu vocea lui aspră şi monotonă Ai de grijă cum îmi răspunzi, Bern Kells, fiu al lui Mathias şi nepot al lui Peter Şontorogul! Ai mare grijă, pentru că o să-ţi subţiez gâtul ăla gros Da, da, aşa să ştii Kells cel Mare se făcu palid la faţă deşi nu la fel de palid ca Perceptorul Baroniei — Foarte corect Asta am vrut să zic Aduc acum arginţii Intră în casă şi reveni după câteva clipe cu o pungă din piele de căprior Îi aparţinuse lui Ross cel Mare şi peste ea vărsase lacrimi amare mama lui Tim în ziua aceea de la începutul Sărbătorii Pământului Plin Zi în care viaţa părea puţin mai bună, chiar dacă Ross cel Mare murise Kells întinse punga lui Nell şi o puse să numere preţioasele fişicuri cu arginţi în mâinile lui făcute căuş În tot acest timp, musafirul stătea tăcut pe calul lui mare şi negru, dar atunci când Kells cel Mare dădu să coboare treptele prispei ca să-i dea birul – aproape toţi banii pe care îi aveau, cu tot cu simbria lui Tim – Perceptorul clătină din cap — Stai pe loc! Vreau să mi-i aducă băiatul, pentru că e un copil frumos, leit taică-su Da, trăsăturile lui taică-su le văd eu acum pe chipul lui Tim luă cei doi pumni de arginţi – cât de grei erau! – de la Kells cel Mare, abia auzindu-l cum îi şopteşte în ureche: — Vezi să nu-i scapi pe jos, prostule! Ca prin vis, Tim coborî treptele prispei Întinse mâinile, dar, înainte de a apuca să-şi dea seama ce i se întâmplă, Perceptorul îl şi apucase de încheieturi şi-l ridicase pe cal, alături de el Tim observă că oblâncul era împodobit cu puzderie de rune din argint: luni şi stele, şi comete, şi potire din care curgeau focuri albe Tot atunci îşi dădu seama că-i dispăruseră din mâini fişicurile de arginţi I le luase Perceptorul, fireşte, deşi Tim nu-şi amintea când fusese asta Nell scoase un ţipăt şi alergă spre ei — Prinde-o şi ţine-o bine, tună Perceptorul, aproape asurzindu-l pe băiat Kells îşi apucă nevasta de umeri şi o trase cu brutalitate înapoi Femeia se poticni de scândurile prispei şi căzu, iar poalele lungi ale rochiei i se înfăşurară în jurul gleznelor — Mama! zbieră Tim Încercă să sară din şa, însă Perceptorul îl opri cu multă uşurinţă Individul mirosea a carne friptă şi a sudoare stătută — Şezi cuminte, tinere Tim Ross, n-a păţit nimic mumă-ta! Ia uite cât de sprintenă e! Apoi i se adresă lui Nell, care, într-adevăr, se ridicase de jos: — Nu te agita, doamnă-sai! Vreau doar să schimb o vorbă cu micuţul Cum îţi închipui că i-aş face vreun rău unui viitor plătitor de biruri? — Dacă te atingi de el, am să te omor cu mâinile mele, diavole! zise femeia Kells ridică pumnul la ea — Tacă-ţi fleanca aia proastă, femeie! Nell nu se feri de pumnul lui Nu avea ochi decât pentru Tim, copilaşul ei, urcat pe calul mare şi negru, în faţa Perceptorului care îl ţinea strâns cu ambele mâini Apoi Perceptorul le zâmbi celor doi soţi de pe prispă, bărbatul cu pumnul încă ridicat ameninţător, iar femeia cu lacrimi şiroindu-i pe obraji — Nell şi Kells! strigă el Ce cuplu fericit! Îşi îmboldi calul cu genunchii şi îl mână încet până la poartă, fără să-i dea drumul lui Tim din strânsoare Băiatul îi simţea în obraz duhoarea acră a respiraţiei Când ajunseră la poartă, Perceptorul, strânse din genunchi şi calul se opri Şopti în urechea lui Tim, care încă mai ţiuia de la urletul lui de mai devreme: — Ia spune-mi, tinere Tim, îţi place de tăticuţul tău vitreg? Vreau să-mi zici adevărul, dar vreau să mi-l zici încet Discuţia asta este numai între noi Părinţii tăi n-au nicio treabă cu ea Tim nu voia să se întoarcă, nu voia să se apropie şi mai mult de faţa palidă a Perceptorului, dar avea un secret care îl otrăvea Aşa că se întoarse şi-i şopti la ureche: — O bate pe mama atunci când e băut — Nu mai spune? Şi de ce m-aş mira? Oare tătâne-su nu o bătea pe mumă-sa? Când ne facem mari imităm purtările pe care le-am văzut în copilărie, aşa să ştii O mână înmănuşată trase faldurile mantiei negre peste ei, ca pe o pătură, şi Tim simţi cum cealaltă mână îi strecoară în buzunarul de la pantaloni un obiect mic şi tare — Un dar pentru tine, tinere Tim O cheie Ştii de ce este deosebită cheia asta? Tim clătină din cap — E vrăjită Poate să descuie orice, însă doar o singură dată După aia e la fel de inutilă ca o baligă de cal, aşa că ai de grijă cum o foloseşti! Începu să râdă, de parcă spusese cea mai bună glumă din toate câte erau Duhoarea răsuflării lui îi întoarse pe dos stomacul lui Tim — N-am zise băiatul înghiţind cu greu nodul din gât, n-am nimic de descuiat În Cătunul Arborelui, doar birtul şi temniţa au lacăte — Ooo, dar mie mi se pare că tu ai cunoştinţă şi de un altul Nu-i aşa? Tim se uită în ochii plini de voioşie întunecată ai Perceptorului şi nu zise nimic Dar slujbaşul Baroniei dădu din cap, de parcă băiatul i-ar fi răspuns — Ce-i spui tu acolo băiatului meu? zbieră Nell de pe prispă Nu-i turna venin în urechi, diavole! — N-o lua în seamă, tinere Tim, va afla curând despre ce e vorba Va afla multe, dar va înţelege puţin Şi Perceptorul râse înfundat Avea dinţi foarte mari şi foarte albi — Asta-i o ghicitoare pentru tine! Ştii răspunsul? Nu? Nu-ţi face griji, ai să-l afli curând — Uneori îl descuie el, zise Tim cu vocea slabă a unuia care vorbeşte în somn Îşi scoate piatra de ascuţit Pentru tăişul de la topor Dar după aia îl încuie la loc Seara se aşază pe el ca să fumeze, se aşază pe el ca pe un scaun Perceptorul nu-l întrebă ce anume era acel lucru — Îl şi mângâie de fiecare dată când trece pe lângă el, tinere Tim? Aşa cum şi-ar mângâia câinele credincios? Fireşte că îl mângâia, dar Tim nu spuse asta Nici nu era nevoie Avea senzaţia că nu poate ascunde niciun secret de mintea din spatele chipului acela lunguieţ şi palid Absolut niciunul Face haz pe seama mea, îşi zise băiatul Sunt doar o jucărie cu care se distrează într-o zi mohorâtă, într-un cătun posomorât, din care va pleca în scurtă vreme Numai că omul ăsta îşi rupe jucăriile E de ajuns să te uiţi la zâmbetul lui ca să-ţi dai seama — La noapte şi poate şi noaptea următoare am să mi le petrec în tabăra pe care mi-o voi ridica la o roată sau două mai departe de cătun, pe Cărarea Carpenului, îi zise Perceptorul cu glasul lui aspru, fără intonaţie Am bătut un drum lung până aici şi m-au obosit toate trăncănelile pe care le-am auzit În pădurea aia sunt şi vurţi, şi jerboa, şi şerpi, dar ei nu trăncănesc Tu nu oboseşti, îl contrazise Tim în gând Niciodată — Dacă vrei, vino să mai stăm de vorbă De data asta nu mai râse înfundat, ci se hlizi ca o fetişcană neastâmpărată — Şi dacă ai curaj, fireşte Dar să vii la vreme de noapte, căci îmi place să dorm ziua, dacă apuc Sau rămâi aici, dacă ţi-e frică Mie mi-e totuna Dii! Ultimul îndemn se adresa calului, care se întoarse încet spre prispa pe care Nell îşi frângea disperată mâinile, sub privirea cruntă a lui Kells cel Mare Mâinile puternice ale Perceptorului îl strânseră iar pe Tim de încheieturi – aidoma unor cătuşe – şi îl ridică din şa O clipă mai târziu, băiatul era în faţa casei, privind în sus la chipul cel palid şi la buzele roşii şi surâzătoare Simţea cum parcă îl arde cheia din adâncul buzunarului Se auzi un bubuit prelung de tunet şi se porni ploaia rece — Baronia vă mulţumeşte, le zise Perceptorul, ducând un deget înmănuşat la borul lat al pălăriei Apoi îşi întoarse calul şi porni prin ploaia deasă Tim văzu în fugă un ultim dar foarte curios detaliu: când vântul umflă mantia neagră şi grea, el observă un obiect mare, din metal, legat lângă crupa calului, deasupra bagajelor Perceptorului Semăna cu un lighean Kells cel Mare coborî treptele cu paşi hotărâţi, îl apucă pe Tim de umeri şi începu să-l scuture Ploaia îi lipise părul rărit de tâmple şi îi şiroia din barbă Neagră la momentul când se legase de Nell cu sfoara din mătase, barba lui era acum brăzdată de fire albe — Ce ţi-a zis? A zis ceva de mine? Ce minciuni ţi-a înşirat? Spune! Dar Tim nu putea spune nimic Capul i se hâţâna atât de tare, că îi clănţăneau dinţii în gură Nell coborî în fugă treptele — Încetează! Dă-i pace! Ai promis că n-o să mai — Nu te băga unde nu-ţi fierbe oala, muiere! mârâi Kells şi o lovi cu pumnul Mama lui Tim se prăbuşi în noroiul unde ploaia torenţială umplea urmele lăsate de calul Perceptorului — Ticălosule! urlă Tim N-o lovi pe mama! Să n-o loveşti niciodată! Nu simţi nicio durere în momentul când pumnul greu al lui Kells îl lovi şi pe el, dar o lumină albă îi străbătu vederea Când lumina asta trecu, se pomeni şi el în noroiul curţii, alături de mama sa Era buimăcit, îi ţiuiau urechile, dar cheia aceea tot îi mai ardea în buzunar ca un tăciune aprins — Să vă ia Nis pe amândoi! zise Kells şi plecă prin ploaie Cum ieşi pe poartă, o luă la dreapta, în direcţia micuţei uliţe principale a cătunului La cârciuma lui Gitty se ducea Tim nu avea nici cea mai mică îndoială în privinţa asta Nu se atinsese de băutură cât ţinuse Sărbătoarea Pământului Larg – sau aşa credea Tim –, dar în seara aceea va recupera timpul pierdut Iar Tim citi pe chipul îndurerat al mamei sale – chip ud de ploaie, înroşit de lovitură şi mânjit de noroi – că şi ea ştia asta Tim o luă pe după mijloc, iar ea îl luă pe după umeri Urcară încet treptele şi intrară în casă Nell se prăbuşi în scaunul ei de la masa din bucătărie Tim turnă în lighean apă din urcior, udă o cârpă şi i-o apăsă cu blândeţe pe obrazul care începuse să se umfle Ea ţinu cârpa câteva clipe acolo, apoi i-o întinse fără vreun cuvânt Ca să-i facă plăcere, Tim o luă şi şi-o lipi şi el de faţă Era rece şi îi mai alina durerea fierbinte din falcă — Bine ne-am mai descurcat, nu? încercă ea să glumească Nevasta a luat-o pe coajă, băiatul a fost tăvălit în noroi, bărbatul cel nou a plecat să se îmbete Tim habar nu avea cum ar fi putut răspunde la cuvintele astea, aşa că nu zise nimic Nell îşi sprijini bărbia în palmă şi se uită în gol — Ce mare prostie am făcut Eram speriată şi mă dădeam de ceasul morţii să găsesc o soluţie, dar asta nu-i o scuză Cred că ne-ar fi mers mai bine dacă eram pe drumuri Dacă ar fi fost izgoniţi din casa lor? De pe pământul lor? Nu era de ajuns că dispăruseră şi toporul, şi moneda norocoasă a lui taica? Într-o singură privinţă mama lui avea dreptate: făcuse o mare prostie Dar eu am cheia, îşi spuse Tim, strecurându-şi degetele în buzunar ca să o atingă din nou — Unde o fi plecat? întrebă Nell Şi Tim înţelese că nu despre Bern Kells vorbea ea O roată sau două mai departe de cătun, pe Cărarea Carpenului Unde mă va aştepta pe mine — Nu ştiu, mamă Din câte ţinea el minte, acum era pentru prima dată când o minţea — Dar ştim unde s-a dus Bern, nu-i aşa? Nell încercă să râdă, dar tresări când o săgetă durerea din obraz — I-a promis lui Milly Redhouse că a terminat-o cu băutura Şi mi-a promis şi mie Dar n-are voinţă, e slab Sau o fi vina mea? Crezi că bea din cauza mea? — Nu, mamă Deşi Tim se întrebă dacă nu cumva era un sâmbure de adevăr în vorbele ei Nu în sensul că ea ar fi fost o nevastă cicălitoare, care nu ştia să ţină o casă şi care refuza să-i dea ce ar trebui să-i ofere o nevastă cuminte soţului ei în pat, după căderea nopţii Ci altfel Era un mister în toată povestea asta şi se întrebă dacă cheia din buzunarul lui îl va ajuta să-l dezlege Ca să nu o atingă din nou, se ridică şi se îndreptă spre cămară — Ce vrei să mănânci? Ouă? Ţi le prăjesc eu, dacă vrei Nell îi surâse stins — Mulţam mult, fiule, dar nu-mi este foame Cred că am să mă duc să mă întind puţin Şi se ridică de pe scaun puţin cam nesigură pe picioare Tim o ajută să ajungă în dormitor Acolo se întoarse cu spatele la ea, prefăcându-se că vede ceva interesant pe fereastră, câtă vreme ea îşi scoase rochia mânjită cu noroi şi îşi puse cămaşa de noapte Când Tim se întoarse cu faţa la ea, Nell se vârâse deja în aşternuturi Lovi uşor cu palma locul de lângă ea, aşa cum făcuse adesea pe vremea când el era micuţ Pe atunci era şi tăicuţul lui în pat, alături de ea, îmbrăcat în izmenele lungi de pădurar şi fumând o ţigară pe care şi-o învârtise singur — Nu pot să-l dau afară, zise Nell L-aş da cu dragă inimă, dacă aş putea, dar, pentru că ne-am legat cu sfoara din mătase, casa asta e acum mai mult a lui decât a mea Legile ţinutului ăsta sunt nedrepte cu femeile N-am avut motiv să mă gândesc până acum la asta, dar dar Ochii i se înceţoşaseră şi parcă priveau undeva, departe Va adormi curând, iar ăsta probabil că era un lucru bun Tim o sărută pe obrazul sănătos şi vru să se ridice de pe pat, dar ea îl opri — Ce ţi-a zis Perceptorul? — M-a întrebat dacă îmi place de tatăl vitreg Nu-mi aduc aminte ce i-am răspuns Eram prea speriat — Şi eu m-am speriat, mai ales atunci când a tras mantia aia neagră peste tine M-am gândit că vrea să te răpească, aşa cum făcea Regele Purpuriu din vechime Închise ochii, apoi îi deschise iar, foarte încet În ei se desluşea acum ceva foarte asemănător cu groaza — Mi-aduc aminte că a venit odată la taica, pe când eram un copilaş abia ieşit din scutece Mi-aduc aminte calul negru, pelerina şi mănuşile negre, şaua cu sigulurile din argint Chipul lui alb şi lung, atât de lung, mi-a dat coşmaruri Şi mai vrei să-ţi spun ceva, Tim? Băiatul dădu încet din cap — Şi l-am văzut tot cu ligheanul ăla din argint legat deasupra bagajului, la fel ca astăzi Şi au trecut douăzeci şi mai bine de ani de atunci, da, da, douăzeci şi încă vreo doi, dar el nu s-a schimbat câtuşi de puţin Nu pare a fi îmbătrânit nici măcar cu o singură zi Închise iarăşi ochii şi, de această dată, nu-i mai redeschise Tim se furişă tăcut afară din încăpere Când a fost sigur că mama adormise, Tim intră în holişorul din spatele casei, unde, chiar la intrarea în vestibul, se afla cufărul lui Kells cel Mare, sub o bucată de pătură veche Atunci când îi spusese Perceptorului că nu ştie decât două lacăte în Cătunul Arborelui, acela îl contrazisese: Oooo, dar mie mi se pare că tu ai cunoştinţă şi de un altul Ridică pătura şi privi lung la cufărul tatălui său vitreg Cufărul acela pe care bărbatul îl mângâia uneori ca pe un câine drag şi credincios şi pe care se aşeza adesea, după cină, ca să-şi fumeze pipa şi lăsa uşa din spate întredeschisă ca să iasă fumul În ciorapi, ca să nu-şi trezească mama, Tim se grăbi la uşa din faţă şi se uită pe geam afară Curtea era goală şi nu se vedea nici urmă de Kells cel Mare pe drumul noroios de la ploaie Exact la asta se aşteptase Tim Probabil că tatăl lui vitreg ajunsese deja la cârciuma lui Gitty, unde dovedea pahar după pahar înainte de a cădea în nesimţire Sper să caute scandal şi să-l rupă careva cu bătaia, să vadă şi el cum este L-aş bate eu însumi dacă aş fi mai mare Păşind fără zgomot pe vârful picioarelor desculţe, se întoarse la cufăr, îngenunche în faţa lui şi scoase cheia din buzunar Era argintie şi micuţă, cât o jumătate de fişic Emana o căldură stranie, de parcă ar fi fost însufleţită Gaura cheii din lacătul de alamă era cu mult mai mare Niciodată n-o să meargă aici cheia pe care mi-a dat-o, îşi spuse Tim Dar imediat îşi aminti cuvintele Perceptorului: E vrăjită Poate să descuie orice, însă doar o singură dată Tim introduse cheia în lacăt, unde se potrivi perfect, ca şi cum ar fi fost cheia originală Se întoarse uşor, dar imediat îşi pierdu căldura aceea vie Acum băiatul ţinea între degete doar o bucată de metal mort şi rece — După aia e la fel de inutilă ca o baligă de cal, şopti Tim şi se uită în jur, pe jumătate sigur că o să-l vadă pe Kells cel Mare în pragul uşii, uitându-se urât la el şi ţinând pumnii strânşi Dar nu era nimeni acolo, aşa că desfăcu repede curelele şi deschise cufărul Tresări puternic atunci când auzi scrâşnetul balamalelor şi privi iarăşi peste umăr Inima îi bătea cu putere şi, cu toate că seara ploioasă era rece, simţi cum i se acoperă fruntea cu stropi de sudoare În cufăr erau cămăşi şi izmene, majoritatea rupte şi zdrenţuite, aruncate alandala Şi băiatul îşi spuse (cu o ranchiună ursuză, ce nu-i stătea în fire): Mama mea o să i le spele şi o să i le cârpească şi o să i le pună în ordine Oare cum o să-i mulţumească pentru strădania ei? Cu o lovitură în umăr ori cu un pumn în gât sau obraz? Scoase hainele şi sub ele descoperi obiectul din cauza căruia era cufărul atât de greu Tatăl lui Kells fusese tâmplar şi în cufăr se aflau uneltele lui Tim şi-a dat singur seama că erau de mare preţ, pentru că erau făcute din metal Ar fi putut să le vândă, ca să avem cu ce să plătim birul Pot să jur că nu le-a folosit vreodată şi nici habar nu are cum să le folosească Le-ar fi putut vinde cuiva căruia să-i fie de trebuinţă, lui Haggerty Cui, de pildă, şi cu banii primiţi să plătească birul şi să ne mai şi rămână ceva Acest tip de comportament avea un nume pe care Tim îl învăţase de la Văduva Smack Cuvântul acela era calicie Încercă să scoată cutia cu scule din cufăr, dar nu reuşi din prima Era mult prea grea pentru braţele lui de copil Atunci Tim scoase pe rând ciocanele şi şurubelniţele şi piatra de ascuţit şi le puse alături de el, peste maldărul de haine Şi acum reuşi să scoată cutia Sub ea se aflau cinci capete de topor, la vederea cărora Ross cel Mare s-ar fi plesnit peste frunte, scârbit şi uluit deopotrivă Oţelul acela preţios era pătat de rugină şi Tim nu avu nevoie să încerce tăişurile cu buricul degetului ca să-şi dea seama că erau boante Din când în când, soţul cel nou al lui Nell îşi ascuţea toporul pe care îl folosea la lucru, dar nu se atinsese de multă vreme de capetele acestea de rezervă Probabil că nu-i vor mai fi de niciun folos atunci când va avea nevoie de ele Într-un colţ al cufărului erau îndesate o pungă mică din piele de căprioară şi un obiect înfăşurat într-o piele fină de capră neagră Tim luă obiectul, îl despachetă şi se pomeni că ţine în mână statueta unei femei cu un zâmbet încântător pe buze Părul negru îi cădea valuri-valuri pe umeri Tim nu şi-o aducea aminte pe Millicent Kells, căci nu avusese mai mult de trei sau patru ani când aceasta plecase spre Poiana de la capătul cărării unde ne vom strânge la un moment dat cu toţii, dar era convins că al ei era chipul acela Împachetă statueta la loc şi ridică punga Pipăind-o, şi-a dat seama că înăuntru nu era decât un singur obiect, foarte mic, dar destul de greu Desfăcu baierile şi deşertă punga Afară bubui năprasnic tunetul Tim tresări puternic şi obiectul ascuns în fundul cufărului lui Kells i se rostogoli în palmă Era moneda norocoasă a tatălui său Cu excepţia obiectului care aparţinuse tatălui său, Tim puse cu grijă toate celelalte lucruri înapoi în cufăr: cutia, în care avusese grijă să aşeze uneltele pe care le scosese ca să o facă mai uşoară, şi toate hainele Apoi legă la loc curelele Toate bune şi frumoase, dar, când încercă cheia argintie, aceasta se învârti în gol Inutilă ca o balegă de cal Tim îşi dădu seama că nu mai are rost să încerce, aşa că acoperi cufărul cu bucata veche de pătură, aranjând-o un pic într-un colţ, un pic în celălalt, până fu de părere că arată ca la început O să fie de ajuns Îşi văzuse adesea tatăl vitreg mângâind cufărul şi aşezandu-se pe el, dar foarte rar îl şi deschidea, iar atunci doar ca să scoată piatra de ascuţit Pozna lui Tim nu va fi descoperită o vreme, dar băiatul ştia că, la un moment dat, tot va ieşi la iveală Şi va veni o zi, poate luna viitoare, dar mai probabil chiar săptămâna viitoare (ori mâine!), când Kells cel Mare va avea nevoie de piatra de ascuţit, sau îşi va aduce aminte că mai are şi alte haine decât cele pe care le adusese în desagă Şi atunci va descoperi cufărul descuiat, va căuta în el punga din piele de căprioară şi va vedea că a dispărut moneda Şi atunci? Atunci proaspăta lui nevastă şi proaspătul lui fiu vitreg vor lua bătaie Probabil una soră cu moartea Tim se temea de asta, dar când se uită la bine cunoscuta monedă arămie prinsă pe lanţul din argint, se simţi cu adevărat furios pentru prima dată în viaţă Şi nu era mânia neputincioasă a unui băieţel, ci furia turbată a unui bărbat în toată firea Îl întrebase pe Bătrânul Destry ce erau dragonii şi ce ţi-ar putea face ei Te-ar durea? Ar mai cum să zic eu ar mai rămâne bucăţi din tine? Fermierul observase suferinţa lui Tim şi îl cuprinsese cu blândeţe de umeri — Nici una, nici alta, fiule Focul dragonului este cel mai fierbinte din toate câte există – fierbinte ca rocile alea lichide care se preling uneori din crăpăturile pământului la sud de noi Aşa se zice Omul prins în focul dragonului se transformă într-o clipită în cenuşa cea mai fină – cu tot cu haine, cizme şi curele Aşa că, de vrei să ştii dacă tătâne-tău a suferit, eu îţi zic să nu-ţi mai faci griji Nici nu şi-a dat seama ce i se întâmplă Cu tot cu haine, cizme şi curele Dar moneda lui taica nici măcar mânjită nu era, iar zalele lanţului de argint erau întregi Însă nu şi-l scotea de la gât nici măcar atunci când se ducea la culcare Şi atunci, ce s-a întâmplat în realitate cu Ross cel Mare? Şi de ce era moneda în cufărul lui Kells? Tim avea o oarecare bănuială, una îngrozitoare; şi credea că există o persoană care să-i spună dacă bănuiala asta îngrozitoare a lui era îndreptăţită sau nu Cu condiţia să aibă destul curaj, fireşte Dar să vii la vreme de noapte, căci îmi place să dorm ziua, dacă apuc Iar acum era noapte, aproape noapte Mama dormea Tim îi lăsă tăbliţa de ardezie pe pat Pe ea scrisese: MĂ ÎNTORC NU-ŢI FACE GRIJI Dar bineînţeles că niciun băieţel de pe lumea asta nu poate pricepe cât de zadarnice sunt vorbele acestea atunci când sunt adresate unei mame Tim nici nu se gândi să ia unul din catârii lui Kells, pentru că erau prea nărăvaşi Pe când cei doi crescuţi de tatăl lui încă de când îi fătase mama lor erau exact pe dos Misty şi Bitsy erau femele nesterilizate, teoretic în stare să facă pui, dar Ross le păstrase pentru firea lor blândă, nu pentru prăsilă — Nici să nu te gândeşti la aşa ceva, îi spusese el lui Tim atunci când băiatul se făcuse destul de mare ca să poată pune asemenea întrebări Animalele ca Misty şi Bitsy nu sunt menite să se împerecheze şi, dacă o fac, aproape niciodată nu nasc pui sănătoşi şi normali Tim o alese pe Bitsy, preferata lui, şi o conduse de căpăstru până afară din curte Apoi, fără să-i fi pus şaua, o încălecă şi porniră spre Cărarea Carpenului Când îl urcase prima oară tăicuţul lui pe spinarea catârului, picioarele lui Tim ajungeau până la burta lui Bitsy; acum, însă, îi ajungeau până aproape de pământ La început, Bitsy abia se târî, abătută şi cu urechile pleoştite Dar când tunetele se mai îndepărtară, iar ploaia se transformă în burniţă, se mai învioră puţin Nu era obişnuită să fie scoasă din grajd pe timpul nopţii, dar ea şi Misty stătuseră prea multă vreme închise de la moartea lui Ross cel Mare, aşa că acum părea dornică să Dar poate că nu a murit Gândul acesta străbătu mintea lui Tim ca o cometă, aproape orbindu-l cu speranţa aceasta neaşteptată Poate că Ross cel Mare trăia şi rătăcea pe undeva, prin Pădurea Fără Sfârşit Da, sigur, şi poate că luna e făcută din urdă proaspătă, aţa cum îmi zicea mama când eram mic Mort era Inima lui ştia asta Aşa cum era convins că ar fi ştiut dacă Ross cel Mare ar mai fi fost încă în viaţă Şi mama ar fi ştiut Şi nu s-ar fi căsătorit niciodată cu cu — Nemernicul ăla Bitsy ciuli urechile Tocmai ce trecuseră pe lângă casa Văduvei Smack, de la capătul uliţei mari a cătunului, unde miresmele pădurii erau mai puternice: parfumul delicat şi piperat al teilor sălbatici şi, peste acesta, mirosul mai tare şi mai serios al carpenilor Era nebunie curată ca un copil să meargă singur pe cărarea aceea, fără să aibă nici măcar un topor la el cu care să se apere Tim ştia asta, dar înaintă fără ezitare — Nemernicul ăla bătăuş Vorbele astea le rosti atât de încet, că Bitsy nu auzi decât un mormăit gros Bitsy cunoştea drumul şi nu şovăi atunci când Drumul Arborelui se îngustă la capătul pâlcurilor de tei sălbatici Şi nu şovăi nici când se îngustă şi mai mult la marginea pădurii de carpeni Dar atunci când Tim îşi dădu seama că intraseră deja în Pădurea Fără Sfârşit, trase de dârlogi şi o opri, ca să caute în traistă felinarul cu gaz pe care îl şterpelise din grajd Rezervorul micuţ din cositor era plin şi Tim credea că va ţine un ceas; poate chiar două, dacă îl folosea cu măsură Aprinse de unghia mare un chibrit cu gămălia din pucioasă (şmecherie învăţată de la tăicuţul lui), răsuci butonul din locul unde rezervorul cu gaz se unea cu gâtul lung şi îngust al felinarului şi băgă chibritul prin deschizătură O lumină alb-albăstruie prinse viaţă în felinar Tim îl ridică, se uită în jur şi i se tăie respiraţia Mai intrase şi înainte în Pădurea de Carpeni; îl adusese de câteva ori tăicuţul lui Dar niciodată nu mai fusese aici la vreme de noapte, iar ce văzu acum i se păru atât de înspăimântător, încât se gândi serios să facă cale întoarsă Aici, la marginea pădurii, aproape de cătunul lui, carpenii cei mai frumoşi fuseseră doborâţi, dar cei rămaşi în picioare se înălţau până la ceruri deasupra băiatului călare pe catârul lui cuminte Mari, drepţi şi solemni, la fel ca înţelepţii manni la înmormântări (Tim văzuse un desen cu aceştia într-una din cărţile Văduvei Smack), se ridicau mult peste lumina aruncată de felinarul lui bicisnic Primii doisprezece, treisprezece metri de trunchi erau complet netezi După aceea ramurile carpenilor se ridicau spre cer ca nişte braţe înălţate în rugă, aruncând asupra cărării înguste o pânză de umbre complicate Se putea trece printre ei Dar, sigur, la fel de bine se putea să-ţi tai gâtul într-o stâncă ascuţită Nesăbuitul care ieşea de pe Cărarea Carpenului, sau trecea dincolo de ea, se pomenea de îndată pierdut într-un labirint de stânci şi arbori, unde ar fi rătăcit până ar fi murit de foame Fireşte, dacă nu ar fi fost mâncat de vreun monstru până atunci Ca şi cum ar fi vrut să sublinieze posibilitatea aceasta, din beznă se auzi un gâgâit aspru ce părea a aparţine unei creaturi uriaşe Tim se întrebă ce face el acolo, când în căsuţa în care crescuse îl aştepta un pat cald, cu aşternuturi curate Apoi atinse moneda norocoasă a tatălui său (pe care şi-o pusese la gât) şi se simţi mai hotărât să facă ce îşi propusese Bitsy se uita şi ea în jur, parcă ar fi vrut să-l întrebe: Şi acum? Încotro? Înainte ori înapoi? Tu eşti şeful, tu trebuie să ştii Tim nu se crezuse în stare să stingă flacăra felinarului, dar uite că o făcuse şi acum era iarăşi în bezna deasă Şi, cu toate că nu mai vedea carpenii, îi simţea cum îl înconjoară din toate părţile Şi totuşi: înainte Strânse uşor cu genunchii coastele lui Bitsy, clămpăni cu limba în cerul gurii şi catârul porni Mersul ei egal şi lin îi spunea că Bitsy se ţinea pe partea dreaptă a potecii Calmul ei îi spunea că nu simţea niciun pericol Cel puţin nu încă şi, sincer acum, ce poate şti un biet catâr despre pericole? Era treaba lui să o apere de pericole În fond, el era şeful Of Bitsy! oftă el Dacă ai şti Cât de departe ajunsese? Cât mai avea de mers? Cât mai avea de gând să meargă până va renunţa, în fine, la toată nebunia asta? Numai pe el îl mai avea mămicuţa lui, doar pe el îl iubea ca pe ochii din cap şi doar pe el conta să o ajute Deci, până unde? Avea senzaţia că făcuse deja vreo zece roţi, dacă nu cumva mai multe, de când nu mai simţea parfumul teilor sălbatici; însă ştia că se înşală Aşa cum ştia şi că foşnetul pe care îl auzea acum era doar vântul Pământului Larg suflând printre ramurile carpenilor şi nu vreo fiară cumplită care se furişează în spatele lui, cu botul plin de bale la gândul gustării pe care avea să o ia Ştia foarte bine asta; şi atunci, de ce i se părea că foşnetul vântului seamănă atât de mult cu răsuflarea unui monstru de nedescris? Am să număr până la o sută şi după aia am s-o întorc pe Bitsy şi o să mergem acasă, îşi spuse el Dar, când ajunse la o sută şi tot singuri erau în bezna aceea desăvârşită, doar el şi curajoasa lui catârcă (plus fiara aia care e tot mai aproape în spatele nostru, se grăbi să adauge mintea lui perfidă), se hotărî să continue drumul până va număra la două sute La o sută şi optzeci şi şapte, auzi un trosnet de creangă frântă Aprinse iute felinarul şi se întoarse ţinându-l ridicat Umbrele acelea fioroase părură că se cabrează şi apoi că se năpustesc asupra lui ca să-l înşface Şi nu cumva se retrăsese ceva din bătaia luminii? Nu cumva văzuse el licărul unui ochi roşu? Sigur că nu, însă Tim îşi ţinuse respiraţia şi acum dădu aerul afară printre dinţii încleştaţi, răsuci iar butonul felinarului şi clămpăni din limbă Fu nevoit să o facă de două ori Calmă mai devreme, Bitsy nu prea părea acum convinsă că-şi doreşte să meargă mai departe Dar catârcă ascultătoare şi cuminte, se supuse poruncii lui şi se puse în mişcare Tim începu iarăşi să numere şi nu dură mult până ajunse la două sute Am să număr înapoi până la zero şi, dacă nici până atunci n-am să dau de el, chiar că am să mă întorc acasă Ajunsese cu număratul la nouăsprezece, când văzu, în faţă şi la stânga, un licăr roşiatic Era un foc de tabără şi Tim era sigur că ştia cine îl făcuse Fiara care mă pândeşte n-a fost niciodată în urmă, îşi zise el E în faţă Poate că de la un foc de tabără vine licărul ăla, dar şi de la ochiul pe care l-am văzut Ochiul cel roşu Ar trebui să mă întorc cât mai pot Atinse moneda norocoasă ce-i atârna pe piept şi merse înainte Aprinse din nou felinarul şi îl ridică Din cărarea principală se ramificau multe poteci înguste şi scurte În faţa lui, bătută în cuie de un mesteacăn gârbovit, era o bucată de scândură pe care erau trecute, cu vopsea neagră, numele proprietarilor uneia dintre potecile acestea: COSINGTON-MARCHLY Tim îi cunoştea Peter Cosington (care avusese şi el partea lui de ghinion în anul acela) şi Ernest Marchly erau doi tăietori de lemne pe care Ross îi invitase de multe ori la cină, iar familia Ross fusese, la rândul ei, invitată la ei — Buni băieţi, dar nu cutează să intre mai adânc în pădure, i-a spus Ross cel Mare fiului său după una din acele mese Sigur, mai sunt mulţi carpeni buni aproape de crângul cu tei sălbatici, dar comoara adevărată, lemnul cel mai pur, cel mai dens, se află acolo unde se sfârşeşte cărarea, aproape de Mlaştina Fagonard Poate că am mers doar o roată sau două, însă întunericul schimbă locurile O îndemnă pe Bitsy pe poteca Cosington-Marchly şi, în mai puţin de un minut, intră într-o poiană unde Perceptorul stătea pe un buştean, în faţa unui foc vesel — Ia te uită, tânărul Tim! exclamă acesta Da’ ştiu că ai ceva boaşe, chiar dacă abia peste un an sau trei îi va creşte pufuleţul pe ele Haide, vino-ncoace, stai jos, ia de îmbucă nişte tocană! Lui Tim nu-i prea venea să guste din cina omului ăstuia ciudat, dar burta îi era goală şi din tuciul atârnat deasupra focului venea un miros cum nu se poate mai îmbietor Se vede treaba că Perceptorul putea să citească gândurile tânărului său oaspete cu o precizie nefirească, pentru că zise: — Nu am de gând să te otrăvesc, tinere Tim — Sigur că nu, spuse Tim Însă, dacă tot se pomenise de otravă, îşi dădu seama că nu era deloc sigur În orice caz, îl urmări pe Perceptor cum pune o porţie măricică de tocană pe o farfurie din cositor şi îi întinde o lingură cam turtită, dar foarte curată Mâncarea aceea nu avea nimic magic: doar carne de vită, ceapă, morcovi şi cartofi înotând într-un sos apetisant Când se lăsă pe vine ca să mănânce, Tim o văzu pe Bitsy cum se apropie de calul mare şi negru al gazdei sale Armăsarul atinse în treacăt nasul blândei şi smeritei catârce, apoi se îndreptă (cu un aer cam dispreţuitor, i se păru lui Tim) spre locul unde Perceptorul îi pusese câţiva pumni de ovăz, după ce în prealabil curăţase pământul de aşchiile rămase de la sai Cosington şi sai Marchly Încasatorul de biruri îl lăsă pe Tim să mănânce în linişte Nu scoase nicio vorbă, ci doar lovi în sol de mai multe ori cu tocul cizmei, făcând o groapă mică Lângă ea se afla ligheanul care mai devreme fusese legat deasupra bagajelor lui Lui Tim îi era cam greu să-i dea dreptate mamei, căci un lighean din argint ar fi valorat o avere, dar chiar că părea din argint Oare câte fişicuri de arginţi fuseseră topite şi răstopite ca să fie făcut obiectul acela? Cizma Perceptorului dădu de o rădăcină Atunci individul scoase de sub mantie un cuţit aproape la fel de lung ca antebraţul băiatului şi o reteză dintr-o singură mişcare Apoi continuă să sape cu tocul: buf şi buf şi buf — Ce sapi acolo? îl întrebă Tim Perceptorul ridică privirea la el şi-i aruncă un zâmbet subţire — Poate ai să descoperi singur Sau poate că nu Eu cred că da Ai terminat de mâncat? — Am terminat şi îţi mulţumesc mult-mult, spuse Tim, atingându-şi gâtul de trei ori A fost foarte bună — Mă bucur Dragostea nu durează, dar mâncarea da Aşa zic oamenii manni Văd că-ţi place ligheanul meu Frumos, nu? E o amintire din Garlanul de pe vremuri În Garlan au existat dragoni şi sunt sigur că focurile lor mai ard şi acum în adâncurile Pădurii Fără Sfârşit Uite, tinere Tim, că ai învăţat ceva nou Mai mulţi lei fac o haită falnică; mai multe ciori fac un stol îndoliat; mai mulţi bumbleri fac o ceată veselă; mai mulţi dragoni fac un foc mare — Un foc de dragoni, repetă Tim, plăcându-i cum sună Abia apoi înţelese deplin sensul vorbelor spuse de Perceptor — Dacă dragonii din Pădurea Fără Sfârşit sunt în adâncul Însă Perceptorul nu-l lăsă să termine: — Ta-ta, ţî-ţî, na-na Ţine-ţi fanteziile pentru tine! Deocamdată, pune mâna şi adu-mi nişte apă în ligheanul cela De la marginea poienii Vezi să-ţi iei felinarul, pentru că lumina focului meu nu ajunge până acolo şi am zărit un şarpe mare într-unul dintre copaci E cam borţoşel, de unde pricep eu că a mâncat de curând, dar tot n-aş avea curaj să iau apă chiar de sub el Îi mai aruncă un zâmbet Lui Tim i se păru nemilos, dar de ce să se mire? — Deşi eu, unul, cred că un băiat care a avut atâta curaj cât să se aventureze în Pădurea Fără Sfârşit, însoţit doar de unul dintre catârii lui tătâne-său, trebuie să facă exact ce-i pofteşte inima Ligheanul era din argint; căci i se părea mult prea greu ca să fi fost făcut din altceva Tim îl duse cu stângăcie la subraţ Cu mâna liberă ridicase felinarul aprins Când se apropie de capătul poienii, îi veni în nări un miros urât, greţos chiar, şi auzi nişte plescăieli înfundate, ca făcute de o mulţime de guri mici Se opri — Nu-i bine să bei apa asta, sai E murdară — Nu-mi spune tu mie ce e bine să fac, tinere Tim Umple ligheanul Şi fereşte-te de şarpe, rogu-te Băiatul se aşeză în genunchi, puse ligheanul în faţă şi privi la apa nămoloasă a pârâului, în care mişunau larve albe şi grase Aveau capetele negre şi mult prea mari pentru trupurile care le purtau, iar ochii le erau suiţi în vârful unor tentacule Semănau cu nişte viermi de apă şi păreau a fi în conflict unii cu ceilalţi După ce-i privi atent câteva clipe, Tim înţelese că se mâncau unii pe alţii Şi i se întoarse stomacul pe dos De deasupra lui se auzi un zgomot ca acela de palmă trecută peste o bucată lungă de glaspapir Ridică şi mai mult felinarul La stânga lui, de creanga cea mai de jos a unui carpen atârna încolăcit un şarpe uriaş, roşiatic Capul lui ca un hârleţ, mai mare decât cea mai încăpătoare oală din bucătăria mamei, era îndreptat către Tim Ochii chihlimbarii, cu pupile ca două crăpături negre, îl priveau somnoroşi Limba, o panglică lungă, despicată la vârf, apărea, dansa şi intra înapoi în gură, scoţând un sunet lichid: sluuup Tim se grăbi să umple ligheanul cu apa aceea împuţită Însă, din cauză că era mai mult atent la creatura care-l fixa cu privirea din copac, nu observă imediat cei câţiva gândaci care i se urcară pe mâini şi începură să-l ciupească Cu un ţipăt de durere şi dezgust şi-i scutură de pe el, apoi se întoarse cu ligheanul spre focul de tabără Păşi încet şi cu mare atenţie pentru ca nu cumva să verse pe el nici măcar o picătură din apa mizerabilă, plină de lighioane scârboase — Dacă vrei s-o bei sau să te speli cu ea Perceptorul se uită la băiat cu capul înclinat pe un umăr, aşteptându-l să termine ce avea de spus, dar Tim nu reuşi să-şi ducă vorba până la capăt Se mulţumi doar să pună ligheanul lângă Perceptorul care se părea că terminase de săpat groapa aia mică şi fără rost — Nu-i de băut şi nici de spălat, deşi cred că am putea face asta, dacă am vrea — Glumeşti, sai! E infectă! — Lumea este infectă, tinere Tim, dar am reuşit să ne imunizăm, nu? Îi respirăm aerul, îi mâncăm mâncarea, îi facem treburile Da Da, i le facem Nu contează Dă-te mai aproape şi pune-te pe vine Perceptorul îi arătă locul, apoi începu să-şi scotocească prin bagaje Deşi îngreţoşat, Tim nu-şi putea lua ochii de la larvele care se mâncau între ele Vor continua până nu va mai rămâne decât unul singur, cel mai puternic? — Aha! Iacăt-o! Gazda lui scoase din desagă o tijă metalică, cu vârful alb, probabil din fildeş Apoi se ghemui şi el, cu faţa la viermuiala dezgustătoare din lighean Tim făcu ochii mari la tija metalică din mâna înmănuşată a bărbatului — Aia-i o baghetă magică? Perceptorul se gândi puţin, apoi răspunse: — Cred că da Deşi la începutul vieţii a fost schimbător de viteze la un Dodge Dart Maşina cea mai rentabilă a Americii, tinere Tim — Ce-i aia America? — O împărăţie populată cu idioţi cărora le plac jucărelele N-are a face cu discuţia noastră Dar află de la mine şi ai de grijă să le împărtăşeşti taina asta şi copiilor tăi, de vei avea ghinionul să-i ai: orice obiect poate deveni magic, dacă e ţinut de mâna care trebuie Uită-te! Perceptorul îşi dădu mantia peste umăr, pentru a-şi elibera braţul, şi trecu bagheta pe deasupra ligheanului cu apă murdară, infestată Şi, chiar pe dinaintea ochilor bulbucaţi ai lui Tim, larvele se potoliră se ridicară la suprafaţă dispărură Perceptorul mai făcu o mişcare cu bagheta şi dispăru şi mizeria Acum apa părea potabilă Iar Tim îşi văzu chipul consternat oglindit în luciul ei — Pe toţi zeii! Cum ai — Taci, băiat prost ce eşti! Nimic n-ai să vezi dacă tulburi suprafaţa apei! Perceptorul trecu bagheta a treia oară peste lighean, făcând să dispară chipul lui Tim, aşa cum dispăruseră şi larvele, şi mizeria În locul lui apăru imaginea tremurătoare a căsuţei lui Îşi văzu mama acolo, în apa din lighean, îl văzu şi pe Bern Kells Acesta intra, pe două cărări (sau mai multe), în bucătărie, venind din holişorul din spatele casei, unde îşi ţinea cufărul Nell stătea în picioare între plită şi masă, în cămaşa de noapte, cu care o lăsase Tim îmbrăcată când plecase de acasă Kells avea ochii injectaţi şi ieşiţi din orbite Părul i se lipise de frunte Tim ştia că, dacă el s-ar fi aflat cu adevărat în încăpere, ar fi simţit duhoarea de rachie în jurul tatălui său vitreg Îi citi cuvintele pe buzele care tremurau spasmodic: Cum mi-ai deschis cufărul? Nu! vru să strige Tim Eu ţi l-am deschis, nu ea! Dar coardele vocale parcă i se blocaseră — Îţi place? şopti Perceptorul Bun spectacol, ce zici? Nell se refugie lângă uşa de la cămară, apoi se răsuci pe călcâie, dorind să fugă de acolo Kells o prinse de umeri cu o mână şi cu cealaltă de păr O scutură cu putere, ca pe o păpuşă din cârpe, apoi o îmbrânci cu putere, izbind-o de perete Apoi el se clătină pe picioare, ca şi cum ar fi fost pe punctul de a se prăbuşi în faţa ei, dar reuşi să-şi recapete echilibrul Şi, când Nell încercă iarăşi să fugă, bărbatul înşfăcă urciorul greu, din lut, de lângă spălător – acelaşi urcior din care Tim îi turnase apă mamei sale mai devreme – şi i-l sparse în mijlocul frunţii Vasul se făcu ţăndări, iar Kells rămase în mână doar cu coada lui O aruncă cât colo şi se năpusti cu pumnii asupra nevestei — NU! urlă Tim Răsuflarea lui tulbură suprafaţa apei şi imaginea celor doi dispăru Tim sări în picioare şi se repezi spre Bitsy, care îl privi uluită În mintea lui, fiul lui Jack Ross deja era pe Cărarea Carpenului, gonind înapoi spre cătun şi îmboldind-o cu călcâiele pe Bitsy să alerge cât era ea în stare de repede Realitatea era alta: Perceptorul îl prinse pe băiat când nici trei paşi nu făcuse şi îl trase lângă foc — Ta-ta, na-na, tinere Tim, ia-o mai domol! Dreptu-i că discuţia noastră a început, dar nici vorbă să se termine curând — Dă-mi drumul! O omoară, dacă n-a omorât-o deja! Sau poate poate a fost o vrajă de-ale tale? O farsă? Dar, dacă aşa stăteau lucrurile, îşi zise Tim, aceasta era cea mai crudă farsă făcută vreodată unui copil care îşi adora mama Însă spera din tot sufletul să fie aşa Spera ca Perceptorul să izbucnească în râs şi să-i spună: Te-am păcălit, tinere Tim, ce crezi de asta? Dar Perceptorul clătină din cap: — Nu-i nicio farsă şi nu-i nicio vrajă, pentru că ligheanul nu minte niciodată Din păcate, ce ai văzut tu acolo s-a şi întâmplat, îngrozitoare lucruri poate face unei femei bărbatul ei atunci când e beat, nu? Dar mai uită-te o dată Poate acum vei vedea ceva care să-ţi aline puţin sufletul Tim se lăsă în genunchi în faţa ligheanului Perceptorul făcu un semn cu bagheta deasupra apei Şi o ceaţă fină păru a se întinde peste ea sau poate ochii plini de lacrimi ai lui Tim îi jucau o festă Oricum ar fi fost, ceaţa se risipi Acum în lighean se vedeau prispa căsuţei lor şi o femeie, care nu părea a avea chip, aplecată peste Nell Încet, foarte încet, cu ajutorul acesteia, Nell reuşi să se ridice în picioare Femeia fără chip o întoarse spre uşă şi Nell se îndreptă spre ea, cu paşi grei, şovăitori — Trăieşte! strigă Tim Măicuţa mea trăieşte! — Chiar aşa, tinere Tim Însângerată, dar neînfrântă Mă rog poate niţeluş înfrântă Şi chicoti în barbă De data aceasta Tim strigase peste lighean, nu în el, aşa că imaginea nu se şterse Îşi dădu seama că femeia care îi ajuta mama părea a nu avea chip deoarece purta un văl Iar măgăruşul care se zărea în capătul imaginii pâlpâitoare era Rază de Soare De multe, foarte multe ori îi dăduse el hrană şi apă lui Rază de Soare De multe, foarte multe ori îl plimbase ca să se dezmorţească La fel şi ceilalţi copii de la mica şcoală din Cătunul Arborelui; activitatea aceasta făcea parte din ceea ce învăţătoarea lor numea „taxa de şcolarizare” Dar Tim nu o văzuse niciodată călărindu-l Dacă l-ar fi întrebat cineva, ar fi zis că probabil nu e în stare Din cauza crizelor ei de tremurici — Aia-i Văduva Smack! Ce face la noi acasă? — Poate o să ai ocazia să o întrebi tu însuţi, tinere Tim — Poate ai trimis-o tu? Zâmbind, Perceptorul clătină din cap: — Am multe pasiuni, dar salvarea demoazelelor aflate la ananghie nu se numără printre ele Se aplecă mai mult deasupra ligheanului Chipul îi era ascuns de borul lat al pălăriei — Of, vai de mine! Mi se pare că tot la ananghie este În fond, de ce m-aş mira? A luat o bătaie soră cu moartea Se spune că poţi citi adevărul în ochii omului Dar eu cred că mâinile spun mai multe Uită-te la mâinile măicuţei tale, tinere Tim! Tim se aplecă Ajutată de Văduvă, Nell traversa prispa cu mâinile întinse în faţă şi avea tendinţa să o ia spre perete, iar nu spre uşa dinaintea ei Văduva îi corectă cu blândeţe direcţia şi cele două femei intrară împreună în casă Perceptorul scoase un ţâţâit prelung — Nu-i a bine, tinere Tim Loviturile la cap pot fi al naibii de periculoase Chiar şi atunci când nu te omoară, tot îţi pot provoca leziuni cumplite Leziuni permanente Tonul lui era grav, dar ochii îi străluceau cu o voioşie de nedescris Însă Tim nici nu băgă de seamă — Trebuie să plec Mama are nevoie de mine Din nou dădu să se îndrepte spre Bitsy Acum reuşi să facă vreo zece paşi până când Perceptorul puse mâna pe el Degetele lui parcă erau din oţel — Ai să pleci, Tim, şi fireşte că vei fi însoţit de binecuvântările mele Dar mai ai ceva de făcut înainte Băiatul simţi că-şi pierde minţile Poate, îşi spuse el, poate nu-i nimic adevărat din toate astea Poate am făcut tifos şi zac în pat şi am vedenii — Du ligheanul înapoi la pârâu şi aruncă apa din el Dar nu tot în locul de unde l-ai umplut, pentru că şarpele cela dă semne că l-ar interesa ce-i în jurul lui Perceptorul aprinse felinarul lui Tim şi îl ridică Şarpele atârna acum de coadă Partea de jos, cam un metru din lungimea lui, care se termina cu capul în formă de hârleţ, era înălţată şi se legăna dintr-o parte în alta Ochii lui chihlimbarii priveau fascinaţi în cei albaştri ai lui Tim Limba îi ţâşni din bot – sluuup – şi băiatul apucă să vadă doi colţi lungi şi curbaţi care sclipeau în lumina aruncată de felinar — Du-te la stânga lui, îl sfătui Perceptorul Vin şi eu cu tine, ca să stau de pază — De ce nu arunci tu apa din lighean? Eu vreau să ajung cât mai repede la mama Trebuie să — Nu din cauza maică-tii te-am adus eu aici, tinere Tim, îl repezi Perceptorul, care părea mai înalt decât înainte Fă cum îţi spun! Tim luă ligheanul şi traversă poiana, spre capătul din stânga Ţinând sus felinarul, Perceptorul avea grijă să se afle între băiat şi şarpe Lighioana se răsucise ca să-i poată urmări cu privirea, dar nu încercă să se ia după ei, cu toate că i-ar fi fost foarte uşor să o facă, pentru că ramurile de jos ale carpenilor erau aproape împletite între ele — Poteca asta e parte din locul lui Cosington şi Marchly, spuse Perceptorul pe ton de conversaţie lejeră Îmi închipui că ai putut să citeşti semnul — Da — Un băiat care să ştie să citească este o adevărată comoară pentru Baronie Perceptorul mergea acum atât de aproape de Tim, încât pe băiat îl luă cu fiori reci — O să vină ziua când şi tu o să ai biruri grele de plătit, presupunând, fireşte, că n-ai să-ţi pierzi viaţa în Pădurea Fără Sfârşit în noaptea asta sau în cea următoare sau în noaptea cealaltă Dar de ce să ne amărâm căutând norii de furtună care sunt deocamdată dincolo de orizont? Nu-l lăsă să-i răspundă şi continuă: — Ştiu al cui este locul acesta, dar mai ştiu ceva Am aflat pe când îmi făceam rondul Tot atunci am auzit de piciorul rupt al lui Frank Simons, de boala pe care o are pruncul soţilor Wyland, de vacile moarte ale familiei Riverlys – despre care sunt convins că m-au minţit de la obrajii ăia zbârciţi ai lor şi, crede-mă, ştiu ce zic – şi de alte aiureli cât se poate de interesante Of, cât le mai place oamenilor să dea din gură! Dar, uite ce vreau să-ţi spun, tinere Tim: am aflat că, la începutul Pământului Plin, un trunchi de copac s-a prăbuşit peste Peter Cosington Se mai întâmplă din astea, mai ales în cazul carpenilor Părerea mea sinceră e că ei gândesc – despre carpeni vorbesc Şi de aici s-a născut obiceiul de a le cere iertare înainte de a-i tăia — Ştiu de accidentul lui sai Cosington, zise Tim Cu toată neliniştea lui, era curios să vadă unde va duce povestea asta — Mămica i-a trimis supă, cu toate că la vremea aia ea era în doliu după tăticuţul meu Copacul l-a lovit la spate, dar nu a căzut de-a curmezişul peste el Că l-ar fi omorât Şi ce-i cu asta? Acum se simte mai bine — Da, da, da, Preacinstitul Cosie s-a întors la muncă şi noi aducem mulţumire multă-multă Dar când era căzut la pat, adică două săptămâni înainte de întâlnirea lui tătâne-tău cu dragonul şi şase după aia, poteca asta şi celelalte de pe terenul Cosington-Marchly au fost pustii, pentru că Ernie Marchly nu-i ca taica-tu ăla vitreg Adică nu se încumetă să taie lemne în Pădurea Fără Sfârşit fără un ortac alături Dar, fireşte, tot spre deosebire de tac-tu vitreg, Mocăitul Ernie chiar are un ortac Tim îşi aduse aminte de moneda care-i atârna pe piept şi îşi mai aminti şi motivul pentru care pornise în călătoria asta nebunească — Nu a fost niciun dragon! Dacă ar fi fost, ar fi ars şi moneda lui taica aşa cum l-a ars pe el! Şi ce căuta ea în cufărul lui Kells? — Aruncă apa din lighean, tinere Tim Cred că vei vedea că nu mai sunt lighioane în apă care să te sperie Nu în locul acesta — Dar vreau să ştiu — Tacă-ţi fleanca şi aruncă apa, că n-ai să ieşi din poiana asta cât mai e ligheanul plin Tim se puse în genunchi ca să facă ce îi ceruse Perceptorul Nu dorea decât să-şi termine treaba şi să plece de acolo Nu-i păsa nici cât negru sub unghie de Peter „Preacinstitul” Cosington şi avea impresia că nici bărbatului cu mantie neagră nu-i pasă Îşi bate joc de mine sau mă chinuieşte Poate nici nu cunoaşte diferenţa Dar imediat ce afurisitul ăsta de lighean e gol, mă urc pe Bitsy şi pornesc spre casă cât de repede pot Numai să încerce să mă împiedice Numai să încerce Gândurile lui Tim se frânseră aidoma unui beţigaş sub un călcâi de cizmă Ligheanul îi alunecă din mâini şi se răsturnă în lăstărişul des Avusese dreptate Perceptorul: aici nu era niciun gândac; apa era la fel de limpede ca izvorul de lângă căsuţa lui Dar, la doisprezece, şaisprezece centimetri în adâncul ei, se afla un cadavru Hainele de pe el erau acum doar nişte zdrenţe care pluteau duse de curenţi Nu mai avea pleoape şi nici păr Chipul şi braţele, bronzate pe vremuri, căpătaseră culoarea alabastrului În rest, însă, trupul lui Ross cel Mare se păstrase foarte bine Dacă nu ar fi fost neantul din ochii aceia fără pleoape, fără gene, Tim ar fi putut să creadă că tatăl lui se va scula de pe fundul pârâului şi îl va strânge în braţe Şarpele făcu sluuup Ceva se frânse în sufletul băiatului şi începu să urle Perceptorul îi vâra ceva cu de-a sila în gură Tim încercă să se ferească, dar nu reuşi Perceptorul îl apucă de părul de la ceafă şi, când băiatul vru să ţipe, îi împinse printre dinţi gâtul unei ploşti şi un lichid arzător i se revărsă în gură Nu era rachie, pentru că nu-l îmbătă, ci reuşi să-l calmeze Mai mult chiar: îl făcu să se simtă ca un vizitator indiferent al propriei sale minţi — Efectul va trece în vreo zece minute şi atunci am să te las să-ţi vezi de drum, spuse Perceptorul Îi dispăruse toată jovialitatea din ton Şi nici nu-i mai zicea „tinere Tim”; nu-i mai zicea în niciun fel — Acum cască bine urechile la mine! Când mă aflam în Tavares, la vreo patruzeci de roţi depărtare de aici, am auzit nişte istorisiri despre un pădurar care a fost prăjit de un dragon Toată lumea numai despre asta vorbea O femelă mare cât casa, aşa ziceau oamenii de acolo Ştiam că e o tâmpenie Încă mai cred că în pădurea asta trăieşte un tigru Şi Perceptorul strâmbă din buze: — dar un balaur? Peste poate De zece ori zece ani nu s-a mai auzit de vreun dragon care să se apropie atât de mult de zonele locuite; şi niciodată nu a fost vreunul mare cât o casă Dar îmi fusese stârnită curiozitatea Nu din cauză că Ross cel Mare e plătitor de biruri – era, scuze –, deşi asta aş fi spus ţărănoilor ălora ştirbi, dacă ar fi avut vreunul minte şi curaj să mă întrebe ce-mi pasă Nu, eram curios şi atât, pentru că, de când mă ştiu, mă chinuie năravul ăsta Şi sunt convins că de la curiozitatea asta prostească o să mi se tragă moartea într-o bună zi Şi azi-noapte, înainte să vin la tine în cătun să adun birurile, tot lângă Cărarea Carpenului mi-am făcut tabăra Doar că azi-noapte m-am dus până la capătul cărării Pe semnele de pe ultimele poteci de dinainte de Mlaştina Fagonard scrie că locul acela apraţine lui Ross şi Kells Acolo mi-am umplut eu ligheanul în pârâul curat şi ce crezi că am văzut în apa aia? Păi, fireşte, un semn pe care scria Cosington-Marchly Aşa că mi-am strâns calabalâcul, m-am urcat pe Nero şi m-am întors aici, să văd ce pot să descopăr N-am mai avut nevoie să aflu ce are a-mi spune ligheanul Am văzut unde nu îndrăzneşte să se aventureze şarpele de colo şi unde apa nu-i infestată de larve Lighioanele astea se hrănesc cu carne de om şi sunt nesătule, dar legendele spun că nu se ating de carnea omului curat Sigur, legendele nu sunt mereu adevărate, dar se pare că nu s-au înşelat în privinţa asta Apa rece l-a conservat bine şi nu are niciun semn pentru că cel care l-a ucis l-a lovit pe la spate Când l-am întors, i-am văzut ţeasta despicată; dar l-am pus la loc cu faţa în sus ca să nu fii nevoit să-l vezi aşa Perceptorul făcu o pauză şi apoi adăugă: — Şi probabil că aşa te-ar putea vedea şi el, dacă spiritul îi mai zăboveşte pe lângă trup Deşi legendele nu s-au pus de acord în legătură cu treaba asta Te simţi bine, sau mai pofteşti o duşcă mică de nen? — Mă simt bine Niciodată în viaţa lui nu mai spusese Tim o minciună atât de sfruntată — Am fost aproape convins că ştiu numele făptaşului – şi cred că şi tu îl ştii Însă, dacă mai aveam vreo îndoială, aceasta mi-a fost risipită când m-am oprit la cârciuma lui Gitty, de cum am intrat în cătunul tău Mereu Gitty are câte douăsprezece fişicuri de plătit, dacă nu chiar mai multe Şi acolo am aflat că Bern Kells s-a căsătorit cu văduva ortacului său — Din cauza ta, zise Tim cu o voce monotonă, care părea a aparţine unui străin Din cauza birurilor tale blestemate Perceptorul îşi duse o mână la inimă şi îi răspunse pe un ton rănit: — Mă jigneşti! Nu din cauza birurilor s-a zvârcolit în pat Kells cel Mare în toţi anii ăştia, chiar dacă a avut alături o femeie care să-i domolească flacăra din piept Continuă să vorbească, dar Tim nu mai pricepea ce zice pentru că trecuse efectul poţiunii ăleia pe care el o numea „nen” Şi dintr-odată simţi cum îl ia cu călduri şi stomacul parcă i se transformase în lavă incandescentă Se împletici până la resturile focului de tabără, se prăvăli în genunchi şi vomită cina în groapa pe care o făcuse Perceptorul cu tocul de la cizmă — Bravo! exclamă, mulţumit de sine, bărbatul cu mantia neagră M-am gândit eu că o să ne fie de folos — Acum trebuie să te duci la mama ta, spuse Perceptorul când Tim terminase de dat afară şi se aşezase în fund lângă focul aproape stins, cu capul în piept şi cu părul atârnându-i în ochi Eşti un fiu bun Dar mai am ceva ce cred că ţi-ar fi de trebuinţă Ai răbdare un minut doar Un minut nu mai contează pentru Nell Kells — Nu-i zice aşa! se răsti Tim — De ce să nu-i zic? Au nu este ea căsătorită? Nuntă pripită, regrete veşnice, aşa cum zic folkenii bătrâni Şi Perceptorul se lăsă din nou pe vine în faţa bagajelor lui Mantia i se umflă în jur, aidoma aripilor unei păsări de pradă — Ei mai spun şi că sfoara de mătase, odată legată, nu mai poate fi dezlegată Şi au dreptate Pe anumite niveluri ale Turnului există un concept amuzant, care se cheamă divorţ Din păcate, însă, nu îl găsim şi în colţişorul nostru fermecător din Lumea de Mijloc Stai să văd pe aici pe undeva trebuie să fie — Nu pricep de ce nu l-au găsit Preacinstitul Peter şi Mocăitul Ernie, murmură Tim Se simţea stors, pustiit Un singur sentiment îi mai vibra în adâncul inimii, însă nu era capabil să-l recunoască — Aici e locul lor aici taie ei carpeni şi s-au întors la muncă după ce s-a făcut bine Cosington — O, da, taie carpeni, dar nu în locul acesta Mai au o mulţime de alte poteci Pe asta au cam lăsat-o în paragină Tu nu ştii de ce? Ba Tim avea o oarecare bănuială Preacinstitul Peter şi Mocăitul Ernie erau oameni buni şi cumsecade, dar departe de a fi cei mai îndrăzneţi tăietori de carpeni Din cauza asta nu cutezau să intre mai mult în pădure — Presupun că aşteaptă să plece şarpele de aici — Isteţ copil! încuviinţă Perceptorul Presupune corect Şi cum crezi că se simte tac-tu vitreg ştiind că viermele ăla de copac poate dispărea în orice clipă şi cei doi se vor întoarce aici? Se vor întoarce şi-i vor descoperi nelegiuirea, în caz că până atunci el nu-şi va putea lua inima în dinţi ca să vină şi să mute cadavrul în străfundurile pădurii Sentimentul cel nou din inima lui Tim vibra şi mai puternic Şi băiatul era bucuros Orice era mai bine decât spaima aceea neputincioasă pe care o simţise când şi-a văzut mama în apa din ligheanul Perceptorului — Sper că se simte îngrozitor Sper că nu mai poate să doarmă Şi apoi înţelese — De asta s-a apucat iar de băut — Isteţ copil, într-adevăr! Mai isteţ decât îl arată vârsta Aha! L-am găsit! Perceptorul se întoarse către Tim, care o dezlegase pe Bitsy şi se pregătea să o încalece Se apropie de băiat ascunzând ceva sub mantia-i neagră — Cu siguranţă că nu şi-a premeditat crima şi probabil că, după ce a comis-o, a intrat în panică Din care alt motiv să fi inventat o poveste atât de ridicolă? Ceilalţi pădurari nu-l prea cred, să fii tu convins de asta A făcut un foc mare şi s-a pârlit la el cât de mult a fost în stare să suporte, doar ca să-şi ardă hainele şi pielea şi să se umple de băşici Ştiu asta pentru că mi-am făcut focul peste cenuşa de la focul lui Dar mai întâi a aruncat lucrurile ortacului său peste apa aia de colo, le-a aruncat în adâncurile pădurii, cât de departe a putut Şi chezaş mă pun că nici nu i se uscase pe mâini sângele tatălui tău Am trecut pârâul şi le-am găsit Nu era cine ştie ce de capul lor, aşa că doar un singur obiect ţi-am păstrat Era ruginit atunci când l-am găsit, dar zic că l-am curăţat destul de bine şi l-am ascuţit cu piatra mea Şi de sub mantie scoase toporul lui Ross cel Mare Tăişul ascuţit de curând sclipi în lumina focului Urcat deja pe Bitsy, Tim îl luă, îl duse la buze şi sărută metalul rece După aceea îi băgă coada la cingătoare, cu lama îndepărtată de corp, exact cum îl învăţase Ross cel Mare odată ca niciodată — Văd că ai la gât un dublon de rodonit Tot al tăicuţului tău a fost? Pentru că era călare pe catâr, Tim îl putea privi acum în ochi pe Perceptor — L-am găsit în cufărul mişelului ucigaş — Aşadar, acum ai şi moneda, şi toporul lui Unde l-ai înfige, dacă ţi-ar oferi ka o şansă? — În capul lui Sentimentul acela de furie nestăvilită îi ţâşnise afară din inimă, aidoma unei păsări cu aripile în flăcări — Ori în frunte, ori la ceafă, mi-ar conveni oricum — Admirabil! Iată un băiat care ştie ce vrea! Să te ajute toţi zeii pe care îi ştii! Şi Omul Iisus să te ajute! Să nu-l uităm pe Omul Iisus Spunând vorbele acestea, Perceptorul se întoarse să-şi aţâţe focul Vezi tu, îşi dădea seama că îl adusese pe Tim într-o stare de tensiune maximă — Poate voi mai adăsta încă o noapte sau două pe Cărarea Carpenului Mi se pare un loc curios de captivant în această perioadă a Pământului Larg Fii cu ochii-n patru la Sighea verde, băiete! Străluceşte, aşa să ştii! Tim nu-i răspunse, dar Perceptorul era sigur că îl auzise Întotdeauna victimele aud atunci când sunt în stare de tensiune maximă Probabil că Văduva Smack pândea la fereastră, pentru că nici bine nu ajunsese Tim în faţa casei împreună cu biata Bitsy (deşi era tot mai nerăbdător să ajungă mai degrabă acasă, băiatul mersese pe jos ultimul kilometru ca să o cruţe), că învăţătoarea lui ieşi în goană pe uşă — Slavă zeilor, slavă zeilor! Mama ta e pe trei sferturi convinsă că ai murit şi zaci pe undeva Haide, intră! Mai iute! Să te audă şi să te atingă Abia mai târziu avea să înţeleagă Tim sensul vorbelor acestea O legă pe Bitsy lângă Rază de Soare şi se grăbi să intre în casă — De unde ai ştiut să vii aici, doamnă-sai? Văduva îşi întoarse chipul spre el (deşi, din cauza vălului, nimeni nu ştia cum arată chipul acela) — Ţi-ai pierdut minţile, Timothy? Doar pe lângă casa mea ai trecut, îmboldindu-ţi bietul catâr din toate puterile M-am mirat că ai ieşit afară la ceas târziu din noapte şi m-am mirat şi mai tare când am văzut că o apuci înspre pădure, aşa că am venit s-o întreb pe mama ta ce se întâmplă Dar, haide, haide mai iute! Şi, dacă o iubeşti, vezi să-i vorbeşti pe un ton vesel Văduva îl conduse prin salonaşul unde ardeau două lumânări O altă lumânare ardea pe noptiera de lângă patul lui Nell şi la lumina ei Tim îşi văzu mama întinsă şi cu mare parte din faţă acoperită de bandaje În jurul gâtului, ca un guler, avea un alt bandaj, plin cu pete de sânge La auzul paşilor lor, Nell se ridică în capul oaselor, cu o expresie disperată pe chip — Kells, tu eşti? Nu te apropia de mine! Mi-ai făcut destul rău! — Sunt eu, mamă Tim Se întoarse în direcţia glasului lui şi întinse braţele — Tim! Vino la mama! Vino la mama! Plângând, băiatul se aşeză în genunchi lângă pat şi îi acoperi cu sărutări obrazul fără bandaj Femeia era tot în cămaşa de noapte, dar decolteul şi pieptul acesteia erau scorţoase din cauza sângelui uscat În ligheanul Perceptorului, Tim văzuse cum tatăl vitreg i-a dat o lovitură teribilă cu urciorul din lut şi apoi a început să o burduşească cu pumnii De câte ori văzuse el că o lovise? Nu ştia Câţi pumni i-a mai dat sărmanei lui mame după ce a dispărut imaginea din ligheanul de argint? Destul de mulţi, pentru că avea mare noroc să mai trăiască Însă una dintre loviturile acelea, cel mai probabil cea pe care i-a dat-o cu urciorul din lut, a fost cea care a orbit-o — A fost o lovitură puternică, zise Văduva Smack Se aşezase în balansoarul din dormitorul lui Nell Tim stătea pe pat, cu mâna stângă a mamei în mâinile lui Îi fuseseră rupte două degete de la mâna dreaptă Văduva, care se vede treaba că avusese mult de lucru, le pusese în atele improvizate din surcele şi legate cu fâşii rupte dintr-o altă cămaşă de noapte a lui Nell — Am mai văzut din astea I-a făcut o umflătură pe creier Dar s-ar putea să-şi recapete vederea atunci când se va dezumfla — S-ar putea, repetă cu amărăciune Tim — Va curge apă, dacă asta va fi vrerea Domnului, Timothy Apa noastră este otrăvită acum, îşi zise Tim, iar asta nu are legătură cu vrerea Domnului Deschise gura să-i împărtăşească Văduvei părerea lui, dar femeia clătină din cap, oprindu-l — A aţipit I-am dat să bea o fiertură de ierburi Am făcut-o mai slabă, căci n-am cutezat să-i dau ceva mai puternic din cauza loviturilor la cap Însă uite că şi-a făcut efectul Nu eram sigură că aşa va fi Tim îşi privi mama: era îngrozitor de palidă, iar pe obrazul nebandajat se observau stropi de sânge care abia acum se uscau Apoi ridică ochii la învăţătoarea lui — Dar se va trezi, da? Văduva repetă: — Va curge apă, dacă asta va fi vrerea Domnului Şi buzele fantomatice de sub văl se încreţiră într-o tentativă de zâmbet — În cazul acesta, eu cred că va curge Măicuţa ta e o femeie zdravănă — Pot să-ţi spun ceva, doamnă-sai? Cred că o să explodez dacă nu vorbesc cu cineva — Fireşte Haide afară, pe prispă! Dacă-mi dai voie, am să rămân aici în noaptea asta Ce spui? Şi, dacă vrei să stau cu tine, eşti bun să-l duci în grajd pe Rază de Soare? — Da, spuse Tim, schiţând un surâs uşurat Şi mulţumire multă-multă Văzduhul se făcea tot mai cald Văduva se aşezase în balansoarul preferat al lui Ross cel Mare, care îşi petrecuse în el numeroase nopţi de vară Îi zise lui Tim: — Mi se pare că o să vină furtuna-furtunilor peste noi Poate-ţi închipui că sunt nebună, şi nici n-ai fi primul, dar să ştii că aşa este — Ce este aia, doamnă-sai? — Nu contează, poate că totuşi mi se năzare am să ştiu că am dreptate doar atunci când o să-l vedem pe Musiu Throcken ţopăind la lumina stelelor sau întors către nord, cu botul ridicat De când eram doar o copiliţă n-a mai fost o furtună a furtunilor prin părţile astea şi ani fără număr au trecut de atunci Lasă acum asta, că avem altele de vorbit Te supără doar ce i-a făcut animalul ăla mamei tale ori ai şi altele pe suflet? Tim oftă, neştiind cum să înceapă — Văd la gâtul tău moneda pe care o purta şi tătâne-tău Poate cu asta ar trebui să începi Dar mai înainte trebuie să ne sfătuim cum să o protejăm pe maica ta Chiar dacă-i aşa târziu, mi-aş dori să te pot trimite la Zapciul Howard acasă, ca să-i povesteşti toată tărăşenia, dar am văzut că are geamurile întunecate şi oblonite Chiar aşa am văzut când veneam spre voi Şi nu-i deloc de mirare Toată lumea ştie că, atunci când vine Perceptorul în cătunul nostru, Howard Tasley găseşte câte un motiv ca să se facă nevăzut Eu sunt femeie bătrână, iar tu nu eşti decât un copilaş Ce ne facem dacă Bern Kells se întoarce ca să isprăvească ce a început? Tim, care nu se mai simţea deloc copilaş, duse mâna la cingătoare — Nu doar moneda lui taica am găsit-o în seara asta Scoase toporul lui Ross cel Mare şi i-l arătă — Şi ăsta a fost al lui taica şi dacă se încumetă să se întoarcă, am să i-l împlânt în căpăţână, unde-i este locul Văduva Smack vru să-l dojenească pentru vorbele acelea, dar privirea băiatului o făcu să schimbe subiectul — Spune-mi ce ai păţit, zise ea Spune-mi de-a fir a păr După ce Tim îşi isprăvi povestea – şi, ascultând de dorinţa Văduvei, care-i spusese să nu omită nimic, a relatat şi spusele mamei lui despre strania neschimbare peste vremuri a bărbatului cu ligheanul din argint –, bătrâna lui învăţătoare rămase tăcută câteva clipe Vălul, umflat de boarea nopţii, îţi dădea impresia că Văduva ar da din cap — Să ştii tu că are dreptate, zise ea în cele din urmă Solul ăla al morţii nu a îmbătrânit nici măcar cu o singură zi Şi colectarea birurilor nu este slujba lui adevărată Cred, mai degrabă, că se ocupă de asta atunci când are ceva timp liber Da, e un om cu multe pasiuni Un om cu multe îndeletniciri Văduva îşi ridică degetele în faţa vălului, păru că le studiază cu atenţie, apoi îşi coborî mâinile la loc în poală — Nu tremuri, îndrăzni Tim — Nu, uite că în seara asta nu tremur, iar asta îmi este de mare ajutor în cazul că va trebui să o veghez pe măicuţa ta Şi exact asta intenţionez să fac Iar tu, Tim, îţi vei înjgheba un aşternut de paie în spatele uşii N-o să-ţi fie prea moale acolo, dar dacă e să se întoarcă taică-tu vitreg şi dacă vrei să ai vreo şansă să-l iei prin surprindere, va trebui să-l ataci de la spate Nu-i tocmai ce ar face Viteazul Bill din poveşti, nu-i aşa? Tim strânse pumnii, împlântându-şi unghiile în podul palmelor — Aşa l-a omorât mişelul pe taica Asta merită şi el Văduva îi luă o mână într-ale ei şi o mângâie, desfăcându-i pumnul — Probabil că n-o să se întoarcă Cu siguranţă că nu se va întoarce dacă-şi închipuie că i-a făcut felul Şi poate că asta şi crede, pentru că a fost mult sânge — Ticălosul! mârâi Tim cu glas înecat — Probabil că zace beat prin vreun şanţ Neapărat să te duci mâine să vorbeşti cu Preacinstitul Peter Cosington şi cu Mocăitul Ernie Marchly, pentru că pe locul lor este trupul tatălui tău Arată-le moneda de la gât şi spune-le cum ai găsit-o în cufărul lui Kells Poate vor vrea să adune o poteră care să-l caute şi să-l bage în temniţă Sunt convinsă că vor da repede de el; dar la fel de convinsă sunt că, atunci când se va trezi din beţie, va susţine sus şi tare că habar n-are ce a făcut Şi să ştii că s-ar putea să nu mintă, pentru că băutura tare are darul de a arunca un văl peste mintea unor bărbaţi — Mă duc şi eu cu ei — Ba nu te duci nicăieri! Asta nu-i treabă de copil E destul de rău că-l aştepţi acum cu toporul tatălui tău în mână Dar în noaptea asta tu trebuie să fii bărbat Mâine vei redeveni copil, iar locul unui copil este alături de mama lui grav rănită — Perceptorul mi-a zis că poate va mai adăsta pe Cărarea Carpenului încă o noapte ori două Poate că ar fi bine să Mâna care îi mângâiase până atunci degetele apucă strâns încheietura slăbuţă a lui Tim — Nici să nu te gândeşti la aşa ceva! N-a făcut destul rău? — Ce vrei să zici? Că el a făcut toate astea? Dar Kells singur l-a omorât pe taica şi Kells singur a bătut-o pe mama! — Însă Perceptorul ţi-a dat cheia aia şi nu avem de unde să ştim ce altceva o mai fi făcut Ori ce va face, dacă va avea ocazia, pentru că, din vechime, el lasă numai prăpăd şi lacrimi în urma lui Crezi tu că oamenii se tem de el doar pentru că are puterea de a-i exila dacă nu-şi pot plăti birurile? Nu, Tim, nici vorbă — Ştii cumva cum îl cheamă? — Nu ştiu, dar nici nu am nevoie, pentru că ştiu ce este: personificarea celei mai cumplite năpaste Demult de tot, după ce a făcut în locurile astea o mârşâvie pe care urechile unui copil nu au treabă să o afle, m-am hotărât să aflu tot ce pot despre el Aşa că i-am scris unei mari doamne pe care am cunoscut-o odinioară în Gilead, o femeie înzestrată cu multă discreţie, precum şi cu o frumuseţe deosebită, rară combinaţie, crede-mă; şi am plătit cu bani grei un sol care să-i ducă scrisoarea şi să-mi aducă răspunsul pe care doamna de la oraş m-a implorat să-l ard Din scrisoarea asta am aflat că, atunci când Perceptorul Gileadului nu se ocupă cu îndeletnicirea lui favorită şi nu se desfată la vederea lacrimilor vărsate de sărmanii oameni care trudesc din greu ca să-şi plătească birurile, dânsul este sfetnic al lorzilor care îşi zic Consiliul lui Eld Deşi ei sunt singurii care pretind că ar avea vreo legătură de sânge cu Eld Se spune că Perceptorul acesta, cum îl cunoaştem noi, este, de fapt, un mare mag şi s-ar putea să fie ceva adevăr în zvonurile astea, pentru că tu însuţi ai fost de faţă la o vrajă de-ale lui — Într-adevăr, spuse Tim, cu gândul la lighean şi la felul cum sai Perceptorul părea a creşte în înălţime atunci când se mânia — Doamna de la oraş mi-a scris că sunt unii care susţin că el ar fi Maerlyn, magul de la Curtea lui Arthur Eld, căci se spune că Maerlyn e veşnic, o creatură ce întinereşte odată cu trecerea timpului Văduva Smack pufni cu dispreţ în spatele vălului — Mă apucă durerea de cap numai când mă gândesc la aiureala asta ridicolă şi absurdă — Dar legendele spun că Maerlyn practica magia albă — Cei care pretind că Perceptorul ar fi Maerlyn deghizat spun că răutatea lui de acum vine de la vraja malefică, de la glammerul din Curcubeul Vrăjitorului, pentru că lui i-a fost acesta dat în păstrare în zilele de dinainte ca împărăţia lui Eld să fie distrusă Sunt şi alţii care susţin că, după destrămarea împărăţiei, el ar fi cutreierat prin lume şi ar fi dat peste anumite artefacte ale Bătrânilor care l-ar fi vrăjit şi i-ar fi înnegrit în întregime sufletul Se spune că asta s-ar fi întâmplat în Pădurea Fără Sfârşit, unde el are o casă în care timpul a încremenit — Mi se pare greu de crezut, zise Tim fascinat, însă, de ideea existenţei unei case în care acele ceasornicului să nu se fi mişcat niciodată şi în care nisipul să stea neclintit în clepsidră — Ăia care vorbesc aşa mănâncă rahat cu polonicul! Şi, observând privirea şocată a băiatului, Văduva se grăbi să adauge: — Îţi cer iertare, micuţul meu, dar sunt momente când doar vulgarităţile pot exprima ceea ce simţi cu adevărat Nici măcar Maerlyn, cât ar fi fost el de mare mag, nu putea fi în două locuri în acelaşi timp, adică să rătăcească prin Pădurea Fără Sfârşit de la un capăt al Baroniei de Nord şi să-i slujească pe lorzii şi pistolarii din Gilead, de la celălalt capăt Nu, nici vorbă, Perceptorul nu-i Maerlyn, însă este un vrăjitor care practică magia neagră Aşa mi-a scris doamna aceea căreia i-am fost învăţătoare pe vremuri Şi eu o cred Şi din cauza asta tu nu trebuie să te mai apropii vreodată de el Bagă bine la cap că te minte atunci când îţi zice că te poate ajuta Tim se gândi la vorbele Văduvei, apoi o întrebă: — Ştii ce-i aia o Sighe, doamnă-sai? — Sigur că ştiu Sighele sunt nişte zâne, despre care se spune că trăiesc în adâncul pădurilor Nu cumva ţi-a vorbit despre ele omul acela negru? — Nuuu Pai Willem mi-a zis o poveste despre ele într-o zi, când eram amândoi la joagăr Oare de ce am minţit? În adâncul sufletului său, Tim cunoştea răspunsul Bern Kell nu s-a întors în noaptea respectivă Şi foarte bine că s-a întâmplat aşa Tim a intenţionat să stea de veghe, dar nu era decât un copil, şi încă unul epuizat Am să-nchid ochii doar câteva secunde ca să mi-i odihnesc, şi-a spus el atunci când s-a întins pe aşternutul de paie din spatele uşii Şi exact câteva secunde i s-a părut că trecuseră când a deschis ochii şi a văzut camera inundată de lumina dimineţii Scăpase din mână toporul tatălui său în timpul somnului şi acum îl ridică, şi-l vârî iar la cingătoare şi se repezi în dormitor la mama lui Văduva Smack dormea dusă în balansoarul pe care îl trăsese lângă patul lui Nell Vălul îi flutura prelung în ritmul sforăiturilor Nell avea ochii larg deschişi şi întoarse capul spre uşă atunci când auzi paşii lui Tim — Cine-i acolo? — Sunt Tim, mamă, spuse băiatul aşezându-se pe marginea patului Ai început să vezi? Măcar puţin? Femeia încercă să surâdă, dar buzele tumefiate nu reuşiră decât să zvâcnească uşor — Din nefericire, tot în beznă sunt — Nu-i nimic, nu te necăji, o consolă Tim sărutându-i mâna fără atele Probabil că-i prea devreme Vocile lor o treziseră pe Văduvă, care se grăbi să întărească: — Copilul tău are dreptate, Nell — Oarbă sau nu, precis că la anul pe vremea asta vom fi izgoniţi de pe pământul nostru Şi ce o să se aleagă de noi atunci? Nell îşi întoarse chipul spre perete şi izbucni în plâns Neştiind cum să reacţioneze, Tim se uită la Văduvă Ea îi făcu semn să iasă din încăpere — Am în traistă un leac care o s-o mai liniştească Tu trebuie să te întâlneşti cu cei doi pădurari, Tim Pleacă acum, ca să-i prinzi înainte să ajungă în pădure Probabil că nu i-ar mai fi găsit pe Peter Cosington şi Ernie Marchly, dacă Chelbosul Anderson, unul dintre fermierii înstăriţi din Cătunul Arborelui, nu s-ar fi oprit la magazia celor doi să schimbe o vorbă cu aceştia în timp ce îşi priponeau catârii şi se pregăteau de muncă Cei trei bărbaţi îi ascultară povestea într-o tăcere cruntă şi, când Tim le zise că mama lui nu-şi recăpătase nici în dimineaţa aceea vederea, Preacinstitul Peter îl apucă de umeri şi îi spuse: — Contează pe noi, băiete Chiar acum îi vom strânge pe toţi tăietorii de lemne din cătun; şi pe cei care muncesc în crângul cu tei sălbatici, şi pe cei care urca pe Cărarea Carpenului Nimeni nu mai taie lemne astăzi Anderson adăugă şi el: — Iar eu îmi voi trimite băieţii la fermele din jur La Destry şi la joagăr — Zapciul ce zice? se interesă, puţin cam neliniştit, Mocăitul Ernie Anderson lăsă capul în jos, scuipă cu ciudă între cizme, apoi se şterse pe bărbie cu podul palmei — Am auzit că a plecat spre Tavares, fie în căutare de braconieri, fie în vizită la muierea aia a lui de acolo Totuna e Howard Tasley nu ne-ar fi de folos nici cât o băşină trasă în direcţia vântului O să ne ocupăm singuri de povestea asta Şi, când zapciul nostru va binevoi să se întoarcă, Kells va fi deja în temniţă — Ba chiar cu mâinile rupte, dacă se împotriveşte şi face tărăboi, adăugă Cosington De când îl ştiu, nu-i în stare să se abţină de la băutură şi nici să-şi stăpânească firea aia năbădăioasă L-a mai ţinut în frâu Jack Ross cât a trăit Dar uite ce a ajuns să facă acum! S-o orbească în bătaie pe Nell Ross! Incredibil! Dintotdeauna Kells cel Mare a avut o slăbiciune pentru ea şi singurul care habar n-avea era Anderson îl înghionti, făcându-l să tacă; apoi se întoarse spre Tim şi, pentru că era cam înalt, se aplecă în faţa băiatului, sprijinindu-şi mâinile pe genunchi — Zici că Perceptorul a găsit trupul lui tătâne-tău? — Aşa zic — Şi tu l-ai văzut Ochii lui Tim se umplură de lacrimi, dar răspunse cu o voce destul de sigură: — Da, l-am văzut — Pe terenul nostru, spuse Mocăitul Ernie Lângă una dintre poteci Unde şi-a făcut cuib şarpele ăla mare — Da — Doar şi pentru atât şi îmi vine să-l omor, zise Cosington, dar îl vom aduce în viaţă dacă vom putea Uite, Ernie, eu zic că ar fi bine ca noi doi să mergem mai întâi acolo şi să aducem pricepi tu să aducem rămăşiţele pământeşti ale sărmanului Ross Chelbosule, crezi că te descurci să dai de veste de unul singur? — Sigur Ne vom strânge la prăvălie Aveţi grijă să fiţi cu ochii-n patru pe Cărarea Carpenului, băieţi, deşi sunt aproape sigur că-l vom găsi pe mizerabil în sat, zăcând beat mort pe undeva Şi Anderson adăugă, parcă mai mult pentru sine decât pentru ceilalţi: — Niciodată n-am crezut povestea aia cu dragonul — Să-l căutaţi mai întâi în spatele crâşmei lui Gitty, îl sfătui Mocăitul Ernie De multe ori a dormit acolo — Aşa vom face, zise Chelbosul Anderson privind la cer Să vă zic drept, mie nu prea îmi place vremea asta E prea cald pentru perioada Pământului Larg Sper să nu vină vreo furtună şi, de-o fi să vină, mă rog la zei să nu fie o furtună a furtunilor Asta ne-ar distruge pe toţi şi niciunul dintre noi nu va mai avea cu ce să plătească birurile la anul Dar, dacă băiatul ăsta zice adevărul, Perceptorul ne-a făcut un serviciu, arătându-ne cine-i mişelul din mijlocul nostru Nu i-a făcut niciun serviciu mamei mele, îşi spuse Tim Dacă nu mi-ar fi dat cheia aia şi dacă eu n-aş fi folosit-o, mama n-ar fi orbit — Acum du-te acasă, băiete! îi zise Marchly pe un ton blând, dar care nu suporta contrazicere Şi, rogu-te, opreşte-te la mine acasă şi spune-i nevesti-mii să adune câteva femei şi să vină la tine acasă Văduva Smack trebuie să se ducă să se odihnească puţin, că nu mai e tânără şi nici cu sănătatea n-o duce prea bine Şi mai spune-i Oftă adânc şi continuă: — mai spune-i că mai târziu va avea nevoie de ele şi cioclul Stokes De data aceasta Tim venise călare pe Misty, care avea obiceiul de a se opri la toate tufele întâlnite pe drum ca să mănânce frunze din ele Încă nu ajunsese acasă când au trecut pe lângă el două căruţe şi o brişcă trasă de un căluţ, fiecare cu câte două femei care se grăbeau să-i ajute mama aflată în mare necaz şi suferinţă Abia ce o dusese pe Misty în grajd, alături de Bitsy, că Ada Cosington a şi ieşit pe prispă, ca să-l anunţe că trebuie s-o ducă acasă pe Văduva Smack — Poţi să iei şareta mea Dar vezi să mergi încet pe unde sunt hârtoape, pentru că biata femeie e stoarsă de oboseală — Au apucat-o iar tremuricii, doamnă-sai? — Nu, cred că sărmana e prea istovită ca să mai tremure Vezi să nu uiţi niciodată că a venit aici când a fost mare nevoie de ea şi se poate să-i fi salvat viaţa mamei tale — A început mama să vadă? Măcar puţin? Expresia de pe chipul femeii i-a răspuns lui Tim, mai înainte ca vocea ei să o facă — Încă nu, fiule Trebuie să te rogi pentru asta Tim a vrut să-i spună ce obişnuia tatăl lui să zică uneori: Roagă-te să plouă cât îţi pofteşte inima, dar în timpul ăsta fă bine şi sapă şi o fântână Dar s-a gândit mai bine şi nu a mai spus nimic Au mers încet până la casa Văduvei Măgăruşul acesteia fusese legat în spatele şaretei Adei Cosington Nu se domolise deloc căldura aceea nefirească pentru anotimpul în care se aflau şi nu se mai simţea adierea cu parfum dulce-amar care sufla de obicei dinspre Pădurea Fără Sfârşit Văduva a încercat să spună lucruri optimiste despre starea lui Nell, dar a renunţat curând Tim bănuia că şi ei i se par mincinoase vorbele alea, la fel cum i se păreau lui Cam pe la jumătatea uliţei principale, băiatul auzi un bolborosit gros din dreapta lui Se uită speriat în direcţia aceea, dar se linişti de îndată Văduva adormise, cu bărbia sprijinită în pieptul slab, ca de pasăre Tivul vălului îi atârna în poală Când ajunseră în faţa casei de la marginea cătunului, băiatul se oferi să o conducă înăuntru — Nu-i nevoie Te rog doar să mă ajuţi să urc treptele şi totul va fi bine Mai întâi vreau să-mi fac o cană de ceai îndulcit cu miere şi după aia să mă culc, aşa de obosită mă simt Tu trebuie să stai lângă mama ta, Tim Ştiu că vor fi acolo jumătate din cucoanele de aici, dar de tine are ea nevoie Pentru prima oară în cei cinci ani de când îi era învăţătoare, Văduva îl strânse tare pe Tim în braţe Şi el simţi cum vibra trupul bătrânei pe sub rochie Aşadar nu era prea epuizată ca să nu mai poată tremura Nici să aducă alinare unui băiat, unui băieţel obosit, furios şi profund tulburat, care avea mare nevoie de mângâiere — Du-te la ea! Şi fereşte-te de omul ăla negru, dacă-ţi va mai ieşi în drum Din cap şi până-n picioare e numai minciună, iar învăţăturile lui nu aduc decât lacrimi amare Pe drumul de înapoiere, se întâlni pe uliţa mare cu Pai Willem şi fratele lui, Hunter (căruia i se spunea Hunter Pătatul, din cauza puzderiei de pistrui de pe faţă) Cei doi se duceau să se alăture poterei, care pornise deja pe Drumul Arborelui — Au de gând să-l caute pe fiecare bucată de pământ şi potecă de lângă Cărarea Carpenului, îl anunţă surescitat Hunter Pătatul O să-l găsim, cu siguranţă Aşadar potera nu dăduse de Kells în sat Tim avea sentimentul că nu-l va găsi nici pe Cărarea Carpenului Sentimentul ăsta nu avea niciun temei real şi totuşi era foarte puternic La fel de puternică era şi senzaţia că Perceptorul nu-şi terminase încă treburile cu el Omul cu mantia neagră se distrase pe socoteala lui dar era departe de a fi isprăvit Mama dormea, dar s-a trezit atunci când Ada Cosington l-a lăsat să intre în dormitor Celelalte cucoane se aflau în camera mare şi se pare că nu stătuseră degeaba câtă vreme Tim fusese plecat Cămara fusese umplută ca prin minune – toate rafturile gemeau sub greutatea sticlelor şi sacilor – şi, cu toate că Nell era o gospodină desăvârşită, Tim nu-şi amintea să fi văzut casa sclipind de atâta curăţenie Până şi grinzile din tavan fuseseră curăţate de funingine Fusese înlăturat tot ce ar mai fi putut aminti de Bern Kells Cufărul acela oribil fusese surghiunit sub prispa din spatele casei, unde avea să se bucure de tovărăşia păianjenilor, a şoarecilor de câmp şi a broaştelor râioase — Tim? Tu eşti? Când băiatul prinse mâinile întinse către el, Nell oftă uşurată — Cum te simţi, puiul meu? — Bine mă simt, mamă Dar amândoi ştiau că e o minciună — Oricum ştiam că-i mort, nu? Dar asta nu ne ajută acum E ca şi cum ar fi fost ucis din nou Şi lacrimile ţâşniră din ochii ei fără vedere Începu să plângă şi Tim, dar reuşi să nu scoată niciun sunet Nu ar fi ajutat-o cu nimic dacă i-ar fi auzit suspinele Ba chiar dimpotrivă — O să-l ducă în salonaşul ăla din spatele potcovăriei lui Stokes Şi multe dintre doamnele acestea cumsecade vor merge acolo, ca să-l pregătească pentru înmormântare Dar, Tim, vrei să te duci tu înaintea lor? Vrei să-i duci toată dragostea ta şi a mea? Că eu nu sunt în stare N-am avut deloc minte şi m-am măritat cu un bărbat care m-a schilodit atât de rău, că nici să merg nu mai pot şi nici să mai văd lumina zilei Of, ce ka-mai uite că sunt! Şi ce preţ am avut de plătit! — Nu mai vorbi aşa! Te iubesc, mamă Fireşte că mă duc acolo Dar, pentru că mai avea ceva vreme, s-a dus mai întâi în şopron (căci în casă erau mult prea multe femei pentru gustul lui) şi şi-a înjghebat un pat din fân şi o cergă veche pe care o puneau peste catâri Adormi imediat ce puse capul jos La ora trei îl trezi Preacinstitul Peter, care îşi ţinea pălăria în dreptul pieptului şi pe chip avea o expresie gravă şi îndurerată Frecându-se la ochi, Tim se ridică iute în capul oaselor — L-aţi găsit pe Kells? — Nu, băiete, dar l-am găsit pe tatăl tău şi l-am adus în sat Mama ta zice că tu ai să-ţi iei rămas-bun de la el din partea amândurora Adevărat? — Da, adevărat Tim se ridică în picioare şi îşi scutură de fân pantalonii şi cămaşa Îi era ruşine că fusese surprins dormind, dar nu se odihnise mai deloc cu o noapte în urmă şi somnul superficial îi fusese bântuit de coşmaruri — Vino, atunci! Vom merge cu căruţa mea Salonaşul mortuar din spatele potcovăriei fusese amenajat pentru acei localnici care doreau să-şi vadă morţii ca să le poată aduce un ultim omagiu şi să-i înmormânteze în pământul pe care trăiseră, cu o cruce din lemn ori o piatră gravată la căpătâi, care să le marcheze mormântul Dustin Stokes – poreclit, fireşte, Stokes cel Fierbinte – stătea în faţa uşii, îmbrăcat cu o pereche de pantaloni albi din bumbac, în locul celor din piele pe care îi purta în mod obişnuit Peste ei avea o cămaşă tot albă, care i se revărsa până aproape de genunchi, dând impresia că-i mai degrabă o rochie Când îl văzu, Tim îşi aduse aminte că obiceiul cerea să se poarte veşminte albe la doliu În clipa aceea înţelese tot adevărul pe care nu-l văzuse nici măcar atunci când privise la ochii deschişi şi la trupul tatălui său în apa curgătoare Şi i se înmuiară genunchii Preacinstitul Peter îl sprijini cu o mână de fier — Nu poţi s-o faci, copile? Nu-i nimic, nu-i nicio ruşine A fost tatăl tău şi ştim cât de mult l-ai iubit Toţi l-am iubit — N-am nimic, abia reuşi să şoptească Tim, pentru că parcă i se goliseră plămânii de aer Stokes cel Fierbinte duse pumnul la frunte şi se înclină Pentru prima oară Tim a fost salutat ca un bărbat — Heil, Tim, fiu al lui Jack! Ka-ul lui a plecat în Poiana de la capătul cărării, dar ce a rămas se află aici Vrei să intri şi să-l vezi? — Da, te rog Preacinstitul Peter rămase în spatele lui şi acum a fost luat de mână de Stokes; Stokes, care nu mai era îmbrăcat cu pantalonii de piele şi nici nu mai zbiera şi înjura ca atunci când aţâţa focul din cuptor, ci care purta acum haine albe de ceremonie; Stokes, care îl conduse în încăperea micuţă, cu pereţii pictaţi cu peisaje din pădure; Stokes, care îl conduse către catafalcul din lemn de carpen din mijlocul încăperii – locul care reprezenta Poiana de la capătul cărării Jack Ross cel Mare era acoperit cu un linţoliu din in, de asemenea alb Ochii lui fără pleoape priveau ţintă tavanul Sicriul era sprijinit de un perete, iar sala se umpluse de mirosul lui amar, dar plăcut, pentru că fusese confecţionat tot din lemn de carpen şi astfel va păstra foarte bine bietele rămăşiţe pământeşti vreme de o mie de ani, dacă nu cumva şi mai mult Stokes îi dădu drumul la mână şi Tim înaintă de unul singur Se aşeză în genunchi Îşi strecură degetele pe sub linţoliu şi găsi mâna tătălui său Era rece, însă băiatul nu ezită să-şi împletească degetele vii şi calde cu cele moarte Aşa se ţineau ei de mână pe vremea când Tim era micuţ şi de-abia făcuse primii paşi În zilele acelea, bărbatul care mergea alături de el părea înalt de patru metri şi părea nemuritor În genunchi lângă catafalc, Tim privi la chipul tatălui său Când ieşi de acolo, Tim rămase surprins să vadă că soarele coborâse destul de mult spre asfinţit şi îşi dădu seama că petrecuse mai mult de un ceas la căpătâiul tatălui său Cosington şi Stokes stăteau în spatele potcovăriei, lângă movila de cenuşă, înaltă cam cât un om în toată firea, şi fumau ţigări pe care şi le răsuciseră singuri Tot nu se ştia nimic de Kells cel Mare — Poate s-o fi aruncat în râu şi s-o fi înecat, presupuse Stokes — Urcă în căruţă, fiule! îi zise Cosington Te duc înapoi acasă, la mama ta Însă Tim clătină din cap — Mulţam frumos, dar am să mă duc pe jos, dacă nu-ţi este cu supărare — Vrei să fii singur cu gândurile tale? Foarte bine Eu o să mă duc acasă Cina va fi rece, că nevasta mi-este la tine acasă, dar o voi mânca bucuros Să ştii, Tim, că nimeni nu-i poartă pică mamei tale în vreme de restrişte ca asta Absolut nimeni Băiatul surâse stins Cosington puse piciorul pe treapta căruţei, apucă dârlogii şi vru să se urce Dar îşi aduse aminte de ceva şi se întoarse spre Tim — Doar să fii cu ochii în patru după Kells Nu cred că ai să te întâlneşti cu el, nu la lumina zilei Şi vezi că am hotărât să punem doi sau trei băieţi zdraveni să stea de pază la noapte la voi acasă — Mulţam-sai — Nee nu-mi mai zice aşa Spune-mi Peter, băiete Eşti destul de mare şi sincer mi-ar face plăcere Se aplecă şi strânse mâna lui Tim — Îmi pare atât de rău de tăicuţul tău Teribil de rău îmi pare Tim porni pe Drumul Arborelui, cu soarele roşu scăpătând spre linia orizontului în dreapta lui Se simţea pustiit, golit de orice simţământ şi poate că era mai bine să se simtă aşa Deocamdată, cel puţin Ce viitor mai aveau ei acum, când mama îi orbise, iar în casă nu mai era niciun bărbat care să le aducă pâinea cea de toate zilele? Ceilalţi pădurari, foştii tovarăşi ai lui Ross cel Mare, îi vor ajuta cum vor putea şi cât vor putea, dar aveau şi ei problemele lor Tatăl lui spusese mereu că terenul şi casa sunt proprietatea lor, transmise din tată în fiu, dar Tim îşi dădea acum seama că nicio casă, nicio fermă, niciun petic de pământ din Cătunul Arborelui nu era cu adevărat proprietatea celor care locuiau acolo Avea grijă de asta Perceptorul care va veni din nou la anul şi în toţi anii care vor urma şi va aduce cu el pergamentul ăla cu numele tuturor pe el Şi brusc, Tim simţi cum îl cuprinde ura faţă de îndepărtatul Gilead, care i se păruse întotdeauna (întotdeauna când se gândea la el, adică foarte rar) un tărâm al minunilor şi viselor Dacă Gilead nu ar mai exista, nu ar mai fi nici biruri Şi abia atunci ar putea ei să fie stăpânii caselor şi pământului lor, abia atunci ar putea ei să fie liberi cu adevărat Observă un nor de praf la sud Soarele la asfinţit îl transformă într-o ceaţă însângerată Ştia că acolo erau femeile care fuseseră la el acasă Se urcaseră în căruţe şi şarete şi porniseră către salonul mortuar de unde el tocmai plecase Vor spăla încă o dată trupul tatălui său, curăţat deja de apa pârâului în care fusese aruncat Îl vor unge cu mir Vor pune în mâna dreaptă a mortului o bucată de scoarţă de mesteacăn cu numele soţiei şi fiului Îi vor pune semnul albastru pe frunte şi îl vor culca în coşciug, iar Stokes cel Fierbinte va bate în cuie capacul cu lovituri de ciocan cumplite Femeile îi vor oferi lui Tim condoleanţele lor, împreună cu toate urările de bine Însă băiatul nu avea nevoie de ele Nu ştia dacă va fi în stare să le audă fără să izbucnească iarăşi în lacrimi Şi ostenise de atâta plâns Cu gândurile astea în minte, Tim ieşi de pe uliţă şi o luă peste câmp, îndreptându-se spre un pârâu cu ape vesele, purtând numele Scăriţa Mergând pe malul lui, va ajunge numaidecât la sursa lui: izvorul limpede dintre casa şi şopronul familiei Ross Mergea încet, ca în vis, gândindu-se mai întâi la Perceptor, apoi la cheia ce nu funcţiona decât o singură dată, apoi la şarpele cel mare, apoi la mâinile întinse ale mamei lui atunci când îi auzea vocea Atât de adâncit în gânduri era Tim, că aproape trecu pe lângă obiectul ce ieşea din poteca de pe malul pârâului: o tijă din metal, cu vârful alb, ca din fildeş Se lăsă pe vine şi se uită cu ochi mari la ea Îşi aminti cum îl întrebase pe Perceptor dacă era o baghetă magică şi îşi aminti şi răspunsul enigmatic al acestuia: La începutul vieţii a fost schimbător de viteze la un Dodge Dart Cineva puternic o îngropase pe jumătate în pământul tare Tim întinse mâna, şovăi, apoi se dojeni singur, spunându-şi să nu fie prostuţ, că doar nu era un şarpe care să-l paralizeze cu muşcătura lui şi apoi să-l mănânce de viu O trase afară şi se uită cu atenţie la ea Tija era făcută din oţel, oţel minunat prelucrat, aşa cum numai Bătrânii ştiau să facă Foarte preţios, cu siguranţă Dar oare chiar era magică? Lui i se părea că era doar un obiect din metal şi nimic mai mult, un obiect din metal rece şi mort În mâna potrivită, îi şopti Perceptorul în minte, orice lucru poate căpăta puteri magice Tim observă o broască ţopăind pe o buturugă uscată de mesteacăn din partea cealaltă a pârâului Întinse vârful din fildeş către ea şi spuse unicul cuvânt magic pe care îl cunoştea: abracadabra Se aşteptă cumva ca broasca să cadă moartă ori să se preschimbe în în altceva Dar nici nu muri şi nici nu-şi schimbă înfăţişarea În schimb, vietatea sări jos de pe buturugă şi dispăru în iarba înaltă de la capătul pârâului Şi totuşi bagheta asta fusese lăsată aici anume pentru el Cumva Perceptorul ştiuse că va trece pe aici Şi când va trece Tim se întoarse iar spre sud şi văzu o străfulgerare de lumină roşie Între casă şi şopron Câteva clipe rămase nemişcat, privind la reflexia aceea stacojie Apoi o rupse la fugă Perceptorul îi lăsase cheia; Perceptorul îi lăsase bagheta lui magică; şi, chiar lângă izvorul din care îşi luau ei apă, îi lăsase şi ligheanul din argint Acela în care văzuse Însă nu era ligheanul, ci doar o căldare turtită din tablă Cu umerii gârboviţi, Tim porni către şopron, intenţionând să dea de mâncare catârilor înainte de a intra în casă Dar se opri şi se întoarse Da, o căldare era acolo, însă nu era căldarea lor A lor era mai mică şi era din lemn de carpen şi avea toarta din tei sălbatic Tim se apropie de izvor şi o ridică de jos Lovi uşor în ea cu capătul din fildeş de la bagheta Perceptorului Căldarea scoase un sunet profund, ca de clopot, făcându-l pe Tim să se dea un pas înapoi Nicio bucată de tablă nu putea produce un asemenea sunet Şi, dacă se gândea mai bine, îşi dădea seama că nicio căldare veche din tablă nu putea reflecta soarele la asfinţit cu atâta claritate Cum să crezi că aş fi renunţat la ligheanul meu pentru un piţigoi abia ieşit din ou, ca tine, Tim, fiu al lui Jack? Şi de ce să renunţ, când orice obiect poate fi magic? Şi, că tot vorbim despre magie, oare nu ţi-am dat eu bagheta mea? Tim ştia bine că singur îşi imagina vorbele acestea ale Perceptorului, dar era sigur că, dacă s-ar fi aflat acolo, omul cu mantia neagră ar fi spus cam acelaşi lucru Apoi o altă voce îi vorbi în minte: Din cap şi pând-n picioare e numai minciună, iar învăţăturile lui nu aduc decât lacrimi amare Respinse vocea aceasta şi se aplecă să umple căldarea ce-i fusese lăsată anume pentru asta Dar imediat îl cuprinse din nou neîncrederea Încercă să-şi amintească dacă Perceptorul făcuse anumite pase cu bagheta deasupra apei – adică, nu erau oare pasele mistice parte a magiei? – dar nu reuşi Nu-şi aducea aminte decât că omul în negru îi spusese că nu va mai vedea nimic dacă va tulbura suprafaţa apei Nesigur, nu atât de puterea baghetei magice, cât de capacitatea lui de a o folosi, Tim flutură la întâmplare bagheta deasupra apei din căldare Câteva clipe nu se întâmplă nimic Tocmai voia să renunţe când o ceaţă fină acoperi suprafaţa apei, ştergându-i chipul oglindit în ea Apoi se limpezi şi îl văzu pe Perceptor cum se uită în sus la el Era noapte acolo unde se afla el, dar deasupra capului lui plutea o luminiţă verde, o luminiţă stranie, nu mai mare decât unghia de la degetul mare Luminiţa asta se ridică şi mai sus, descoperindu-i lui Tim o placă bătută în cuie de trunchiul unui carpen ROSS-KELLS erau cuvintele scrise acolo Luminiţa verde începu să se învârtă repede şi urcă până aproape de suprafaţa apei din căldare, luându-l prin surprindere pe Tim În lumina aceea se afla o persoană – o femeie verde, minusculă, cu aripi transparente pe spate Este o sighe – din neamul zânelor! Aparent mulţumită că reuşise să-i capteze atenţia, sighea îşi luă zborul, ateriză o clipă pe umărul Perceptorului, apoi sări de pe el Acum plutea între doi stâlpi cu o bârnă între ei De aceasta atârna un alt semn şi Tim recunoscu scrisul îngrijit al tatălui său, acelaşi de pe semnul care marca terenul echipei Ross-Kells CĂRAREA CARPENULUI SFÂRŞEŞTE AICI, scria acolo DINCOLO ÎNCEPE MLAŞTINA FAGONARD Şi mai jos, cu litere mai mari şi mai îngroşate: AI GRIJĂ, CĂLĂTORULE! Sighea zbură înapoi la Perceptor, făcu două cercuri în jurul lui, lăsând în urmă-i străluciri spectrale verzi ce se ştergeau încet; apoi se ridică şi se opri sfioasă în dreptul obrazului lui Perceptorul se uită la Tim; chipul lui pâlpâi uşor (la fel cum pâlpâise chipul tatălui său atunci când băiatul îl descoperise sub apa curgătoare) Cu toate acestea, părea cât se poate de real, părea întru totul acolo Ridică o mână şi făcu un semicerc prin aer deasupra capului, mişcând arătătorul şi degetul mijlociu ca pe o foarfecă Aceasta era o expresie din limbajul semnelor pe care Tim o cunoştea foarte bine, deoarece toată lumea din Cătun o folosea din când în când: Grăbeşte-te, grăbeşte-te! Perceptorul şi însoţitoarea lui dispărură complet, lăsându-l pe Tim să privească fix la propriul lui chip uluit Trecu iarăşi bagheta pe deasupra căldării, fără să ia prea mult aminte la tija metalică ce începuse să-i vibreze în pumn Ca de nicăieri, reapăru vălul subţire de ceaţă Se învolbură şi apoi pieri Acum Tim văzu o casă înaltă, cu multe frontoane şi multe hornuri Se afla într-o poiană înconjurată de carpeni atât de groşi şi de înalţi că, în comparaţie cu ei, carpenii de pe marginea cărării păreau nişte pigmei Precis, îşi zise Tim, că străpung norii cu vârfurile lor Înţelese că locul acesta pe care îl vedea el acum se afla în adâncul Pădurii Fără Sfârşit, mult mai departe decât cutezase să ajungă cel mai curajos dintre tăietorii de lemne ai Cătunului Pe apa din căldare apăru un Tim mic, al cărui contur pâlpâia uşor Se apropie de uşa casei şi bătu în ea Era deschisă Din casă ieşi un bătrân surâzător, a cărui barbă albă, lungă până la brâu, sclipea de nestemate Pe cap avea o pălărie conică, în culoarea galbenă a soarelui din perioada Pământului Plin Tim-cel-din-Apă i se adresă cu sinceritate lui Maerlyn-cel-din-Apă Maerlyn-cel-din-Apă se înclină, apoi intră înapoi în casa care părea a-şi schimba încontinuu forma (deşi s-ar fi putut să fie vorba doar de un efect vizual produs de apa din căldare) Magul se întoarse cu o bucată de material negru ce părea a fi mătase O ridică, demonstrându-i menirea: era o legătură pentru ochi I-o întinse lui Tim-cel-din-Apă, dar, înainte ca acesta să o ia, reapăru ceaţa Când se împrăştie, Tim nu mai văzu nimic în căldare, în afară de propriul său chip şi o pasăre care trecea pe deasupra lui, fără doar şi poate grăbită să ajungă în cuibul ei înainte de lăsarea nopţii Tim trecu a treia oară bagheta peste apa din căldare şi, oricât de captivat era, acum reuşi să simtă vibraţia puternică a tijei din metal în mâna lui Când ceaţa se risipi, îl văzu pe Tim-cel-din-Apă aşezat lângă patul lui Nell-cea-din-Apă Legătura era la ochii mamei lui Tim-cel-din-Apă o îndepărtă şi o expresie de negrăită bucurie lumină chipul lui Nell-cea-din-Apă Râzând, mama îl strânse în braţe Râdea şi Tim-cel-din-Apă Ceaţa se aşternu din nou peste imaginea aceasta, la fel cum o făcuse şi peste cele două de dinainte, iar vibraţia din baghetă încetă Inutilă ca o baligă de cal, repetă Tim în gând Acesta era adevărul Când ceaţa se împrăştie, în apa din căldare nu se mai vedea decât lumina ce se stingea pe cer Mai trecu de câteva ori bagheta Perceptorului peste apă, dar nu se mai întâmplă nimic Nu conta Ştia ce are de făcut Tim se ridică în picioare, se uită spre casa lui şi nu văzu pe nimeni acolo Dar vor veni curând bărbaţii care se oferiseră să stea de veghe Aşa că trebuia să acţioneze repede Când ajunse în grajd, o întrebă pe Bitsy dacă mai vrea să plece la o altă plimbare nocturnă Văduva Smack era epuizată din cauza orelor lungi trudite pentru salvarea lui Nell Ross, dar era şi bătrână, şi bolnavă, iar vremea aceea ciudată o tulbura mai mult decât voia să recunoască Din toate aceste motive se trezi de îndată, cu toate că Tim nu îndrăznise să-i bată prea tare în uşă (de fapt avusese nevoie de toată voinţa lui ca să cuteze a-i bate în uşă după apusul soarelui) Bătrâna aprinse lampa şi simţi cum i se frânge inima când, la lumina ei, văzu cine îi stătea în prag Dacă boala care îi degenerase trupul nu i-ar fi răpit şi capacitatea de a vărsa lacrimi cu singurul ochi rămas, ar fi izbucnit în plâns la vederea chipului aceluia tânăr, atât de plin de hotărâre nesăbuită şi voinţă fatală — Vrei să te întorci în pădure, îi spuse ea — Da, încuviinţă Tim pe un ton scăzut, dar ferm — În ciuda a tot ce ţi-am zis — Da — Te-a vrăjit Pentru ce? Ar avea ceva de câştigat din asta? Nu, nu el A văzut o lumină în bezna din răstoaca asta uitată de lume şi ţine morţiş să o stingă — Doamnă-sai, dar mi-a arătat — Ţi-a arătat ceva în legătură cu mama ta, sunt convinsă Ştie prea bine ce-i stârneşte pe oameni; ştie mai bine ca oricine altcineva Are cheile magice de la inimile lor Ştiu că vorbele mele nu te pot opri, pentru că singurul meu ochi îmi este de ajuns ca să-ţi citesc hotărârea pe chip Şi mai ştiu că nu te pot reţine cu forţa; la fel de bine ştii şi tu Atunci, din care pricină ai venit la mine şi ce anume pofteşti? Tim păru stingherit, însă hotărârea nu-i slăbi câtuşi de puţin Iar Văduva pricepu că îl pierduse definitiv — Ce anume pofteşti? — Doar să-i dau de veste mamei, dacă nu-ţi este cu supărare Te rog să-i spui că m-am dus în pădure şi că îi voi aduce ceva care-i va reda vederea Sai Smack nu spuse nimic câteva secunde, ci doar îl privi ţintă prin vălul ei La lumina lămpii, Tim vedea mai bine decât şi-ar fi dorit prăpădul de pe chipul ei Într-un sfârşit, Văduva îi zise: — Aşteaptă aici Să nu care cumva să-ţi iei tălpăşiţa fără o vorbă de rămas-bun, pentru că atunci am să te cred laş Şi ai răbdare, pentru că ştii bine că mă deplasez mai greu Deşi abia aştepta să pornească spre pădure, Tim a făcut ce i se ceruse Secundele i s-au părut minute, iar minutele i s-au părut ore, dar, în cele din urmă, bătrâna lui învăţătoare se întoarse — Eram convinsă că ai plecat, îi spuse ea Nu l-ar fi putut răni mai tare pe Tim nici dacă l-ar fi lovit peste obraz cu o cravaşă Îi întinse apoi lampa: — Ia-o ca să-ţi luminezi drumul, căci observ că nu ai niciun felinar la tine Adevărat Mult prea nerăbdător să ajungă cât mai repede în pădure, uitase să-şi ia un felinar la el — Mulţam, doamnă-sai În cealaltă mână, Văduva avea o desagă din pânză — Ţi-am pus aici o pâine Nu-i prea mare şi-i veche de două zile, dar nu am altceva de mâncare în casă Nodul pe care Tim îl simţea acum în gât era prea mare ca să-i îngăduie să mai spună ceva, aşa că băiatul îşi lovi uşor beregata de trei ori, apoi întinse mâna să ia desaga Dar Văduva nu i-o dădu încă — Ţi-am mai pus ceva înăuntru, Tim A aparţinut fratelui meu, care şi-a găsit moartea în Pădurea Fără Sfârşit, acum aproape douăzeci de ani L-a cumpărat de la un negustor ambulant şi, când l-am certat şi i-am spus că nu-i decât un prost, uşor de tras pe sfoară, m-a dus pe câmpul de la apus de cătun şi mi-a arătat cum funcţionează Şi, vai, zei ai mei, ce zgomot puternic a mai făcut! Mi-au ţiuit urechile ore-n şir! Şi din desagă bătrâna scoase un pistol Tim făcu ochii mari Văzuse desene cu arme în cărţile Văduvei, iar Bătrânul Destry avea pe peretele salonului un desen înrămat al unei arme care se numea puşcă Însă nici prin cap nu-i trecuse vreodată că va ajunge să ţină aşa ceva în mână Avea cam treizeci de centimetri lungime, mânerul era din lemn, trăgaciul şi ţevile din metal fără luciu Ţevile erau patru la număr, unite între ele cu benzi dintr-un metal ce semăna cu alama Găurile de la capetele lor, pe unde ieşea puşcătura, erau pătrate — Doar de două ori a tras cu el înainte de demonstraţia făcută pentru mine şi nu s-a mai tras niciodată de atunci, pentru că a murit la scurtă vreme după aceea Habar nu am dacă mai funcţionează, dar am avut grijă să îl ţin la loc uscat şi să îl ung, aşa cum mi-a arătat el, o dată pe an, de ziua lui de naştere Toate camerele sunt încărcate şi ţi-am mai pus în desagă încă cinci proiectile Gloanţe se cheamă — Cloanţe? se încruntă nedumerit Tim — Nu, nu, gloanţe, cu g Uite! Îi întinse desaga cu mâinile ei noduroase şi adăugă: — Joshua zicea că pistolul nu trebuie niciodată îndreptat către cineva decât în cazul că vrei să răneşti ori să ucizi persoana respectivă Pentru că, mai spunea el, armele au inimi pasionale Sau o fi zis „raţionale”? Nu-mi mai aduc aminte, au trecut prea mulţi ani de atunci Uite, e o manetă mică pe latura asta uite, aici Se auzi un ţăcănit şi pistolul se frânse în locul dintre mâner şi ţevi Văduva îi arătă acolo patru pătrate din alamă Trase afară unul dintre acestea şi Tim văzu că pătratul era, de fapt, capătul unui proiectil – al unui glonţ — Capătul ăsta din alamă rămâne în armă după ce tragi, îi explică bătrâna Trebuie să ţii minte să-l scoţi înainte să pui alt glonţ înăuntru Înţelegi? — Da Tim ardea de nerăbdare să atingă gloanţele Mai mult încă: ardea de nerăbdare să ţină pistolul în mâinile lui şi să apese pe trăgaci şi să simtă reverberaţia detunăturii Văduva închise arma (care făcu acelaşi ţăcănit scurt, fără cusur), apoi îi arătă capătul dinspre mâner Băiatul observă acolo patru mecanisme micuţe de armare pe care trebuia să le tragi înapoi cu buricul degetului mare — Astea sunt ciocănelele percutoare Fiecare puşcă pe câte o ţeavă presupunând, fireşte, că blestemăţia asta mai funcţionează Înţelegi? — Da — Se cheamă armă cu patru focuri Joshua zicea că nu face niciun rău atâta vreme cât ciocănelele sunt trase Văduva Smack se clătină uşor pe picioare, de parcă ar fi luat-o cu ameţeală — Ce minte am eu să dau o armă unui copil? Şi unuia care vrea să se ducă în Pădurea Fără Sfârşit în creierii nopţii, la întâlnire cu diavolul? Dar ce altceva aş putea face? Şi adăugă, tot pentru sine: — Dar el nu se aşteaptă ca băiatul să fie înarmat, nu? Şi poate că Albul nu a dispărut cu totul din lume şi unul din gloanţele astea vechi îi va găuri inima aia neagră Acum i se adresă lui Tim: — Pune pistolul la loc în desagă, rogu-te Îi întinse arma cu patul înainte Tim aproape că o scăpă din mână I se părea incredibil ca un obiect atât de mic să fie atât de greu Şi parcă vibra, la fel cum vibrase bagheta magică a Perceptorului atunci când o trecuse peste apa din căldare — Celelalte gloanţe ţi le-am învelit în vatelină Ai nouă, cu tot cu cele patru din pistol Vezi de te poartă cu chibzuială cu ce ţi-am dat, ca să nu mă pomenesc blestemată când oi ajunge în Poiana de la capătul cărării — Mulţu mulţaaam, doamnă-sai! Atât reuşi Tim să bâlbâie Puse cu grijă arma în desagă Bătrâna îşi luă capul în palme şi scoase un râset amar — Eşti un prost şi eu sunt o proastă şi mai mare În loc să-ţi dau pistolul fratelui meu, ar fi trebuit să te bat cu coada de la mătură Scoase din nou râsetul acela îndurerat — Deşi nici n-ai fi simţit, că sunt bătrână şi nu mai am putere — Vrei să-i spui mamei ce e cu mine? Mâine-dimineaţă? Pentru că acum am de gând să merg până la capătul Cărării Carpenului — O, da, am să-i spun şi am să-i frâng inima Marginea vălului se undui uşor atunci când Văduva se aplecă spre el — La asta te-ai gândit? Văd pe chipul tău că da De ce faci ce faci când ştii bine că ai să-i răneşti sufletul? Tim se îmbujoră până la rădăcina părului, dar rămase neclintit în hotărârea luată În momentul acela semăna nespus de mult cu tatăl lui drag — Vreau să-i redau vederea Perceptorul mi-a lăsat destule din obiectele magice ca să ştiu ce trebuie să fac — Magie neagră! Pe care-şi sprijină minciunile! Minciunile, Tim Ross! — Aşa spui dumneata Acum băiatul îşi împinse bărbia înainte, făcând asemănarea cu Jack Ross şi mai mare — Dar n-a minţit în privinţa cheii – pentru că a funcţionat Şi n-a minţit nici în privinţa bătăii – pentru că aşa s-a întâmplat Şi n-a minţit nici când a zis că mama o să orbească – pentru că a orbit Cât despre taica ştii şi dumneata — Ştiu, spuse Văduva cu un pronunţat accent rustic, pe care Tim nu i-l mai auzise niciodată O, da, şi fiecare din adevărurile lui te-a rănit şi te-a ademenit în cursa pe care ţi-a întins-o La început băiatul nu o contrazise, ci doar plecă privirea şi îşi studie bombeurile cizmelor vechi şi uzate Datorită tăcerii lui, Văduva îndrăzni să spere că va renunţa la toată nebunia aceea Dar Tim ridică fruntea, o privi drept în ochi şi îi zise: — O s-o leg pe Bitsy mai sus de terenul Cosington-Marchly Nu vreau s-o las acolo unde l-am găsit pe taica, pentru că-i un şarpe mare în copac Când ai să te duci la mama, vrei să-l rogi pe sai Cosington s-o aducă pe Bitsy acasă? O femeie niţeluş mai tânără ar fi continuat discuţia, poate ar fi stăruit mai mult pe lângă el – dar Văduva nu mai era de mult tânără — Mai pofteşti şi altceva? — Încă două lucruri — Spune — Vrei s-o săruţi pe mama din partea mea? — Da, cu multă plăcere Altceva? — Vrei să-mi dai binecuvântarea dumitale? Bătrâna se gândi puţin, apoi clătină din cap: — Pistolul fratelui meu e toată binecuvântarea pe care ţi-o pot da — Înseamnă că va trebui să-mi ajungă Băiatul flexă uşor un genunchi şi-şi duse pumnul la frunte, salutându-şi învăţătoarea Apoi se răsuci pe călcâie şi coborî treptele prispei către locul unde îl aştepta micuţa şi credincioasa lui catârcă Pe ton scăzut, dar perfect audibil, Văduva Smack spuse în urma lui: — Te binecuvântez în numele lui Gan! Acum să-l lăsăm pe ka să-şi facă treaba Deja apusese luna când Tim a descălecat de pe Bitsy şi a legat-o de o tufă de pe marginea Cărării Carpenului Când plecase de acasă îşi umpluse buzunarele cu ovăz, pe care i-l aşternu acum înainte, aşa cum îl văzuse făcând pe Perceptor cu calul lui cu o noapte în urmă — Stai cuminte, că dimineaţă o să vină sai Cosington să te ia de aici, îi spuse Tim În minte îi apăru o imagine în care Preacinstitul Peter o găsea pe Bitsy moartă, în burtă cu o gaură mare, făcută de unul dintre prădătorii din pădure (poate chiar de acela pe care îl simţise în spatele lui în timpul acelei pasear de cu o noapte în urmă) Dar ce altceva putea să facă? Bitsy era o scumpă, însă nu avea destulă minte cât să poată ajunge acasă de una singură, indiferent de câte ori mai fusese pe drumul ăsta — N-ai să păţeşti nimic, îi zise el mângâindu-i botul neted dar chiar aşa va fi? Refuză să se gândească la faptul că Văduva avusese dreptate întru totul şi că aceasta era doar prima dovadă Perceptorul mi-a spus adevărul despre toate celelalte; cu siguranţă că nici în privinţa asta nu m-a minţit După ce a parcurs trei roţi pe Cărarea Carpenului a ajuns să fie convins că aşa stăteau lucrurile Nu trebuie să uiţi că Tim nu avea decât unsprezece ani Nu zări niciun foc de tabără în noaptea aceasta Dar, aproape de capătul Cărării Carpenului, Tim observă o lumină rece şi verde, care pâlpâia şi dispărea, reapărând mereu cu destulă forţă pentru a arunca umbre care i se încolăceau în jurul gleznelor, aidoma unor şerpi Cărarea – mai puţin distinctă acum când singurele urme de pe ea erau doar cele de la roţile căruţelor lui Ross cel Mare şi Kells cel Mare – o luă puţin spre stânga, ocolind un carpen străvechi, cu trunchiul mai gros decât cea mai mare casă din Cătun La o sută de paşi depărtare de cotul acesta, cărarea intra într-o poiană Acolo erau doi pari şi de-a curmezişul lor era o bârnă şi pe bârnă se afla un semn Tim putea citi ce scria pe acesta pentru că, deasupra lui, sighea plana în văzduh, bătând atât de repede din aripi că aproape nu i se mai vedeau Băiatul se apropie, uitând de tot şi toate la vederea acestei minunăţii Sighea nu avea mai mult de zece centimetri înălţime Era complet goală Era superbă Nu-ţi puteai da seama dacă şi trupul ei era tot verde, la fel ca lumina pe care o emana, pentru că te orbea strălucirea din jurul ei Însă îi vedea surâsul prietenos şi înţelegea că şi ea îl vede foarte bine, deşi nu existau pupile în ochii migdalaţi Aripile ei scoteau un sunet grav, precum torsul unei pisicuţe Dar nici urmă de Perceptor Parcă veselă, sighea se învârti în cerc, apoi coborî fulgerător şi dispăru între ramurile unei tufe Tim simţi un fior de teamă, imaginându-şi aripile acelea delicate sfâşiate de ghimpi, dar ea ieşi teafără din tufă, înălţându-se într-o spirală ameţitoare până la cincisprezece metri, dacă nu şi mai mult – cam până la primele crengi ale carpenilor – după care plonjă direct spre el Tim mai apucă să-i vadă braţele întinse înapoi, ca acelea ale unei fetiţe care se aruncă într-un lac Se feri iute şi îi auzi râsetele atunci când sighea trecu razant peste capul lui, învolburându-i părul Parcă auzea clinchet de clopoţei veseli ce sunau undeva, departe Cu multă grijă, se îndreptă de mijloc şi o văzu cum se întoarce, acum făcând tumbe în văzduh Îi bubuia inima în piept Niciodată nu mai văzuse ceva atât de minunat Sighea zbură peste bârna cu semnul şi, la lumina ei ca de licurici, Tim observă o cărare îngustă şi năpădită de buruieni, care intra în Pădurea Fără Sfârşit Sighea ridică un braţ Îi făcu semn cu mâna cuprinsă de flăcări verzi Fermecat de frumuseţea ei nepământeană şi de surâsul prietenos, Tim nu şovăi nicio clipită şi trecu pe sub bârnă, fără să arunce nici măcar o privire la ultimele două cuvinte scrise de tatăl lui cel dus dintre cei vii: AI GRIJĂ, CĂLĂTORULE! Sighea plană în aer până când băiatul ajunse foarte aproape de ea, apoi o zbughi pe poteca aceea îngustă Se opri la o oarecare depărtare de el şi rămase plutind în aer, surâzându-i şi făcându-i semn să o urmeze Buclele i se revărsau pe umeri, uneori acoperindu-i sânii micuţi; alteori adierea aripilor le răvăşeau, iar sânii ieşeau la iveală Când se apropie iar, Tim îndrăzni să o întrebe dar foarte încet, ca nu cumva vocea lui puternică să nu-i spargă timpanele minuscule — Unde e Perceptorul? Sighea îi răspunse printr-un alt hohot de râs argintiu Se dădu peste cap o dată, de două ori, cu genunchii ridicaţi până la umeri, apoi porni în zbor pe deasupra potecii, aruncând o privire în urmă ca să se asigure că Tim venea după ea Astfel l-a condus sighea pe băiatul fermecat în adâncurile Pădurii Fără Sfârşit Tim nici nu băgă de seamă când dispăru poteca aceea îngustă, iar el ajunse să meargă printre carpeni foarte înalţi pe care ochii puţinor muritori îi mai văzuseră, iar asta se întâmplase de foarte demult Nu băgă de seamă nici că mireasma profundă, dulce-amăruie a carpenilor a fost înlocuită de un miros mult mai puţin plăcut de apă stătută şi de vegetaţie putredă Carpenii rămăseseră în urmă Vor mai fi şi alţii înainte, mulţi, foarte mulţi carpeni vor mai fi, însă nu şi aici Tim ajunsese la marginea ţinutului mlăştinos care purta numele Fagonard Aruncându-i iarăşi surâsul acela ispititor, sighea zbură mai departe Acum strălucirea-i verde se reflecta în apa întunecată Ceva – însă nu un peşte – ieşi la suprafaţa mizerabilă, se holbă la eterica intrusă cu un ochi spân şi alunecă înapoi în adâncuri Tim nu observă nimic Nu vedea decât smocul de iarbă deasupra căruia plutea sighea Era cam departe de el, dar nici nu se punea problema să nu se ducă acolo Ea îl aştepta Pentru mai multă siguranţă, băiatul făcu un salt, abia reuşind să ajungă pe teren mai sigur; căci strălucirea aceea verde era înşelătoare, făcând lucrurile din jur să pară mai aproape decât erau în realitate Se clătină puternic şi începu să dea bezmetic din mâini ca să-şi recapete echilibrul Sighea înrăutăţi şi mai mult situaţia (fără intenţie, fireşte, Tim era convins de asta) atunci când se roti iute în cercuri în jurul capului său, orbindu-l cu aura ei şi umplându-i urechile cu clopoţeii râsetelor ei Lucrurile nu se prezentau tocmai bine (şi de aceea Tim nu a observat capul solzos ce ieşise la suprafaţa mlaştinii în spatele lui, nu a observat ochii bulbucaţi şi nici fălcile căscate, pline cu colţi triunghiulari), însă băiatul era tânăr şi sprinten Îşi recăpătă echilibrul şi rămase nemişcat pe peticul mic de pământ cu iarbă — Cum te cheamă? o întrebă el pe zâna strălucitoare, care acum plutea la câţiva paşi de smocul de iarbă Deşi îi auzea râsul cristalin, Tim nu era prea sigur că putea să vorbească ori că îi va spune ceva fie în Limba de Rând, fie în cea Nobilă Dar ea îi răspunse şi lui Tim i se păru că nu mai auzise vreodată un nume atât de încântător, cum nu se poate mai nimerit pentru frumuseţea ei diafană — Armaneeta! spuse sighea şi porni iar în zbor, râzând şi uitându-se cu cochetărie în urmă, la el O urmă în adâncurile mlaştinei Fagonard Din când în când, smocurile de iarbă erau suficient de apropiate ca să poată păşi de pe unul pe altul fără probleme; dar, pe măsură ce înainta, se văzu tot mai adesea nevoit să sară, iar săriturile acestea deveneau din ce în ce mai lungi şi mai dificile Totuşi Tim nu s-a speriat Dimpotrivă chiar, se simţea fascinat, se simţea euforic şi râdea de fiecare dată când era pe punctul de a-şi pierde echilibrul Nu vedea creaturile în forma literei „V” care îl urmăreau, croindu-şi drum prin apa neagră la fel de lin ca acul unei cusătorese printr-o bucată de mătase; mai întâi o creatură, apoi trei, apoi şase Îl muşcau ţânţarii-vampiri şi îi alunga fără să le simtă înţepăturile, iar pielea i se acoperise cu picuri de sânge Nu observa nici celelalte creaturi, turtite, dar mai mult sau mai puţin verticale, care se deplasau în paralel cu el, holbându-se în jur cu ochi ce luceau în întuneric De câteva ori întinse mâna după Armaneeta, strigându-i: — Vino la mine, nu-ţi fac niciun rău! Dar ea se ferea mereu O dată chiar i-a scăpat printre degetele-i aproape strânse, gâdilându-i-le cu aripile ei transparente Sighea înconjură în zbor un petic de pământ ce părea mai mare decât celelalte Pe el nu creştea iarba, iar Tim presupuse că era vorba despre o piatră – prima pe care o întâlnea în partea aceasta de lume, unde lucrurile păreau mai degrabă lichide — E prea departe! strigă el către Armaneeta Se uită în jur după o altă piatră pe care să poată pune piciorul, dar nu văzu niciuna Dacă voia să ajungă pe următorul smoc de iarbă, trebuia mai întâi să sară până la piatra aceea Şi sighea îi tot făcea semne să o urmeze Poate că am să reuşesc, îşi zise el Ea e sigură de asta; altminteri de ce mi-ar face semne? Pe peticul de pământ pe care stătea el acum nu era suficient loc ca să poată da înapoi şi să-şi ia elanul necesar săriturii Prin urmare, Tim îşi flexă genunchii şi făcu o săritură lungă, folosindu-şi toată forţa pe care o avea Zbură pe deasupra apei, îşi dădu seama că nu va reuşi să aterizeze pe piatră – nu tocmai – şi întinse braţele Se prăbuşi pe piept şi se lovi la bărbie destul de tare cât să vadă stele verzi dansând în faţa ochilor săi şi aşa ameţiţi de lumina tot verde emanată de sighe Într-o fracţiune de secundă înţelese că nu de o piatră se agăţase el – asta în cazul că pietrele nu respirau – şi apoi auzi un grohăit colosal şi ameninţător din spate Şi imediat spinarea şi ceafa băiatului fură împroşcate cu apă caldă, infestată cu tot soiul de larve Se caţără pe piatra care numai piatră nu era, dându-şi seama că a pierdut felinarul, însă nu şi desaga Dar ar fi pierdut-o şi pe ea, dacă nu şi-ar fi legat strâns de mână curelele ei Bumbacul se umezise, dar nu se îmbibase cu apă Nu încă Şi în clipa aceea, chiar când începuse să simtă apropierea creaturii din spatele lui, „piatra” a început să se ridice Se afla pe capul unei lighioane care până atunci se odihnise în mâlul mlaştinii Acum se trezise şi nu era absolut deloc binedispusă Scoase un muget şi din bot îi ţâşniră flăcări verzi şi portocalii, pârlind buruienile ce ieşeau din apă Nu-i cât o casă, nu, probabil că nu, da’ precis e un dragon şi, zei ai mei şi vai de mine, eu stau chiar pe căpăţâna lui! Suflul puturos al creaturii lumină puternic zona aceea a mlaştinii Tim văzu cum buruienile se încovoaie, iar vietăţile care îl urmăriseră până atunci fugiră de focul dragonului cât de repede erau în stare Mai văzu şi un alt smoc de iarbă Puţin mai mare decât cele pe care sărise el până ajunsese la locul acesta extrem de primejdios Nu era vreme să se gândească la vreun peşte căpcăun care îl va hăpăi degrabă dacă ar cădea în mlaştină şi nici la faptul că următoarea respiraţie a balaurului îl va transforma în tăciune dacă ar reuşi să ajungă la peticul acela de pământ Cu un ţipăt disperat, Tim se repezi înainte A fost cea mai lungă săritură a lui de până atunci, ba chiar prea lungă Se apucă iute de buruieni ca nu cumva să se prăbuşească în apă pe partea cealaltă Ierburile aveau muchii tăioase şi i-au crestat degetele Unele erau şi foarte fierbinţi şi fumegau, însă Tim nu le dădu drumul din mâini Nici nu voia să-şi imagineze ce îl aştepta dacă ar fi căzut de pe insuliţa aceasta Nu că poziţia lui de acum ar fi fost una sigură Se săltă în genunchi şi se uită în urmă Dragonul – de fapt, o dragoniţă, pentru că îi vedea creasta rozalie de femelă – se ridicase din apă şi stătea acum pe picioarele din spate Nu, nu era cât o casă, dar era mai mare decât Nero, armăsarul Perceptorului Îşi mişcă de două ori aripile, împroşcând cu apă în toate direcţiile şi stârnind un curent de aer care-i răvăşi lui Tim părul leoarcă de transpiraţie Zgomotul făcut de aripile lighioanei semăna cu cel al cearşafurilor mamei puse la uscat într-o zi cu mult vânt Se uita ameninţător la el cu ochi rotunzi, cu vinişoare roşii Din bot îi curgeau bale fierbinţi, care fâsâiau şi sfârâiau la contactul cu suprafaţa apei Tim reuşi să vadă cum i se mişcă branhiile dintre ţâţele acoperite cu solzi atunci când femela-dragon trase aer în piept ca să alimenteze cuptorul pe care îl avea în burtă Şi avu vreme să-şi spună cât de ciudat era – şi oarecum nostim – că minciuna spusă de tatăl lui vitreg avea să se preschimbe acum în adevăr Doar că Tim va fi cel ars de viu Trebuie că zeii se distrează de minune, îşi mai zise băiatul Iar dacă ei nu se distrau, precis Perceptorul nu mai putea de râs Fără să se gândească la ce face, Tim căzu în genunchi şi întinse mâinile spre lighioană Desaga i se legăna de încheietura mâinii drepte — Te rog, doamna mea! strigă el Te rog să nu mă arzi, căci am fost amăgit şi pentru asta îţi cer iertare! Dragoniţa îl mai privi ţintă preţ de câteva clipe Branhiile continuau să-i pulseze, iar balele arzătoare continuau să-i curgă din bot şi să sfârâie la atingerea apei Apoi, încet, foarte încet, centimetru cu centimetru – cel puţin aşa i s-a părut lui Tim – creatura se cufundă din nou în mlaştină La final nu-i mai rămase afară decât creştetul capului şi ochii aceia bulbucaţi, ochii aceia înfiorători, care păreau a-i promite că nu va mai da dovadă de milă dacă îi va mai deranja încă o dată odihna Apoi dispărură şi ei şi tot ce se mai vedea la suprafaţa apei era ceva ce putea uşor fi confundat cu o piatră — Armaneeta? Tim se uită în jur, căutându-i strălucirea verde, dar ştiind totodată că nu o va vedea Îl ademenise până în adâncurile mlaştinii Fagonard, într-un loc unde nu erau decât smocuri de iarbă în faţă şi un balaur în urmă Îşi făcuse treaba — Numai minciuni, şopti Tim Mare dreptate avusese Văduva Smack Se aşeză pe moviliţa aceea de pământ din mijlocul mlaştinii, imaginându-şi că va începe să plângă, dar lacrimile nu voiau să curgă Mai bine La ce i-ar folosi să plângă? Fusese prostit şi cu asta basta Hotărî să fie mai precaut data viitoare dacă va mai fi o dată viitoare Pentru că viitorul părea incert acum, când stătea singur aici, sub raza cenuşie a lunii Se întorseseră vietăţile care fugiseră la apariţia dragoniţei Ocoliră budoarul acvatic al monstrului, dar şi aşa aveau suficient spaţiu de mişcare şi nu era nicio îndoială că destinaţia lor era micuţa insulă pe care se afla Tim Nu putea decât să spere că era vorba despre un fel de peşti, care ar fi murit dacă ar fi ieşit din apă Însă ştia la fel de bine că vietăţile mari care trăiau într-o apă atât de mâloasă şi de puţin adâncă pot respira şi pe uscat Le urmări cum îi dau târcoale şi îşi spuse: îşi fac curaj să mă atace Ştia că îşi priveşte moartea drept în ochi, însă nu avea decât unsprezece ani şi îi era foarte foame Aşa că scoase bucata de pâine din desagă, văzu că doar un capăt era umezit de apă şi luă câteva îmbucături din partea cealaltă Apoi o puse jos, alături de el, ca să poată examina pistolul la lumina nesigură a lunii şi la licărul fosforescent al mlaştinii Arma părea uscată La fel şi gloanţele de rezervă Lui Tim îi veni o idee cum să le ferească şi mai bine de umezeală Aşa că făcu o gaură în capătul uscat al pâinii, înghesui gloanţele înăuntru, le acoperi cu miezul scobit şi aşeză pâinea alături de desagă Spera să se usuce şi desaga, dar nu era sigur Aerul era foarte umed şi Şi uite două lighioane năpustindu-se la insuliţa lui Tim Băiatul sări în picioare şi strigă primele vorbe care-i veniră în minte: — Să nu cutezaţi! Să nu cutezaţi, fraierilor! E un pistolar aici, adevărat fiu al Gileadului şi al lui Eld, aşa că să nu cutezaţi! Se îndoia că lighioanele acelea, cu creieraşii lor cât un bob de mazăre, i-ar înţelege strigătele – sau le-ar păsa de ce spune el – dar, speriate de vocea lui, se împrăştiară care încotro Aveţi grijă să n-o treziţi pe doamna-de-foc, le zise Tim în gând Că s-ar putea să se deştepte şi să vă prăjească Ce altceva putea face? Data următoare când vietăţile subacvatice se repeziră la el, băiatul nu doar că strigă la ele, ci şi bătu cu putere din palme Ar fi dat cu pumnii într-un buştean, dacă s-ar fi aflat vreunul în jur, şi ducă-se în Na’ar dragoniţa Tim îşi spuse că, la o adică, moartea în flăcările ce-i ţâşneau din bot ar fi fost una mult mai milostivă decât chinurile îndurate în fălcile lighioanelor ce înotau pe lângă el Şi cu siguranţă mult mai rapidă Se întrebă dacă Perceptorul se afla pe undeva, în apropiere, desfătându-se la vederea suferinţelor lui Tim ajunse la concluzia că era pe jumătate adevărat Da, de urmărit îl urmărea, însă nici vorbă să-şi murdărească Perceptorul încălţările în mâlul din mlaştină Era într-un loc uscat şi plăcut şi urmărea toată scena în ligheanul lui din argint, iar Armaneeta zbura în cercuri pe lângă el Ba poate chiar stătea pe umărul lui, cu bărbia sprijinită în mânuţele ei minuscule Atunci când lumina murdară a zorilor se furişă printre arbori (nişte monstruozităţi contorsionate, noduroase, acoperite cu muşchi, cum Tim nu mai văzuse niciodată până atunci), deja vreo douăzeci şi patru de lighioane dădeau târcoale peticului de pământ pe care se afla Cea mai scurtă părea a avea cam trei metri, dar majoritatea erau cu mult mai lungi Zadarnic striga, zadarnic bătea din palme, că nu mai reuşea să le gonească de acolo Aveau să-l atace dintr-un moment în altul Şi, de parcă asta nu ar fi fost destul de rău, la lumina care trecea prin acoperişul de frunze putea să vadă că moartea şi ingerarea lui aveau spectatori Încă nu putea să le desluşească feţele şi asta îl umplea cu un soi de bucurie jalnică Pentru că siluetele lor gheboase, pe jumătate omeneşti, erau şi aşa destul de cumplite Stăteau pe malul din apropiere, la vreo şaizeci, şaptezeci de metri depărtare de Tim Reuşi să numere cam şase, dar avea impresia că erau mai mulţi Nu putea să fie sigur din cauza luminii slabe şi ceţoase Spectatorii aceştia la tragedia lui aveau umerii rotunjiţi şi îşi repeziseră înainte capetele acoperite cu peri zbârliţi Zdrenţele ce le atârnau pe trupurile fără contururi precise erau fie resturi de haine, fie bucăţi de muşchi, aidoma aceluia care atârna din crengile copacilor Lui Tim i se păreau a fi un trib mic de oameni din glod care se ridicaseră din adâncul mlaştinii ca să urmărească cum lighioanele înotătoare îşi hărţuiesc prada şi, în cele din urmă, o înşfacă Şi ce importanţă are? Tot o să mor, indiferent dacă se uită la mine sau nu Una dintre reptilele care-i dădeau târcoale ieşi din grup şi se îndreptă spre peticul de pământ, biciuind apa cu coada, ridicându-şi capul preistoric şi pe bot cu un rânjet ce părea mai lung decât tot trupul băiatului Lovi cu putere pe dedesubt peticul de pământ, făcându-l să tremure ca piftia Oamenii din glod de pe mal începură să huiduie Parcă erau nişte spectatori la un meci de oiniţă de sâmbătă după-masa, i se păru lui Tim Iar ideea aceasta era atât de exasperantă, că băiatul uită de toată spaima Locul ei fu luat de furie Îl vor prinde lighioanele din apă? Sigur că da, căci nu întrezărea nicio scăpare Dar dacă pistolul primit de la Văduvă era suficient de uscat, poate că ar putea să o facă măcar pe una să-şi plătească micul dejun Şi dacă n-o să puşte, am să-l întorc şi am să-i dau în cap cu patul, până o să-mi iasă braţul din umăr Ieşită acum din apă, lighioana smulgea din peticul de pământ smocuri de iarbă şi stuf cu ghearele de la picioarele scurte, făcând gropi care se umpleau imediat cu apă Coada ei, verde cu negru deasupra, albă ca burta unui cadavru dedesubt, lovea puternic apa, împroşcând cu noroi în toate direcţiile Mai sus de bot avea un cuibar de ochi, ce pulsau şi se holbau, pulsau şi se holbau, fără să părăsească nicio clipă chipul lui Tim Scrâşni din fălcile mari, cu sunet de pietre frecate între ele Pe mal – la şaptezeci de metri sau o mie de roţi depărtare, că tot nu avea cum să conteze – oamenii din glod strigară din nou, parcă încurajându-l pe monstru Tim desfăcu desaga Nu-i tremurau mâinile, iar degetele îi erau sigure, chiar dacă lighioana se urcase pe jumătate pe insuliţa lui şi acum nu mai era decât un metru între cizmele lui ude şi colţii aceia ascuţiţi Trase spre el unul dintre ciocănele, aşa cum îi arătase Văduva, încovoie degetul pe trăgaci şi se aşeză într-un genunchi Acum era la acelaşi nivel cu hidoşenia care se apropia de el Îi simţea duhoarea putredă a respiraţiei şi vedea până în străfundurile beregatei rozalii Şi totuşi Tim surâdea Zâmbetul acela îi întindea buzele şi el era fericit E bine să poţi zâmbi în ultimele clipe de viaţă, aşa să ştii Nu regreta decât că nu se afla perceptorul Baroniei, pe umăr cu perfida strălucire verde, în locul lighioanei care se urca pe peticul de pământ — Hai să vedem ce zici de chestia asta, fraiere! murmură Tim apăsând pe trăgaci Bubuitura a fost atât de mare, că, în primul moment, băiatul a avut impresia că-i explodase pistolul în mână Însă nu arma explodase, ci cuibarul hâd de ochi de pe capul reptilei Şi de acolo ţâşni un şuvoi de lichid roşu-închis, aproape negru Creatura scoase un muget îndurerat şi se încolăci în jurul cozii Bătu aerul cu picioarele scurte din faţă Se prăbuşi înapoi în apă, se zvârcoli, apoi se răsuci pe spate, cu burta albă în sus În jurul capului parţial scufundat începuse să crească o pată roşie Preistoricul rânjet flămând se transformă într-un rictus al morţii Trezite cu brutalitate din somn, păsările începură să bată din aripi şi să piuie şi să ţipe nemulţumite de tot tămbălăul Cu acelaşi calm (şi surâzând în continuare, deşi nu era conştient de asta), Tim desfăcu pistolul şi scoase cămaşa glonţului folosit Fumega şi era încă fierbinte Luă repede bucata de pâine, îşi vârî miezul în gură şi introduse în camera goală unul dintre gloanţele de rezervă Închise pistolul, apoi scuipă miezul de pâine care căpătase un gust unsuros — Hai, veniţi! le strigă el reptilelor care se agitau acum încolo şi încoace (căci dispăruse creştetul dragoniţei) Haideţi, îndrăzniţi! Nu era bravadă Tim îşi dădu seama că îşi dorea ca animalele să-l atace Pentru că nimic, nici măcar toporul tatălui său pe care îl purta la cingătoare, nu păruse vreodată să fie mai potrivit pentru mâna lui cum era pistolul acesta cu patru gloanţe De pe mal se auzi un sunet pe care Tim nu-l recunoscu în primul moment Nu pentru că ar fi fost ciudat, ci întrucât contrazicea toate presupunerile pe care le făcuse pe seama celor care-i urmăreau lupta Oamenii din glod îl aplaudau Când se întoarse cu faţa la ei, cu arma fumegândă în mâna stângă, aceştia se prăbuşiră în genunchi, duseră pumnii la frunte şi rostiră singurul cuvânt pe care se pare că îl cunoşteau Cuvântul era heil – unul din puţinele care sunau la fel în Limba de Rând şi în cea Nobilă, cel căruia oamenii manii îi ziceau fin-Gan, sau Primul Cuvânt, cel care a pus lumea în mişcare E oare posibil Tim Ross, fiu al lui Jack, privi de la oamenii din glod de pe mal la arma străveche (dar foarte eficace) din mâna lui E oare posibil să-şi închipuie Era posibil De fapt, era mai mult decât posibil Oamenii aceştia din Fagonard credeau că el era pistolar Atât de şocat era, că a fost incapabil să se mişte câteva secunde De pe peticul de pământ unde luptase ca să-şi salveze viaţa (pe care încă mai putea s-o piardă), Tim se holbă neîncrezător la oamenii din glod, îngenuncheaţi în mâl şi stuf verde la doar şaizeci de metri distanţă de el Aceştia îşi ţineau pumnii la frunţile acoperite cu ţepi şi se uitau ţintă la el Într-un final, un licăr de bună judecată i se aprinse în minte şi Tim pricepu că trebuie să se folosească de această impresie a lor cât încă mai putea Bâjbâi prin amintiri după poveştile pe care i le spuseseră mama şi tata şi după cele pe care Văduva Smack i le citise din preţioasele ei cărţi Dar nimic nu părea a se potrivi cu situaţia de faţă La un moment dat îşi aduse aminte de un fragment de basm pe care i-l spusese Harry Aşchie, unul dintre uncheşii care lucrau cu jumătate de normă la joagăr Cu minţile destul de duse era Moş Aşchie, care era în stare să îndrepte două degete spre tine şi să se prefacă a trage cu pistolul şi care boscorodea tot felul de aiureli, pretinzând că ar vorbi în Limba Nobilă Nimic nu-i plăcea mai mult decât să povestească despre bărbaţii din Gilead care purtau fiare mari, aducătoare de moarte, şi care erau în căutare de aventuri Of Harry, sper să fi fost ka acela care m-a adus lângă tine în pauza aceea de prânz — Heil, şerbilor! le strigă el oamenilor din glod aflaţi pe mal Vă văd foarte bine! Ridicaţi-vă, oameni buni şi îndatoritori! Preţ de o clipă cumplit de lungă, nu se întâmplă absolut nimic Apoi se ridicară unul câte unul şi rămaseră în acelaşi loc, uitându-se la el cu ochi înfundaţi în orbite, ce parcă duceau în ei toată oboseala lumii Fălcile diforme le atârnau până în capul pieptului, cu expresii identice de uluire maximă Tim observă acum că unii aveau nişte arcuri primitive; alţii aveau bâte, prinse de piepturile lor scobite cu cârcei împletiţi de viţă Şi acum ce să le mai spun? Sunt momente, îşi zise Tim, când numai adevărul gol-goluţ îţi poate fi de ajutor — Luaţi-mă de pe insula asta blestemată! strigă el În primul moment, oamenii din glod doar căscară gurile la el Apoi se strânseră la un loc ca să se consulte, scoţând un talmeş-balmeş de grohăieli, plescăieli şi mârâieli iritante pentru timpanul ascultătorului Tocmai când Tim începuse să creadă că sfatul lor nu se va mai termina, câţiva dintre ei se întoarseră şi o luară iute din loc Altul, cel mai înalt, se întoarse către Tim şi întinse mâinile Chiar mâini erau acelea, deşi aveau prea multe degete, iar palmele erau acoperite cu o materie verde, asemănătoare cu muşchiul de copac Semnificaţia gestului era clară şi autoritară: Nu te mişca Tim dădu din cap şi se aşeză pe smocul de iarbă (la fel ca Tanti Brioşică pe poponică, îşi spuse Tim) şi se apucă să mănânce din pâinea rămasă, cu pistolul la îndemână şi cu ochii după urmele care să-l anunţe de revenirea lighioanelor Muşte şi tot soiul de gândăcei i se aşezau pe piele ca să-i soarbă transpiraţia Îşi zise că, dacă nu se va întâmpla ceva foarte curând, va fi nevoit să se arunce în apa mâloasă doar ca să scape de înţepăturile lor Însă cine ştia ce altceva mai înoată în întunericul din adâncuri ori se târăşte pe fundul nisipos? Tocmai când mesteca ultimul dumicat de pâine, simţi cum începe să pulseze ritmic mlaştina acoperită de ceaţa dimineţii Speriate, păsările se ridicară iar în zbor învolburat Unele dintre acestea erau uimitor de mari, cu penaj trandafiriu şi picioare lungi şi subţiri, care loveau apa înainte de a se înălţa în aer Scoteau ţipete ascuţite, prelungi, asemănătoare cu râsetele de copii care şi-au pierdut minţile Uite că bate cineva în buşteanul pe care mi l-am dorit eu mai devreme Gândul acesta aduse un zâmbet istovit pe buzele lui Tim Bătăile continuară vreo cinci minute, apoi se opriră Indivizii de pe mal se uitau în direcţia din care venise băiatul – un Tim mult mai copilăros şi nesăbuit, râzând prosteşte şi mergând pe drumul arătat de o zână rea, pe nume Armaneeta Oamenii din glod îşi duseră mâinile la ochi, ca să se ferească de razele puternice ale soarelui ce ajungeau până la ei prin frunzişul des, împrăştiind ceaţa de pe mlaştină Se anunţa o altă zi nefiresc de fierbinte Tim auzi nişte pleoscăieli şi, la scurt timp, văzu cum o barcă bizară, pocită, iese din ceţurile care se risipeau Fusese făcută din bucăţi de lemn culese numai zeii ştiau de unde şi strângea în urma ei panglici lungi şi încâlcite de muşchi şi ciuma-apelor Chestia aceea plutitoare avea catarg, însă nu şi pânză; în vârful lui, ca un gabier de serviciu, se afla un cap de mistreţ, înconjurat de un roi agitat de muşte mari Patru locuitori ai mlaştinii dădeau la vâslele construite dintr-un lemn portocaliu, pe care Tim nu-l recunoscu La proră se afla al cincilea, pe cap cu un joben din mătase neagră, ornat cu o panglică roşie ce-i flutura pe umărul gol Acesta se uita atent înainte şi le făcea semn vâslaşilor să o ia când la stânga, când la dreapta Tovarăşii lui îi urmau instrucţiunile cu o eficienţă pe care doar practica îndelungată o poate forma, conducând dibaci ambarcaţiunea printre peticele de pământ care-l aduseseră pe Tim în situaţia aceasta dificilă Când barca se apropie de porţiunea de apă întunecată unde fusese balaurul, cârmaciul se aplecă puţin, apoi se îndreptă de şale gemând din cauza efortului Ţinea în mâini o bucată zdravănă dintr-un hoit, din care şiroia apa Tim bănuia că bucata aia de carne fusese până de curând ataşată de capul din vârful catargului Strângând-o cu drag în braţe, fără să-i pese de sângele care îi mânjea pieptul păros, cârmaciul se uită cu atenţie în apă Scoase un ţipăt prelung, urmat de câteva plescăieli rapide Marinarii ridicară vâslele la bord Ambarcaţiunea plutea acum de una singură spre insuliţa pe care aştepta Tim, însă Domnul Cârmaci nu-i dădea nicio atenţie, ci continua să privească fascinat în adâncurile apei Într-o tăcere deplină, însă mai înfiorătoare decât cel mai asurzitor vuiet de valuri, din apă ieşi o labă uriaşă, cu ghearele pe jumătate strânse În palma aceea insistentă puse sai Cârmaci bucata însângerată de mistreţ, cu tandreţea unei mame care îşi aşază pruncul adormit în leagăn Ghearele se închiseră în jurul cărnii, storcând stropi de sânge ce răpăiră pe suprafaţa apei Apoi, tot fără zgomot, laba dispăru, ducându-şi ofranda în adâncuri Acum ai aflat cum să potoleşti un dragon, îşi spuse Tim Îi trecu prin minte că acum el strângea o adevărată comoară de poveşti care l-ar lăsa cu gura căscată nu doar pe Moş Aşchie, ci pe toţi locuitorii din Cătunul Arborelui Se întrebă dacă va mai apuca să le spună cuiva Barca se izbi de peticul de pământ pe care stătea Tim Vâslaşii îşi plecară capetele şi îşi duseră pumnul la frunte Cârmaciul imită gestul Când îi făcu semn lui Tim să urce în barcă, ierburile verzi şi cafenii se legănară în ritmul braţului său scheletic de care atârnau Alte buruieni erau aninate răzleţ de obraji şi de bărbie Până şi nările îi erau astupate cu materie din aceea vegetală, aşa că trebuia să respire pe gură Nu-s oameni din glod, înţelese Tim când se urcă în barcă şi îi văzu mai de aproape Sunt oameni din ierburi Mutanţi care s-au făcut una cu mlaştina unde sălăşluiesc — Mulţam mult, îi zise el Cârmaciului, atingându-şi fruntea cu latura pumnului — Heil! răspunse Cârmaciul Buzele i se întinseră într-un zâmbet ciudat şi larg, dezvelind puţinii dinţi pe care-i mai avea în gură Aceştia erau verzi, dar nu reuşeau să eclipseze farmecul surâsului — Binecuvântată este întâlnirea noastră! continuă Tim — Heil! repetă Cârmaciul Mlaştina răsună atunci când ceilalţi îi preluară salutul: — Heil! Heil! Heil! Pe mal (asta dacă terenul acela care tremura şi scotea apă la fiecare pas putea fi numit „mal”), tribul se strânse în jurul lui Tim Mirosul emanat de mutanţi era greu şi aspru, miros de pământ reavăn şi de ierburi ude Tim avea pistolul în mână, dar nu pentru că ar fi intenţionat să-i împuşte ori să-i ameninţe cu el, ci pentru că îi era limpede cât de mult îşi doreau ei să-l vadă de aproape Sigur, l-ar fi băgat imediat înapoi în desagă dacă ar fi dat vreunul semn că ar vrea să-l atingă; însă nu întinse nimeni mâna spre el Mutanţii au grohăit, au gesticulat, au scos ţipetele alea ca de păsări, dar, în afară de heil, niciunul nu a rostit vreun alt cuvânt pe care Tim să-l poată pricepe Însă atunci când le vorbi el, nu avu nicio îndoială că ei îl înţelegeau Numără aproximativ şaisprezece, toţi bărbaţi adulţi şi toţi mutanţi În afară de plantele care le acopereau trupurile, pe majoritatea creşteau şi un soi de ciuperci care semănau cu iasca galbenă pe care Tim o văzuse uneori pe lemnul de tei sălbatic pe care îl căra la joagăr Mutanţii mai sufereau şi de abcese şi bube purulente O convingere se formă în mintea lui Tim: pe undeva erau şi femeile lor, foarte puţine; dar nu existau copii Acesta era un trib pe cale de dispariţie Curând mlaştina Fagonard îi va înghiţi la fel cum dragoniţa a înghiţit bucata de mistreţ primită drept ofrandă Deocamdată însă, toţi mutanţii se uitau la el într-un fel pe care îl cunoştea tot din zilele când muncise la joagăr Aşa se uitau toţi băieţii, inclusiv el, la maistru, după ce terminau o treabă şi nu o primiseră încă pe următoarea Membrii tribului Fagonard credeau că este pistolar – absolut ridicol, de vreme ce nu era decât un copil, dar se pare că aşa stăteau lucrurile pentru moment – şi îi aşteptau ordinele Lor le era lesne, dar Tim nu comandase pe nimeni niciodată şi nici nu se visase în postură de şef Ce voia el acum? Dacă le-ar fi cerut să-l ducă înapoi, la capătul de sud al mlaştinii, era convins că ar fi făcut-o De acolo probabil că va reuşi să găsească drumul înapoi până la Cărarea Carpenului, care îl va duce acasă, în Cătunul Arborelui Acasă Tim ştia că aşa ar fi trebuit să facă Dar când va ajunge acasă îşi va găsi mama tot oarbă Nici măcar prinderea lui Kells cel Mare nu ar fi putut să-i redea vederea El, Tim Ross, riscase atât de mult fără niciun folos Mai rău chiar, Perceptorul l-ar putea vedea în ligheanul lui din argint cum se furişează înapoi, înfrânt Şi va râde de el Probabil va râde şi ticăloasa aia de zânişoară verde de pe umărul lui Pe când îi treceau prin minte toate gândurile astea, îşi aminti şi de vorbele pe care obişnuia să le spună Văduva Smack în vremurile mai fericite, când el nu era decât un şcolar a cărui cea mai mare grijă era să-şi termine treburile pe lângă casă înainte de întoarcerea tatălui său din pădure: Singura întrebare prostească, dragii mei, este aceea pe care nu o puneţi Vorbind foarte încet (şi fără mare nădejde), Tim zise: — Am pornit în căutarea lui Maerlyn, marele mag Mi s-a spus că locuieşte în Pădurea Fără Sfârşit, dar cel care mi-a spus asta e Un nemernic Un mincinos Un pungaş nemilos care se distrează bătându-şi joc de copii — o persoană deloc demnă de încredere, încheie el Voi, cei din tribul Fagonard, aţi auzit vreodată de acest Maerlyn? S-ar putea să poarte o pălărie înaltă, de culoarea soarelui Se aştepta să i se răspundă cu clătinări din cap sau priviri goale, lipsite de înţelegere Însă membrii tribului se îndepărtară de el şi se strânseră în cerc, începând să bălmăjească agitaţi pe limba lor Discuţia aceasta dură cam zece minute şi, de câteva ori, mutanţii se inflamară destul de tare În cele din urmă se întoarseră la locul unde aştepta Tim Mâinile lor strâmbe, cu bube roşii pe degete, îl împinseră în faţă pe fostul cârmaci al bărcii Individul cu pricina era solid şi avea umerii laţi Ar fi putut fi chiar chipeş, dacă nu ar fi crescut în bazinul acela cu nămol otrăvit pe nume Fagonard Ochii îi străluceau de inteligenţă Deasupra sfârcului stâng palpita o uriaşă bubă infectată Tim recunoscu de îndată gestul lui cu degetul ridicat: acelaşi gest făcea Văduva Smack când voia să spună uitaţi-vă la mine Tim dădu din cap şi duse la ochi arătătorul şi mijlociul de la mâna dreaptă – cea fără pistol – aşa cum îi învăţase Văduva Cârmaciul – probabil cel mai bun actor de pantomimă al tribului, presupuse Tim – dădu şi el din cap şi mângâie aerul de sub amestecul încâlcit de ţepi şi buruieni de pe bărbie Tim se entuziasmă: — Barbă? Da, are barbă! Acum Cârmaciul mângâie aerul de deasupra capului cu pumnul închis, desenând nu doar o pălărie înaltă, ci o pălărie înaltă şi conică — El e! izbucni Tim în hohote de râs Cârmaciul zâmbi, dar zâmbetul acesta era neliniştit Câţiva dintre tovarăşii lui începură să se agite, vorbind toţi deodată pe limba lor de neînţeles Cârmaciul le făcu semn să tacă din gură şi se întoarse iar cu faţa la Tim Însă, înainte de a-şi continua pantomima, buba de pe piept i se sparse cu un jet de puroi şi sânge Din ea se târî afară un păianjen de mărimea unui picior de măcăleandru Cârmaciul îl prinse, îl strivi şi-l aruncă cât colo Apoi, sub ochii îngroziţi ai lui Tim, căscă buba cu degetele Când i se păru suficient de largă, cu cealaltă mână scoase de acolo nişte ouă de păianjen care palpitau uşor Şi le scutură nepăsător de pe degete, întocmai ca unul care se curăţă de mucii pe care şi i-a suflat în palmă într-o dimineaţă friguroasă Ceilalţi membri ai tribului nu au dat importanţă acestui gest Aşteptau să continue spectacolul Rezolvându-şi problema cu buba, Cârmaciul îşi puse mâinile pe genunchi şi începu să facă nişte salturi ca de animal de pradă, mârâind fioros Se opri la un moment dat şi îşi ridică ochii la Tim, care clătină din cap Băiatul începuse să aibă probleme cu stomacul Oamenii aceştia tocmai ce-i salvaseră viaţa şi ar fi fost extrem de nepoliticos din partea lui să se apuce să-şi verse maţele în faţa lor — Nu pricep ce vrei să zici, sai Iertare îţi cer Cârmaciul ridică din umeri şi se ridică în poziţie verticală Iarba încâlcită de pe pieptul lui era acum plină cu stropi de sânge Mimă din nou barba şi pălăria conică Se lăsă iar la pământ, mârâind şi sărind de colo-colo Acum i se alăturară şi ceilalţi Şi, pentru câteva secunde, tribul se transformă într-o haită de animale fioroase, deşi iluzia aceasta era oarecum stricată de râsetele şi de evidenta lor bună dispoziţie Tim clătină iarăşi din cap, simţindu-se ca un netot Dintre toţi, doar Cârmaciul nu părea binedispus, ci îngrijorat, mai degrabă Se ridică, îşi puse mâinile în şolduri, păru a cugeta profund, apoi făcu un gest spre unul dintre tovarăşii lui, chemându-l la el Acesta era un mutant înalt, chel şi ştirb Cei doi se sfătuiră ceva timp Apoi insul cel înalt o zbughi de acolo, cu viteză incredibil de mare pentru picioarele lui strâmbe rău, care-l făceau să se legene ca o luntre în furtună Cârmaciul mai chemă doi mutanţi la el şi le spuse ceva O luară la fugă şi aceştia doi Apoi Cârmaciul se lăsă iar în patru labe şi repetă pantomima cu animalul de pradă Când termină, se uită în sus la Tim cu o expresie de implorare mută — E câine? se aventură Tim La cuvintele lui, bărbaţii rămaşi izbucniră în hohote copioase de râs Cârmaciul se sculă în picioare şi-l bătu uşor pe Tim pe umăr cu mâna lui cu şase degete, ca şi cum ar fi vrut să-i spună să nu pună la inimă reacţia tovarăşilor lui — Un singur lucru vreau să-mi spui, zise Tim Maerlyn ăsta sai există cu adevărat? Cârmaciul se gândi bine, apoi îşi repezi braţele spre ceruri, într-un gest exagerat de delah Gest pe care l-ar fi înţeles pe dată oricare locuitor din Cătunul Arborelui: Cine ştie? Cei doi membri ai tribului care plecaseră împreună reveniră cu o raniţă din coarde împletite şi o funie din cânepă, cu care să fie dusă pe umăr Puseră cele două obiecte la picioarele Cârmaciului, se întoarseră spre Tim, îl salutară, apoi se retraseră la locurile lor, cu rânjete satisfăcute pe buze Cârmaciul se lăsă pe vine şi-i făcu semn lui Tim să se ghemuiască şi el Băiatul pricepu ce se află în raniţa aceea încă dinainte ca sai Cârmaci să o deschidă Simţi miros de carne proaspăt friptă şi se văzu nevoit să-şi şteargă gura de salivă cu mâneca de la cămaşă Cei doi bărbaţi (sau, poate, femeile lor) împachetaseră acolo echivalentul din Fagonard pentru prânzul pădurarului Pe feliile de porc erau aşezate rondele dintr-o legumă portocalie care semăna cu bostanul Carnea era învelită în nişte frunze verzi, alcătuind un soi de popkinuri fără felii de pâine În raniţă mai erau căpşuni şi mure, fructe cărora le trecuse sezonul în Cătun — Mulţam-sai! exclamă bucuros Tim, lovindu-şi de trei ori gâtul Ceilalţi izbucniră în râs şi-i imitară gestul Individul cel înalt se întoarse şi el De umăr îi atârna un burduf cu apă În mână ducea o punguţă confecţionată din cea mai fină, cea mai netedă piele pe care o văzuse vreodată Tim Îi întinse punguţa Cârmaciului Îi întinse burduful cu apă băiatului Tim habar nu avusese cât de însetat era până nu a simţit în mâinile lui greutatea rotundă a burdufului Îi scoase dopul cu dinţii, îl ridică cu cotul aşa cum făceau bărbaţii din satul lui şi bău cu nesaţ Bănuia că apa va fi sălcie (şi poate plină cu gângănii), dar era la fel de rece şi dulce ca aceea care curgea din izvorul de acasă, dintre locuinţă şi şopron Membrii tribului începură să râdă şi să bată din palme Tim observă pe umărul Lunganului o bubă (şi aceasta gata să dea naştere unei lighioane) şi se simţi uşurat când Cârmaciul îl bătu pe spate, îndemnându-l să se uite în altă direcţie La punguţă O cusătură metalică trecea de-a curmezişul ei Când Cârmaciul trase de un capăt, punga se deschise ca prin farmec Înăuntru se afla un disc din metal şlefuit, de mărimea unei farfurioare Pe el scria ceva într-o limbă pe care Tim nu o cunoştea Sub inscripţia aceea erau trei bumbi Cârmaciul apăsă unul şi din farfurie ieşi un beţigaş scurt, scârţâind uşor Şi din nou râseră şi bătură din palme membrii tribului, adunaţi în semicerc în jurul lor Era limpede că se distrează de minune Tim, acum cu setea potolită şi tălpile pe teren solid (sau, măcar, semi-solid) îşi dădu seama că şi el se distrează destul de bine — De la Bătrâni ai asta, sai? Cârmaciul dădu din cap — Acolo de unde sunt eu, se zice că lucrurile astea sunt periculoase La început Cârmaciul nu păru să-l înţeleagă şi pe chipurile celorlalţi se citea aceeaşi nedumerire Apoi Cârmaciul izbucni în râs şi făcu un semn larg cu mâna, cuprinzând totul din jur: cerul, apa, terenul noroios pe care stăteau Ca şi cum ar fi vrut să spună că totul este periculos Probabil că aşa este în locul acesta, îşi zise Tim Cârmaciul îl înghionti în piept, scuzându-se apoi cu o ridicare din umeri: Iartă-mă, dar vreau să fii atent — În regulă, spuse Tim Te urmăresc Şi duse două degete la ochi, făcându-i pe oamenii din ierburi să râdă în hohote şi să-şi dea coate, de parcă făcuse cine ştie ce ghiduşie Cârmaciul apăsă al doilea bumb Discul ţiui, spre marea satisfacţie a spectatorilor Sub bumbi se aprinse o luminiţă roşie Cârmaciul începu să se învârtească încet în cerc, ţinând obiectul metalic înaintea lui, ca pe o ofrandă Cu un sfert înainte de încheierea cercului, obiectul ţiui din nou şi lumina roşie se făcu verde Cârmaciul întinse un deget uriaş în direcţia spre care arăta discul Deşi soarele era în nori, Tim îşi dădu seama că acolo era nordul Cârmaciul se uită la el să vadă dacă a înţeles Tim credea că da, în mare, însă tot mai era o problemă — Încolo e numai apă Ştiu să înot, dar Clănţăni tare din dinţi, arătând spre peticul de pământ unde aproape că ajunsese să fie micul dejun al creaturii solzoase Mica lui pantomimă declanşă hohote grozave de râs în rândul tribului Cârmaciul nici nu mai putea să se ţină drept, atât de tare se zguduia de râs Mda, îşi spuse Tim, foarte comic, ce să-ţi povestesc Aproape că am fost halit de viu Când râsul i se mai potoli şi reuşi să se îndrepte de şale, Cârmaciul întinse mâna spre barca lor şubredă — Aha! oftă Tim Uitasem de ea Şi îşi zise cu amărăciune că ar fi un pistolar foarte prost Cârmaciul îl ajută pe Tim să urce în barcă, apoi se duse la locul lui obişnuit de lângă catargul unde fusese capul de mistreţ Vâslaşii se urcară şi ei la locurile lor Cei de pe mal le înmânară apa şi mâncarea; Tim puse în desaga Văduvei punguţa cu busola (dacă busolă era obiectul acela) Pistolul şi-l vârî la cingătoare, spre şoldul stâng, ca să contrabalanseze greutatea toporului din partea dreaptă Urmară o mulţime de heil-uri, şi dintr-o parte, şi din cealaltă, apoi se apropie de ei şi Lunganul, pe care Tim îl bănuia a fi adevărata Căpetenie, deşi Cârmaciul se ocupase cu transmiterea de mesaje Se opri pe marginea malului şi îl privi cu solemnitate pe Tim Apoi duse două degete la ochi: Uită-te la mine! — Mă uit Şi aşa era, deşi pleoapele i se făcuseră grele Nici nu-şi mai amintea când dormise ultima dată Cu siguranţă că nu în noaptea care trecuse Căpetenia scutură din cap şi făcu iar gestul cu degetele la ochi, cu mai multă vehemenţă acum, iar lui Tim i se păru că aude o şoaptă venită de undeva, din cotloanele minţii sale (ori poate chiar ale sufletului, acel ciob micuţ şi sclipitor din ka) Şi pentru prima dată îi trecu prin gând că poate nu cuvintele lui le înţelegeau aceşti oameni ai mlaştinii — Să fiu atent? Căpetenia dădu din cap; ceilalţi scoaseră murmure de aprobare Nu mai râdeau acum şi voioşia le dispăruse de pe chipuri; păreau mâhniţi şi, în chip straniu, aduceau cu nişte copii bosumflaţi — La ce să fiu atent? Căpetenia se puse în patru labe şi începu să se învârtă repede Dar nu mormăia ca o fiară de pradă, ci scotea nişte schelălăituri subţiri, ca de căţel Din când în când se oprea şi înălţa capul în direcţia indicată de discul din metal, umflându-şi nările cu cruste verzi, de parcă ar fi amuşinat aerul Într-un final, se ridică în picioare şi se uită întrebător la Tim — În regulă, spuse băiatul Habar nu avea ce anume încercase să-i transmită Căpetenia, şi nici de ce păreau toţi atât de abătuţi acum, dar ştia că va ţine minte Şi va pricepe ce anume s-a chinuit să-i arate Căpetenia atunci când va da cu ochii de creatura respectivă — Îmi auzi gândurile, sai? Căpetenia dădu din cap La fel făcură toţi membrii tribului — Atunci, ştii prea bine că nu sunt pistolar Am încercat doar să-mi dau curaj Căpetenia clătină din cap şi-i zâmbi, de parcă asta nu avea nicio însemnătate Făcu iarăşi gestul uită-te la mine şi îşi petrecu braţele peste pieptul acoperit cu răni şi bube Apoi începu să tremure exagerat de tare Ceilalţi, chiar şi vâslaşii din barcă, îl imitară După câteva secunde de zgâlţâială, Căpetenia se prăbuşi (făcând pământul să pleoscăie noroios sub greutatea lui) Ceilalţi făcură la fel Tim se holbă uluit la grămada de trupuri Căpetenia se ridică Se uită fix în ochii lui Tim Privirea lui părea a-l întreba dacă a înţeles, iar băiatului îi era groază că acum ştia despre ce este vorba — Vrei să zici Nu se simţi în stare să termine, nu cu glas tare Era mult prea înspăimântător (Vrei să zici că veţi muri cu toţii ) Foarte încet, nedezlipindu-şi privirea gravă de ochii lui Tim – dar şi surâzând stins cu toate acestea – Căpetenia încuviinţă În momentul acesta Tim dovedi fără putinţă de tăgadă că nu era pistolar Începu să plângă Cu un par lung, Cârmaciul împinse barca de la mal Vâslaşii din stânga o întoarseră şi, când ajunseră în larg, Cârmaciul le făcu semn cu ambele mâini să vâslească din răsputeri Aşezat în spate, Tim deschise raniţa cu mâncare Mâncă, pentru că burta îi era flămândă; dar mâncă foarte puţin, pentru că mâhnirea îi tăiase pofta Când vru să dea raniţa mai departe, vâslaşii îi zâmbiră larg, refuzându-l Apa era calmă, ritmul regulat al vâslelor – liniştitor, aşa că ochii lui Tim se închiseră degrabă Visă că mama îl scutură ca să-l trezească şi îi spune că este dimineaţă şi că, dacă mai zăboveşte în pat, ca puturoşii, n-o să apuce să-şi ajute tatăl la înşeuat catârcele Înseamnă că taica trăieşte, da? întrebă Tim în visul lui, stârnind râsul lui Nell cu absurditatea întrebării Cineva chiar îl scutura, măcar atât era adevărat din vis Însă nu era mama lui, ci Cârmaciul, aplecat deasupra lui Mirosea atât de puternic a sudoare şi ierburi putrezite, că Tim se văzu nevoit să-şi înăbuşe strănutul Nu era nici dimineaţă Ba din contră: soarele traversase cerul şi acum trimitea raze roşietice printre pâlcuri de copaci ciudaţi, noduroşi, ce creşteau chiar din apă Tim nu ştia ce fel de copaci erau aceştia, însă îi cunoştea pe aceia de pe malul la care acostase barca Carpeni erau, carpeni gigantici La baza trunchiurilor lor creşteau tufe dese de flori portocalii şi aurii Tim îşi spuse că mama s-ar extazia în faţa splendorii lor, dar îşi aduse aminte că nu le mai putea vedea Ajunseseră la capătul mlaştinii Fagonard Aici începea adâncul pădurii Cârmaciul îl ajută pe Tim să coboare din barcă şi doi vâslaşi îi întinseră raniţa cu merinde şi burduful cu apă Băiatul îşi puse bagajele acestea la picioare, pe pământ solid, neîmbibat cu apă, şi se uită la Cârmaci, care-i făcu semn să deschidă desaga primită de la Văduvă Tim îl ascultă şi Cârmaciul scoase un ţiuit prelung, stârnind hazul echipajului său Tim scoase punga din piele în care era discul metalic şi vru să i-o dea Cârmaciul clătină din cap şi arătă spre el Sensul gestului era destul de limpede Tim trase de cusătura metalică şi scoase discul I se păru surprinzător de greu pentru un obiect atât de mic şi observă acum cât de ciudat de neted era Nu trebuie să-l scap din mână, îşi spuse el Pentru că e doar cu împrumut O să mă întorc tot pe drumul ăsta şi o să li-l dau înapoi, aşa cum aş înapoia orice vas sau unealtă împrumutată de la vecinii de acasă Adică trebuie să îl înapoiez exact în aceeaşi stare Dacă voi face aşa, îi voi găsi pe toţi bine sănătoşi Oamenii din ierburi îl priveau atenţi, dorind să vadă dacă mai ţine minte cum să-l folosească Tim apăsă bumbul care scotea beţigaşul, apoi cel care scotea ţiuitul şi aprindea luminiţa roşie De data aceasta nimeni nu mai râse şi nu mai ovaţionă Acum era vorba de o chestiune serioasă, poate chiar una de viaţă şi moarte Tim se întoarse încet, încet şi, când ajunse cu faţa la o potecă îngustă printre copaci – probabil ce mai rămăsese dintr-un drum vechi – lumina roşie se făcu verde şi se auzi al doilea ţiuit — Tot nordul îl arată, spuse Tim Îl arată chiar şi după apus, nu? Dar dacă coroanele dese ale arborilor mă vor împiedica să văd Steaua Bătrână şi Mama Bătrână? Cârmaciul dădu din cap, îl bătu uşor pe umăr apoi se aplecă şi-l sărută repede pe obraz Se retrase imediat, părând consternat de propria-i îndrăzneală — Nu face nimic, îl linişti Tim E în regulă Cârmaciul se puse într-un genunchi Vâslaşii, coborâţi din barcă, făcură şi ei la fel Îşi duseră pumnii la frunţi şi strigară: — Heil! Tim simţi în gât nodul lacrimilor şi încercă să şi le stăpânească Apoi spuse: — Ridicaţi-vă, şerbi dacă asta credeţi voi că sunteţi Ridicaţi-vă, oameni buni şi îndatoritori! Oamenii mlaştinii se ridicară şi se urcară înapoi în barcă Tim le arătă discul: — Vi-l voi aduce înapoi! În aceeaşi stare! Aşa voi face! Foarte încet, dar zâmbind în continuare (şi tocmai zâmbetul acesta îl înspăimânta pe Tim), Cârmaciul clătină din cap Îl cuprinse pe băiat într-o ultimă privire afectuoasă şi împinse barca şubredă de la malul din pământ solid Porniră înapoi, către partea aceea precară din lume care lor le era casă Tim urmări cum barca se întoarce lent, dar cu fală, spre sud Când îl salutară, ridicând vâslele şiroind de apă, Tim le făcu şi el cu mâna Rămase să se uite după ei până când din barcă nu mai rămase decât o umbră tremurătoare pe centura de foc cu care soarele la apus încinsese mlaştina Din ochi îi ţâşniră lacrimi fierbinţi şi îşi stăpâni (cu greu) impulsul de a-i chema înapoi Când barca nu se mai văzu, băiatul îşi luă bagajul pe umărul slăbuţ, se întoarse în direcţia indicată de discul din metal şi porni spre inima pădurii Se lăsă noaptea Luna se înălţă pe cer, dar lumina ei nu era decât un licăr şovăielnic printre copaci şi apoi dispăru şi acesta Tim era convins că în faţa lui se afla o potecă, însă, din cauza întunericului, ar fi putut lesne să se rătăcească Primele două dăţi când ieşi de pe potecă, reuşi cu greu să se oprească înainte să dea cu capul de un trunchi de copac Dar nu şi a treia oară Era cu gândul la Maerlyn şi la faptul că era foarte posibil ca magul să fie doar un basm, să nu existe cu adevărat; şi atunci se izbi cu pieptul de un carpen Nu scăpă discul din mână, pentru că îl ţinea bine, dar raniţa căzu la pământ şi merindele se împrăştiară Acum trebuie să orbecăi în patru labe după ele şi, dacă n-o să rămân aici până se luminează de ziuă, probabil că n-o să le găsesc pe — Ai nevoie de lumină, călătorule? îl întrebă o voce de femeie Mai târziu Tim îşi va spune că a scos doar o exclamaţie de surpriză Atât şi nimic mai mult; căci nu avem oare cu toţii înclinaţia de a ne modifica inconştient amintirile pentru a ne arăta mai buni şi mai curajoşi decât suntem în realitate? Însă adevărul era altul: a urlat de groază, a scăpat discul din mână, a sărit în picioare şi era tocmai pe punctul de a o lua la sănătoasa prin beznă (fără să-i pese acum de toţi carpenii de care avea să se lovească) când a intervenit instinctul lui de supravieţuire, care i-a spus că, dacă fugea de acolo, nu va mai găsi niciodată mâncarea împrăştiată la marginea potecii Şi nici discul, pe care promisese să-l returneze intact De fapt, chiar discul îi vorbise Ridicol gând, pentru că nici măcar o zâniţă cât Armaneeta nu ar fi avut loc în interiorul farfurioarei metalice dar oare era mai ridicol decât un băiat plecat de capul lui în Pădurea Fără Sfârşit, în căutarea unui mag care probabil că murise cu secole în urmă? Şi care, presupunând că mai era în viaţă, era posibil să se afle la mii de roţi spre nord de locul acesta, în acea parte de lume unde zăpezile nu se topesc niciodată? Se uită după luminiţa verde, dar nu văzu nimic Cu inima bubuind să-i spargă pieptul, Tim se lăsă iar în patru labe şi pipăi pământul din jur Găsi câteva popkinuri de porc în frunze, găsi panerul cu fructe (majoritatea împrăştiate pe jos), găsi raniţa cea mare dar nici urmă de disc — Unde mama lui Nis eşti? — Aici, călătorule, spuse vocea de femeie Netulburată Venind din stânga Fără să se ridice în picioare, întoarse capul în direcţia aceea — Unde? — Aici, călătorule — Rogu-te, vorbeşte în continuare Vocea îi îndeplini rugămintea: — Aici, călătorule Aici, călătorule, aici, călătorule Tim se mişcă în direcţia vocii: strânse degetele în jurul preţiosului obiect Când îl întoarse, văzu luminiţa verde Transpirând din abundenţă, îl strânse la piept Îşi spuse că niciodată nu s-a mai simţit atât de îngrozit, nici măcar atunci când şi-a dat seama că stă pe capul unul balaur Dar nici atât de uşurat nu s-a mai simţit vreodată — Aici, călătorule Aici, călătorule Aici — Te-am găsit, spuse Tim, simţindu-se în acelaşi timp şi prost, şi isteţ Gata, acum poţi să taci! Discul argintiu nu mai zise nimic Tim rămase nemişcat cam cinci minute, ascultând sunetele nopţii prin pădure – deocamdată mai puţin ameninţătoare decât cele ale mlaştinii – şi încercând să-şi recapete stăpânirea de sine Apoi spuse: — Da, doamnă-sai, aş avea nevoie de lumină Discul începu să emită acelaşi ţiuit pe care-l făcea şi când scotea beţigaşul Şi, pe neaşteptate, din el ţâşni o lumină albă, atât de strălucitoare că-l orbi câteva clipe De jur-împrejurul lui, copacii căpătară contur, iar o creatură care se furişase pe tăcute până aproape de el făcu un salt înapoi cu un schelălăit speriat Ochii lui Tim încă nu se adaptaseră la strălucirea albă, aşa că nu reuşi să desluşească decât o formă cu blană linsă şi coadă cârlionţată Din disc ieşise un al doilea beţigaş Acesta avea în vârf o bilă care producea lumina aceea orbitoare Semăna cu fosforul aprins, dar, spre deosebire de fosfor, nu se consuma Tim nu pricepea cum de pot încăpea beţigaşele şi lumina într-un disc atât de subţire, dar nici nu-i păsa Nu-l interesa decât un singur lucru: — Cât va dura, doamnă? — Întrebarea este prea generală, călătorule Reformulează — Cât va dura lumina? — Bateria este optzeci şi opt de procente plină Perioada de funcţionare este de şaptezeci de ani, plus sau minus doi Şaptezeci de ani, îşi spuse Tim Ar trebui să-mi ajungă Începu să-şi strângă lucrurile de pe jos La lumina aceea albă vedea foarte bine poteca, mai bine chiar decât o văzuse la lumina zilei Dar urca în pantă şi, cam pe la miezul nopţii (deşi n-avea de unde să ştie dacă era chiar miezul nopţii), Tim se simţi nespus de obosit, în ciuda somnului îndelungat din timpul călătoriei cu barca Căldura înăbuşitoare şi nefirească nu dădea niciun semn că s-ar domoli şi asta nu-l ajuta deloc Aşa cum nu-l ajuta nici greutatea raniţei şi a burdufului cu apă În cele din urmă, se hotărî să se aşeze Puse discul alături, deschise raniţa şi înghiţi aproape pe nemestecate un popkin Delicios Se gândi o clipă dacă să mănânce încă unul, dar îşi aminti că nu avea de unde să ştie câtă vreme va trebui să-i ajungă mâncarea Îi trecu prin minte şi că lumina aceea albă care ieşea din disc ar putea fi văzută de orice vietate care s-ar fi întâmplat să treacă pe acolo; era foarte posibil ca unele din lighioanele acelea să nu fie deloc prietenoase — Vrei să fii bună şi să stingi lumina, doamnă? Nu era sigur că-i va răspunde – mai încercase să intre cu ea în vorbă de vreo câteva ori în ultimele patru sau cinci ceasuri, fără rezultat – dar lumina se stinse brusc, lăsându-l într-o beznă deplină Imediat Tim începu să se simtă înconjurat de tot felul de creaturi – mistreţi, lupi, vurţi, poate un şarpe sau mai mulţi – şi se văzu nevoit să-şi stăpânească impulsul de a cere să facă din nou lumină În ciuda căldurii anormale, carpenii aceia păreau a şti că începuse perioada Pământului Larg şi multe frunze moarte se cernuseră din ei pe florile din jurul trunchiurilor şi alături de ele Tim strânse câteva braţe de frunze, atâtea cât să-şi înjghebe un culcuş, şi se întinse M-am zărghit la cap, îşi spuse el, folosind cuvântul întrebuinţat de locuitorii Cătunului atunci când vorbeau despre cineva care îşi pierduse minţile Numai că nu se simţea deloc zărghit la cap Dimpotrivă, se simţea sătul şi mulţumit, cu toate că îi era dor de oamenii mlaştinii şi îşi făcea griji pe seama lor — Am să mă culc, zise el Ai să mă trezeşti dacă vine vreo fiară, doamnă-sai? I se răspunse, dar într-un mod pe care nu îl înţelese: — Directiva Nouăsprezece Adică aia de după optsprezece şi înainte de douăzeci, îşi zise Tim şi închise ochii Imediat simţi cum îl ia somnul Se gândi să mai pună o întrebare vocii fără trup: Le-ai vorbit şi oamenilor din mlaştină? Dar adormi şi nu mai apucă s-o întrebe nimic În creierii nopţii, o sumedenie de vietăţi mici se furişară în partea aceea a Pădurii Fără Sfârşit unde se afla Tim Ross Duhul dinlăuntrul sofisticatului dispozitiv inscripţionat cu North Central Positronics Modul Portabil pentru Ghidaj DARIA, NCP-1436345-AN, înregistră apropierea lor, însă, nesesizând niciun pericol, rămase mut Throckenii, şase la număr, se adunară în semicerc în jurul băiatului adormit O vreme îl urmăriră cu ochii lor stranii, conturaţi cu auriu; apoi se întoarseră către nord şi îşi ridicară boturile în aer Deasupra hotarului de nord al Lumii de Mijloc, acolo unde zăpezile sunt eterne şi Pământul Nou nu vine niciodată, începuse să se formeze un turbion în aerul mult prea cald venit dinspre sud Când porni să se umfle aidoma unui plămân, turbionul acela aspiră aerul glacial de dedesubt şi începu să se învârtească din ce în ce mai repede, creând o pompă autonomă de energie Nu peste multă vreme marginile exterioare ale turbionului ajunseră la Calea Grinzii, pe care Modulul Portabil pentru Ghidaj DARIA o scanase electronic şi pe care Tim Ross o confundase cu o potecă îngustă prin pădure Grinda gustă furtuna, i se păru delicioasă şi o inhală Furtuna-furtunilor începu să se deplaseze către sud, mai încet la început, apoi din ce în ce mai repede Trilul păsărilor îl trezi pe Tim Băiatul se ridică în şezut şi se frecă la ochi O fracţiune de secundă nu-şi dădu seama unde se află, dar îşi aminti imediat atunci când văzu raniţa cu merinde şi razele verzui ale soarelui care ajungeau până la el prin coroanele carpenilor uriaşi Se sculă în picioare, vru să iasă de pe potecă pentru a se îngriji de nevoile de dimineaţă, dar se opri când observă nişte grămăjoare de căcăreze în jurul locului unde dormise şi se întrebă cine anume îl vizitase în timpul nopţii Oricum, nişte animale mai mici decât lupii, îşi spuse el Slavă zeilor! Se descheie la pantaloni şi se ocupă de treburile presante După aceea, împachetă merindele la loc în raniţă (puţin cam mirat că vizitatorii nocturni nu dăduseră iama prin ele), luă o gură de apă din burduf şi ridică de jos discul argintiu Se uită la al treilea bumb Atunci auzi în minte glasul Văduvei Smack, care-i spunea să nu care cumva să îndrăznească să-l apese Să-l lase în pace Dar Tim hotărî să nu ţină seama de sfatul acesta Pentru că, dacă ar fi ascultat de toate sfaturile bine intenţionate primite până atunci, nu ar fi ajuns în locul acesta Da, fireşte, mama nu şi-ar fi pierdut văzul dar Kells cel Mare tot tatăl lui ar fi fost Bănuia că, de la un capăt la celălalt, viaţa e plină de târguri asemănătoare Rugându-se să nu-i explodeze blestemăţia în mână, Tim apăsă butonul — Bună dimineaţa, călătorule! îi spuse vocea de femeie Tim vru să-i răspundă la salut, dar vocea continuă să vorbească: — Bine ai venit la Daria, serviciu de ghidare oferit de North Central Positronics! Te afli pe Grinda Pisicii, cunoscută şi drept Grinda Leului sau a Tigrului De asemenea, te afli şi pe Calea Păsării, cunoscută şi sub numele de Calea Acvilei, Calea Şoimului şi Calea Vulturului Toate lucrurile sunt în slujba Grinzii! — Aşa se spune, fu de acord Tim, într-atât de uluit că abia dacă-şi dădea seama că el era cel care vorbeşte Deşi nimeni nu ştie exact ce înseamnă — Ai părăsit Punctul de Trecere Numărul Nouă, din Mlaştina Fagonard Nu există niciun Dogan în Mlaştina Fagonard, însă există o staţie de încărcare Dacă ai nevoie de o staţie de încărcare, spune da şi îţi voi calcula traseul Dacă nu ai nevoie de o staţie de încărcare, spune continuă — Continuă, zise Tim Doamnă Daria îl caut pe Maerlyn Vocea îl întrerupse — Următorul Dogan de pe traseul actual se află în Kinnock-ul Pădurii de Nord, cunoscut şi sub numele de Cuibul din Norii Nordului Staţia de încărcare din Doganul aflat în Kinnock-ul Pădurii de Nord este deconectată temporar Interferenţele de pe Grindă sugerează existenţa magiei la coordonatele respective De asemenea, pot exista şi Forme de Viaţă Modificată la coordonatele respective Se recomandă ocolirea Dacă vrei să ocoleşti, spune ocolire şi voi face schimbările necesare Dacă vrei să vizitezi Doganul din Kinnock-ul Pădurii de Nord, cunoscut şi sub numele de Cuibul din Norii Nordului, spune continuă Tim se gândi la opţiunile prezentate Dacă obiectul ce-şi zicea „Daria” îi sugera să ocolească, însemna că Doganul acela era un loc periculos Pe de altă parte, oare nu în căutarea magiei venise el aici? A magiei ori a unui miracol? Unde mai pui că el deja a stat pe capul unui balaur Cât de periculos ar putea să fie Doganul din Kinnock-ul Pădurii de Nord? Poate mult mai periculos, recunoscu el pentru sine dar, uite, avea la el toporul tatălui său, avea la el moneda norocoasă a tatălui său şi avea şi pistolul fratelui Văduvei Smack Pistol care funcţiona bine şi care deja făcuse o victimă — Continuă! zise el — Distanţa până la Doganul din Kinnock-ul Pădurii de Nord este de optzeci de kilometri sau patruzeci-şi-cinci-virgulă-patruzeci-şi-cinci-de-roţi Terenul este accesibil Condiţiile meteo Daria se întrerupse Se auzi un păcănit sonor Apoi: — Directiva Nouăsprezece — Ce este Directiva Nouăsprezece, Daria? — Ca să treci de Directiva Nouăsprezece ai nevoie de parolă S-ar putea să ţi se ceară să o spui pe litere — Nu ştiu ce înseamnă asta — Eşti sigur, călătorule, că nu vrei să-ţi trasez un drum ocolitor? Detectez interferenţe puternice în Grindă, indicând un grad sporit de magie — Magie albă sau neagră? Tim puse această întrebare în locul celei care îl măcina şi pe care vocea din farfurioară probabil că nu ar fi înţeles-o: A lui Maerlyn ori a omului care ne-a vârât pe mine şi pe mama în necazul ăsta? Vreme de zece secunde vocea nu spuse nimic şi Tim începu să creadă că nici nu va primi vreun răspuns sau va auzi aceeaşi trimitere la Directiva Nouăsprezece, ceea ce era de fapt acelaşi lucru Însă obţinu un răspuns, deşi nu-l ajută cu nimic — Amândouă, zise Daria Urcă mai departe pe potecă în căldura care nu se mai ostoia Pe la prânz, Tim era deja prea flămând şi prea obosit ca să mai continue drumul De câteva ori încercase s-o atragă pe Daria în discuţie, însă aceasta amuţise din nou Nu i-a folosit nici să apese al treilea bumb, cu toate că funcţia ei de navigare părea intactă; atunci când el făcuse dinadins la dreapta sau la stânga, ieşind de pe poteca ce se adâncea şi mai mult în pădure (urcând constant), luminiţa cea verde se făcuse roşie Când revenise la drumul stabilit, lumina verde se reaprinse A mâncat ceva din raniţa cu provizii, apoi s-a întins să tragă un pui de somn Când s-a trezit, după-amiaza era aproape de sfârşit şi parcă se mai răcorise puţin Luă iar raniţa (mai uşoară acum) în spinare, puse pe umăr burduful cu apă şi porni înainte După-amiaza era scurtă, iar crepusculul încă şi mai scurt Noaptea nu-l mai înspăimânta atât de tare, în parte pentru că deja supravieţuise uneia, dar mai ales pentru că, atunci când cerea lumină, Daria îl asculta În plus, după căldura zilei, răcoarea serii era reconfortantă Tim mai merse destule ceasuri înainte de a simţi din nou oboseala Tocmai ce aduna frunze uscate ca să-şi facă culcuş, când o auzi pe Daria: — În faţa ta se află un loc pitoresc, călătorule Dacă vrei să profiţi de locul acela pitoresc, spune continuă Dacă nu te interesează să-l vezi, spune nu Tim tocmai punea raniţa jos Cuprins de curiozitate, o ridică din nou — Continuă! zise el Discul îşi stinse lumina puternică Însă, după ce ochii lui Tim se obişnuiră cu întunericul, băiatul văzu o altă lumină în faţa lui Parcă era luna, dar una mult mai strălucitoare decât aceea care îşi trimitea razele prin frunzişul des de deasupra potecii — Foloseşte senzorul verde pentru navigare, îl instrui Daria Deplasează-te încet Locul pitoresc este la un kilometru şi jumătate sau zero-virgulă-opt roţi distanţă spre nord de poziţia ta actuală După vorbele astea, scoase un pocnet şi amuţi Tim se strădui să se mişte cu cât mai puţin zgomot, însă lui tot i se părea că face o zarvă teribilă În cele din urmă se dovedi că nu avea nicio importanţă, pentru că vietăţile care sălăşluiau în poiana întinsă în care ajunsese nici nu-l băgară în seamă Pe un trunchi prăbuşit de carpen stăteau şase billy-bumbleri, cu boticurile înălţate spre semiluna de pe cer Ochii le străluceau ca nestematele În zilele acelea nu prea mai erau throckeni în Cătunul Arborelui şi era mare noroc să dai cu ochii de unul Tim nu avusese parte de norocul ăsta Câţiva dintre prietenii lui pretindeau că ar fi zărit câţiva jucându-se în câmp ori în crângul cu tei sălbatici, dar el bănuia că băieţii se dădeau mari, nimic mai mult Şi acum să vadă el şase I se părea că sunt mult mai frumoşi decât perfida Armaneeta, pentru că singura lor magie era aceea a fiinţelor vii Ei au venit lângă mine azi-noapte când dormeam – sunt convins că ei au fost Ca prin vis, se apropie de ei, ştiind că ar putea să-i sperie şi să-i gonească de acolo, însă incapabil să rămână ascuns Bumblerii nu se mişcară Tim întinse mâna către unul, ignorând vocea tânguitoare din minte (identică cu aceea a Văduvei) care-i spunea că precis va fi muşcat Însă bumblerul nu-l muşcă, ci păru a ieşi din nemişcare atunci când simţi degetele lui Tim în blana deasă de sub botic Sări jos de pe buştean La fel făcură şi ceilalţi Şi începură să se hârjonească pe lângă el şi printre picioarele lui, muşcându-se în joacă şi scoţând hămăieli ascuţite care-l făcură pe băiat să izbucnească în râs Unul dintre micuţi privi peste umăr şi parcă râdea şi el Plecară de lângă Tim şi se fugăriră până în centrul poienii Acolo începură să ţopăie în cerc sub lumina lunii, care le făcea umbrele să danseze şi să se contopească Ca la un semn, încremeniră toţi şase şi se ridicară pe picioarele din spate Aşa cum stăteau acum, cu lăbuţele din faţă întinse, puteai să juri că sunt nişte omuleţi micuţi şi blănoşi Sub surâsul rece al semilunii, se întoarseră toţi ca unul spre nord, în direcţia în care se întindea Calea Grinzii — Sunteţi minunaţi! le strigă Tim Se întoarseră către el, ieşind din starea de concentrare de până atunci — Nuuunaţi! exclamă unul dintre ei Şi o luară toţi la fugă printre copaci Totul s-a petrecut atât de repede, că Tim rămase cu impresia că-şi imaginase întreaga scenă Însă doar o impresie În noaptea aceea se culcă în poiană, nădăjduind că micuţii se vor întoarce Şi, înainte să-l ia somnul, îşi aduse aminte ce spusese Văduva Smack despre vremea aceea nefiresc de caldă Poate mi se năzare am să ştiu că am dreptate doar atunci când o să-l vedem pe Musiu Throcken ţopăind la lumina stelelor sau întors către nord, cu botul ridicat Iar el văzuse nu doar un bumbler, ci şase, făcându-le pe amândouă Tim se sculă în capul oaselor Văduva spusese că astea vesteau ce vesteau? O vântoasă mare? Cam aşa ceva, dar parcă mai mult — Furtuna-furtunilor! exclamă el, amintindu-şi Asta vestea comportamentul bumblerilor — Furtuna-furtunilor, spuse Daria, luându-l prin surprindere şi gonindu-i de tot somnul Furtună rapidă de mare intensitate Printre caracteristicile ei se numără scăderile abrupte şi vertiginoase ale temperaturii, însoţite de vânturi extrem de puternice Au existat situaţii când aceste furtuni au provocat distrugeri însemnate şi pierderi de vieţi omeneşti în zonele civilizate ale lumii În regiunile primitive, triburi întregi au fost şterse de pe faţa pământului Această definiţie a furtunii-furtunilor a fost oferită de North Central Positronics Tim se culcă iarăşi pe aşternutul lui de frunze, cu braţele sub cap şi cu ochii la diadema de stele de deasupra poienii Nu mai spune? North Central Positronics? Mă rog După mintea lui, Daria fusese cea care-i oferise definiţia respectivă Minunată maşinărie Daria asta (deşi nu era tocmai convins că ar fi fost doar o maşinărie), cu toate că nu avea voie să-i dezvăluie anumite lucruri Dar i se părea că Daria făcea cumva aluzie la ele Oare nu cumva îl ducea şi ea de nas, aşa cum făcuseră perceptorul şi Armaneeta? Tim se văzu nevoit să admită că era posibil, dar parcă nu Avea impresia – poate din cauză că nu era decât un copil prostuţ, gata să-şi pună nădejdea în oricine – că Daria era de multă vreme nevorbită şi îi picase tocmai el cu tronc De un singur lucru era sigur: dacă se apropia o furtună îngrozitoare, atunci ar face bine să-i dea zor şi să-şi termine treaba cât mai curând, după care să caute adăpost Dar unde? Se duse iar cu gândul la tribul Fagonard Oamenii aceia ştiau foarte bine că nu erau deloc în siguranţă oare nu imitaseră ei reacţiile bumblerilor în faţa lui? Şi atunci îşi pusese în minte că va recunoaşte ce anume încercau să-i arate când va vedea cu ochii lui Şi văzuse Se apropia furtuna – furtuna-furtunilor Fagonarzii ştiau, probabil, că îi vestiseră bumblerii Şi se aşteptau să-i ucidă Din cauza acestor gânduri, Tim nu credea că somnul va veni prea repede, dar, după doar cinci minute, dormea buştean Şi visă throckeni dansând la lumina lunii Începuse să o considere pe Daria tovarăşa lui de drum, deşi ea nu vorbea prea mult şi, chiar atunci când vorbea, el nu prea pricepea de ce o făcea (ori ce mama lui Na’ar îi spunea) Odată i-a înşirat mai multe numere Altă dată i-a zis că ea se va „deconecta temporar” pentru că va „căuta satelitul” şi îi sugeră să facă un popas Tim se opri şi, vreme de o jumătate de oră, farfuriuţa i se păru cât se poate de moartă – nu tu voce, nu tu lumini Tocmai când începuse să creadă că Daria murise cu adevărat, se reaprinse luminiţa verde, reapăru beţigaşul şi Daria îl anunţă: — Am restabilit legătura prin satelit — Ferice de noi, răspunse Tim, care habar n-avea despre ce era vorba De câteva ori, Daria se oferi să-i calculeze un traseu ocolitor Tim continuă să refuze Şi odată, cam pe la sfârşitul celei de-a doua zile de la plecarea din Mlaştina Fagonard, maşinăria aceea stranie îi recită câteva versuri: Uite acvila, ce ochi strălucitori are, Cuprinde ceru-ntreg cu aripile sale! Ea vede marea şi uscatul, vede pe oricine Şi-l vede chiar şi pe un ţânc ca mine Dacă va apuca să trăiască o sută de ani (deşi Tim se cam îndoia că aşa i-ar fi fost scris, dat fiind treaba asta nebunească de care se apucase), era convins că niciodată nu va uita cele văzute în cele trei zile când urcase prin pădure, alături de Daria, în căldura aceea apăsătoare Poteca, abia desluşită până atunci, se transformă într-o alee bine conturată care, drum de câteva roţi, a fost mărginită de ruinele unor foste ziduri din piatră La un moment dat, vreme de un ceas sau cam aşa, coridorul din cerul de deasupra acestei alei s-a umplut cu mii de uriaşe păsări roşii care zburau spre sud, ca şi cum le venise timpul să migreze Dar fără îndoială, îşi zise Tim, că tot în Pădurea Fără Sfârşit îşi vor găsi odihna Pentru că niciodată asemenea păsări nu fuseseră văzute zburând pe deasupra Cătunului Altă dată le-au tăiat calea patru căprioare albastre, nu mai înalte de o jumătate de metru Mutanţii aceştia pitici nu au dat nicio atenţie băiatului consternat care se holba la ele Şi cu altă ocazie au ajuns într-un câmp plin cu ciuperci galbene Erau uriaşe, cam de un metru douăzeci, iar pălăriile lor erau cât umbrelele — Sunt bune de mâncat, Daria? o întrebă Tim, pentru că proviziile din coş erau pe terminate Ştii cumva? — Nu, călătorule, îi răspunse Daria Sunt otrăvitoare Te apucă convulsiile şi mori chiar şi dacă nu faci decât să te atingi de ele şi le iei sporii pe piele Te sfătuiesc să dai dovadă de maximă prudenţă Tim o ascultă, ba îşi ţinu până şi răsuflarea până când trecu de câmpul acela ucigaş, unde otrava era scăldată în raze de soare Pe la sfârşitul celei de-a treia zile, băiatul ajunse pe marginea unui hău Părea mai adânc de trei sute de metri Nu-i zărea fundul, pentru că era plin cu troiene de flori albe La început i s-a părut că acolo era un nor desprins de pe cer şi prăbuşit pe pământ Miresmele ce urcau până la el erau extraordinar de dulci Peste prăpastia aceasta se întindea o punte din piatră care, pe partea cealaltă, trecea printr-o cascadă cu străluciri sângerii în lumina crepuscului — Adică eu trebuie să trec pe ăla? întrebă Tim cu voce sfârşită Puntea nu părea mai lată decât grinzile din şopronul de acasă şi nici prea groasă nu părea Daria nu spuse nimic, deşi luminiţa verde era tot răspunsul de care avea nevoie — Poate mâine-dimineaţă, zise Tim, ştiind că nu va pune geană pe geană din cauza asta, dar nedorind să rişte traversarea tocmai când noaptea era atât de aproape Îl îngrozea şi simplul gând că întunericul l-ar putea găsi în echilibru pe podul acela îngust — Sfatul meu este să traversezi acum, îl povăţui Daria, şi să te grăbeşti să ajungi la Doganul din Kinnock-ul Pădurii de Nord Ocolirea nu mai este posibilă Privind lung la defileu şi la puntea aceea nesigură, Tim îşi zise că nu mai avea nevoie ca vocea din farfuriuţă să-i spună că ocolul nu mai era posibil Şi totuşi — De ce să nu aştept până de dimineaţă Sunt convins că atunci va fi mai sigur — Directiva Nouăsprezece Din discul argintiu se auzi un pocnet mai răsunător decât cele de până atunci şi Daria adăugă: — Te sfătuiesc să te grăbeşti, Tim De câteva ori o rugase până atunci să nu-i mai spună călătorule Acum era prima dată când vocea îi zicea pe nume, iar asta l-a făcut să se hotărască Renunţă la raniţa primită de la tribul Fagonard – nu fără regrete – pentru că se gândea că l-ar putea dezechilibra Îndesă în cămaşă ultimele două popkinuri, îşi atârnă pe umăr burduful cu apă, apoi se asigură că pistolul şi toporul tatălui său erau bine înfipte la brâu Se apropie de puntea din piatră, se uită în jos la nămeţii de flori şi observă primele umbre ale serii întinzându-se acolo Îşi imagină cum ar fi să facă un pas greşit, precis ultimul din viaţa lui; se văzu dând disperat din mâini, încercând zadarnic să-şi recapete echilibrul; parcă simţi şi cum îi alunecă picioarele de pe punte şi încep să se zbată în aer; îşi auzi zbieretele deznădăjduite Va avea vreme câteva clipe să regrete toată viaţa pe care nu a apucat s-o trăiască; şi apoi Niciun răspuns; dar îi era de ajuns Tim făcu primul pas pe punte Tocurile cizmelor lui răsunau puternic pe piatra podului Nu voia să se uite în jos, dar nu avea încotro; condamnarea la moarte ar fi fost o certitudine dacă nu băga de seamă unde punea piciorul Largă cât o uliţă la început, puntea din piatră se îngusta din ce în ce mai mult, astfel încât, aproape de jumătatea ei, era cât lăţimea tălpilor lui Tim – exact aşa cum bănuise el de pe margine, deşi atunci sperase din suflet că nu vedea bine Încercă să păşească ţinând mâinile întinse în lateral, dar o adiere de vânt îi umflă cămaşa, făcându-l să se simtă ca un zmeu gata să-şi ia zborul Lăsă mâinile în jos şi merse mai departe, punând cu mare grijă câte un picior înaintea celuilalt şi clătinându-se uşor Din ce în ce mai convins era că doar câteva secunde îi va mai bubui inima în piept, doar câteva secunde îi vor mai trece gânduri dezlânate prin minte Mama n-o să afle niciodată ce mi s-a întâmplat La jumătatea ei, puntea era incredibil de îngustă şi de şubredă Tim o simţea prin tălpi cât era de fragilă şi auzea vibraţiile de diapazon ale vântului pe dedesubtul ei Acum trebuia să-şi basculeze piciorul peste hău la fiecare pas Vezi să nu te blochezi, îşi spuse el Dar ştia că o şovăială oricât de mică exact la asta ar duce Apoi surprinse cu coada ochiului o mişcare dedesubt şi atunci şovăi Dintre flori se înălţau tentacule lungi, pieloase Pe deasupra erau cenuşii ca ardezia, iar pe partea inferioară aveau roşeaţa pielii arse Se ridicau către el unduindu-se ca în dans – mai întâi două, apoi patru, după aceea opt; şi în final o pădure de tentacule O auzi din nou pe Daria: — Sfatul meu este să te grăbeşti, Tim Băiatul se sili să iasă din nemişcare Începu să păşească încet, apoi din ce în ce mai repede, pe măsură ce tentaculele se apropiau de el Evident că nu exista nicio lighioană pe lume, indiferent cât de monstruoasă, care să aibă membre lungi de trei sute de metri Dar Tim grăbi şi mai mult pasul când observă cum tentaculele se subţiau şi se întindeau ca elasticul, ca să ajungă şi mai sus Iar atunci când cel mai lung dintre ele ajunse sub punte şi începu să orbecăie de-a lungul ei, băiatul o luă la goană În faţa lui tunau apele cascadei, colorate acum în nuanţele palide de roz şi portocaliu ale serii ce se lăsa peste lume Stropi mari şi reci căzură peste chipul lui înfierbântat Tim simţi o atingere pe cizmă şi se aruncă prin căderea de apă cu un strigăt incoerent O clipă simţi cum îngheaţă până în măduva oaselor – răceala apei îi îmbrăcă întregul trup ca o mantie – şi imediat se pomeni dincolo de cascadă, pe teren solid Un tentacul se strecură spre el Îşi ridică vârful şiroind de apă, aşa cum îşi ridică o cobră capul şi se retrase — Daria? Ai păţit ceva? — Am carcasa etanşă, răspunse ea pe un ton suspect de asemănător cu îngâmfarea Tim se adună de pe jos şi se uită în jur Ajunsese într-o grotă micuţă din piatră Scrisă cu vopsea odinioară roşie, dar decolorată până la un ruginiu stins cu trecerea anilor (sau, poate, a secolelor), era însemnarea aceasta criptică: IOAN 3:16 VĂ TEMEŢI DE IAD, SPERAŢI ÎN RAI OMUL IISUS În faţă era o scară scurtă, tăiată în stâncă, pe care se stingeau ultimele raze ale soarelui Într-o parte a ei era un morman de cutii din cositor şi tot felul de resturi dintr-o maşinărie distrusă – arcuri, sârme, cioburi de sticlă şi bucăţi de carton verde acoperit cu inele mici din metal În latura cealaltă a scării se afla un schelet rânjit, cu o gamelă străveche petrecută peste coaste Salutare, Tim! părea a-i spune rânjetul acela Bun venit în partea asta de lume! Vrei o duşcă de colb? Am din belşug! Tim urcă treptele, evitând să se apropie prea mult de osemintele acelea Ştia foarte bine că scheletul nu va prinde viaţă şi nu va încerca să-l înşface de gleznă, cum o făcuseră tentaculele din flori; dacă eşti mort, eşti mort şi gata Dar parcă tot era mai prudent să-l ocolească Când ajunse în capătul scării, văzu că poteca intra din nou în pădure Însă el nu va rămâne prea mult aici pentru că nu departe, arborii bătrâni se retrăgeau iarăşi, iar lunga, foarte lunga potecă, pe care urcase el până atunci, intra într-o poiană mult mai întinsă decât aceea în care dansaseră bumblerii la lumina lunii Un turn imens, construit din drugi metalici, se avânta spre ceruri În vârful lui clipea o lumină roşie — Ai ajuns aproape de destinaţie, îl informă Daria Doganul din Kinnock-ul Pădurii de Nord se află la trei roţi în faţa ta Din nou pocnetul, parcă şi mai răsunător decât înainte — Realmente trebuie să te grăbeşti, Tim! Pe când stătea cu ochii la clipirea roşie a turnului, băiatul simţi cum începe din nou să bată vântul, care îl speriase atât de mult când traversa puntea Însă acum răsuflarea lui era foarte rece Se uită la cer şi văzu că norii leneşi de mai devreme porniseră deja într-o cursă nebună — E furtuna-furtunilor, Daria, nu-i aşa? Vine furtuna-furtunilor Daria nu-i răspunse, dar Tim nici nu avea nevoie de răspunsul ei O luă la goană Când ajunse la Doganul din poiană, abia dacă mai avea suflu şi parcă alerga cu încetinitorul, în ciuda faptului că ştia că trebuie să se grăbească şi mai tare Vântul se înteţea tot mai mult, izbindu-l cu putere, iar crengile carpenilor începuseră să mormăie ameninţător Aerul tot cald era, dar Tim nu credea că va rămâne aşa multă vreme Era musai să ajungă la adăpost şi spera să o poată face în locul acela care se chema Dogan Însă, când intră în poiană, abia dacă aruncă o privire construcţiei cu acoperiş rotund, din metal, de la baza turnului subţire şi înalt, cu lumina roşie din vârf Văzuse altceva ce-i captă întreaga atenţie şi-l lăsă fără suflare Chiar văd asta? Oare nu-mi joacă ochii un renghi? — Zei ai mei! şopti el Poteca era pavată cu un material întunecat şi foarte neted, dar într-atât de strălucitor, încât în el se reflectau şi copacii care dansau în rafalele de vânt, şi norii în culorile apusului care se fugăreau pe cer Poteca se sfârşea pe marginea unei prăpăstii Parcă întreaga lume se sfârşea acolo, pentru a reîncepe, la distanţă de mai bine de o sută de roţi La mijloc era o genune uriaşă în care frunze căzute se învolburau în vântul puternic Erau şi lăstuni de gunoi acolo Zburau şi se roteau neputincioşi în vârtejurile de aer Unii erau deja morţi, pentru că aripile le fuseseră smulse din trupuri Dar Tim nu dădu atenţie nici genunii şi nici păsărilor muribunde În stânga drumului din metal, cam la trei metri de locul unde lumea se cufunda în neant, se afla o cuşcă circulară cu gratii metalice În faţa ei zăcea răsturnată o căldare turtită din cositor, pe care Tim o cunoştea atât de bine În cuşca aceea era un tigru enorm, care se învârtea agale în jurul unei gropi din mijloc Îl observă pe băiatul care se holba la el cu gura căscată şi se apropie de gratii Ochii fiarei erau mari cât mingile de oiniţă, dar de un verde strălucitor în locul albastrului mat al mingilor Pe blana lui alternau dungile portocalii cu cele negre ca miezul de noapte Avea urechile ciulite Îşi încreţise botul, dezvelind colţii ascuţiţi şi albi Scoase un mârâit prelung – sunet grav aidoma celui pe care l-ar scoate o haină din mătase dacă ai rupe-o încet, de-a lungul cusăturii Poate că aşa îi ura el bun venit dar lui Tim parcă nu-i prea venea a crede În jurul grumazului, tigrul avea o zgardă din argint Două obiecte atârnau de ea Unul semăna cu o carte de joc Celălalt era o cheie cu o formă ciudată, răsucită Tim nu ştia câtă vreme a stat încremenit acolo, fascinat de ochii aceia superbi, de smarald, şi nici câtă vreme ar mai fi rămas în aceeaşi stare, dacă nu s-ar fi auzit câteva bufnituri înăbuşite vestind pericolul extrem al situaţiei — Ce-i asta? — Sunt copacii din partea cealaltă a Marelui Canion, îi zise Daria Fac implozie din cauza scăderii extrem de rapide a temperaturii Caută adăpost, Tim! Furtuna-furtunilor, adică Ce altceva? — Cât mai e până ajunge la noi? — Mai puţin de o oră Un alt pocnet răsunător din interiorul discului argintiu — S-ar putea să fiu nevoită să mă închid — Nu! — Am încălcat Directiva Nouăsprezece În apărarea mea nu pot spune decât că a trecut mult prea mult timp de când nu am mai avut cu cine să vorbesc Clic! Şi imediat, mai alarmant şi mai prevestitor de rele: Jac! — Şi tigrul ăsta ce este? Gardianul Grinzii? Imediat ce rosti vorbele acestea, Tim se simţi cuprins de o groază fără de margini — Nu-l pot lăsa pe Gardianul Grinzii să fie omorât de furtuna-furtunilor! — Gardianul acestui capăt al Grinzii este Aslan, îi spuse Daria Aslan este leu şi, dacă nu a murit încă, acum ar trebui să se afle departe de aici, pe tărâmul zăpezilor veşnice Tigrul acesta este Directiva Nouăsprezece! Se auzi un ţăcănit şi mai sonor la această nouă încălcare a directivei cu pricina Tim nu îşi putea imagina ce preţ va avea Daria de plătit pentru nesocotirea regulilor — Tigrul acesta este magia despre care ţi-am vorbit Nu-l băga în seamă Caută adăpost! Mult noroc, Tim! Mi-ai fost prie Acum nu se mai auzi niciun clic şi niciun ţac, ci un trosnet înfiorător Din farfurioară începu să iasă fum şi luminiţa verde se stinse — Daria! Nimic — Daria, vino înapoi! Însă Daria dispăruse Bubuiturile ca de artilerie făcute de copacii muribunzi se auzeau tot de dincolo de abisul acela înnourat din mijlocul lumii, dar nu era nicio îndoială că se apropiau cu repeziciune Vântul se tot înteţea şi devenea din ce în ce mai rece Norii alergau năvalnic pe deasupra În urma lor, apărură primele stele pe cerul violet, nespus de limpede Şoaptele vântului prin ramurile înalte ale copacilor din jur se amplificară până ajunseră la intensitatea unui cor de vaiere nefericite Era ca şi cum carpenii ar fi înţeles că viaţa lor lungă, foarte lungă, se apropia de sfârşit Un pădurar uriaş se apropia de ei, rotind pe deasupra capului toporul lui făcut din vânt Tim mai aruncă o privire la tigru (fiara îşi reluase plimbarea lentă şi maiestuoasă, părând a spune că băiatul nu merita mai multă atenţie din partea lui) şi o luă la fugă spre Dogan Gemuleţe rotunde din sticlă – sticlă foarte groasă, din câte se părea – înconjurau construcţia la înălţimea capului lui Tim Uşa era făcută din metal Nu avea nici clanţă, nici zăvor, ci doar o fantă, ca o gură fără buze Deasupra acestei deschizături era o plăcuţă ruginită pe care scria: NORTH CENTRAL POSITRONICS, LTD KINNOCK PĂDUREA DE NORD PĂTRAR ARC AVANPOST 9 Nivel Scăzut de Securitate FOLOSIŢI CARTELA DE ACCES Nu reuşi să înţeleagă aceste cuvinte, pentru că fuseseră scrise într-un amestec straniu de Limbă Nobilă şi Limbă de Rând Dar mâzgălitura de sub ele nu-i puse nicio problemă: Toţi sunt morţi aici La baza uşii era o cutie care semăna cu aceea în care mama lui Tim obişnuia să-şi ţină podoabele ieftine şi suvenirele Cu singura diferenţă că aceasta de acum era făcută din metal, iar nu din lemn Băiatul încercă să o deschidă, dar era încuiată Pe capac erau gravate nişte litere pe care el nu le cunoştea Mai era acolo şi o gaură de cheie de o formă foarte ciudată – ca litera ꞎ – dar nici urmă de cheie Încercă să ridice cutia În zadar Parcă ar fi fost ancorată de un stâlp subteran Corpul unui lăstun mort îl izbi în obraz Alte cadavre cu pene trecură pe lângă el, răsucindu-se iar şi iar în văzduhul tot mai însufleţit Unele se loviră de Dogan şi căzură lângă el Tim mai citi o dată ultimele cuvinte de pe plăcuţă: FOLOSIŢI CARTELA DE ACCES Dacă nu l-ar fi dus mintea să priceapă ce ar fi fost un asemenea obiect, nu ar fi trebuit decât să se uite la crăpătura de mai jos de cuvinte Ba chiar avea senzaţia că ştia exact cum arată o „cartelă de acces”, pentru că tocmai ce văzuse una, împreună cu o cheie care s-ar fi potrivit întocmai în gaura în formă de „[” a cutiei metalice Cele două chei – care foarte posibil reprezentau salvarea lui – atârnau la gâtul unui tigru care probabil că l-ar fi înfulecat din trei înghiţituri Ba chiar din două, pentru că Tim nu văzuse nicio urmă de hrană în cuşcă Tot ce i se întâmpla acum semăna din ce în ce mai mult cu o glumă proastă, deşi numai unui om foarte crud i s-ar fi putut părea amuzantă Probabil genului aceluia de individ care ar fi fost în stare să se folosească de o zâniţă perfidă ca să ademenească un băieţel încrezător într-o mlaştină plină de pericole Ce să facă? Dar, oare, putea face ceva? Şi-ar fi dorit să îi ceară sfatul Dariei, dar îi era cumplit de teamă că prietena lui din farfuriuţă – o zâniţă cumsecade, spre deosebire de cea malefică a Perceptorului – era moartă, ucisă de Directiva Nouăsprezece Se apropie încet, foarte încet, de cuşcă, nevoit acum să meargă încovoiat împotriva direcţiei vântului Tigrul îl observă şi ocoli tiptil groapa din mijloc ca să ajungă lângă uşa cuştii Îşi lăsă în jos capul uriaş şi se uită ţintă la băiat cu ochii lui scânteietori Vântul îi încreţi blana groasă, vălurindu-i dungile şi parcă schimbându-le între ele Normal ar fi fost ca vântul acela puternic să rostogolească cât colo căldarea din cositor, dar nimic nu era normal aici Aidoma cutiei metalice, şi căldarea părea ancorată de pământ E căldarea pe care mi-a lăsat-o lângă casă, ca să-i văd minciunile în ea şi să le cred Toată povestea nu fusese decât o glumă şi îi va descoperi tâlcul sub căldarea aceasta, da, acolo va afla el poanta hazlie, cuvintele acelea care ar trebui să-i facă pe oameni să se zguduie de râs Şi, în fond, de ce nu? Pentru că acesta era sfârşitul, de ce nu ar râde şi el puţin? I-ar face bine Tim apucă găleata şi o ridică de jos Se aştepta ca dedesubt să dea de bagheta magică a Perceptorului Dar nu a fost cazul Gluma era mult mai bună Sub căldare se afla o altă cheie, mai mare şi cu multe ornamente Tot din argint, ca ligheanul Perceptorului şi zgarda tigrului De capătul ei era legat un bilet cu o bucată de şnur Dincolo de genune copacii trosneau şi bubuiau Din adâncul prăpastiei se ridicară vălătuci uriaşi de praf, destrămaţi imediat de rafalele vântului Biletul Perceptorului era scurt: Felicitările mele, Băiat Curajos şi Descurcăreţ! Bine ai sosit în Kinnock-ul Pădurii de Nord, cunoscut pe vremuri drept Poartă a Lumii Nepământene! Aici ţi-am lăsat un tigru cam neastâmpărat Este FOARTE flămând! Dar, aşa cum deja ţi-ai dat seama, Cheia ADĂPOSTULUI atârnă la Gâtul lui Aşa cum ţi-ai dat deja seama, această Cheie descuie Cuşca Vreau să văd dacă te încumeţi s-o foloseşti Omagiile mele pentru Mama ta (al cărei Nou Bărbat îi va face CURÂND o vizită), rămân al tău Credincios Servitor! RF/MB Pe omul acela – dacă om era – care-i lăsase lui Tim biletul nu-l mai surprindeau multe, dar s-ar fi putut să-l mire surâsul apărut pe buzele băiatului când se ridică şi trase un şut în căldarea de cositor, care se înălţă şi începu să se rostogolească în vântul care căpătase intensitate de vijelie Căldarea îşi atinsese scopul şi toată magia se scursese din ea Tom se uită la tigru Tigrul se uită la Tim Fiara parcă nici nu-şi dădea seama de urgia din jur Biciuia încet aerul cu coada sa lungă — Îşi imaginează că mai degrabă aş prefera să fiu dus de vânt sau să mor de frig decât să mă înfrunt cu ghearele şi colţii tăi Probabil că nu l-a văzut pe ăsta Şi Tim îşi scoase pistolul de la brâu — L-a omorât pe monstrul din mlaştină şi sunt convins că te va omorî şi pe mătăluţă, Sai Tigrule Din nou Tim se simţi surprins de senzaţia pe care o avea la atingerea armei Parcă anume pentru el fusese creată Atât de simplă şi atât de clară îi era menirea Nu cerea nimic altceva decât să tragă Şi când Tim îl ţinea în mână, nici el nu-şi dorea nimic altceva Şi totuşi — Oho, l-a văzut! zâmbi Tim şi mai mult Nici nu a simţit cum i s-au ridicat colţurile buzelor, deoarece pielea feţei îi amorţise de la frig — O, da, foarte bine l-a văzut Şi-o fi imaginat Perceptorul că voi avea atâta îndrăzneală? Probabil că nu Şi-o fi imaginat el că aş fi în stare să te împuşc? De ce să nu-şi imagineze? El ar fi făcut-o Însă de ce a trimis un copil la tine? Chiar aşa, de ce, când el a spânzurat o mie de oameni şi a luat gâturile altor o sută şi cine mai ştie numărul sărmanelor văduve, la fel ca mama, pe care le-a surghiunit? La întrebările astea ai răspuns, Sai Tigrule? Tigrul îl privea ţintă, cu capul plecat şi cu coada lungă biciuind încet aerul Cu o mână, Tim vârî pistolul înapoi la brâu; cu cealaltă strecură cheia ornamentată în lacătul de la uşa curbată a cuştii — Îţi propun un târg, Sai Tigrule Dă-mi voie să folosesc cheia de la gâtul tău ca să descui adăpostul ăla de colo şi vom trăi amândoi Dar, dacă ai să mă faci bucăţi-bucăţele, să ştii că ai să mori şi tu, nu numai eu Pricepi ce-ţi zic? Fă un semn ca să ştiu că ai priceput Tigrul nu făcu niciun semn Continuă să-l privească ţintă De fapt, Tim nici nu se aşteptase la vreun semn din partea fiarei şi probabil nici nu avea nevoie de unul Va curge apă, dacă asta va fi vrerea Domnului — Te iubesc, mamă, şopti el şi răsuci cheia Se auzi un pocnet surd când se învârti mecanismul vechi Tim puse mâna pe uşă şi o deschise în zbieret de balamale neunse Apoi făcu un pas înapoi şi lăsă mâinile pe lângă trup Câteva momente tigrul nu făcu nicio mişcare, ca şi cum nu-i venea să creadă ce se petrece Apoi se hotărî şi ieşi încet din cuşcă El şi Tim se priviră lung sub cerul violet, în urletele vântului şi bubuielile copacilor prăbuşiţi de furtuna care se apropia Tigrul începu să înainteze Tim făcu un pas în spate, dar se opri imediat pentru că înţelese că, încă unul dacă mai făcea, s-ar fi pierdut cu firea şi ar fi luat-o la sănătoasa Aşa că rămase pe loc — Haide, vino! Eu sunt Tim, fiu al lui Ross cel Mare În loc să-i sfâşie beregata, tigrul se aşeză pe picioarele dinapoi şi îşi înălţă capul, expunându-şi zgarda şi cheile care atârnau de ea Tim nu ezită nicio clipită Îşi va permite mai încolo luxul de a se minuna de toată păţania, însă nu acum Cu fiecare secundă ce trecea, vântul devenea tot mai puternic şi, dacă nu se grăbea, foarte curând rafalele l-ar fi luat pe sus şi l-ar fi aruncat în copaci unde probabil că ar fi străpuns de crengi Tigrul era mai greu, dar şi el îl va urma peste puţină vreme Cheia care semăna cu o carte de joc şi aceea care arăta ca litera ꞎ fuseseră sudate de zgarda din argint Însă încuietoarea zgărzii se dovedi uşor de desfăcut Tim apăsă scobiturile din capete şi zgarda căzu de la gâtul tigrului Observă în fugă faptul că fiara părea a mai avea o zgardă – una din piele roz, acolo unde blana îi fusese roasă de metal – şi se grăbi să ajungă la uşa Doganului Introduse cartela în fantă Nimic O întoarse şi încercă celălalt capăt Tot nimic O rafală foarte puternică de vânt, rece ca o mână moartă, îl izbi de uşă, făcând să-i dea sângele pe nas Îşi recăpătă echilibrul, întoarse cartela cu faţa în sus şi încercă din nou Acelaşi eşec Şi, pe neaşteptate, Tim îşi aduse aminte de ceva ce-i zisese Daria – doar trei zile trecuseră de atunci? Doganul aflat în Kinnock-ul Pădurii de Nord este deconectat temporar Înseamnă că asta a vrut ea să spună O mai lumina încă farul din vârful turnului, însă aici, la nivelul solului, se întrerupsese energia care făcea să funcţioneze locul acesta Înfruntase tigrul, iar tigrul nu-l mâncase, dar Doganul era încuiat Deci tot vor muri amândoi Aşa se sfârşea gluma şi Omul în negru se strica de râs pe undeva Se întoarse şi văzu cum tigrul împinge cu botul cutia din metal cu capacul gravat Fiara se uită la el, apoi mai împinse o dată cutia — Cum zici tu, îi spuse Tim În fond, de ce nu? Se aşeză în genunchi lângă capul aplecat al tigrului, simţind răsuflarea caldă a fiarei pe obrazul lui îngheţat Încercă cheia în forma literei „[” Se potrivea perfect Cu ochii minţii revăzu clipa când descuiase cufărul lui Kells cu cheia dată de Perceptor Apoi o răsuci, auzi clicul şi putu să ridice capacul Sperând că înăuntru va găsi ceva care să-l salveze Dar nu văzu decât trei obiecte care nu-i erau de niciun folos: o pană mare şi albă, o sticlă mică şi maronie şi un şervet din bumbac alb, de genul celor care se aşterneau pe mesele lungi din spatele sălii de rugăciuni din Cătunul Arborelui pentru masa festivă de Sărbătoarea Secerişului Vântul căpătase deja forţă de vijelie; sufla printre drugii metalici ai turnului, făcându-i să scoată tânguieli sinistre Suflă şi pana albă din cutie, dar, înainte de a o duce departe, tigrul îşi întinse gâtul şi o prinse în colţi Apoi o oferi băiatului Tim luă pana din botul fiarei şi, fără să-i dea prea mare atenţie, şi-o puse la cingătoare, alături de toporul tatălui său Se îndepărtă de-a buşilea de Dogan Nu i-ar fi plăcut deloc să moară izbit de vreun copac ori tras în ţeapă în vreo creangă Dar oricum moartea asta ar fi fost mai bună (mai rapidă) decât dacă ar fi fost zdrobit de zidul Doganului, în vreme ce vântul îngheţat i-ar fi intrat prin piele până la inimă şi la celelalte organe, îngheţându-i-le Auzi un sunet ca de mătase ruptă: mârâitul tigrului Tim vru să se uite la el când vântul îl izbi din nou de Dogan Cu mult efort îşi recăpătă suflul, dar vântul se tot încăpăţâna să i-l smulgă din gură şi din nări Acum tigrul îi întindea şervetul şi, tocmai reuşi să tragă ceva aer în piept (atât de îngheţat că-i amorţi gâtul în drumul spre plămâni), Tim observă un lucru surprinzător Sai Tigrul apucase şervetul de un colţ cu botul şi îl despăturise complet Imposibil Imposibil, dar exact asta vedea Dacă nu cumva îl înşelau ochii, din care acum ţâşneau lacrimi care-i îngheţau pe obraji, şervetul din fălcile tigrului se făcuse mare cât un prosop Tim întinse mâna după el Tigrul nu-i dădu drumul până când nu îl văzu bine strâns în pumnul băiatului Vijelia hohotea în jurul lor şi atât de puternică se făcuse că până şi animalul de aproape trei sute de kilograme era nevoit să se proptească bine în cele patru picioare ca să nu fie dat peste cap Însă, mare mirare, şervetul, devenit prosop, atârna moale în mâna lui Tim, ca şi cum n-ar fi bătut vânt nici cât să clintească firul ierbii Tim se holbă uluit la tigru Animalul se holbă şi el, aparent netulburat de zbuciumul lumii din jurul lui Băiatul îşi aduse aminte de căldarea din cositor în care văzuse imagini la fel de clare ca acelea din ligheanul de argint al Perceptorului Orice obiect poate deveni magic, dacă e ţinut de mâna care trebuie Chiar şi o bucată simplă de bumbac Prosopul era împăturit în două – cel puţin în două Tim îl despături din nou, iar prosopul se transformă într-o faţă de masă O ridică în faţa lui şi, cu toate că vântul sufla dezlănţuit în dreapta şi stânga, văzduhul dintre el şi bucata aceea de cârpă era nemişcat Şi cald Tim strânse în mâini faţa de masă, care fusese doar un şervet cu câteva secunde înainte, o scutură şi o desfăcu încă o dată Acum era un cearşaf, pe care îl aşternu lesne pe jos, în ciuda prafului, crengilor şi lăstunilor morţi purtaţi de vânt pe lângă el şi se izbeau de zidul curbat al Doganului cu zgomot de grindină Tim dădu să se bage sub cearşaful acela, dar se opri şi se uită în ochii verzi şi strălucitori ai tigrului Se mai uită şi la colţii lui mari şi ascuţiţi pe care botul nu reuşea să-i acopere în întregime Apoi ridică marginea cearşafului vrăjit — Haide! Bagă-te aici! Nu bate vântul şi nici frig nu e Dar nu-ţi spun o noutate, Sai Tigrule Am dreptate? Tigrul se ghemui, îşi întinse labele cu gheare uriaşe şi se târî pe burtă până când intră cu totul sub cearşaf Tim simţi cum îl zgârie ceva pe braţ, ca o perie din sârmă: mustăţile fiarei Băiatul se cutremură Apoi se pomeni că tigrul se culcă, lipindu-şi trupul lung de el Dar era prea mare, aşa că jumătate din el nu încăpea sub acoperământul subţire şi alb Aşa că Tim se ridică pe jumătate şi ieşi de acolo, luptându-se cu vântul care îl izbea peste cap şi umeri Scutură din nou cearşaful Se auzi un foşnet şi bucata de pânză magică se despături încă o dată, ajungând acum de mărimea unei vele de iaht Tivul ei ajungea până aproape de cuşca tigrului Lumea mugea şi văzduhul răcnea, dar sub pânza aceea totul era în nemişcare Sigur, cu excepţia inimii zbuciumate a lui Tim Când parcă începuse să-şi mai domolească bătăile, băiatul simţi o altă inimă bubuind ritmic lângă pieptul lui Şi auzi un huruit grav şi aspru Tigrul torcea — Suntem în siguranţă aici, nu crezi? îl întrebă Tim Tigrul îl privi o clipă, apoi închise ochii Băiatul nici nu mai avea nevoie de alt răspuns Veni noaptea şi, odată cu ea, toată furia furtunii-furtunilor De jur-împrejurul pânzei fermecate, care la început arătase ca un şervet oarecare, se făcea tot mai frig, iar vântul ajunsese să sufle cu mai mult de o sută de roţi pe oră Pe geamurile Doganului se formară cataracte de gheaţă groase de câţiva centimetri Mai întâi, carpenii din spatele lui făcură implozie, apoi se prăbuşiră, apoi porniră să se rostogolească spre sud, într-un nor criminal de crengi, aşchii şi trunchiuri întregi Tovarăşul de somn al lui Tim sforăia mai departe, nepăsător la urgia de afară Trupul i se relaxase şi se întinsese, împingându-l pe băiat spre marginea acoperământului lor La un moment dat, Tim se văzu nevoit să înghiontească tigrul, aşa cum îl înghionteşti pe cel cu care dormi alături atunci când te dezveleşte Tigrul scoase un mârâit înfundat şi îşi mişcă ghearele, dar se dădu mai la o parte — Mulţam-sai, îi şopti Tim La o oră după apusul soarelui – sau poate două, căci băiatul pierduse simţul timpului – un scrâşnet prelung şi sinistru se alătură urletelor vântului Tigrul deschise ochii Cu multă prudenţă, Tim ridică marginea pânzei şi se uită afară Începuse să se încovoaie turnul de deasupra Doganului Urmări fascinat cum încovoierea se făcea tot mai pronunţată până când, cu o repeziciune prea mare pentru ochiul omenesc, turnul se dezintegră complet În clipa asta era acolo, înalt şi falnic; în următoarea nu mai rămăseseră din el decât stoluri de gratii şi ţepi din metal, care zburau duse de vânt spre drumul neted care, până de curând, fusese o pădure de carpeni Urmează Doganul, îşi zise Tim Însă Doganul nu păţi nimic Doganul rămase pe loc, neclintit, aşa cum era de o mie de ani Niciodată nu va uita noaptea aceea, atât de ireală că nici nu avea cuvinte prin care să o descrie sau să şi-o amintească în plan raţional, aşa cum ne amintim cu toţii evenimentele banale ale vieţilor noastre O va înţelege deplin doar atunci când îi va apărea în vise şi până la sfârşitul vieţii va visa furtuna-furtunilor Vor fi vise bune acelea, nu coşmaruri Vor fi vise în care va retrăi sentimentul de siguranţă de acum Era cald sub pânza fermecată, iar trupul uriaş al colegului lui de pat făcea să-i fie şi mai cald La un moment dat, a îndepărtat-o atât cât să vadă un catralion de stele aninate de cupola cerului Niciodată nu mai văzuse atât de multe Era ca şi cum furtuna făcuse găuri mici în lumea de deasupra lumii, transformând-o într-o sită Prin care străbătea până la el divinul mister al creaţiei Poate că asemenea minune nu era menită pentru ochii muritorilor, dar Tim era convins că el primise dispensă şi avea voie să se uite, pentru că se afla sub un acoperământ vrăjit, lângă o creatură despre care chiar şi cei mai creduli locuitori ai Cătunului ar fi spus că nu există în realitate Când privi la stele, se simţi cuprins de un sentiment amestecat, de evlavie şi spaimă, dar şi de unul de mulţumire profundă şi trainică, exact ca acela din copilărie, când se trezea în miez de noapte, în căldura şi siguranţa patului său şi moţăia apoi ascultând cum vântul îşi murmura cântecul solitar despre alte locuri şi alte vieţi Timpul este o gaură de cheie, îşi spuse el, privind la stele Da, aşa cred Uneori trebuie să ne aplecăm ca să ne uităm prin el Iar vântul pe care îl simţim atunci cum ne mângâie obrajii – vântul acela care suflă prin gaura cheii – este răsuflarea întregului univers Vântul urlă peste bolta cerului, frigul se făcu şi mai crâncen, însă Tim Ross se afla în siguranţă şi la căldură, alături de un tigru adormit La un moment dat se cufundă şi el într-un somn profund şi odihnitor şi fără vise Însă, înainte să adoarmă, avu senzaţia că era foarte mic şi că zbura dus de vântul care sufla prin gaura de cheie a timpului Departe de Marele Canion, pe deasupra Pădurii Fără Sfârşit şi a Mlaştinii Fagonard, pe deasupra Cărării Carpenului, dincolo de Cătunul Arborelui – care, de la înălţimea la care se afla, i se părea un cuib de luminiţe viteze – şi tot aşa zbură departe, tot mai departe, foarte departe, peste toată întinderea Lumii de Mijloc, până în locul unde un Turn uriaş, negru ca abanosul, se înălţa spre ceruri Am să mă duc cu adevărat acolo! Într-o bună zi am să mă duc! Şi îl luă somnul Până dimineaţă, zbieretul vântului se topise, ajungând un zumzet Tim îşi simţea vezica plină Se strecură afară de sub pânză, pe solul de pe care ţărâna fusese complet măturată, lăsând vederii rocile de dedesubt Dădu fuga până în spatele Doganului Vântul îi înhăţa vaporii albi ai respiraţiei şi-i ducea departe Partea din spate a Doganului era ferită de rafalele lui, însă era tare frig aici, cumplit de frig Aburii scoşi de urină îi înţepară ochii Când se încheie la pantaloni văzu că băltoaca începuse deja să îngheţe Se grăbi să ajungă la adăpost, luptându-se cu vântul la fiecare pas şi tremurând din toate încheieturile Clănţănind puternic din dinţi, se strecură în căldura binecuvântată de sub pânza vrăjită Fără să se gândească, îşi petrecu braţele în jurul trupului uriaş al tigrului şi intră în panică atunci când fiara deschise ochii şi gura Scoase o limbă lungă cât un covor şi rozalie ca un trandafir din perioada Pământului Nou Îl linse pe Tim pe tot obrazul, făcându-l iarăşi să se înfioare, însă nu de teamă de data aceasta, ci din cauza amintirii: tata obişnuia să-şi frece obrazul de al lui în fiecare dimineaţă, înainte de a se bărbieri Ross cel Mare zicea că n-o să-şi lase niciodată barbă, aşa ca ortacul lui, zicea că nu i-ar veni bine Tigrul începu să-i adulmece gulerul cămăşii, gâdilându-i gâtul cu mustăţile lui lungi Tim izbucni în râs Apoi îşi aduse aminte de cele două popkinuri — Le împart cu tine, îi zise el tigrului, deşi ştiu foarte bine că ai putea să mi le iei pe amândouă dacă aşa ai vrea Îi întinse un popkin Tigrul îl hăpăi într-o clipită, dar nu făcu nicio mişcare cât timp Tim şi-l mâncă pe al lui Băiatul înghiţi aproape pe nemestecate, ca nu cumva Sai Tigrul să se răzgândească După aceea, trase mai bine pânza peste cap şi adormi iarăşi A doua oară când se trezi, avu senzaţia că se făcuse deja amiază Intensitatea vântului scăzuse şi mai mult şi, când scoase capul afară, simţi că şi temperatura crescuse puţin Cu toate acestea, presupunea că vara aceea falsă, în care Văduva Smack avusese mare dreptate să nu se încreadă, dispăruse pentru totdeauna La fel cum dispăruse şi toată mâncarea lui — Da’ tu ce mâncai când erai în cuşcă? îl întrebă Tim pe tigru Iar întrebarea aceasta duse, în chip firesc, la o alta: — Şi câtă vreme ai stat închis acolo? Tigrul se ridică în picioare, făcu câţiva paşi spre cuşcă şi se întinse: întâi un picior din spate, apoi şi celălalt Se duse mai departe apoi, până spre marginea Marelui Canion, unde se ocupă de propriile-i necesităţi Odată rezolvată această problemă, se întoarse şi adulmecă gratiile fostei sale închisori, apoi se îndepărtă cu un aer complet neinteresat şi se apropie de locul unde Tim îl privea, sprijinit în coate Se uită posomorât la el, cu ochii aceia verzi şi scânteietori – sau cel puţin aşa i se păru băiatului –, apoi lăsă capul în jos şi împinse cu botul pânza vrăjită care îi apărase pe amândoi de urgia furtunii-furtunilor Sub ea era cutia din metal Tim nu ţinea minte să o fi adus aici, dar probabil că o făcuse, altminteri ar fi fost luată de vânt Şi îşi aminti de pana albă Tot la brâu o avea, nu căzuse O scoase de acolo şi o cercetă cu atenţie, mângâindu-i mătasea bogată I-ar fi putut aparţine unui şoim cu condiţia să fie cu jumătate mai mică Sau să existe şoimi albi dar el nu văzuse niciodată vreunul — Pana asta e de la o acvilă, nu-i aşa? întrebă Tim Pe sângele lui Gan, chiar aşa este Pe tigru pana îl lăsa cu totul rece, deşi cu o seară înainte se repezise să o salveze din rafalele prădalnice ale vântului Îşi coborî botul uriaş, înconjurat cu peri galbeni, şi împinse cutia spre Tim Apoi ridică ochii la el Tim o deschise Singurul obiect rămas înăuntru era sticluţa maronie, care semăna cu cele de medicamente Tim o luă în mână şi simţi imediat furnicături în buricele degetelor, la fel ca acelea din momentul când trecuse pe deasupra căldării de cositor cu bagheta magică a Perceptorului — Zici s-o deschid eu? Că-i limpede că mătăluţă nu ai cum Tigrul se puse în şezut, cu ochii verzi aţintiţi asupra sticluţei Ochii aceia străluceau ca de la o flacără interioară, de parcă magia îi aprinsese minţile Cu mare grijă, Tim deşurubă dopul Când îl scoase, văzu că sub el era o pipetă micuţă şi transparentă Tigrul căscă gura Mesajul era cât se poate de limpede, însă — Câte picături? îl întrebă Tim Că pentru nimic în lume nu aş vrea să te otrăvesc Dar tigrul nu-i răspunse în niciun fel şi rămase cu capul uşor ridicat şi gura căscată, ca un puişor de vrăbiuţă aşteptând viermele adus de mamă După câteva încercări – căci Tim nu mai folosise în viaţa lui o pipetă, deşi văzuse o variantă mai mare şi mai rudimentară a acestui instrument, pe care fermierul Destry o numea „seringă de însămânţat vaci” – Tim reuşi să tragă puţin lichid în tubul micuţ Adică aproape tot cât era în sticluţă Cu inima bătându-i cu putere în gât, ridică pipeta deasupra gurii tigrului Cam bănuia ce urma să se întâmple, căci auzise multe legende despre metamorfi, dar deocamdată nu avea cum să fie sigur că tigrul ar fi fost o fiinţă omenească aflată sub stăpânirea unei vrăji — O să-ţi dau chestia asta picătură cu picătură, îi spuse el tigrului Dacă o să vrei să mă opresc nu trebuie decât să închizi gura Fă un semn să ştiu că ai priceput Dar, la fel ca mai devreme, tigrul nu făcu nicio mişcare Doar îl privea fix, cu gura căscată, aşteptând O picătură a doua a treia tubul mic se golise deja pe jumătate a patra a ci Deodată pielea tigrului începu să se încreţească şi să se umfle, de parcă acele creaturi prinse dedesubt s-ar fi zbătut să scape de acolo Botul se topi ca prin minune, dezvelind colţii ascuţiţi, doar pentru a se reface la loc imediat, atât de strâns că întreaga gură a tigrului părea pecetluită Apoi sărmana fiară scoase un urlet înăbuşit de durere sau de frustrare, care zgudui întregul luminiş Îngrozit, Tim se retrase iute şi căzu în fund Ochii aceia scânteietori şi verzi ai tigrului începură să iasă din orbite şi să revină la locul lor, ca pe arcuri Coada cea lungă intră brusc în trup, reapăru, fu trasă iarăşi înapoi Tigrul porni clătinându-se spre prăpastia de la buza Marelui Canion — Opreşte-te! zbieră Tim după el Ai să cazi! Tigrul se împletici ca beat pe marginea hăului Una din labe îi scăpă pe de lături, dislocând o mulţime de fragmente de stâncă Ocoli cuşca în care fusese prizonier Dungile de pe blană îşi pierdură mai întâi contururile, apoi culoarea Capul îşi modifică forma Se făcu alb, iar în locul frunţii apăru o pată de un galben strălucitor Tim auzi scrâşnet ca de oase care se rearanjau în trupul lui Tigrul urlă din nou De această dată din spatele cuştii Însă, cam pe la jumătate, urletul lui de fiară căpătă accente omeneşti Creatura aceasta nouă, dar nedefinită încă, se ridică pe picioarele dinapoi Tim zări o pereche de cizme vechi şi negre în locul labelor Ghearele deveniră siguluri din argint: luni, cruci, spirale Pata cea galbenă continuă să crească până se făcu pălăria conică pe care băiatul o văzuse în căldarea din cositor Albul de dedesubt, unde fusese bărbia tigrului, se transformă într-o barbă ce strălucea în razele reci ale soarelui Strălucea pentru că era plină de rubine, smaralde, safire şi diamante Şi tigrul dispăru, iar Maerlyn de Eld se înfăţişă dinaintea ochilor uluiţi ai lui Tim Nu-i surâdea aşa cum îl văzuse băiatul în apa din căldare însă, fireşte, viziunea aceea nu fusese deloc a lui Fusese glammerul făcut de Perceptor, menit a-l duce la pierzanie Adevăratul Maerlyn se uita la el cu blândeţe, dar şi cu gravitate Vântul îi învolbura veşmântul din mătase albă în jurul trupului scheletic Tim îngenunche, lăsă capul în jos şi duse un pumn tremurător la frunte Încercă să rostească Heil, Maerlyn, dar nu mai avea glas şi din gâtlej îi ieşi un croncănit prăfuit ca de cioară bolnavă — Ridică-te, Tim, fiu al lui Jake! îi spuse magul Dar mai înainte pune dopul înapoi la sticlă Au mai rămas câteva picături şi sunt convins că vei avea nevoie de ele Tim ridică fruntea şi privi întrebător la individul înalt de lângă cuşca în care fusese ţinut prizonier — Pentru mama ta, îi zise Maerlyn Pentru ochii mamei tale — Adevărate sunt vorbele tale? şopti Tim — La fel de adevărate ca Ţestoasa care poartă lumea în spinare Drum lung ai făcut şi de mult curaj ai dat dovadă – şi multă nesăbuinţă ai dovedit, dar o vom trece cu vederea pentru că, cel mai adesea, cele două merg mână în mână, mai ales în cazul celor tineri – şi m-ai eliberat din forma în care eram închis de ani şi ani şi ani Iar pentru asta trebuie să te răsplătesc Haide, pune dopul la loc şi ridică-te în picioare! — Mulţumesc, spuse Tim Reuşi să pună dopul sticluţei fără să verse picăturile rămase înăuntru, cu toate că îi tremurau mâinile, iar ochii îi erau înceţoşaţi de lacrimi — Am crezut că eşti unul dintre Gardienii Grinzii, aşa am crezut, deşi Daria mi-a spus altceva — Şi, rogu-te, cine este Daria? — Tot un prizonier, aşa cum ai fost tu E încuiată în maşinăria pe care mi-au dat-o oamenii din Fagonard Cred că a murit — Îmi pare rău, fiule — A fost prietena mea, spuse cu simplitate Tim Maerlyn încuviinţă din cap: — Este o lume tristă aceasta în care trăim, Tim Ross Cât despre mine, hai să spunem că mi-a jucat un renghi şi m-a transformat într-o felină mare, de vreme ce ne aflăm exact pe Grinda Leului Dar nu m-a făcut leu, nu m-a transformat în Aslan, căci nici măcar el nu-i în stare să facă o vrajă aşa de mare deşi tare mult i-ar plăcea, da, aşa să ştii Sau i-ar plăcea măcar să-i poată ucide pe Aslan şi pe ceilalţi Gardieni, ca să se prăbuşească Grinzile — Perceptorul, murmură Tim Maerlyn îşi dădu capul pe spate şi izbucni în hohote de râs, dar fără să-şi clintească deloc pălăria aceea conică Lui Tim şi asta i se părea o vrajă — Nu, nu, nu el El e stare doar să facă câteva vrăji neînsemnate şi să fie aproape nemuritor Nu, Tim, există cineva cu mult deasupra celui cu mantia largă Când Cel Mare întinde un deget, Omul cu Mantie se repede să-i îndeplinească porunca Dar Regele Roşu nu i-a poruncit să te trimită aici, aşa că sunt convins că acela căruia tu îi zici Perceptorul va plăti cu vârf şi îndesat pentru nesăbuinţa lui Sigur, nu-l va ucide, pentru că-i este prea folositor Dar să-i facă rău? Să-l pedepsească? O, da, cred că aşa va fi — Şi ce-i va face? Regele ăsta Roşu? — E mai bine să nu ştii, dar de un singur lucru să fii convins: nimeni din Cătunul Arborelui nu va mai da vreodată cu ochii de el Nu va mai veni să strângă birurile Zilele acelea s-au sfârşit — Şi mama mama chiar va vedea din nou? — Da, pentru că te-ai purtat bine cu mine Iar la viaţa ta îi vei mai sluji şi pe alţii în afară de mine Arătă spre cureaua lui Tim — Acela este primul pistol pe care îl porţi Cel mai uşor dintre toate Tom se uită la armă, dar scoase toporul tatălui său de la brâu — Armele nu sunt pentru cei de teapa mea, sai Sunt doar un băiat de la ţară O să mă fac tăietor de lemne, aşa cum a fost şi taica Cătunul Arborelui e casa mea şi nu am să plec de acolo Bătrânul mag îl privi cu viclenie — Spui aşa pentru că ţii toporul în mână, dar ai mai fi vorbit la fel dacă era pistolul? Inima ta ar mai fi gândit la fel? Nu răspunde, pentru că adevărul ţi se citeşte în ochi Ka te va duce departe de Cătunul Arborelui — Dar eu iubesc Cătunul, şopti Tim — Vei mai rămâne acolo o vreme, aşa că nu-i cazul să te dai de ceasul morţii Acum, ascultă-mă cu luare aminte şi supunere Magul îşi sprijini mâinile pe genunchi şi-şi aplecă trupul înalt şi slab către Tim Barba îi flutura puternic în vânt, iar nestematele din ea străluceau ca focul Era tras la faţă, la fel ca Perceptorul, dar chipul lui iradia de seriozitate şi înţelepciune, nu de maliţiozitate; era luminat de bunătate, nu de cruzime — Când vei ajunge înapoi acasă – şi călătoria asta va fi mai scurtă şi mai lipsită de pericole decât cea pe care ai făcut-o ca să ajungi până aici – te vei duce la mama ta şi îi vei pune în ochi ultimele picături din sticluţă Apoi îi vei da ei toporul tatălui tău M-ai înţeles? Vei purta moneda lui la gât tot restul vieţii – o vei purta şi când te vor pune în mormânt – dar dă-i ei toporul Fără să pregeţi — D-De ce? Maerlyn încruntă din sprâncenele stufoase; colţurile gurii i se lăsară în jos; şi brusc, toată blândeţea îi dispăru de pe chip, înlocuită fiind de o intransigenţă înspăimântătoare — Nu-i treaba ta să întrebi, băiete Atunci când vine, ka este precum vântul, precum furtuna-furtunilor Te vei supune? — Da, răspunse cu teamă Tim O să i-l dau, aşa cum spui — Bine Magul se întoarse către pânza sub care dormiseră şi îşi întinse mâinile deasupra ei Capătul de lângă cuşcă se ridică fluturând, cu sunet de rufe apretate, se împături o dată şi se făcu jumătate Se mai împături încă o dată şi se făcu o faţă de masă Tim îşi spuse că femeilor din Cătun le-ar fi de mare folos magia asta atunci când trebuie să facă paturile dimineaţa Şi se întrebă dacă nu cumva o asemenea idee era o blasfemie — Nu, nu, sunt sigur că ai dreptate, rosti Maerlyn cu un aer absent Dar n-ar merge cum trebuie şi ar ieşi exact pe dos Magia e plină de tot soiul de capcane şi nici măcar un mag atât de bătrân ca mine nu le cunoaşte pe toate — Sai e adevărat că pentru tine timpul curge invers? Maerlyn ridică mâinile cu un gest de iritare amuzată; mânecile veşmântului alunecară, dând la iveală braţele albe şi subţiri ca ramurile de mesteacăn — Aşa crede lumea, indiferent de ce spun eu Şi de ce n-ar crede? Îmi duc traiul aşa cum mi-l duc, Tim Şi adevărul este că m-am cam retras din activitate Nu-i aşa că ai auzit şi de căsuţa mea fermecată din pădure? — Am auzit! — Ce-ai zice dacă ţi-aş spune că, de fapt, locuiesc într-o peşteră unde nu am decât o masă şi un pat de paie pe jos? Şi dacă le-ai spune celorlalţi asta, oare te-ar crede? Tim se gândi bine, apoi clătină ferm din cap — Nu Nu m-ar crede nimeni Mă îndoiesc şi că m-ar crede dacă le-aş zice că te-am cunoscut — Treaba lor! Cât despre treaba ta spune-mi, eşti pregătit să te întorci? — Pot să-ţi mai pun o întrebare? Magul ridică un deget — Una singură Pentru că mulţi ani şi lungi am stat închis în cuşca aia de colo – care, aşa cum bine vezi, nu se clinteşte din loc indiferent cât de tare ar bate vântul – şi nu mai vreau să-mi fac nevoile în gaura aia din mijloc Viaţa de pustnic e foarte frumoasă, dar există o limită în toate Întreabă ce vrei să întrebi — Cum de te-a prins Regele Roşu? — N-a prins pe nimeni, Tim El este cel prins E zăvorât în vârful Turnului întunecat Dar încă are putere şi are emisari Acela pe care tu l-ai întâlnit nu este nici pe departe cel mai iscusit dintre ei Un om m-a căutat în peştera unde trăiesc Şi aşa de puternică îi era magia, că m-a prostit, făcându-mă să cred că e un neguţător ambulant Magia asta i-o dăduse Regele, aşa să ştii Tim îndrăzni să mai pună o întrebare: — Magia aia era mai puternică decât a ta? — Nu, nici vorbă, dar Magul oftă şi ridică privirea la cerul dimineţii Peste măsură de surprins fu Tim când înţelese că bătrânul se simţea stingherit — Eram beat — Ah! murmură Tim Nu ştia ce altceva să spună — Gata cu vorba! zise magul Aşază-te pe dibbin! — Pe ? Maerlyn îi arătă pânza care era uneori şervet, alteori cearşaf, iar acum era o faţă de masă — Pe ăla Şi nu-ţi face griji că s-ar putea să-l murdăreşti cu încălţările A fost folosit de călători mai colbuiţi decât tine Exact la asta se gândea Tim, dar, ascultând cererea magului, păşi pe faţa de masă şi se aşeză pe ea — Acum pana! Ţine-o în mâini! E o pană din coada lui Garuda, acvila care păzeşte capătul celălalt al Grinzii ăsteia Aşa mi s-a spus şi mie pe vremea când eram mititel – da, Tim, fiu al lui Jack, şi eu am fost odată mic Tot atunci mi s-a spus că pruncii se găsesc sub verzele din grădina de legume Tim nici nu auzi ultima parte Luă de la brâu pana pe care tigrul o salvase de vânt şi o apucă cu ambele mâini Ochii lui Maerlyn îl priveau cu gravitate de sub pălăria înaltă şi galbenă — Care-i primul lucru pe care ai să-l faci când vei ajunge acasă? — Am să pun picăturile în ochii mamei — Bravo! Şi al doilea? — Am să-i dau ei toporul lui taica — Vezi să nu uiţi! Bătrânul se aplecă şi-l sărută pe frunte În ochii băiatului, lumea căpătă, preţ de o clipă, toată strălucirea stelelor din punctul culminant al furtunii Preţ de o clipă, lumina tuturor universurilor se răsfrânse în ochii lui — Eşti un băiat viteaz, cu inimă neînfricată Oamenii vor vedea asta şi aşa vor ajunge să te cheme Acum, du-te, însoţit de toată recunoştinţa mea Haide, zboară înapoi acasă! — S-Să zbor? Cum? — Dar de mers, cum mergi? Concentrează-te Gândeşte-te la casa ta Du-te acasă! O mie de riduri încreţiră colţurile ochilor lui Maerlyn când bătrânul mag îi adresă un surâs radios — Pentru că, aşa cum ziceau nişte oameni celebri, „nicăieri nu-i ca acasă” Trebuie să-ţi vezi casa! Foarte bine să ţi-o vezi! Aşa că Tim se concentră şi văzu cu ochii minţii căsuţa unde crescuse şi camera în care adormea ascultând vântul de afară, care îi povestea despre alte locuri şi alte vieţi Se gândi la şopronul unde îşi aveau locul Misty şi Bitsy, sperând din suflet că le dădea cineva de mâncare Poate Pai Willem Se gândi la izvorul din care umpluse cu apă atât de multe găleţi Dar mai ales se gândi la mama lui; la trupul ei puternic, cu umeri laţi, la părul ei castaniu, la ochii ei, odinioară plini de veselie, nu de griji şi suferinţă Îşi spuse: Mi-e tare dor de tine, mama şi imediat faţa de masă se ridică de la pământ şi plană deasupra propriei umbre Lui Tim i se tăie răsuflarea Pânza se legănă, apoi se întoarse Acum Tim era mai sus decât pălăria lui Maerlyn, care îl privea de jos — N-o să cad? ţipă Tim Magul râse: — Mai devreme sau mai târziu cădem cu toţii Deocamdată ţine-te bine de pană! Dibbinul n-o să te răstoarne, aşa că nu trebuie decât să te ţii de pană şi să te gândeşti la casa ta! Tim îşi încleştă degetele în jurul penei şi se gândi la Cătunul Arborelui: strada mare, potcovăria, cu salonaşul mortuar situat între ea şi cimitir, fermele, joagărul de lângă râu, căsuţa Văduvei Smack şi, mai presus de toate, căminul lui şi peticul lui de pământ Dibbinul se ridică şi mai sus, pluti câteva momente deasupra Doganului (ca şi cum încerca să se hotărască încotro s-o apuce), apoi o porni către sud, de-a lungul urmelor lăsate de furtuna-furtunilor Zbură încet la început, dar când ajunse deasupra resturilor îngheţate ale pădurii virgine care, până de curând, se întinsese pe un milion de pogoane, începu să se deplaseze mai repede În mintea lui Tim îşi făcu iute loc un gând înfiorător: dacă furtuna-furtunilor s-a abătut şi asupra Cătunului, transformându-l în sloiuri de gheaţă şi omorând pe toată lumea, inclusiv pe Nell Ross? Se întoarse să-l întrebe pe Maerlyn, dar magul dispăruse Îl va mai vedea o dată, însă atunci Tim va fi el însuşi bătrân Iar povestea asta ţi-o voi spune într-o altă zi Dibbinul se ridică în văzduh până când lumea de dedesubt păru întinsă ca o hartă Nu se risipise încă magia care îi protejase pe Tim şi pe tovarăşul lui de somn în timpul furtunii-furtunilor, căci băiatului îi era bine şi cald, în pofida răsuflării îngheţate a vântului Stătea cu picioarele încrucişate pe pânza aceea fermecată, întocmai ca un tânăr prinţ al Deşertului Mohaine pe un elefant, cu Pana lui Garuda între degetele strânse Se şi simţea precum Garuda, aşa cum se avânta în zbor pe deasupra ţinutului sălbatic, ca un strai imens de un verde într-atât de închis că părea aproape negru Însă o fâşie cenuşie îl străbătea de-a curmezişul, de parcă straiul acela ar fi fost tăiat şi s-ar fi văzut lenjeria murdară de sub el Furtuna-furtunilor distrusese totul în calea ei, chiar dacă, în ansamblu, pădurea nu avusese prea mult de suferit Fâşia aceea pustiită nu părea a fi mai lată de patruzeci de roţi Şi totuşi patruzeci de roţi fuseseră de ajuns ca Mlaştina Fagonard să fie ştearsă de pe faţa pământului În locul apei întunecate erau acum sloiuri de gheaţă alb-gălbuie Fuseseră dărâmaţi copacii cenuşii, noduroşi, care creşteau din apa aceea Peticele de iarbă nu mai erau verzi; acum arătau ca nişte cioburi mari de sticlă opalină Pe unul din acestea se afla barca tribului, răsturnată pe o latură Tim se gândi la Cârmaci şi la Căpetenie şi la toţi ceilalţi şi izbucni în lacrimi amare Dacă n-ar fi fost ei să-l ajute, ar fi zăcut degerat pe unul din peticele acelea peste care zbura acum Oamenii mlaştinii îi dăduseră de mâncare şi i-o dăruiseră pe Daria, zâna lui cea bună Nu era corect, nu era corect, nu era deloc-deloc corect! Aşa a plâns inima lui de copil Iar apoi inima lui de copil a murit puţin Pentru că aşa este firea lumii Înainte de a lăsa mlaştina în urmă, mai zări ceva ce-i frânse din nou inima: o porţiune întunecată, pe care gheaţa se topise În jurul leşului uriaş, acoperit cu solzi, care zăcea pe o latură la fel ca barca tribului, pluteau bucăţi mari de gheaţă murdară de funingine Era dragoniţa aceea care se îndurase de el şi-i cruţase viaţa Tim îşi putea imagina – mult prea bine, din păcate – cum încercase ea să se apere de frigul cumplit, cu răsuflarea ei de foc Însă, în cele din urmă, furtuna-furtunilor o înfrânsese şi pe ea, împreună cu toată suflarea din Fagonard Mlaştina devenise un loc îngheţat, unde doar moartea domnea Dibbinul începu să coboare când ajunse deasupra Cărării Carpenului Plană în jos, tot mai în jos, până când ateriză pe terenul echipei Cosington-Marchly Dar, cu o secundă înainte de asta, cât încă mai avea întreaga panoramă înaintea ochilor, Tim zări drumul pe care o luase furtuna-furtunilor De unde până acolo părea a se fi îndreptat spre sud, acum o luase puţin mai către apus, iar distrugerile păreau mai puţine, ca şi cum urgia şi-ar fi pierdut din intensitatea criminală În sufletul băiatului încolţi speranţa că poate cătunul lui scăpase teafăr Privi cu atenţie la dibbin, apoi îşi flutură mâinile pe deasupra lui — Împătureşte-te! îi porunci el (simţindu-se niţel cam ridicol) Dibbinul nu-l ascultă, însă atunci când se aplecă să-l împăturească singur, pânza fermecată se smulse din mâinile lui şi se îndoi o dată, încă o dată, apoi a treia oară, făcându-se tot mai mică – dar nu şi mai groasă În doar câteva secunde din dibbin rămase în mijlocul cărării doar un oarecare şervet din bumbac simplu Însă nu unul pe care ai fi vrut să-l foloseşti la masă, din cauza urmei de cizmă din mijlocul lui Tim îl puse în buzunar şi porni mai departe, cu pas măsurat Dar, când ajunse la crângul de tei sălbatici (majoritatea neatinşi de furtună), o luă la goană spre casă Ocoli cătunul, pentru că nu voia să piardă nicio clipă răspunzând la întrebări Deşi nu prea multă lume ar fi avut timp de el Da, furtuna-furtunilor cruţase în mare măsură Cătunul Arborelui, dar văzu oameni care se îngrijeau de vitele pe care reuşiseră să le scoată de sub şoproanele dărâmate, văzu oameni care se uitau după stricăciunile de pe ogoare Joagărul fusese azvârlit în Râul Arborelui Resturile plutiseră la vale şi din el nu mai rămăsese decât fundaţia din piatră Merse pe malul Pârâului Scăriţa, la fel ca în ziua când găsise bagheta magică a Perceptorului Apa îngheţată a izvorului de lângă casă începuse deja să se topească şi, deşi câteva din olanele din lemn de tei zburaseră de pe acoperiş, căsuţa lui părea neatinsă Dar nu erau nici căruţe şi nici catâri în faţa ei Înseamnă că mama fusese lăsată singură Tim era în stare să priceapă că oamenii fuseseră nevoiţi să vadă de casele şi animalele şi terenurile lor, dar tot se înfurie Să părăseşti o femeie oarbă şi rănită în bătaie să o laşi pradă toanelor unei asemenea furtuni nu era corect nu era o purtare omenoasă Şi nu aşa se purtau oamenii din Cătun A dus-o cineva la adăpost, îşi spuse el Probabil la Casa de Rugăciuni Atunci auzi din şopron un nechezat care nu semăna cu vocea niciunuia dintre catârii lor Tim se uită înăuntru şi zâmbi Rază de Soare, măgăruşul Văduvei Smack, era legat de un par şi mânca mulţumit dintr-un braţ de fân Tim băgă mâna în buzunar şi se sperie cumplit când nu simţi acolo sticluţa cea preţioasă O găsi ascunsă sub dibbin şi scoase un oftat de uşurare Urcă în pridvor (scârţâitul familiar al treptei a treia făcându-l să creadă că totul nu era decât un vis) şi deschise încetişor uşa Era cald înăuntru, pentru că Văduva făcuse un foc zdravăn în vatră Bătrâna dormea în scaunul tatălui său, cu faţa la foc şi spatele la uşă Deşi murea de nerăbdare să ajungă cât mai degrabă la mama, se opri totuşi să-şi descalţe cizmele murdare Da, uite, Văduva venise la ei, atunci când toţi au avut alte treburi; ea făcuse focul ca să fie cald înăuntru; da, Văduva nu uitase ce înseamnă să fii bun vecin, chiar şi în asemenea vreme cumplită, care ar fi putut şterge Cătunul de pe faţa pământului Tim n-ar fi vrut să-i tulbure somnul pentru nimic în lume În vârful picioarelor, se apropie de uşa întredeschisă a dormitorului Mama era întinsă în pat, cu mâinile strânse pe plapumă, privind cu ochii orbi la tavan — Mama? şopti băiatul O clipă femeia nu făcu nicio mişcare şi Tim simţi cum suliţa îngheţată a fricii îi străpunge inima Îşi spuse: Am ajuns prea târziu A murit Dar imediat Nell se ridică în coate; părul lung i se revărsă în cascadă pe perne Chipul răvăşit de speranţă se întoarse în direcţia lui — Tim? Tu eşti sau visez? — Nu visezi, mama, spuse băiatul Şi dădu fuga la ea Mama îl strânse tare în braţe şi-i acoperi obrajii cu sărutări drăgăstoase, aşa cum numai mamele ştiu să le dea copiilor lor — Am crezut că ai murit! Of, Tim! Şi când a venit furtuna, am fost sigură că nu mai eşti şi am vrut să mor şi eu! Unde ai fost? Cum de-ai putut să-mi frângi inima, copil rău ce eşti? Şi îl sărută iarăşi de multe, multe ori Surâzând şi bucuros că-i poate simţi din nou parfumul curat, Tim se lăsă în voia dezmierdărilor ei Însă îşi aduse aminte de vorbele lui Maerlyn: Care-i primul lucru pe care ai să-l faci când vei ajunge acasă? — Pe unde ai umblat? Spune-mi! — Am să-ţi spun tot, mamă, dar mai întâi întinde-te pe spate şi deschide mult ochii Cât de mult poţi — De ce? Mâinile ei nu se puteau desprinde de nasul lui, de ochii şi gura lui, de parcă tot nu era pe deplin convinsă că fiul ei se întorsese cu adevărat acasă Ochii aceia pe care Tim spera să-i poată vindeca se uitau fix la el şi prin el Deja începuseră să capete un aspect lăptos — De ce, Tim? Nu voia să-i spună, ca să n-o mâhnească în caz că picăturile nu ar fi avut niciun efect Nu credea că Maerlyn îl minţise – minciunile erau pasiunea preferată a Perceptorului -, dar era posibil să se fi înşelat Te rog, fă să nu se fi înşelat! — Nu te speria! Ţi-am adus un leac, dar e foarte puţin, aşa că trebuie să stai nemişcată ca să nu-l irosesc — Nu înţeleg Din bezna care acum o învăluia, lui Nell i se păru că îl aude pe soţul ei cel mort, iar nu pe fiul ei cel viu — Trebuie să ştii doar că am umblat până foarte departe şi am înfruntat multe pentru leacul acesta Întinde-te şi stai nemişcată! Femeia se întinse, uitându-se ţintă la el cu ochii cei fără vedere Îi tremurau buzele Lui Tim îi tremurau mâinile Le porunci să se potolească şi, ca prin minune, tremurul încetă Trase aer adânc în piept, îl ţinu acolo şi desfăcu dopul preţioasei sticluţe Trase cu pipeta tot lichidul rămas înăuntru – adică foarte puţin, nici măcar până la jumătatea tubului scurt şi subţire Se aplecă apoi peste Nell — Să nu te mişti, mama! Promite-mi să nu te mişti chiar dacă s-ar putea să te usture — N-am să mă mişc, şopti femeia O picătură în ochiul stâng — Te ustură? o întrebă el Spune-mi, te ustură rău? — Nu, îi răspunse mama E rece şi mă alină Pune-mi puţin şi în celălalt ochi, rogu-te Tim puse o picătură şi în ochiul drept, apoi se dădu la o parte, muşcându-şi buzele Oare albeaţa aia începuse să mai dispară sau era doar închipuirea lui? — Vezi ceva, mama? — Nu, dar Şi rămase fără suflare — Lumină! Tim, văd lumină! Vru să se ridice iarăşi în coate, dar Tim o împinse blând înapoi pe perne Îi mai puse câte o picătură în fiecare ochi Va trebui să ajungă, căci nu mai rămăsese nimic în pipetă Şi foarte bine că apucase să o golească, pentru că o scăpă din mână, speriat de ţipătul lui Nell — Mamă? Mamă! Ce ai păţit? — Te văd! strigă ea şi îi cuprinse obrajii cu palmele Ochii i se umplură cu lacrimi, dar Tim nu se mai necăji pentru că acum se uitau la el, nu prin el Şi îşi recăpătaseră strălucirea din trecut — Tim, dragul meu, iubitul meu copilaş, te văd, te văd foarte bine! Urmară apoi câteva momente care nu vor fi povestite – căci sunt pe lume bucurii ce nu pot fi puse în cuvinte — Trebuie să-i dai toporul tatălui tău Tim scoase de la cingătoare toporul şi îl puse pe pat, lângă ea Nell se uită şi văzu obiectul acela iubit de amândoi Atinse mânerul, lustruit de vreme şi folosinţă îndelungată Ridică privirea întrebătoare la fiul ei Tim clătină din cap, zâmbind — Omul de la care am primit picăturile mi-a spus să ţi-l dau ţie Asta-i tot ce ştiu — Cine, Tim? Care om? — E o poveste lungă şi ar merge mai bine cu ceva de mâncare — Ouă! exclamă ea, dând să se scoale din pat Cel puţin o duzină! Şi coastele de porc din cămară! Tot cu zâmbetul pe buze, Tim o împinse încetişor înapoi — Sunt şi singur în stare să fac omletă şi să prăjesc nişte costiţe de porc Am să-ţi aduc micul dejun la pat, mama Şi îi veni o idee — Să o invităm şi pe Doamna-sai Smack să mănânce împreună cu noi Mă şi mir că nu am trezit-o deja cu ţipetele noastre — A venit atunci când începuse vântul şi nu a pus geană pe geană cât a durat furtuna, pentru că s-a îngrijit să nu se stingă focul, spuse Nell Am crezut că o să se dărâme casa, dar uite că a rezistat Probabil că-i frântă de oboseală Trezeşte-o tu, Tim, dar vezi să nu o sperii Băiatul îşi sărută mama pe obraz şi ieşi din încăpere Văduva dormea mai departe în scaunul de lângă vatră al tatălui lui mort Bărbia îi căzuse în piept Atât de istovită era, că nu mai avea nici forţă să sforăie Tim o scutură uşor de umăr Capul bătrânei se bălăbăni moale dintr-o parte în alta şi reveni la poziţia iniţială Inundat de groază, Tim ocoli scaunul Ce văzu îi înmuie genunchii, făcându-l să se prăbuşească Vălul Văduvei fusese sfâşiat Rămăşiţele unui chip fermecător pe vremuri atârnau acum moi şi moarte Unicul ochi se holba la Tim fără să-l vadă Pieptul rochiei negre era ruginiu din cauza sângelui uscat, căci Văduvei îi fusese tăiată beregata dintr-o parte în cealaltă Băiatul vru să ţipe, dar nu reuşi pentru că două mâini puternice îl apucară strâns de gât Bern Kells se strecurase în încăperea principală a căsuţei de sub prispă, unde stătuse aşezat pe cufărul lui drag, încercând să-şi aducă aminte motivul pentru care o omorâse pe bătrână I se părea că din cauza focului Două nopţi lungi tremurase de frig sub un maldăr de fân din şopronul lui Rincon Surdul, şi uite cum cotoroanţa asta, care vârâse tot soiul de prostii inutile în căpăţâna fiului său vitreg, stătea bine mersi la căldurică Nu era corect Îl urmărise pe băiat intrând în dormitorul mamei sale Auzise strigătele de bucurie ale lui Nell, fiecare înfigându-i câte un cui ascuţit în boaşe Nu avea dreptul să strige decât de durere Ea şi numai era îl adusese în starea asta mizerabilă; ea îl vrăjise cu sânii ei trufaşi, cu talia ei zveltă, părul lung şi ochii veseli Crezuse că şi-o va scoate din minte odată cu trecerea anilor, dar uite că nu se întâmplase Aşa că se văzuse nevoit să se însoare cu ea Din care alt motiv să-l fi omorât el pe cel mai bun şi vechi prieten? Uite şi băiatul care pusese toată suflarea Cătunului pe urmele sale Căţeaua era soi rău, dar puiul ei era şi mai şi Şi ce are el la brâu? O armă, zeilor? De unde a făcut rost de aşa ceva? Kells îl strânse de gât până când băiatul încetă să se mai zbată şi se lăsă moale, aproape fără suflare, în mâinile tăietorului de lemne Bărbatul smulse pistolul de la brâul lui Tim şi-l azvârli cât colo — Glonţul e prea bun pentru tine, potaie afurisită, care-ţi vâri nasul unde nu-ţi fierbe oala! gâfâi Kells, cu buzele lipite de urechea lui Tim Foarte vag – ca şi cum toate senzaţiile i se făcuseră ghem în adâncul sufletului – Tim simţea cum îl gâdilă pe obraz ţepii din barba tatălui său vitreg — Prea bun pentru tine, jigodie, e şi cuţitul cu care i-am luat gâtul babei ăsteia betege! Focul e tocmai nimerit pentru tine, potaie Mai sunt destui tăciuni în vatră Cât să-ţi frigă ochişorii şi să-ţi prăjească pielea de pe Se auzi un sunet surd, zemos; dispărură brusc mâinile care-l sugrumau Tim se răsuci iute, respirând sacadat, cu gâtlejul în flăcări Kells era lângă scaunul lui Ross cel Mare, privind tâmp peste capul lui Tim, la vatra din piatră Sânge şiroia pe mâneca dreaptă a cămăşii lui din flanel, încă plină cu fânul din şopronul lui Rincon Surdul Un topor îi ieşea din cap, deasupra urechii drepte În spatele lui se afla Nell Ross; piepţii cămăşii ei de noapte erau de asemenea pătaţi de sânge Încet, foarte încet, Kells cel Mare se întoarse cu faţa la ea Ridică mâna la tăişul îngropat în ţeastă, apoi întinse spre ea palma plină de sânge — Am tăiat sfoara căsniciei, criminalule! îi zbieră ea în faţă Şi Bern Kells se prăbuşi ca secerat de cuvintele acestea, mai degrabă decât de lovitura de topor Tim îşi acoperi faţa cu mâinile, ca şi cum ar fi vrut să şteargă din ochi şi amintire scena oribilă pe care tocmai ce o văzuse deşi era convins că îl va bântui tot restul vieţii Nell îl cuprinse cu braţul şi îl scoase afară, pe prispă Dimineaţa era senină, chiciura de pe câmpuri începuse să se topească, umplând văzduhul cu o ceaţă fină — Eşti rănit, Tim? îl întrebă ea Băiatul trase aer în piept Nu îl mai ardea gâtul — Nu, n-am nimic Tu te simţi bine? — Da Şi o să mă simt şi mai bine, îi răspunse mama Amândoi ne vom simţi şi mai bine Este o dimineaţă minunată şi suntem în viaţă şi ne putem bucura de ea — Dar Văduva Şi Tim începu să plângă Se aşezară amândoi pe treptele prispei şi se uitară la curtea în care, nu demult, intrase Perceptorul Baroniei călare pe calul lui mare şi negru Cal negru, la fel ca inima lui, îşi zise Tim — Ne vom ruga pentru sufletul Ardeliei Smack, spuse Nell, şi toată suflarea din Cătun va veni la înmormântarea ei Nu spun că Bern Kells i-ar fi făcut vreun serviciu – crima nu-i nicicând un serviciu -, dar s-a chinuit îngrozitor de tare în ultimii trei ani şi oricum nu ar mai fi avut multe zile Cred că acum ar fi bine să mergem în centru, să vedem dacă s-a întors zapciul de la Tavares Ai să-mi povesteşti totul pe drum Vrei să mă ajuţi să le înhămăm la căruţă pe Bitsy şi Misty? — Da, mamă Dar mai întâi trebuie să iau ceva din casă Un lucru pe care mi l-a dat ea — Bine Însă încearcă să nu te uiţi prea mult la ce-i acolo, Tim Nu se uită Ridică pistolul şi şi-l puse la brâu METAMORFUL (PARTEA A DOUA) — I-a zis să nu se uite la ce era înăuntru – pricepi tu? adică să nu se uite la cadavrul lui taică-său vitreg – şi el a zis că n-o să se uite Şi nici nu s-a uitat, dar a ridicat pistolul şi l-a pus la brâu — Pistolul cu patru gloanţe pe care i l-a dat femeia-văduvă, spuse Bill Streeter Băiatul şedea sprijinit cu spatele de peretele celulei, chiar sub harta desenată cu cretă a Debariei Îşi ţinea bărbia în piept şi nu spusese prea multe cât timp i-am povestit eu toată istoria Adevărul este că am crezut că adormise şi că-mi spuneam mie însumi povestea aia Însă se pare că mă ascultase cu atenţie Afară vântul simunului a zbierat ascuţit o singură dată şi apoi a început să scoată gemete prelungi, înfundate — Chiar aşa, Tinere Bill Şi-a luat pistolul, şi l-a pus la brâu în partea stângă şi aşa îl va purta în următorii zece ani ai vieţii sale După aceşti zece ani, va trece la pistoale mai mari, cu câte şase gloanţe Aceasta era povestea, iar eu am încheiat-o cu vorbele pe care mi le spunea mama la sfârşitul tuturor poveştilor pe care mi le citea în camera mea din turn, pe vremea când eram doar un copilaş — Asta-i povestea mea, petrecută odată ca niciodată, pe vremea când nu se născuse încă bunicul bunicului tău Afară, lumina soarelui se stingea încet Mi-am zis că va trece ziua până când cei plecaţi în dealuri se vor întoarce cu sărari cât de cât capabili să călărească Dar avea oare o importanţă atât de mare? Căci un gând neplăcut îmi venise în minte în vreme ce-i spuneam Tânărului Bill povestea lui Tim cel Tânăr Dacă eu aş fi fost metamorful şi ar fi venit la mine şeriful cu câteva dintre ajutoarele sale (ca să nu mai pomenesc de un tânăr pistolar venit tocmai din îndepărtatul Gilead) şi m-ar fi întrebat dacă ştiu să pun şaua pe un cal, să încalec şi să călăresc, aş fi recunoscut eu oare? Puţin probabil Jamie şi cu mine ne-am fi dat seama imediat de minciună, dar, fireşte, deocamdată nu prea ştiam cum gândeşte şeriful — Sai? — Spune, Bill — S-a făcut Tim pistolar adevărat? S-a făcut, aşa e? — Când a împlinit douăzeci şi unu de ani, trei bărbaţi cu arme mari au trecut prin Cătunul Arborelui Se îndreptau spre Tavares şi sperau să strângă o poteră, însă doar Tim a fost de acord să li se alăture L-au numit „trăgătorul stângaci”, pentru că trăgea cu stânga S-a dus cu ei şi s-a comportat bine, căci era deopotrivă tânăr neînfricat şi iscusit ţintaş I-au zis tet-fa, adică prieten al tet-ului Însă a venit şi ziua când a devenit ka-tet, fiind unul dintre foarte, foarte puţinii pistolari care nu se trăgeau din neamul recunoscut al lui Eld Deşi, cine ar putea şti cu exactitate? Oare nu se spune că Arthur a avut o mulţime de fii de la cele trei neveste ale sale, plus mulţi alţii făcuţi din flori? — Nu înţeleg ce înseamnă asta Adică aveau coroniţe pe cap? Nu-l puteam condamna; doar cu câteva zile în urmă nici eu nu înţelesesem ce îmi spusese tata despre „băţul lung” cu care se pare că îşi făceau plăcere suratele de la Serenitate — N-are a face La început, lui Tim i s-a spus „Ross Stângaciul”, apoi, după o bătălie mare pe ţărmurile Lacului Cawn, i-a rămas numele de Tim Inimă Neînfricată Mama lui şi-a trăit ultimii ani din viaţă în Gilead, unde nu a dus lipsuri şi a fost tratată cu toate onorurile; cel puţin aşa îmi zicea mama Însă povestea asta — mi-o vei spune altădată, spuse Bill Aşa zice şi taica atunci când îl rog să-mi mai zică o poveste Şi băiatul îşi supse obrajii, iar colţurile gurii începură să-i tremure, pentru că îşi amintise de baraca plină de sânge şi de bucătarul care murise cu şorţul peste ochi — Aşa zicea L-am cuprins iarăşi de umeri şi de data asta gestul mi s-a părut mai firesc Mă hotărâsem deja să îl luăm cu noi în Gilead, în caz că Everlynne, stareţa de la Serenitate, ar fi refuzat să-l găzduiască deşi credeam că nu o să refuze Bill era un băiat tare bun Afară, vântul tot mai urla şi se tânguia Eram cu urechile ciulite, să aud sunetul telifunului, dar acesta era mut Probabil că rafalele puternice doborâseră liniile pe undeva — Câtă vreme a stat Maerlyn în cuşcă sub formă de tigru, sai? — Nu ştiu, dar cu siguranţă foarte mult — Şi ce a mâncat? Cuthbert ar fi inventat pe loc un răspuns, dar eu eram prea şocat ca să-mi treacă ceva prin cap — Păi, dacă făcea şi treaba mare în gaura aia din mijlocul cuştii, înseamnă că mânca ceva, îşi continuă Bill raţionamentul logic N-ai ce treabă mare să faci dacă nu bagi nimic în gură — Nu ştiu ce a mâncat, Bill — Poate că îi mai rămăseseră ceva puteri magice, chiar dacă fusese transformat în tigru, şi îşi făcea singur de mâncare Rostea vreo formulă şi masa îi apărea de nicăieri — Da, probabil că ăsta este răspunsul — Şi Tim a ajuns vreodată la Turn? Există poveşti despre călătoriile lui, nu-i aşa? Înainte să-i pot răspunde, în închisoare a apărut Strother – ajutorul de şerif cu bandă din piele de şarpe cu clopoţei la pălărie Când m-a văzut cu mâna în jurul umerilor lui Bill, şi-a strâmbat buzele într-un rictus de superioritate Mi-a trecut prin minte să i-l şterg de pe bot, că nu ar fi fost un efort prea mare, dar m-am răzgândit de îndată ce am ascultat ce avea să-mi spună — Vine neşte călăreţi O droaie Şi căruţe, că se aude cu tot vântu’ ăsta blestemat Oamenii a ieşit din case ca să-i vază M-am ridicat şi am ieşit din celulă — Pot să vin şi eu? m-a întrebat Bill — Ar fi bine să mai aştepţi puţin aici, i-am zis eu şi am încuiat uşa Mă întorc repede — Nu-mi place deloc aici, sai! — Ştiu, i-am spus O să se termine totul curând Speram să nu mă înşel în privinţa asta Când am ieşit din biroul şerifului, abia am reuşit să mă ţin pe picioare din cauza vântului puternic, iar praful salin îmi înţepa obrajii Cu toată vijelia, ambele trotuare din lemn ale străzii mari erau înţesate cu spectatori Bărbaţii îşi acoperiseră gurile şi nasurile cu basmalele de la gât; femeile îşi foloseau batistele Am observat o doamnă-sai care îşi pusese boneta de-a-ndoaselea, ceea ce-i dădea un aspect cam ciudat, dar sunt convins că aşa se ferea mai bine de praf Din stânga faţă de locul unde stăteam eu, au început să apară cai din norii albi de colb sărat În căruţa cu coviltir erau şeriful Peavy şi Canfield de la Jefferson, cu pălăriile trase pe frunte şi cu legăturile de la gât ridicate peste nas, atât de sus că doar ochii li se mai vedeau În spatele lor veneau trei căruţe lungi, deschise Acestea erau vopsite în albastru, dar laturile lor şi băncuţele se făcuseră albe de la sare Pe fiecare era scris cu vopsea galbenă CARTELUL DE SARE DEBARIA Pe băncuţe şedeau câte şase sau opt indivizi îmbrăcaţi în salopete şi pe capete cu pălării de lucru din paie cărora li se zice clop (sau clopot, nu-mi mai aduc aminte) Într-o parte a convoiului veneau călare Jamie Decurry, Kellin Frye şi Vikka, fiul lui Kellin În partea cealaltă erau Snip şi Arn, de la Ferma Jefferson, şi un individ masiv, cu o mustaţă-ghidon de culoarea nisipului şi o manta de aceeaşi culoare pe el Am aflat puţin mai târziu că tipul ăsta îndeplinea funcţia de zapciu în Mica Debaria în puţinele momente când nu avea treabă să joace faraon sau Păzea Niciunul dintre nou-veniţi nu părea prea fericit, dar sărarii erau cei mai trişti din tot grupul Nu era deloc greu să-i priveşti cu suspiciune şi antipatie A trebuit să-mi reamintesc că doar unul singur dintre ei era un monstru (evident, cu condiţia ca metamorful să se fi aflat printre ei) Probabil că majoritatea celorlalţi veniseră de bunăvoie atunci când li s-a spus că ajutorul lor ar fi putut fi hotărâtor pentru a pune capăt acelei nenorociri abătute asupra locului Am coborât în stradă şi mi-am ridicat mâinile deasupra capului Şeriful Peavy şi-a oprit căruţa chiar în faţa mea, dar eu nu i-am dat atenţie în momentul acela, căci mă uitam fix la minerii înghesuiţi în căruţele descoperite I-am numărat repede: erau douăzeci şi unu Cu douăzeci mai mulţi suspecţi decât îmi trebuiau mie, dar mult mai puţini decât mă temusem că vor fi aduşi Am urlat din toate puterile, ca să mă fac auzit în vântul nestăpânit: — În numele Gileadului vă mulţumesc pentru ajutorul pe care aţi venit să ni-l daţi! Răspunsul lor a fost uşor de înţeles, pentru că vântul bătea dinspre ei — Fac ceva pe Gileadul tău! a zis unul — Ie-te ce obraznic îi mucosu’ aista! a comentat un altul Şi un al treilea m-a îndemnat: — Linge-mi cocoşelu’ în numele Gileadului! — Doar o vorbă să-mi zici şi-i pun eu la locul lor, mi-a spus bărbatul cu mustaţa în ghidon O vorbă doar, tinere, că io mi-s zapciu în buda aia de unde vin ei, carevasăzică-i treaba mea să mă ocup de gurile lor alea spurcate Will Wegg mă cheamă Şi duse leneş un pumn la frunte — Nici să nu te gândeşti, i-am răspuns eu şi am strigat iarăşi la sărarii din căruţe Care din voi ar vrea să bea ceva? Pe dată au încetat bombănelile şi au început uralele — Atunci, daţi-vă jos şi aliniaţi-vă! am zbierat eu iarăşi Doi câte doi, rogu-vă! Apoi am rânjit către ei şi le-am mai zis: — Şi dacă nu vreţi, să vă duceţi la dracu şi lui să-i cereţi de băut! Aproape toţi izbucniră în râs — Sai Deschain, mi-a spus atunci Wegg, nu-i deloc o idee cu minte-n cap să le dai să beie ăstora Însă eu nu eram de acord cu el I-am făcut semn lui Kellin Frye să se apropie şi i-am dat două monede de aur Omul a căscat ochii — Te fac şef peste turma asta, i-am zis eu Ar trebui să-ţi ajungă banii pentru câte două păhărele de whisky de căciulă Nici nu vreau să le dăm mai mult Ia-l pe Canfield cu tine şi pe ăla de colo Şi am făcut semn către unul dintre argaţi — Arn e ăla? — E Snip, mi-a spus omul Arn e ălălalt — În regulă Snip, tu ai să stai la un capăt al barului, Canfield, tu te aşezi la celălalt capăt Tu, Frye, ai să stai în spatele lor, la uşă, şi ai să-i păzeşti — Nu-l las eu pe fecioru-meu să pună picioru’ în „Beleaua Dracului”, se revoltă Kellin Frye I-un cuibar de târâturi acolo-şa, da, da, chiar aşa — Nici nu trebuie Soh Vikka se va duce în spate cu celălalt argat, am spus eu, arătându-l pe Arn cu degetul Voi doi veţi avea grijă să nu fugă niciun sărar pe uşa din spate Dacă vedeţi pe vreunul că încearcă să scape, daţi un strigăt şi după aia ştergeţi-o de acolo, pentru că probabil că el e omul nostru şi v-ar putea face rău M-aţi înţeles? — Da, zise Arn Haide, puştiule! Poate că acolo-i mai adăpost şi n-o să mi se mai stingă ţigara — Mai staţi puţin, am spus eu şi i-am făcut semn băiatului să vină la mine — Hei, mardeiaşule! a strigat atunci unul dintre mineri Ai de gând să ne ţii în vântu’ ăsta pân’ la noapte? Mor de sete, în pana mea! Zbieretele celorlalţi mi-au confirmat că nu era singurul însetat — Tacă-ţi fleanca! l-am repezit eu M-am aplecat spre Vikka Frye şi l-am întrebat: — Trebuia să împrăştii un zvon printre locuitorii din Dealurile de Sare Ai făcut-o? — Mda, am Dar l-a întrerupt taică-su cu un ghiont atât de puternic, mai-mai să-l răstoarne Copilul şi-a adus brusc aminte de regulile de politeţe, şi-a dus pumnul la frunte şi a luat-o de la capăt: — Da, sai, am făcut întocmai cum ţi-a fost vrerea — Cu cine ai stat de vorbă? — Cu Puck DeLong E un băiat pe care l-am cunoscut în Vinerea Secerişului E un simplu copil de miner, dar ne-am împrietenit atunci şi am luat parte împreună la cursa în trei picioare Tătâne-său e şeful echipei din schimbul de noapte Cel puţin aşa zice Puck — Şi ce anume i-ai spus? — Că Billy Streeter l-a văzut pe metamorf în forma lui de om I-am povestit că Billy n-a păţit nimica pentru că s-a ascuns într-un morman de hamuri vechi Puck ştia despre cine vorbesc, pen’că şi Billy a fost la sărbătorile din Vinerea Secerişului Billy a câştigat atunci cursa în saci Ai auzit de cursa în saci, sai pistolarule? — Da, i-am răspuns eu Nu de mult participasem şi eu la asemenea curse organizate la jocurile din Vinerea Secerişului Vikka Frye a încercat să-şi înghită nodul pus în gât şi i s-au umplut ochii cu lacrimi Apoi a murmurat cu o voce tremurătoare — Tăicuţu’ lu’ Billy a strigat atât de tare când feciorul lui a trecut primul linia de sosire, că ziceai c-o să-şi spargă pieptul — Sunt convins că aşa a fost Crezi că băiatul ăla, Puck Delong, a spus şi altora ce i-ai destăinuit tu? — Nu ştiu, de unde să ştiu? Da’ în locul lui, eu aş fi făcut-o Trebuia să mă mulţumesc cu răspunsul acela, aşa că l-am bătut pe Vikka pe umăr — Acum du-te! Şi dă un ţipăt dacă vezi pe cineva că încearcă să se furişeze afară Ţipă tare, ca să te auzim cu tot vântul ăsta Vikka şi Arn au luat-o la fugă pe aleea care ducea în spatele cârciumii „Beleaua Dracului” Sărarii nici nu i-au observat Nu aveau ochi decât pentru uşile batante şi nu se gândeau decât la rachia care-i aştepta dincolo de ele — Oameni buni! le-am strigat eu Hai să vă udaţi gâtlejurile! Invitaţia mea a stârnit alte urale şi sărarii au pornit spre bodegă Însă nu de-a valma, ci doi câte doi, cu paşi aşezaţi Se vede treaba că fuseseră bine instruiţi Atunci m-a bătut gândul că viaţa lor de mineri era un fel de sclavie şi i-am mulţumit lui ka pentru că a avut alte planuri pentru mine deşi, când mă uit în urmă, mă întreb dacă este o diferenţă atât de mare între sclavia minei şi sclavia pistolului Deşi poate că este una destul de însemnată: eu am avut mereu cerul deasupra, iar pentru asta le sunt recunoscător lui Gan, Omului Iisus şi tuturor celorlalţi zei care or mai fi Le-am făcut un semn lui Jamie, şerifului Peavy şi individului cel nou – Wegg – să vină cu mine pe celălalt trotuar Ne-am strâns sub streaşină de la biroul şerifului Strother şi Pickens, ajutoarele-mai-puţin-destoinice, stăteau în prag, holbând ochii la sărari — Voi doi, valea înăuntru! le-am spus eu — Nu ne dai tu ordine! s-a burzuluit la mine Pickens, trufaş întocmai precum Jupâneasa Mary, acum că i se întorsese şeful — Intraţi şi închideţi uşa! le-a spus şi Peavy Aveţi piftie în cap de n-aţi priceput încă cine-i păpuşar-şef? Atunci s-au retras amândoi, aruncând priviri duşmănoase: Pickens la mine şi Strother la Jamie Au trântit uşa aşa de tare că s-a zguduit geamul în ramă Noi am rămas o clipă fără să vorbim, doar uitându-ne la norii mari de praf salin care se rostogoleau pe stradă, unii atât de mari că înghiţeau cu totul căruţele Dar nu era vreme de admirat peisajul; foarte curând urma să se facă noapte, iar atunci unul dintre sărarii care se îmbătau în „Beleaua Dracului” avea să devină neom — Cred că avem o problemă, am spus eu, adresându-mă tuturor, dar privindu-l fix pe Jamie Am impresia că, dacă metamorful e conştient de ce i se întâmplă, nu va recunoaşte în veci că ştie să călărească — Ne-am gândit la asta, mi-a zis Jamie, făcând un semn cu capul către Zapciul Wegg — Toţi ăştia de i-am adus sunt în stare să şadă pe un cal, a spus Wegg Poţi să fii sigur, sai Oare nu i-am văzut eu cu ochii mei? — Mă cam îndoiesc că i-ai văzut pe toţi, am zis eu — Ba eu cred că da, m-a contrazis Jamie Ascultă ce-ţi spune, Roland — În Mica Debaria e un om înstărit foarte, Sam Ţoi îl cheamă, a început Wegg Minerii îi zic Ţoi-Puţoi, lucru deloc de mirare, de vreme ce-şi ţine strâns locul ăla cu păr scurt Cartelul nu-i al lui – mahării din Gilead sunt proprietarii –, dar e stăpân peste tot restul: cârciumi, curve, cotroage N-am înţeles şi m-am uitat la şeriful Peavy, care mi-a explicat: — Alea sunt nişte cocioabe în care dorm unii dintre mineri Nu-s mare lucru, dar măcar oamenii nu dorm sub pământ L-am privit din nou pe Wegg, care se apucase de reverele de la manta şi părea nespus de încântat de el însuşi — Sammy Ţoi e proprietarul prăvăliei pentru mineri Adicătelea e proprietarul minerilor Zapciul mi-a rânjit mulţumit Când a văzut că mie nu mi se arăta să-i rânjesc înapoi, şi-a luat mâinile de pe revere şi le-a repezit spre cer — Ăsta-i mersul lumii, tinere sai – nu-s eu de vină şi nici tu nu eşti Aşa vezi să-ţi zic mai departe Sammy se dă în vânt după tot felul de distracţii şi jocuri sigur, doar dacă e rost de ceva câştig pentru el De patru ori pe an, organizează curse pentru mineri Unele sunt curse de alergare, altele sunt curse cu obstacole, în care minerii trebuie să sară peste garduri de lemn şi peste gropi pline cu noroi Te umflă şi râsu’ atunci când cad în ele Curvele care nu lipsesc de la întrecerile astea râd ca apucatele — Dă-i bătaie, omule! l-a îndemnat şeriful Peavy Într-o clipită dau ăia două pahare pe goarnă — Face şi curse de cai, a zis Wegg, deşi nu le dă să călărească decât nişte gloabe bătrâne şi asta doar dacă vreun ponei îşi rupe piciorul şi tre’ să fie împuşcat — Şi dacă îşi rupe piciorul un miner, este şi el împuşcat? m-am enervat eu Wegg a început să râdă şi să se plesnească pe şolduri, de parcă cine ştie ce glumă bună făcusem Cuthbert ar fi putut să-i spună că eu nu fac glume, dar Cuthbert nu era acolo Iar Jamie nu prea vorbeşte dacă nu e neapărat necesar — Şugubăţ mai eşti, tinere pistolar, da, da, foarte şugubăţ! Nu, minerii sunt dreşi imediat, dacă se mai poate drege ceva la ei Două dintre prostituate mai fac un bănuţ în plus lucrând ca velteriţe după fiecare întrecere de-a lui Sammy Ţoi În fond, şi aşa îi ajută pe bărbaţi, păi, nu? Normal că-i o taxă de participare, scăzută direct din leafă Asta-i acoperă cheltuielile lui Sammy Iar minerul ăla de câştigă o cursă, oricare ar fi aia – că-i de fugă, de obstacole ori de cai – e scutit un an de la plată în prăvălia aia a lor Da’ Sammy are el grijă să nu iasă în pierdere, aşa că măreşte preţurile pentru ălălalţi Pricepi cum merge treaba? Şmecher mai e Sammy, nu zici? — Al dracului de şmecher! — Păi, nu? Aşa că la cursa aia pe mârţoage participă toţi minerii care ştiu să călărească Al naibii de comic e să-i vezi cum îşi hâţână fuduliile pe spinarea cailor, chezaş mă pui că-i comic Şi eu sunt mereu acolo ca să păstrez ordinea Am văzut toate cursele care s-au ţinut în ultimii şapte ani şi m-am uitat la toţi băieţii care au luat parte la ele Iar ăştia de ţi i-am adus sunt ăia din cursele de cai A mai fost unul, da’ a căzut din şa şi l-au zdrobit gloabele alelalte în cursa de-a făcut-o Sammy în sărbătoarea Pământului Nou de anul ăsta O zi ori două dacă a mai trăit şi după aia a plecat să se îmbete în Poiana de la capătul cărării Aşa că nu cred că el era metamorful vostru, ce zici? Şi Wegg izbucni în hohote sănătoase de râs Peavy se uită resemnat la el, iar Jamie îl privi cu dispreţ şi uimire Să-l cred eu pe omul ăsta care îmi zicea că mi i-au adus pe toţi sărarii capabili să se ţină pe un cal? M-am hotărât să-l cred, cu condiţia să-mi răspundă afirmativ la o singură întrebare — Tu ai pariat la cursele astea, Wegg? — Cum nu! Ba anul trecut am scos un câştig bunicel, mi-a spus el cu mândrie Costoboci nu plăteşte decât în produse, că tare chitros mai e omul ăsta, dar măcar am avut câte curve şi cât whisky mi-a poftit inima Că mie-mi plac fetiţele tinere şi whisky-ul bătrân Peavy se uită la mine peste umărul lui Wegg şi ridică din umeri: Asta-i omul, cu ăsta trebuie să ne descurcăm Eu n-am nicio vină Nici nu mă gândeam să-l învinovăţesc de ceva — Du-te în biroul şerifului, Wegg, şi aşteaptă-ne acolo Jamie, Peavy, hai cu mine! Când am trecut strada, le-am explicat ce aveam de gând N-a durat mult — Tu ai să le zici ce vrem de la ei, i-am spus eu lui Peavy în faţa uşilor Vorbeam încet, pentru că tot oraşul era cu ochii pe noi Doar cei din faţa cârciumii se trăseseră mai la o parte, de parcă am fi avut vreo boală molipsitoare — Că pe tine te cunosc, i-am explicat eu — Nu la fel de bine cum îl cunosc pe Wegg, m-a contrazis Peavy — De ce zici tu că i-am cerut să rămână pe partea cealaltă a străzii? Şeriful pufni într-un râs posomorât şi a împins uşile batante Jamie şi cu mine am intrat în urma lui Clienţii obişnuiţi se retrăseseră la mesele de joc, lăsând barul la dispoziţia sărarilor Snip şi Canfield stăteau la capetele lui Cu mâinile încrucişate la piept, peste vesta din piele de oaie, Kellin Frye se sprijinea cu spatele de peretele din lemn Clădirea avea etaj – unde probabil că se aflau cămăruţele pentru huţa-huţa – şi balconul era plin cu doamne nu prea încântătoare şi nici prea tinere, care se uitau în jos la mineri — Hei, voi! le-a strigat Peavy Întoarceţi-vă cu faţa la mine! S-au supus fără să crâcnească Pentru ei şeriful nu era decât un alt şef de care trebuiau să asculte Câţiva mai ţineau în mână păhărele cu whisky, dar majoritatea îşi terminaseră deja băuturile Acum păreau mai vioi şi bujorii din obraji înfloriseră de la tărie, nu de la vântul năprasnic ce-i mânase din urmă — Uitaţi care-i treaba! a spus Peavy Acum o să vă puneţi toţi fundurile pe tejgheaua de la bar şi o să vă scoateţi cizmele ca să ne uităm noi la picioarele voastre Sărarii au început să mormăie nemulţumiţi — Dacă vrei să afli cine a fost în Fortu’ Beelie, de ce nu ne întrebi? a strigat un sărar cu barba căruntă Io m-am dus acolo-şa şi deloc nu mi-e ruşine Am furat o pâine pentru baba mea şi ăi doi copilaşi Nu că le-a fost de vreun folos, că muritără amândoi — Şi dacă nu vrem? a întrebat unul mai tânăr O să ne găurească bebeluşii ăia cu puşcoacele lor? Nu crez că-mi pasă Măcar aşa n-o să mai cobor în ocna aia blăstămată Vorbele lui au fost urmate de bombăneli de încuviinţare S-a auzit ceva ce suna cam ca lumina verde Peavy m-a apucat de braţ şi m-a tras în faţă — Bebeluşul ăsta v-a scutit azi de la lucru şi v-a cumpărat de băut Şi dacă ştiţi că nu sunteţi voi ăla pe care-l căutăm, de ce mama dracului vă e teamă? Cel care i-a răspuns la întrebarea aceasta nu era mai în vârstă decât mine: — Sai Şerifule, nouă ne e mereu teamă Adevărul acesta îndrăzneţ din spusele băiatului i-a copleşit pe toţi şi o tăcere adâncă s-a lăsat în „Beleaua Dracului” De afară se auzeau gemetele îndurerate ale vântului Praful salin care se lovea de scândurile subţiri suna precum grindina — Ascultaţi-mă, băieţi! le-a spus Peavy pe un ton mai scăzut şi mai respectuos Pistolarii ăştia de aici îşi pot scoate armele ca să vă oblige să faceţi ce v-am cerut, dar eu nu vreau asta şi nici voi n-ar trebui să vreţi Dacă punem la socoteală cele întâmplate la Ferma Jefferson, ajungem la peste treizeci de morţi în Debaria Iar trei dintre victimele de la Jefferson au fost femei S-a oprit să se gândească puţin şi s-a corectat: — Ba nu, nu-i adevărat Doar una era femeie, celelalte două erau doar nişte copile Ştiu că viaţa voastră e grea şi că nu aveţi nimic de câştigat dacă faceţi o faptă bună, dar eu tot vă cer să ne ajutaţi Şi de ce nu aţi face-o? Doar unul singur dintre voi are ceva de ascuns — Păi, atunci, ce puii mei mai aşteptăm? a exclamat sărarul cu barba sură Se sprijini în mâini şi îşi săltă fundul pe tejgheaua barului Probabil că era conducătorul neoficial al grupului, căci toţi ceilalţi i-au urmat de îndată exemplul Mă uitam foarte atent să surprind pe unul care se codeşte, dar nu am văzut pe nimeni Acum douăzeci şi unu de sărari şedeau cu fundurile pe bar şi îşi aruncau cizmele pe podeaua acoperită cu rumeguş Mă jur pe toţi zeii că le mai simt şi astăzi putoarea picioarelor — Îh, mie mi-e de ajuns! am auzit-o eu pe una dintre prostituate Când m-am uitat în sus, am văzut cum spectatoarele îşi părăseau degrabă locurile de la balcon, într-un vârtej de pene şi jupoane Barmanul s-a gândit că poate s-ar simţi mai bine alături de cei de la mesele de joc şi se grăbi într-acolo, ţinându-se cu degetele de nas — Ridicaţi-vă nădragii! a spus Peavy Vreau să vă văd gleznele Acum, că apucaseră să fie de acord cu toată treaba, nu s-a mai auzit niciun comentariu Am făcut un pas înainte şi le-am spus: — Ăla spre care voi arăta, o să se dea jos de pe bar şi o să se ducă să aştepte lângă perete O să vă puteţi lua cizmele, dar zic că nu-i cazul să vă osteniţi să vi le puneţi la loc O să mergeţi doar până peste drum şi asta o puteţi face şi desculţi Am mers încet prin faţa şirului de picioare desculţe, majoritatea numai piele şi os Cu excepţia celor care aparţineau sărarilor tineri, pe toate se vedeau vene vineţii, umflate — Tu tu şi tu Doar zece dintre ei aveau inele albastre tatuate în jurul gleznelor, ceea ce însemna că fuseseră în Fortul Beelie Jamie se duse la ei Nu şi-a scos arma, dar şi-a înfipt degetele în cartuşiere, cu palmele aproape de paturile pistoalelor cu câte şase gloanţe — Barmanule! am spus eu Vino şi le mai toarnă câte un păhărel ăstora care au scăpat! Minerii fără tatuaj la gleznă izbucniră în urale şi se apucară să-şi tragă cizmele la loc în picioare — Şi cu noi cum rămâne? a întrebat Barbă-sură Din inelul albastru de la glezna lui nu mai rămăsese decât o umbră foarte palidă Labele picioarelor le avea la fel de noduroase ca buturugile bătrâne Era peste putinţa mea de pricepere cum de era în stare să meargă cu ele, necum să muncească sprijinindu-se în ele — Nouă dintre voi vor primi pahare mari cu tărie, le-am spus eu, ştergându-le amărăciunea de pe chipuri Al zecelea va căpăta altceva — Un capăt de frânghie, a zis pe un ton scăzut Canfield, angajatul de la Ferma Jefferson Şi, sper să se legene mult la capătul ei, că asta merită pentru ce am văzut eu că a făcut acolo I-am lăsat pe Snip şi Canfield să-i păzească pe cei unsprezece sărari care beau la bar şi i-am mânat pe ceilalţi zece peste drum Barbă-sură mergea în frunte, călcând sprinten pe picioarele lui noduroase Lumina zilei căpătase o nuanţă galbenă, foarte ciudată, cum nu mai văzusem eu până atunci Foarte curând avea să se facă noapte Vântul bătea şi praful zbura Eram cu ochii în patru, aşteptându-mă ca unul dintre ei să iasă din rând şi să o ia la sănătoasa Speram asta, mai bine spus, fie şi pentru a-l cruţa pe sărmanul băiat care mă aştepta în închisoare Însă nimeni nu a încercat să fugă Jamie s-a apropiat de mine — Roland, dacă omul nostru e printre ăştia, înseamnă că trage nădejde că puştiul nu a văzut mai sus de gleznele lui Adică nici usturoi n-a mâncat, nici gura nu-i miroase — Ştiu, am spus eu Şi, de vreme ce puştiul nici nu a văzut altceva, probabil că tipul o să meargă la cacealma — Şi atunci ce o să facem? — Păi, eu cred că ar fi bine să-i vârâm pe toţi în celule şi să aşteptăm să se transforme unul dintre ei — Şi dacă transformarea asta nu-i ceva ce i se întâmplă din senin? Dacă poate să şi-o controleze? — Atunci nu ştiu ce o să facem, am recunoscut eu Wegg începuse cu Pickens şi Strother o partidă de Păzea cu miza de un bănuţ Am lovit puternic cu pumnul în masă, împrăştiind beţele de chibrit pe care le foloseau în loc de fise — Wegg, împreună cu şeriful, ai să-i duci pe oamenii ăştia în închisoare Dar mai aşteaptă câteva minute Mai avem ceva de făcut înainte — Cine-i acolo? m-a întrebat Wegg, privind cu ceva regret la beţele răzleţite Băiatul, nu-i aşa? — Băiatul şi sfârşitul acestei afaceri nefericite, am spus eu mai sigur decât mă simţeam în realitate L-am luat pe Barbă-sură de cot, cu blândeţe, şi l-am tras la o parte — Cum te numeşti, sai? — Steg Luka Da’ ce-ţi pasă? Crezi că io mi-s ăla de-l cauţi? — Nu, i-am spus, fără să-l mint Nu aveam niciun argument solid în sensul acesta, ci doar aşa mă îndemna instinctul — Dar dacă tu ştii despre cine e vorba – sau chiar dacă ţi se pare că ai şti – trebuie să-mi spui Aici se află un băieţel înspăimântat, pe care l-am încuiat într-o celulă ca să-l ţin în siguranţă Băieţelul ăsta a văzut cum tatăl i-a fost ucis de o creatură asemănătoare cu un urs uriaş şi mi-aş dori să-l cruţ de orice altă suferinţă dacă îmi stă în putere Este un băiat tare bun Omul căzu pe gânduri, apoi mă apucă el de cot cu o mână oţelită M-a tras într-un colţ şi mi-a şoptit: — Nu poci să-ţi spui, pistolarule, că toţi am fost la un loc acolo jos, în ocnă şi toţi am văzut — Ce aţi văzut? — O crăpătură în stânca de sare de unde iese o lumină verde Acu puternică, acu’ slabă Ca o bătaie de inimă Şi îţi vorbeşte — Nu pricep ce zici — Nici eu nu pricep Nu ştiu decât că am văzut-o cu toţii şi am simţit-o cu toţii Îţi vorbeşte şi te cheamă să intri Este neînduplecată — Lumina sau vocea? — Amândouă Sunt ale Bătrânilor din vechime, nicio îndoială n-am în privinţa asta I-am zis lui Banderly de toată tărăşenia – e ăla de-i şeful echipelor – şi a coborât şi el în ocnă A văzut-o cu ochişorii lui A simţit-o Da’ i-a trecut prin cap să pună zăvor la mină? Pe dracu’ i-a trecut Are şi el şefii lui la care tre’ să le deie socoteală şi ăia ştiu bine că mai e sare din belşug acolo jos Aşa că a dat ordin la o echipă să închidă galeria aia cu bolovani Zis şi făcut Ştiu asta, pentru că eram şi eu în echipa aia Da’ era uşor să dai la o parte bolovanii ăia Şi aşa s-a şi întâmplat: au fost daţi la o parte, mă jur pe tot ce am eu mai drag şi mai sfânt Acum erau puşi dintr-o direcţie, acum erau puşi dintr-alta A intrat acolo cineva, pistolarule, şi ce e în partea aialaltă l-a transformat — Dar nu ştii cine anume Luka a clătinat din cap — Tot ce poci eu să spui e că tre’ să se fi petrecut între doişpce noaptea şi şase dimineaţa, pen’că atuncea nu-i niminea acolo — Îţi mulţumesc frumos Du-te înapoi la tovarăşii tăi Foarte curând te voi răsplăti cu un păhărel L-am urmărit cum se întoarce printre ai lui Luka era de departe cel mai vârstnic Cei mai mulţi erau de vârstă mijlocie, iar vreo doi erau încă destul de tineri Toţi păreau mai degrabă surescitaţi şi curioşi de toată povestea decât înspăimântaţi Îi înţelegeam foarte bine: aveau la bord câte două păhărele de tărie care-i învioraseră, plus că evenimentul la care luau parte acum era o binecuvântată evadare din rutina greoaie a unei zile obişnuite Niciunul nu-şi ferea privirea şi nu părea vinovat Nu păreau nici mai mult, nici mai puţin decât exact ceea ce erau: sărari dintr-un orăşel miner care trage să moară, orăşel unde se termină şinele de cale ferată — Jamie! l-am chemat eu Vreau să-ţi spun ceva L-am condus către uşă şi i-am vorbit la ureche I-am dat o treabă de făcut şi i-am cerut să o rezolve cât de repede era în stare Jamie mi-a făcut semn că a înţeles şi a ieşit tiptil în după-amiaza furtunoasă de afară Sau poate că deja se făcuse seară — Unde s-a dus tinerelu’ ăla? a vrut să ştie Wegg — Nu-i treaba ta! i-am spus şi m-am întors la oamenii cu tatuaje albastre pe glezne Vă rog să vă aliniaţi De la cel mai vârstnic la cel mai tânăr — Da’ io dă un’ să ştiu câţi ani am? s-a împotrivit un bărbat cu început pronunţat de chelie, care avea la mână un ceas, a cărui curea fusese reparată cu o bucată de sârmă ruginită Câţiva dintre ceilalţi au început să râdă, dându-i dreptate — În cazul ăsta, încercaţi să apreciaţi cu aproximaţie, am zis eu De fapt, nu mă interesa deloc să le aflu vârsta, însă toată discuţia a durat ceva vreme, iar ăsta era scopul meu Dacă fierarul îşi terminase treaba, totul urma să fie bine Dacă nu, eram obligat să improvizez Iar pistolarul care nu-i în stare să improvizeze e sortit unei morţi timpurii Minerii se foiră prin încăpere, aidoma unor copii care joacă Atunci-când-se-opreşte-muzica, schimbând locurile între ei, până au ajuns în poziţia pe care estimau că ar fi trebuit să o ocupe Rândul lor pornea de la uşa spre închisoare şi se termina la cea dinspre stradă Luka era primul, Ceas-de-Mână era pe la mijloc; cel care părea cam de-o vârstă cu mine – cel care spusese că lor le era mereu teamă – era ultimul — Vrei să le notezi numele, şerifule? l-am întrebat eu Am ceva de vorbit cu puştiul Streeter Billy stătea lângă gratiile celulei pentru beţivii turbulenţi Auzise toată discuţia noastră şi părea înfricoşat — E şi el aici? Metamorful? — Aşa cred, i-am răspuns eu, dar deocamdată nu am cum să fiu sigur — Mi-e teamă tare, sai — E firesc Dar celula e încuiată şi gratiile sunt din oţel gros Nu are cum să ajungă la tine, Billy — Zici aşa pentru că nu l-ai văzut când e urs, a şoptit Billy Privea fix cu ochii mari şi sticloşi Mai văzusem privirea asta: o au cei care tocmai ce au luat un pumn zdravăn în falcă E privirea de dinainte să li se înmoaie genunchii Vântul se tângui îndurerat pe lângă olanele închisorii — Şi lui Tim Inimă Neînfricată i-a fost teamă, i-am spus eu Dar a mers până la capăt Mă aştept să faci şi tu acelaşi lucru — Ai să fii şi tu cu mine? — Da Şi eu, şi prietenul meu, Jamie De parcă l-aş fi chemat, Jamie intră pe uşă, năvalnic ca furtuna de afară şi scuturându-şi nervos praful salin de pe haine M-am bucurat nespus să-l văd Însă plăcerea mi-a cam fost stricată de mirosul de picioare împuţite care îl acompania — Ai rezolvat cu fierarul? l-am întrebat — Da A lucrat destul de bine Şi uite lista cu numele sărarilor Şi mi-a dat şi lista, şi obiectul luat de la fierar — Eşti pregătit, fiule? l-a întrebat el pe Billy — Cred că da, a zis băiatul Am să mă prefac că sunt Tim Inimă Neînfricată Jamie dădu din cap cu gravitate: — Foarte bună idee! Mult succes! O rafală extrem de puternică a suflat praful sărat prin gratiile de la geamul celulei pentru beţivii turbulenţi Şi din nou s-a auzit tânguiala aceea sinistră prin streşini Lumina zilei pălea tot mai mult Mi-a trecut prin minte că poate ar fi fost mai bine – mai prudent – dacă i-am încuia în celule pe suspecţi şi am amâna identificarea pentru a doua zi Însă nouă dintre ei nu erau vinovaţi Şi nici băiatul Nu, cel mai bine era să terminăm cu toată povestea Fireşte, dacă puteam termina — Ascultă la mine, Billy! i-am zis eu Am să-i aduc aici şi am să-i trec încet prin faţa celulei tale Poate nu se va întâmpla nimic — B-Bine — Vrei să bei o gură de apă înainte să începem? Ori să-ţi faci nevoile? — Nu, mă simt bine, a răspuns copilul, dar evident că nu părea deloc bine, părea îngrozit Sai? Câţi dintre ei au inele albastre la gleznă? — Toţi, i-am spus eu — Şi atunci, cum — Ei nu ştiu ce ai văzut tu Ai grijă să te uiţi bine la fiecare atunci când va trece prin faţa ta Şi dă-te puţin mai în spate, rogu-te Adică „să nu te poată atinge printre zăbrele” – asta voiam să-i spun, dar fără să rostesc vorbele alea — Şi eu ce să zic? — Nimic Doar dacă nu cumva observi ceva ce îţi declanşează vreo amintire Deşi nu prea trăgeam nădejde — Haide, Jamie, adu-i înăuntru! Şeriful Peavy să stea la un capăt al şirului, iar Wegg la celălalt Jamie a ieşit Billy a întins mâna printre gratii Nu am înţeles din primul moment ce anume voia de la mine Apoi am priceput şi i-am strâns-o uşor — Acum dă-te îndărăt, Billy! Şi aminteşte-ţi chipul tatălui tău Se uită la tine din Poiana de la capătul cărării Băiatul a făcut ce îi cerusem Eu mi-am aruncat ochii asupra numelor de pe listă (probabil scrise greşit), care nu însemnau nimic pentru mine Mâna dreaptă mi-o ţineam pe patul pistolului care acum avea o încărcătură foarte specială Potrivit spuselor lui Vannay, nu exista decât o singură metodă sigură prin care un metamorf putea fi ucis: şi anume, cu un obiect ascuţit din metal sfânt Îl plătisem cu galbeni pe fierar, dar glonţul pe care mi-l făcuse – cel care va ieşi primul pe ţeavă atunci când voi apăsa pe trăgaci – era din argint pur Poate îşi va face treaba Dacă nu, aveam să trag şi ceilalţi plumbi Uşa s-a deschis A apărut şeriful Peavy În mâna dreaptă ţinea un ciomag din lemn de carpen şi se lovea încet cu capătul lui în palma stângă A dat cu ochii de puştiul palid din celulă şi i-a zâmbit — Hei, tu, Billy, fiul al lui Bill! i-a spus el Suntem cu tine, n-ai de ce te teme Totul o să fie bine Billy a încercat să-i zâmbească şi el, dar nu a reuşit Următorul care a intrat a fost Steg Luka, bălăbănindu-se pe picioarele alea cioturoase După el a venit un sărar cam la fel de bătrân, cu mustaţă albă, pleoştită şi păduchioasă, păr cărunt şi soios care îi ajungea până pe umeri şi privire chiondorâşă şi sinistră Ori poate că bietul om era doar miop Numele trecut pe listă era Bobby Frâne — Mergeţi încet, ca să vă vadă mai bine flăcăul ăsta, le-am cerut eu Aşa au făcut Billy Streeter s-a uitat cu teamă la fiecare — Sara bună, băiete! l-a salutat Luka Bobby Frâne a dus mâna la o pălărie invizibilă Unul dintre sărarii mai tineri – Jake Marsh era numele de pe listă – s-a strâmbat, scoţând limba îngălbenită de la tutunul prost Ceilalţi n-au făcut nimic, ci doar şi-au târşâit picioarele prin faţa celulei Doi şi-au ţinut capetele plecate şi nu şi le-au ridicat până nu a zbierat Wegg la ei să se uite la băiat Pe chipul lui Billy Streeter nu se citea niciun semn că ar fi recunoscut pe vreunul, ci doar o combinaţie de spaimă şi descumpănire Eu am avut grijă să nu-mi trădez gândurile, dar speranţele, şi aşa fragile, mi se împuţinau cu fiece secundă care trecea În fond, de ce s-ar fi trădat metamorful? Ştia bine că nu avea nimic de pierdut dacă îşi juca rolul până la capăt Mai rămăseseră doar patru apoi doi apoi ultimul – băiatul care ne spusese că tuturor le era teamă Am observat o schimbare pe chipul lui Billy şi, preţ de o clipă, am crezut că l-am descoperit pe metamorf Dar mi-am dat seama că nu era decât emoţia lui Billy la vederea unui copil de aceeaşi vârstă cu el Ultimul a intrat Wegg, care renunţase la bâtă şi acum avea câte un box din alamă pe fiecare pumn strâns I-a aruncat un zâmbet cam acru lui Billy Streeter — Nu-ţi place marfa noastră, flăcău? Îmi pare rău, da’ nu poci să zic că mă mir — Pistolarule! m-a strigat atunci puştiul Sai Deschain! — Da, Billy L-am împins pe Wegg din drumul meu şi m-am apropiat de celulă Billy şi-a umezit buzele şi mi-a zis: — Rogu-te, mai plimbă-i încă o dată prin faţa mea Dar acum cere-le să-şi suflece pantalonii Nu văd inelele de la glezne — Billy, inelele sunt toate la fel — Ba nu! m-a contrazis el Nu sunt Vântul parcă se mai domolise niţeluş, aşa că l-a putut auzi şi şeriful Peavy — Hai, flăcăi, stânga-mprejur şi porniţi înapoi! Acu’ faceţi bine de vă sumecaţi nădragii! — Tot n-am terminatără? a bombănit sărarul cu ceas la mână (Ollie Ang era numele de pe listă) A zis că ne dă de beut Mult! — Care-i treaba, iubiţel? s-a interesat Wegg Nu tot pe-acolo ieşiţi? Te-o scăpat mumă-ta în cap când ai fost mic? Cam toţi au mormăit nemulţumiţi, dar au pornit pe coridorul dintre celule înapoi spre birou, de data aceasta cu cel mai tânăr în frunte Îşi ridicaseră pantalonii ca să li se vadă gleznele Mie mi se părea că toate tatuajele erau identice Şi mi-am zis că şi băiatului trebuie să i se pară la fel Dar, la un moment dat, l-am văzut cum face ochii mari şi se îndepărtează şi mai mult de gratii Însă nu a zis nimic — Şerifule, fii bun şi opreşte-i o clipă! i-am cerut eu Peavy s-a pus în faţa uşii, barându-le trecerea, iar eu am intrat în celulă şi am şoptit: — Ai văzut ceva, Billy? — Semnul, a spus băiatul Semnul l-am văzut E ăla cu inelul rupt N-am înţeles din prima Abia apoi şi mi-am adus aminte de toate dăţile când Cort mă făcuse „greu de cap” Şi pe ceilalţi colegi ai mei îi gratula cu vorbe mult mai rele – normal, că doar asta era treaba lui – dar, acolo, pe coridorul închisorii din Debaria şi cu urechile vuindu-mi de la vântul simunului de afară, mi-am dat seama că mare dreptate avusese în privinţa mea Da, eram greu de cap Doar cu câteva minute mai devreme îmi spusesem că Billy mi-ar fi mărturisit, atunci când îl hipnotizasem, dacă mai era şi altceva în afară de tatuaj Şi abia acum realizasem că, de fapt, îmi mărturisise Mai ai ceva să-mi spui? îl întrebasem eu atunci, convins deja că nu mai era nimic Voiam doar să-l scot cât mai încet din transa care îl necăjise atât de tare Iar când copilul mi-a zis semnul alb – dar pe un ton nesigur, de parcă s-ar fi întrebat pe sine însuşi – boul de Roland n-a dat atenţie Sărarii nu mai aveau astâmpăr Ollie Ang, cel cu ceasul ruginit, zicea că făcuseră ce le-am cerut şi că acum el voia să se întoarcă la „Beleaua Dracului” ca să-şi bea paharul promis şi să se încalţe — Care dintre ei? l-am întrebat pe Billy Mi-a şoptit la ureche Am dat din cap şi m-am întors spre grupul de oameni de la capătul coridorului Jamie îi supraveghea îndeaproape, cu mâinile pe paturile pistoalelor Probabil că sărarii au văzut ceva pe chipul meu, pentru că au amuţit şi s-au holbat la mine Nu se mai auzeau decât vântul şi răpăitul neîncetat al prafului gros în zidurile clădirii În toţi anii care au urmat, m-am gândit de multe ori la ce s-a întâmplat atunci şi tot nu cred că am fi putut face ceva Vedeţi voi, nu ştiam cât de rapidă poate fi metamorfoza şi cred că nici Vannay nu ştia, altminteri ne-ar fi pus în gardă Până şi tatăl meu a fost de acord cu asta după ce, la sfârşitul relatării mele, am aşteptat, în atmosfera sumbră a biroului său, să-şi dea verdictul asupra acţiunilor mele din Debaria – nu în calitate de tată, ci de dinh Pentru un singur lucru am fost şi sunt în continuare recunoscător Am vrut să-i spun lui Peavy să-l scoată din rând pe omul la care se referise Billy, dar m-am răzgândit Şi asta nu pentru că Peavy îi fusese de folos tatălui meu odată ca niciodată, ci pentru că nu era un bun cunoscător al Micii Debaria şi a vieţii din preajma minelor de sare — Wegg, am spus eu, adu-l pe Ollie Ang, rogu-te! — Care-i ăla? — Cel cu ceasul la mână — Haidi, băăă! Aşa a zbierat Ollie Ang atunci când Zapciul Wegg a pus mâna pe el Era cam prea subţire ca să fie miner, cam ca un biscuit pe dungă, dar avea braţele musculoase şi i se observau şi muşchii umerilor prin cămaşa de lucru — Haidi, bă, că n-am făcut ni’ca! Nu-i cinstit să mă alegi pă mine, doar pen’că copchilu’ ăla vrea să se deie mare! — Tacă-ţi gura! i-a zis Wegg, trăgându-l fără delicateţe în faţa grupului de mineri — Mai ridică-ţi o dată pantalonii, i-am cerut eu — Dă-te-n mă-ta, obrăznicătură mică ce eşti tu! Şi-n calu’ ăla de-ai venit cu el! — Ridică-ţi-i singur, dacă nu vrei să ţi-i ridic eu A ridicat pumnii la mine şi a zbierat şi mai tare: — Încearcă numai! Numa’ încearcă şi Jamie se furişase deja în spatele lui Acum şi-a scos unul dintre pistoale, l-a aruncat în aer, l-a prins de ţeavă şi l-a pocnit pe Ang cu patul în moalele capului Lovitura a fost bine calculată: nu l-a lăsat lat pe individ, dar l-a ameţit cât să lase pumnii jos, iar Wegg s-a repezit să-l prindă de subsuori când i s-au înmuiat picioarele Am ridicat cracul stâng al salopetei şi am văzut despre ce era vorba: tatuajul albastru făcut în Fortul Beelie care fusese tăiat – rupt, cum zicea Billy Streeter – de o cicatrice albă şi groasă, ce urca până la genunchi — Asta am văzut, a gâfâit Billy Asta am văzut când eram ascuns sub maldărul de hamuri — Minciuni! a zis Ang Individul părea buimăcit şi i se împleticea limba în gură Din rana pe care i-o făcuse Jamie în ţeastă i se prelingea un firicel de sânge pe obraz Nu m-am lăsat păcălit Billy pomenise de semnul alb cu mult înainte să-l vadă pe Ollie Ang Am deschis gura, vrând să-i cer lui Wegg să-l arunce într-o celulă Însă, chiar în clipa aceea, seniorul grupului se năpusti în faţă Cu o expresie de înţelegere tardivă în privire Însă nu doar atât Bătrânul era cuprins de furie Înainte ca eu sau Jamie sau Wegg să-l putem opri, Steg Luka l-a înşfăcat pe Ang de umeri şi l-a izbit de gratiile celulei de vizavi de aceea în care se afla Billy — Ar fi trebuit să-mi dau seama! a urlat el De acu' multe săptămâni ar fi trebuit să-mi dau seama, nemernicule viclean care eşti! Jiganie spurcată şi criminală! L-a tras de mâna cu ceasul şi a zbierat mai tare: — De unde ai drăcovenia asta dacă nu din crăpătura aia cu lumina verde? De unde altundeva? Lighioană nenorocită care-ţi schimbi pielea ca să ucizi la oamenii buni! Luka l-a scuipat pe Ang în ochii năuciţi, apoi, fără să-i dea drumul la mână, s-a întors spre noi — Zicea că l-a găsit într-una din minele abandonate de la poalele dealului! Zicea că l-or fi pierdut tâlharii ăia din Brigada Corbilor şi noi, ca tâmpiţi ce suntem, l-am crezut! Ba chiar am căutat şi noi câteva zile, am săpat gropi peste gropi, că doar-doar om găsi şi noi ceva din prada hoţilor! S-a întors iar la uluitul Ollie Ang Mai bine spus, nouă ni se părea că ar fi fost uluit Dar cine putea şti ce se petrecea în spatele acelor ochi — Şi te căcai pe tine de râs când ne vedeai ce facem, sunt sigur L-ai găsit într-o groapă, da, corect, dar nu în vreo mină abandonată Te-ai băgat prin crăpătura aia! În lumina aia verde! Tu ai fost! Tu ai fost! Tu ai Chipul lui Ang s-a schimonosit brusc Nu zic că mi s-ar fi părut că rânjeşte; tot capul i s-a strâmbat Ca o cârpă udă stoarsă de nişte mâini invizibile I s-au ridicat ochii până unul a ajuns deasupra celuilalt Şi din albaştri cum fuseseră s-au făcut negri ca smoala Pielea i s-a făcut mai întâi albă şi apoi verde S-a ridicat ca împinsă de pe oase şi a plesnit şi în crăpăturile alea au apărut solzi I-au căzut hainele de pe trup, pentru că ăla nu mai era trup de om Dar nici de urs şi nici de tigru sau leu Pentru fiarele astea eram cât de cât pregătit sufleteşte Ba cred că eram pregătit şi pentru un aligator, aşa cum fusese creatura aia care o atacase pe sărmana Fortuna la Serenitate Deşi cu un aligator semăna cel mai mult jivina asta În doar trei secunde, Ollie Ang s-a transformat într-un şarpe de mărimea unui om Luka, tot cu mâna pe braţul acela care se retrăgea spre corpul uriaş şi verde, a scos un răcnet, înăbuşit iute atunci când şarpele şi-a îndesat în gura bietului om capul alungit pe care mai era încă un smoc de păr de om S-a auzit un pocnet umed atunci când falca de jos a lui Luka a fost smulsă din articulaţiile şi tendoanele care o ţineau legată de cea de sus Am văzut cum gâtul lui zbârcit începe să se umfle şi să se netezească pe când jivina aia – care încă se transforma, care încă mai avea ceva resturi tot mai mici de picioare – i-a sfredelit beregata ca un burghiu Din capătul închisorii s-au auzit urletele îngrozite ale sărarilor speriaţi, care se călcau în picioare, încercând să scape cumva de acolo Nu le-am dat nicio atenţie L-am văzut pe Jamie apucând trupul tot mai mare, tot mai umflat al şarpelui, într-o încercare zadarnică de a-l scoate din gâtul sărmanului Steg Luka Şi am văzut capul enormei reptile când a ieşit prin ceafa bătrânului muribund Limba roşie bătea aerul, solzii îi erau pictaţi cu stropi de sânge şi bucăţele de carne Wegg a aruncat un box la el Şarpele s-a ferit cu uşurinţă, apoi s-a năpustit la el, dezvelind colţii uriaşi, care încă nu terminaseră de crescut: doi sus şi doi jos; din toţi patru curgea un lichid limpede Lichidul ăsta a picurat pe mâna lui Wegg, care a urlat: — Arde! Zei ai mei, ce mai ARDE! Luka, cu şarpele înfipt în cap, părea că dansează atunci când creatura şi-a înfipt colţii în zapciul care se zbătea disperat Şi din el au ţâşnit în toate direcţiile stropi mari de sânge şi bucăţele de carne Jamie mi-a aruncat o privire sălbatică Îşi scosese pistoalele, dar în ce să tragă? Şarpele uriaş se contorsiona între doi muribunzi Partea inferioară a trupului său, acum fără picioare, s-a eliberat din grămada de haine şi s-a încolăcit strâns de mai multe ori în jurul mijlocului lui Luka Partea de sub cap se târa afară prin gaura tot mai mare de la ceafa bătrânului sărar Am făcut câţiva paşi, l-am apucat pe Wegg de vestă şi l-am tras la o parte Braţul muşcat i se învineţise deja şi se făcuse de două ori mai mare S-a uitat la mine cu ochi ieşiţi din orbite Făcuse o spumă albă la gură Am auzit ţipetele lui Billy Streeter Ca de foarte departe Colţii reptilei au dat drumul braţului lui Wegg — Arde! a bâiguit zapciul şi apoi a amuţit pe vecie I s-a umflat gâtul şi i-a ieşit limba din gură S-a prăbuşit, zbătându-se în chinurile morţii Şarpele s-a holbat la mine; limba lui lungă, despicată la capăt, bătea aerul Ochii lui negri erau ochi de şarpe, însă plini de raţiune omenească Am ridicat pistolul cu încărcătura specială Nu aveam decât un singur glonţ din argint, iar capul şarpelui se unduia într-o parte şi alta Dar nu mi-am pus problema că nu l-aş fi putut nimeri Doar pentru asta fusesem eu pregătit S-a repezit la mine, în sclipirile albe ale colţilor uriaşi, iar eu am apăsat pe trăgaci Glonţul i-a intrat drept în gura căscată Capul i-a explodat într-un val de stropi roşii care au devenit albi chiar înainte de a ajunge pe gratii şi pe podeaua coridorului Mai văzusem asemenea materie albă Era creier Creier de om Şi atunci, a apărut chipul distrus al lui Ollie Ang în rana cu margini zdrelite din ceafa lui Luka, deasupra trupului de şarpe Printre solzii verzi a început să iasă o blană neagră, răpănoasă, de parcă forţa aceea care se stingea înlăuntrul lui pierduse tot controlul asupra formelor pe care le putea căpăta În clipa de dinainte să se prăbuşească, albastrul ochiului rămas întreg s-a făcut galben, ochiul de om s-a făcut ochi de lup Şi apoi a căzut la podea, ducându-l cu el pe nefericitul Steg Luka Apoi trupul metamorfului a început să lucească şi să ardă, să pâlpâie şi să se transforme S-au auzit plesnet de muşchi şi scrâşnet de oase A apărut un picior gol, s-a făcut labă cu gheare şi blană şi a redevenit picior de om Rămăşiţele lui Ollie Ang s-au mai cutremurat o dată, apoi au încremenit pentru totdeauna Băiatul nu se oprise din zbierat — Întinde-te pe aşternutul de paie ca să te linişteşti, i-am spus eu cu o voce nu tocmai sigură Închide ochii şi spune-ţi că s-a terminat, pentru că ăsta este adevărul — Vreau să stai cu mine, s-a smiorcăit el Avea obrajii stropiţi cu sânge Hainele mele erau îmbibate, dar nu m-a văzut Avea ochii închişi — Vreau să stai cu mine! Te rog, sai, te rog! — Am să vin lângă tine de îndată ce voi putea, i-am spus eu Aşa am şi făcut Noi trei – Jamie, Billy Streeter şi cu mine – ne-am petrecut noaptea pe aşternuturile de paie din celula pentru beţivii turbulenţi: Jamie în partea stângă, eu în dreapta şi Bill Streeter cel Tânăr la mijloc Simunul îşi mai pierduse din forţă şi până târziu am auzit cum toată suflarea din Debaria sărbătorea moartea metamorfului — Şi acum, ce o să se întâmple cu mine, sai? m-a întrebat Billy înainte de a adormi — Lucruri bune o să se întâmple, i-am răspuns eu, sperând din suflet ca Everlynne, stareţa de la Serenitate, să nu-mi înşele aşteptările — A murit? A murit de-adevăratelea, sai Deschain? — De-adevăratelea Dar nu voiam să-mi asum niciun risc în privinţa aceasta Aşa că, după miezul nopţii, când vântul se domolise, iar Billy Streeter se cufundase într-un somn atât de profund, că nici visele urâte nu mai puteau ajunge la el, am plecat împreună cu Jamie să ne întâlnim cu şeriful Peavy pe terenul viran din spatele închisorii Acolo am stropit trupul lui Ollie Ang cu petrol lampant Înainte de a aprinde chibritul, i-am întrebat dacă voia vreunul să ia ceasul ca amintire Ca prin minime, nu se spărsese în timpul luptei şi observasem că secundarul încă se mai învârtea Jamie a clătinat ferm din cap: — Nici eu nu-l vreau, a spus Peavy, că poate-i blestemat Haide, dă-i foc, Roland, dacă-mi dai voie să-ţi zic aşa! — Cu foarte multă plăcere, i-am răspuns eu Am aprins chibritul şi l-am aruncat peste cadavru Am rămas apoi acolo ca să urmărim cum din trupul metamorfului din Debaria nu mai rămân decât nişte oase negre Ceasul de mână carbonizat s-a pierdut prin cenuşă În dimineaţa următoare, Jamie şi cu mine am strâns câţiva oameni, toţi foarte dornici să ne ajute, şi am pornit spre calea ferată Nici două ore nu au trecut şi Ţignalul ăl Mic era din nou pe şine Toată operaţiunea a fost condusă de mecanicul Travis, iar eu mi-am făcut o sumedenie de prieteni atunci când am anunţat că aranjasem ca, la sfârşitul lucrului, toată lumea din echipă să mănânce pe săturate şi pe gratis la Bodega lui Racey şi să bea după pofta inimii şi tot pe gratis la „Beleaua Dracului” În seara aceea avea să fie o sărbătoare mare în oraş, iar eu şi cu Jamie eram invitaţi de onoare Cum voi ştiţi deja, nu mă dau deloc în vânt după asemenea evenimente, pentru că nu mă simt tocmai în largul meu în mijlocul mulţimilor; unde mai pui că abia aşteptam să pornim spre casă Dar uneori se întâmplă ca lumea să-mi mulţumească pentru ce fac organizând serbări dintr-astea şi atunci nu am încotro Un singur lucru bun era în toată povestea: aveau să vină şi femei, unele probabil chiar foarte drăguţe Iar asta nu mă deranja şi bănuiam că nici pe Jamie nu-l deranjează Încă mai avea multe de învăţat despre femei, iar Debaria era un loc la fel de bun ca oricare altul pentru începerea acestor studii Ne-am uitat amândoi cum Ţignalul ăl Mic pufăia vesel întorcându-se înspre direcţia în care aveam să pornim curând: spre Gilead — La întoarcere ne oprim la Serenitate? m-a întrebat Jamie Să întrebăm dacă vor să-l ia la ele pe băiat? — Da Şi stareţa a zis că are ceva pentru mine — Ştii ce anume? Am clătinat din cap Nu aveam nici cea mai vagă idee Everlynne, muntele de femeie, a dat fuga la noi prin curtea de la Serenitate, cu braţele larg deschise Mai că mi-a venit s-o iau la goană de acolo Mă simţeam ca în calea unuia din camioanele alea mari folosite la încărcarea petrolului de pe terenurile de lângă Kuna În loc să ne calce în picioare, femeia ne-a strâns pe amândoi la pieptul ei mai mult decât generos Mirosea dulce, a scorţişoară şi cimbru şi cozonac fierbinte L-a pupat pe Jamie pe obraz, făcându-l să se îmbujoreze puternic Pe mine m-a pupat pe gură Ne-a ţinut câteva clipe înfăşuraţi în straiele ei complicate, umbrindu-ne capetele cu gluga ei enormă din mătase albă Apoi s-a dat câţiva paşi înapoi Îi lucea chipul de bucurie şi transpiraţie — Mult bine aţi făcut voi acestui oraş! Cât de recunoscători vă suntem! Mulţumire multă-multă! I-am zâmbit: — Sunteţi prea amabilă, doamnă-sai Everlynne — Nici vorbă! Luaţi o gustărică cu noi, da? Şi avem şi un vinişor bun, dar n-o să bem decât puţintel, că sunt sigură că vreţi să vă păstraţi pentru diseară I-a aruncat o privire piezişă lui Jamie şi a adăugat: — Dar fiţi cu băgare de seamă când încep să curgă rachia şi vinul, că prea multă băutură îl poate lăsa pe bărbat fără bărbăţia lui şi îl face să uite ce şi-ar dori să ţină minte S-a întrerupt şi ne-a adresat un rânjet insinuant, care contrasta straniu cu veşmintele ei de un alb pur Jamie s-a înroşit şi mai tare, dar nu a spus nimic — V-am văzut de departe, a continuat Everlynne Şi mai e cineva aici care vrea să vă mulţumească S-a dat la o parte şi din spatele ei a apărut micuţa Surată a Serenităţii al cărei nume era Fortuna Încă mai purta bandajul, dar în ziua aceea părea mai puţin aeriană, iar obrazul lăsat liber îi strălucea de fericire şi uşurare A făcut un pas înainte şi ni s-a adresat sfioasă — Pot iarăşi să dorm Şi cu timpul am să scap şi de coşmaruri Şi-a ridicat poalele straiului cenuşiu şi, spre marea mea jenă, s-a prosternat înaintea noastră — Surata Fortuna, Annie Clay din trecut, vă mulţumeşte Vă mulţumim toate, dar vorbele acestea izvorăsc din sufletul meu Am apucat-o blând de umeri — Ridică-te, femeie! Nu trebuie să îngenunchezi în faţa noastră M-a privit cu ochi strălucitori şi m-a sărutat pe obraz cu partea de gură cu care mai putea săruta Apoi s-a întors şi a traversat în fugă curtea, îndreptându-se probabil spre bucătărie Din partea aceea a haci-ului deja veneau spre noi minunate şi apetisante arome Everlynne a urmărit-o cu un surâs afectuos, apoi s-a întors către mine — E un băiat am început eu M-a întrerupt cu un semn din cap — Bill Streeter Îi ştiu numele şi îi cunosc povestea Nu mergem noi în oraş, dar se întâmplă câteodată să vină oraşul la noi Ne ciripesc pe la urechi tot felul de păsărele drăguţe, dacă pricepi ce vreau să zic — Pricep foarte bine, am asigurat-o eu — Aduceţi-l mâine, după ce vi se vor mai dezumfla căpăţânile, mi-a spus ea Suntem doar femei aici, dar suntem fericite să oferim adăpost unui biet copil orfan măcar până începe să-i dea mustăcioara După aceea, femeile vor începe să-l tulbure, aşa că i-ar dăuna să mai rămână printre noi Până atunci, însă, ne vom ocupa să-l învăţăm să citească şi să socotească dacă-i destul de isteţ să înveţe, fireşte Tu crezi că-i destul de isteţ, Roland, fiul lui Gabrielle? Mi se părea ciudat să mi se adreseze după numele mamei, iar nu după cel al tatălui, aşa cum cerea datina Dar, în acelaşi timp, mi se părea încântător într-un mod pe care nu mi-l puteam explica — Aş zice că-i foarte isteţ — Foarte bine Şi te asigur că-i vom face un rost atunci când va veni vremea să plece de la noi — O casă şi o bucată de pământ, am zis eu Everlynne a izbucnit în râs — Da, chiar aşa, la fel ca în povestea lui Tim Inimă-Neânfricată Iar acum vom merge să împărţim pâinea, de acord? Şi vom închina pahare cu vinişorul nostru în cinstea faptelor voastre vitejeşti Am mâncat, am băut şi, una peste alta, prânzişorul s-a desfăşurat într-o atmosferă foarte veselă Când suratele s-au apucat să strângă masa, stareţa Everlynne m-a condus în încăperile ei: un dormitor şi un birou mai mare, unde o pisică dormea la soare pe un birou masiv, din lemn de stejar, plin cu hârtii puse unele peste altele — Puţini bărbaţi au intrat aici, Roland, mi-a spus ea Pe unul cred că îl ştii Avea chipul alb şi straiul negru Ştii cumva la cine mă refer? — Marten Broadeloak, am şoptit eu Şi brusc, mâncarea excelentă din burta mea se acrise de la ura pe care o nutream pentru el Şi de la gelozie, probabil – nu doar din simplu spirit de solidaritate cu tatăl meu, încornorat de Gabrielle de Arten — A văzut-o pe mama când a fost aici? — Mi-a cerut să o vadă, dar am refuzat şi l-am dat afară A refuzat să plece, dar atunci i-am arătat cuţitul meu şi i-am spus că mai avem şi alte arme la Serenitate, da, şi avem şi femei care ştiu să le mânuiască Una din armele noastre, i-am zis eu, e un 310 tun Şi i-am atras atenţia că se afla înăuntru haci-ului şi i-am sugerat ca, în caz că nu ştie să zboare, să facă bine şi să-şi ia picioarele la spinare Aşa a făcut, dar nu înainte de a mă blestema Şi a blestemat şi locul acesta Stareţa a şovăit puţin şi şi-a plecat privirea la pisica pe care o mângâia Când şi-a ridicat iar ochii la mine, mi-a spus: — O vreme am crezut că metamorful e creaţia lui — Mă îndoiesc, am spus eu — Şi eu mă cam îndoiesc, dar niciunul dintre noi n-o să aflăm vreodată adevărul Pisica încerca să se caţere pe imensul teren de joacă din poala ei, iar Everlynne a gonit-o de acolo — De un singur lucru sunt sigură: a reuşit cumva să-i vorbească, deşi nu ştie nimeni dacă a făcut-o noaptea, prin geamul de la chilia ei, ori doar în visele ei chinuite Biata femeie a luat taina aceasta cu ea în Poiana de la capătul cărării Nu am avut replică la cuvintele ei Atunci când eşti deopotrivă buimăcit şi cu inima grea, e de obicei mai bine să nu spui nimic, căci, într-o stare ca asta, orice cuvânt este nepotrivit — Doamna mama ta ne-a părăsit la scurtă vreme după ce l-am izgonit pe individul ăla Ne-a spus că are o datorie de îndeplinit şi multe greşeli de ispăşit A mai zis că fiul ei va veni pe la noi Am întrebat-o de unde ştie şi ea mi-a răspuns: „Deoarece ka este o roată care se învârteşte mereu ” Şi a lăsat ceva pentru tine Everlynne a deschis unul din multele sertare ale biroului şi a scos de acolo un plic O mână pe care o cunoşteam prea bine scrisese numele meu pe el Doar tatăl meu ar fi putut să cunoască mai bine decât mine mâna aceea Era mâna care întorsese filele unei cărţi vechi atunci când mi-a citit povestea „Vântul prin gaura cheii” Şi multe altele Iubeam toate poveştile de pe paginile întoarse de mâna aceea, dar nu atât de mult cum iubeam mâna însăşi Cum iubeam vocea aceea care îmi citea poveştile pe muzica vântului care bătea la geamul meu Acelea au fost zilele minunate de dinainte ca ea să-şi piardă minţile şi să ajungă în faţa unui pistol ţinut de o altă mână Pistolul meu, mâna mea Everlynne s-a ridicat de pe scaun şi şi-a netezit şorţul imens — Trebuie să dau o tură ca să văd cum mai merg treburile în alte colţuri ale micuţului meu regat Rămas-bun îţi spun, Roland, fiu al lui Gabrielle Te rog doar să fii bun şi să tragi uşa după tine când pleci Se încuie singură — Ai încredere să mă laşi singur aici? am întrebat-o eu A început să râdă, a ocolit biroul până la scaunul meu şi m-a sărutat din nou — Pistolarule, aş fi în stare să-mi pun viaţa în mâinile tale, mi-a spus şi a ieşit Atât de înaltă era, că a trebuit să se aplece ca să nu se lovească de pragul de sus al uşii Multă vreme am stat acolo, privind lung la ultima epistolă scrisă de Gabrielle Deschain Mi-era inima prea plină de ură şi iubire şi regrete – sentimente care mă bântuie de atunci încoace M-am gândit să-i dau foc, fără să o deschid Dar, în cele din urmă, m-am hotărât şi am rupt plicul Înăuntru era o singură foaie de hârtie Rândurile erau neregulate şi în multe locuri se vedeau pete de cerneală Cred că femeia aceea care le scrisese se străduise din răsputeri să nu-şi piardă şi ultimele fărâme de luciditate Nu ştiu câţi ar fi înţeles ce scrisese ea acolo, dar eu i-am citit cuvintele fără să fac vreun efort Sunt sigur că la fel le-ar fi citit şi tatăl meu, dar niciodată nu i-am arătat scrisoarea şi nici nu i-am pomenit de ea Bucatele de la ospăţ au fost putrezite ce mi s-a părut că-i un palat era o carceră cât de tare mă arde, Roland M-am gândit la Wegg, muşcat de şarpe Dacă mă întorc şi spun ce ştiu ce am auzit Gileadul ar fi în siguranţă câţiva ani tu ai fi în siguranţă şi tatăl tău, chiar dacă nu a ţinut niciodată la mine Cuvintele „chiar dacă nu a ţinut niciodată la mine” fuseseră tăiate cu mai multe linii groase, însă eu am reuşit să le citesc el zice că nu am curaj el zice „Stai la Serenitate până te va găsi moartea ” el zice „Dacă te duci înapoi moartea te va găsi mai repede ” el zice „Moartea ta îl va distruge pe singurul om la care ţii”, el zice „Vrei să mori de mâna plodului tău şi să vezi cum toată puritatea toată bunătatea toată dragostea se scurg din el ca apa printr-o sită? Căci Gileadul căruia nu i-a păsat nicicum de tine oricum va pieri?” Dar trebuie să mă întorc M-am rugat şi am meditat şi vocea pe care o aud îmi spune mereu aceleaşi vorbe: ASTA ESTE VREREA LUI KA Mai erau câteva cuvinte pe care le-am subliniat iar şi iar în toţi anii mei de peregrinări de după înfrângerea fatală de la Jericho Hill şi căderea Gileadului Le-am tot subliniat până când s-a rupt hârtia şi a fost luată de vânt – de vântul acela care suflă prin gaura cheii de la cufărul timpului, pricepeţi voi? În cele din urmă, vântul va spulbera totul De ce să n-o facă? De ce ar fi altcumva? Ce altceva ar mai lua vântul cu el dacă nu ar exista iubirea în lume? Am rămas în biroul lui Everlynne până când mi-am redobândit controlul asupra emoţiilor După aceea mi-am pus în traistă ultimele cuvinte ale mamei mele – scrisoarea scrisă cu moartea în suflet – şi am plecat, având grijă să închid uşa după mine L-am căutat pe Jamie şi am pornit călare spre oraş În seara aceea au fost focuri de artificii şi s-a cântat şi s-a dansat Au fost munţi de bucate gustoase şi râuri de băutură ca să ne ungem gâtlejurile Au fost şi femei, iar în noaptea aceea Tăcutul Jamie şi-a abandonat virginitatea în Debaria Dimineaţa următoare SFÂRŞITUL FURTUNII 1 — În seara aceea, zise Roland, au fost focuri de artificii şi s-a cântat şi s-a dansat Au fost munţi de bucate gustoase şi râuri de băutură ca să ne ungem gâtlejurile — Aha, lubrifiant! interveni Eddie cu un oftat pe jumătate serios, pe jumătate comic Mi-aduc bine aminte Au fost primele cuvinte rostite de vreunul dintre ei după o tăcere foarte lungă şi au rupt vraja care-i ţinuse amuţiţi în noaptea aceea lungă şi vijelioasă Tresăriră ca deşteptaţi din visare profundă Mai puţin Ete, care tot întins pe spate în faţa focului stătea, cu lăbuţele scurte întinse în cele patru puncte cardinale şi limba atârnându-i într-o rână Roland dădu din cap — Da Au fost şi femei, iar în noaptea aceea Tăcutul Jamie şi-a abandonat virginitatea în Debaria Dimineaţa următoare ne-am urcat în Ţignalul ăl Mic şi ne-am întors în Gilead Asta este povestea mea, petrecută odată ca niciodată — Cu mult înainte să se nască bunicul bunicului meu, şopti Jake — Asta nu mai ştiu, zâmbi uşor Roland şi luă o înghiţitură lungă de apă, pentru că îşi simţea gâtul foarte uscat Câteva momente nu vorbi nimeni Apoi Eddie spuse: — Mulţumim, Roland Foarte mişto! Pistolarul ridică o sprânceană — Vrea să spună că a fost o poveste foarte frumoasă, îi explică Jake Pe bune că aşa a fost! — Se vede lumină printre scândurile din geamuri, interveni Susannah Puţină, dar se vede Ai vorbit o noapte întreagă, Roland De unde se vede treaba că nu eşti chiar genul de bărbat puternic şi tăcut aşa cum era Gary Cooper — Nu ştiu despre cine vorbeşti Ea îi strânse uşor mâna — Nu contează, drăguţă — S-a mai potolit vântul, dar tot bate destul de tare, remarcă Jake — Mai aţâţăm focul şi după aia ne culcăm, zise pistolarul Probabil că până după prânz se va face destul de cald şi vom putea ieşi să mai adunăm nişte lemne Iar mâine — La drum! îi isprăvi Eddie propoziţia — Cum spui tu, Eddie Roland puse ultimele lemne pe focul aproape stins, îl urmări cum prinde din nou viaţă, apoi se întinse şi închise ochii După doar câteva secunde dormea dus Eddie o luă pe Susannah în braţe şi privi peste umărul ei la Jake Băiatul stătea cu picioarele încrucişate şi privea flăcările — Haide să tragi un pui de somn, văcar mic ce eşti — Nu-mi zice aşa Ştii că nu-mi place — În regulă, cowboy-ul meu drag Jake îi arătă degetul Eddie zâmbi şi închise ochii Băiatul trase pătura în jurul lui Pologu' meu, surâse el Dincolo de zidurile clădirii, vântul tot mai gemea amarnic – voce fără trup E în cealaltă parte a găurii pentru cheie, îşi spuse el Şi ce este acolo, de unde vine vântul? Eternitatea Şi Turnul Întunecat Se gândi la băieţelul Roland Deschain, din urmă cu un număr necunoscut de ani Îşi imagină cum stătea el în dormitorul lui cu pereţi circulari, din vârful turnului de piatră Învelit până sub bărbie în patul moale şi cald, asculta poveştile vechi pe care i le citea mama, în vreme ce vântul sufla cu putere peste ţinutul întunecat Înainte să-l ia somnul în braţele sale, Jake văzu cu ochii minţii chipul deopotrivă blând şi încântător al femeii Lui nu-i citise niciodată mama poveşti În lumea lui, asta fusese sarcina menajerei Închise ochii şi văzu billy-bumbleri ridicaţi pe picioarele dindărăt, dansând sub razele de lună Adormi 2 Spre începutul după-amiezii, când se trezi Roland, vântul abia dacă mai şoptea, iar lumina era mult mai puternică Eddie şi Jake încă dormeau duşi, dar Susannah se deşteptase, se urcase singură în scaunul cu rotile şi scosese scândurile de la una din ferestre Acum stătea acolo şi se uita afară, cu bărbia sprijinită în palmă Roland se apropie de ea şi îi puse mâna pe umăr Fără să se întoarcă, Susannah întinse mâna şi o mângâie pe a lui — S-a sfârşit furtuna, scumpete — Da Să sperăm că n-o să mai apucăm o alta — Şi dacă o s-o apucăm, să sperăm că vom găsi un adăpost la fel de bun ca ăsta Cât despre ce a mai rămas din Gook Clătină mâhnită din cap Roland se aplecă puţin ca să se uite şi el pe geam Nu-l surprinse deloc priveliştea de afară, pe care Eddie ar fi caracterizat-o folosind cuvintele şoc şi groază Strada mare era la locul ei, dar îngropată sub mormane de crengi şi bucăţi de arbori Dispăruseră, însă, casele de pe marginile ei Nu mai rămăsese în picioare decât casa de rugăciuni în care se aflau ei — Mare noroc am avut, nu-i aşa? — Doar cei cu inima săracă spun „noroc” când ar trebui să spună „ka”, Susannah din New York Femeia căzu pe gânduri Ultimele suspine mânioase ale furtunii-furtunilor intrară pe fereastră şi-i răvăşiră părul, ca nişte mâini invizibile care voiau să o mângâie Apoi se întoarse cu faţa la el: — A plecat de la Serenitate şi s-a întors în Gilead, nu-i aşa? Doamna, mama ta — Da — Chiar dacă nemernicul ăla a avertizat-o că va muri de mâna propriului fiu? — Nu cred că s-a exprimat chiar aşa, dar da — Atunci, nu-i deloc de mirare că era pe jumătate nebună când a scris scrisoarea aia Roland se uita pe geam la prăpădul făcut de furtună Cu toate acestea, ei au găsit un adăpost Un loc bun unde să se adăpostească de urgie Susannah îi luă mâna ciuntită în mâinile ei — Ce a spus la sfârşit? Care au fost cuvintele pe care tu le-ai subliniat iar şi iar până s-a rupt hârtia? Îmi poţi spune? Trecură minutele în tăcere deplină şi, chiar atunci când Susannah ajunse la concluzia că nu va căpăta niciun răspuns, Roland începu să vorbească În vocea lui, aproape insesizabil, însă de neconfundat, era un tremur pe care Susannah nu i-l mai auzise niciodată — Până la ultimul rând, scrisese în Limba de Rând Apoi a folosit-o pe cea Nobilă, cu litere foarte frumos desenate: Te iert pentru tot Şi: Tu mă poţi ierta? Pe obrazul lui Susannah se prelinse o singură lacrimă, fierbinte şi cu desăvârşire omenească — Şi ai putut, Roland? Ai iertat-o? Tot cu ochii pe fereastră, Roland de Gilead – fiu al lui Steven şi Gabrielle, cea care fusese de Arten – surâse amintirii Iar chipul i se lumină ca un ţinut stâncos sub prima rază a zorilor Rosti un singur cuvânt înainte de a se duce să le pregătească micul dejun prietenilor lui Cuvântul acela era da 3 Au mai petrecut o noapte în casa de rugăciuni Au stat de vorbă şi au glumit ca între prieteni, dar nu s-a mai spus nicio poveste În dimineaţa următoare şi-au strâns bagajele şi au pornit mai departe pe Calea Grinzii – către Calla Bryn Sturgis şi ţinuturile de hotar şi Bubuit de Tunet şi către Turnul Întunecat de dincolo de ele Iar toate acestea s-au întâmplat odată ca niciodată ÎNCHEIERE Mesajul în Limba Nobilă pe care Gabrielle Deschain l-a lăsat fiului ei arată cam aşa: Cele mai minunate cuvinte în orice limbă sunt: Te iert 